
PREFAŢĂ 


Opera lui Robert Louis Stevenson aparţine în întregime unei 
perioade a literaturii engleze pe care comentatorii ei au numit-o „a 
noului romantism“. Uimitor de amplă şi de diversă pentru un scriitor 
care nu a avut decât un răgaz de un deceniu şi jumătate ca să i se 
consacre (s-a stins la 44 de ani), ea ilustrează, în toate genurile 
abordate — roman, povestire, nuvelă, poezie lirică, dramă, eseu, 
memorial de călătorie — tendinţele fundamentale ale tuturor acelor 
scriitori cuprinşi, de unul dintre cei mai de seamă istorici literari ai 
secolului trecut, sub titlul unui capitol, „Generaţia protestului 
împotriva mecanicismului şi pragmatismului“, al influentei lui cărți 
din 1896. 

Ceea ce nu înseamnă deloc că scriitorii care se afirmaseră în 
deceniile de dinainte şi, prin creaţia lui Dickens, Thackeray, a 
surorilor Brontă, a lui Kingsley, Trollope, George Eliot, marcaseră 
o răspântie în evoluţia întregii literaturi europene, ar fi subscris la 
ideile utilitarismului şi mercantilismului, atât de puternice pe vremea 
domniei reginei Victoria. Dimpotrivă, urmând direcţii foarte variate 
ale artei literare, de la neoclasicism până la realismul cel mai riguros, 
ei au semnalat urmările tragice pe care diferitele forme ale 
pozitivismului le au asupra spiritului uman. Simbolul acestei 
literaturi fusese imaginea oraşului cu clădirile înnegrite de fumul 
fabricilor, un oraş al străzilor cu înfăţişare sumbră, unde fiinţele 
omeneşti, însingurate de pierderea tuturor iluziilor, sunt osândite să 
trăiască împreună. „Pe ulițele înguste se târăsc fuioare de ceaţă, 


1 George Saintshury, A History of Nineteenth Century Literature (ed. a 
IX-a), Londra,1970, p. 340. 

fantomele se amestecă în mulțimea celor vii; ajung până pe malul 
râului, printre zidurile urâte ale docurilor, lângă stăvilarele de unde 
se aruncă sinucigaşii; în templul întunecat în care se predică liturghia 
pieirii spiritului şi măreţia averilor materiale, condamnaţii la viață 
urbană ascultă de impulsurile obsedante sau îşi şoptesc secretele 
dureroasei fraternități “2. 

După 1875, atmosfera devine tot mai apăsătoare. În anii aceştia 
(în care se plasează şi debutul lui Stevenson), Anglia trăieşte o criză 
gravă — evidentă în datele economiei, dar şi în dramatica tensiune a 
relaţiilor dintre oameni. Ultimele decenii ale epocii victoriene — care 
se va încheia în 1901 — înseamnă pierderea triumfalei încrederi în 
sine a englezilor: „atotcuprinzătorul echilibru“ rămăsese o vorbă cu 
înţeles ironic. Scriitorii şi artiştii au simţit cu şi mai multă intensitate 
nevoia înnoirii spirituale a vieţii de fiecare zi. Filosofia şi literatura 
vremii mărturisesc o pătimaşă revoltă împotriva ştiintei: studiul 
rațional al lucrurilor nu adusese fericirea materială şi morală aşteptată 
cu atâta candidă încredere de generația mai vârstnică. Dimpotrivă, 
„din cauza lui secaseră multe izvoare ale bucuriilor simple şi s-au 
deschis altele, ale unor suferinţe încă necunoscute“3. 

Una dintre reacţiile fireşti ale celor care acuzau raționalismul că 
a alungat fantezia din lumea artelor a fost evadarea în teritoriile 
imaginaţiei. Spiritul de aventură se întorcea, victorios, în literatura 
engleză, de unde dispăruse o dată cu amurgul romantismului: lumea 
necunoscută, ţinuturile de dincolo de ea, îi atrăgeau pe scriitori cu 
aceeaşi putere pe care o avuseseră în anii '20 ai secolului şi o 
pierduseră după aceea, când savanții şi, după ei, oamenii de rând 
erau convinşi că ştiu totul şi înţeleg totul. Atracția pe care o simțeau 
venind dinspre partea misterioasă a lucrurilor nu mai era reprimată: 
era acceptată, ba, mai mult, căutată cu tot dinadinsul. Şi în timp ce 
realismul nu numai că nu dispărea din câmpul prozei engleze, se 
manifesta în forme mai diverse decât înainte, a izbucnit o revoltă 
împotriva limitelor impuse de el şi de spiritul pozitivist. 


2 3. Holloway, The Victorian Stage, Londra,1953, p. 48. 
3 Frank Kermode, Romantic Image, Oxford, 1957, p. 102. 

Comparaţia cu literatura romantică de la începutul secolului era, 
într-o măsură, îndreptăţită; dar circumstanţele în care era creată 
acum, influenţele receptate introduceau elemente noi, necunoscute 
romanticilor de odinioară. Şi, mai presus de toate, scriitorii 
„neoromantici““ preluaseră, deopotrivă din viziunea şi din tehnica 
realismului. (împotriva restricţiilor căruia se declarau, dar nu îi 
puteau contesta valoarea investigaţiei raporturilor dintre. oameni şi 
puterea de a recrea atmosfera), forme specifice. 

Realismul limitase atenţia generaţiei mai vârstnice la orizontul 
unei lumi vaste, dar circumscrise de observaţia directă; şi ceea ce 
dădea deoparte era tocmai universul care li se părea mai atrăgător, 
mai nou, mai neobişnuit celor din generapa de la 1875. Subiectele 
fuseseră preluate dintr-o lume ternă, lumea unor oameni obişnuiţi, 
cu o existenţă care, când nu era cu totul monotonă, era trăită cu o 
intensitate ce conducea neapărat la un final tragic; chiar şi atunci 
când deznodământul îi răsplătea pe cei care suferiseră, el nu-i 
desprindea de înțelesurile unei. fericiri mediocre. Stevenson şi 
generaţia lui erau conştienţi că opera lor „era animată de dorința de 
a evita naturalismul lui Zola“€. 

Nevoia de aventură se manifestă acum cu o amploare pe care nu 
i-o îngăduiseră comandamentele ordinii şi echilibrului, atotputernice 
în primele decenii ale epocii victoriene. Niciodată “plgratițe 
geografice nu au fost atât de multe şi atât de cutezătoare ca la 
sfârşitul secolului al XIX-lea. Succesul cărților inspirate de ele (nu 
numai în Anglia, ci şi în Franţa lui Jules Verne) se explică şi prin 
această atmosferă de nemulțumire faţă de monotonia unei vieţi 
supuse exclusiv idealului „echilibrului atotouprinzător” . O lume a 
cărei civilizaţie era opusă celei create de industrialismul curopean 
îşi revela sensurile morale, sinceritatea legăturilor dintre rin 
estompate în societatea bazată pe izbânda maşinii. Extremul Orient, 
Mările Sudului sunt acum ţinuturile pe care europenii (şi. peste 
Atlantic, americanii generaţiei lui Jack London) le privesc cu 


4R. L. Stevenson, Scrisoare către L. Osbourne, 14. V. 1891, în The Mind 
of Robert Louis Stevenson: Selected Essays, Letters and Prayers (edit. de 
Roger Ricklefs), Londra, 1964, p. 336. 

admiraţia ce învăluise cândva, pe vremea lui Byron şi a lui Shelley, 
exoticele pământuri de la est şi de la sud de Mediterana. Şi se poate 
presupune că plecarea lui Stevenson în Samoa (cam în acelaşi timp 
în care Gauguin evada în Tahiti) nu se explică numai prin încercarea 
de a afla un loc prielnic fortificării organismului slăbit. 

„Stevenson — s-a spus — era un scriitor înnăscut: el a creat un 
roman de aventuri de o înaltă calitate artistică, în forma lui cea mai 
desăvârşită“5. El a ştiut să se întoarcă la „izvoarele primitive 
proaspete ale creaţiei literare“6. Rafinat, înzestrat cu o percepţie 
precisă a frumosului, capabil să discearnă nuanțele cele mai delicate 
ale ideilor sau ale cuvintelor, el era, mai presus de toate, un 
temperament „care se desfăta cu senzualitatea contemplaţiei“. Un 
temperament, altfel spus, ce asimilează deopotrivă realitatea concretă 
— trăsături fizice şi caracteristici morale, contururi şi culori ale 
peisajului: că înţelesese lecţia realismului se vede limpede din 
mulțimea şi precizia notaţiilor sale picturale. Cu toate acestea, 
trăsătura dominantă a firii lui rămâne înclinația meditativă care 
învesteşte episoadele narative, pline de viaţă şi, adesea, imprevizibile, 
cu o clară semnificație morală. Intensa luare-aminte cu care priveşte 
în jur dezvăluie instinctiva neîncredere față de metodele ştiinţei. 

Aspiraţia lui fundamentală e să dăruiască intelectului limpezimea 
şi vigoarea experienţei elementare, candoarea psihologiei copilului. 
Romanele sale îşi clădesc acţiunea pe temeiul pasiunii pentru 
miracol şi pentru aventură a cititorului, poemele sunt subtile 
reconstituiri ale vieţii sufleteşti ale unui erou liric care trăieşte cu 
intensitate emoţiile tinereţii, eseurile analizează scrieri literare, 
desprind concluzii ale unei înţelepciuni simple, a bunului simţ. 
Scopul său, mărturisit într-o carte de eseuri (al cărei titlu — 
Virginibus Puerisque —, luat din Horaţiu, înseamnă „Pentru fete şi 
băieţi“), era acela de „a împăca rafinamentul maturității cu puritatea 
celor tineri“7. 


5 Louis Cazamian, în: Emile Legouis, Louis Cazamian, A History of 
English Literature, revised edition, Londra, 1971, pp. 1268-9. 

6 Idem, p. 1269. 

TRI IE Stevenson, Virginibus Puerisque (1881), în Works, vol. IV,.,1924, 
p. 200. 

„Avea o fire foarte plăcută, aproape feminină“, dar ştia să se 
ferească „de pericolul hipersensibilităţii: avea un curaj cu adevărat 
bărbătesc, a înfrânt boala şi moartea printr-o luptă necontenită — 16 
ani de muncă literară lucidă şi devotată“. Departe de a exploata 
patetismul propriei existenţe, el a făcut cele mai dureroase eforturi 
de a şi-o ascunde, cu un amestec de discreție şi de cochetărie. 
„Blândeţea şi eroismul firii sale erau deopotrivă de sincere.“? Şi, 
totuşi, fibra puternică a temperamentului scoțian era uşor de 
recunoscut, dincolo de graţie, de sensibilitate, de cultura lui solidă 
care îi îngăduise să înţeleagă foarte exact spiritul francez şi, mai 
târziu, pe cel al indigenilor din Samoa. Se va recunoaşte dator 
„Franţei, care a avut un rol determinant în formarea mea 
intelectuală“!0. Stilul lui clar, precis, nervos poartă, încă de la 
început, semnul unei măiestrii pe care unii dintre cei mai de seamă 
reprezentanţi ai prozei englezeşti au admirat-o adesea fără nici un 
tel de rezervă. Henry James, de pildă, o aprecia în termeni lipsiţi de 
echivoc: „Domnul Stevenson e un hedonist al stilului şi propriul său 
stil nu are nimic întâmplător în arhitectura lui: el e conştient, în chip 
cu totul admirabil, de răspunderile sale şi li se supune cu netăgăduită 
eleganță. Dacă limba literară ar fi o doamnă, el ar fi un adevărat Don 
Juan. Eleganţa purtărilor e, fără îndoială, parte a firii lui şi ar fi de 
neconceput să se poarte fără eleganţă cu femeile. Cărţile lui sunt, în 
cea mai mare parte, lipsite de personaje feminine, şi nu femeile sunt 
cele care le admiră cel mai mult. Stilul acestui scriitor delicat e viril, 
cuvintele au o uimitoare energie care nu lasă loc nici unui ornament 
de prisos — ele se îndreaptă spre ţintă fără nici un fel de ezitare. “ll 

Şi o altă personalitate a literaturii engleze a cărei autoritate în 
materie de roman de aventuri nu poate fi negată, creatoare a lui 
Sherlock Holmes, vorbea despre Stevenson în termeni asemănători: 


8 Joseph C. Furnas, Voyage to Windward: A Life of Stevenson, Londra, 
1961, p. 8. 

9 Idem, p. 10. 

10 Cf. Thomas Richards, Sryle and Idea, New York, 1992, p. 167. 


N Henry James, „Robert Louis Stevenson“, în Century Magazine, 35, 
1888, p. 870. 

„Se poate spune despre el că stăpâneşte toată gama narațiunii literare. 
Povestirile lui scurte sunt foarte bune, cele de mai mari proporții sunt 
la fel de bune. În ansamblu, totuşi, primele sunt mai caracteristice 
pentru marele lui talent. Efortul de mai scurtă durată se potriveşte 
mai bine geniului său. Cu unii autori de valoare se întâmplă la fel ca 
şi cu vinurile excelente; o sorbitură are mai mult parfum decât o 
înghiţitură zdravănă. Acesta e şi cazul domnului Stevenson. 
Romanele sale au calităţi evidente, dar uneori par să lâncezească, 
să-şi piardă dinamismul, ceea ce, se înţelege, le diminuează virtuțile. 
Mă simt, însă, obligat să observ că sunt cel puţin două romane care 
păstrează calitățile povestirilor scurte: Răpir de pirați şi Insula 
Comorii. Pentru că aici domnul Stevenson pare să se amuze 
împreună cu tinerii săi cititori, să inventeze cât mai multe amănunte 
atractive, să le prezinte cu simplitate, cu o naturaleţe care e a 
sufletelor alese. Din acest punct de vedere, cred că nu exagerez 
spunând că marii scriitori ai genului, ai romanului de aventuri sunt 
Poe, Hawthorne şi Stevenson.“1? 

Într-o anumită privinţă, judecata lui Conan Doyle e, totuşi, 
inexactă: ea poartă, desigur, semnul influenţei pe care o aveau asupra 
lui modelele curente ale construcției narative. Cu alte cuvinte, el se 
aştepta la o altă pregătire a deznodământului, deci la o altă evoluţie, 
de alt tip, a acţiunii în care cititorul să ştie că, în final, va avea o 
surpriză. La drept vorbind, cititorul ştie că Sherlock Holmes nu poate 
să nu-l descopere pe criminal şi parcurge cartea cu o încredere 
neabătută în arta marelui detectiv de a crea încheieri fericite, dar nu 
ştie dacă, în cele din urmă, comoara căutată de personajele lui 
Stevenson va fi găsită. Rafinamentul lui Stevenson, despre care 
vorbesc insistent aproape toți comentatorii operei sale, înseamnă, în 
primul rând, să ştie cum să conducă intriga, având aerul că asistă la 
întâmplările în care sunt implicaţi eroii cărții şi că el nu are, de fapt, 
nici un amestec. Cu atât mai greu cu cât întreaga narațiune e relatată, 
de pildă, în Insula Comorii, la persoana întâi: fie Jim, fie doctorul 
Livesey sunt cei care îşi povestesc amintirile, cu fireasca participare 


12 Conan Doyle, „Mr. Stevenson's Methods in Fiction“, în National 
Review, 14, 1890, p. 649. 

a actorilor unei drame cu o desfăşurare complicată. Romancierul 
(care a fost, se ştie, şi autor al unor piese de teatru — e drept, puse în 
umbră de proza lui narativă şi de eseuri, dar care, oricum, era obligat 
să privească foarte atent la construcția dialogului) ştie să mlădieze 
fraza, introducând diferenţe perceptibile între stilul celor doi 
povestitori. Un argument în plus pentru cei care susțin capacitatea 
de obiectivare a scriitorului. 

Însuşire pe care, de altfel, o va dovedi cu strălucire în celebrul 
lui roman din 1886, Straniul caz al doctorului Jekyll şi al domnului 
Hyde. Tema dedublării personalităţii e ilustrată, evident, în literatura 
lumii şi de alte romane faimoase, Portretul lui Gogol sau Portretul 
lui Dorian Gray al lui Oscar Wilde, de pildă. Dar în amândouă 
aceste cărți unuia dintre personaje, Portretul însuşi, i se încredințează 
un rol pasiv: el e obiectul teribilei vrăjitorii şi nu acționează decât 
în final, nu ca actor, ci ca simbol al prăbuşirii modelului. 

În cartea lui Stevenson, personajul central se divide: în el trăiesc 
două individualităţi, fiecare dintre ele cu propria existenţă, fiecare 
dintre ele acţionând în sensul trăsăturilor proprii de caracter, fiecare 
împlinindu-şi tragicul destin. Numai că unul dintre aceste personaje 
cu personalitate clar conturată „trăieşte în adâncul abisal al celuilalt“ 
(observaţia îi aparţine unui prieten al lui Stevenson şi e formulată 
într-o scrisoare trimisă acestuia în chiar anul publicării romanului!) 
Arta caracterizării prin stilul vorbirii eroilor contribuie, fără îndoială, 
la completarea unor portrete credibile în această atmosferă al cărei 
fantastic se explică, totuşi, pe deplin plauzibil dacă se acceptă 
înspăimântătoarea premisă a maladiei psihice a eroului principal. 

Într-un anume fel, un asemenea fenomen — evident, mult mai 
firesc, lipsit de circumstanţele fantastice din cartea de la 1886 — se 
petrece şi în Insula Comorii. John Silver e, fără îndoială, un ticălos, 
un trădător, gata să tragă foloasele din răzmerița pusă la cale de 
echipajul de strânsură (faţă de care, să observăm, un om al mării cu 
experienţa şi cu simţul onoarei ce-l caracterizează pe căpitanul 
Smollett şi-a rostit, încă de la început, marea neîncredere). Duplicitatea 


13 John Addington Symonds, Scrisoare către Stevenson, 1.11.1886; cf. 
Horatio F. Brown, Jon Addington Symonds, vol. II, Londra, f.d., p. 256. 

lui, lupta dintre lăcomia de bani şi amestecul surprinzător de remuşcare 
de teamă de nelegiuire şi de afecțiune față de Jim fac din Silver 
personajul cel mai complex al romanului. Se înțelege, nu e vorba de 
o dedublare în sensul în care acest proces se întâmplă în cazul 
doctorului Jekyll: dar, câtă vreme se află alături de pirați, bătrânul 
olog e întruparea cea mai vie a răului, a unui rău de răpit din 
adâncurile unei ființe deprinse cândva cu crima şi pe care jovialul 
Şi, în cele din urmă, pocăitul John Silver nu a avut puterea să-l 
reprime la timp. Sunt, de fapt, două personaje John Silver, amândouă 
pe deplin plauzibile, amândouă mişcându-se firesc, într-o acțiune 
senzațională. 

Ș Personajul principal, naratorul din cele mai multe capitole ale 
cărții, e un adolescent. Şi aici, şi în cealaltă carte de aventuri a lui 
Stevenson, Răpit de pirați (publicată la trei ani după Insula 
Comorii), Partitura principală e încredinţată unui copilandru 
Surprinşi într-un moment al vicții în care se formează caracterul Jim 
Hawkins din romanul de faţă sau Alan Breck, din Răpit de Pibăţi 
reprezintă idealul de puritate, de curaj, de ingeniozitate, cultivat de 
Stevenson în toate romanele sale. Jim are puterea să rămână 
credincios legământului de credință față de protectorii săi, doctorul 
Livesey şi domnul Trelawney; nu e atras de ispita, atât de vie la 
vârsta lui, de a trece de partea celor tari, a răsculaților, ceea ce i-ar fi 
aduș, bineînțeles, o viaţă lipsită de griji. Seamănă, în această 
privință, cu Dick, căpitanul de 15 ani, sau cu copiii căpitanului 
Grant, eroii adolescenți ai lui Jules Verne. 

La sfârşitul secolului trecut, Insula Comorii era frecvent 
comparată cu Robinson Crusoe („singura carte cu care valorosul 
roman al lui Stevenson poate fi comparat“). Comparaţie totuşi 
neconvingătoare. Singurul personaj care îl evocă, într-o daelsite 
măsură, pe Robinson e, aici, Ben Gunn, marinarul părăsit de ai lui 
pe o insulă pustie şi pe care Jim î] întâlneşte, transformat într-o 
sărmană făptură sălbăticită, speriată, ascunsă printre hăţişurile 
insulei. Cel mult, să conducă la concluzia că individul uman. izolat 


l Ie MacCulloch Fel „= . 
nai E Stevenso în Westmi ster Rev. ew. 49 
n, în min. Li e | . 

de semenii lui, poate degenera dacă nu e înzestrat, cum fusese 
Robinson, cu o mare rezistenţă a puterii judecății, cu ingeniozitate, 
cu ştiinţa reconstrucției — cu mijloace rudimentare — a înlesnirilor 
civilizaţiei de acasă. De aceea, în mai toate ilustrațiile la romanul lui 
Defoe ni se înfăţişează un adevărat senior din colonii, impunător, 
îmbrăcat — e drept — cam bizar, dar plin de demnitate; pe când bietul 
Ben Gunn arată ca o maimuţă păroasă, cu o căutătură fioroasă. Fără 
îndoială, şi pentru că Robinson îl avusese pe Vineri şi nu fusese 
singur, departe de orice ființă omenească, aşa cum fusese Ben Gunn. 
O concluzie foarte clară se degajează din romanul de aventuri al 
lui Stevenson: izbânda finală e celor care întruchipează principiile 
unei morale sănătoase, care nu cunosc abateri şi renunțări. E adevărat, 
însă, că din grupul celor ce dau ascultare acestor principii, figurile 
indivizilor elementari sunt prezentate cu mai multă autenticitate. 
Livesey şi Trelawney sunt, din această perspectivă, apariţii mai 
şterse, umbrite de forţa vitală a misteriosului pirat găzduit la hanul 
„Amiralul Benbrow“, cel care declanşează, de altminteri, întreaga 
acţiune a romanului. Sau, mai ales, de Silver, acest Falstaff sinistru, 
„vrednic de oricare mare artist“15, care nu se poate despărţi de 
deprinderile unei tinereţi de demult, când îşi câştigase viaţa cu 
cerşitul şi hoția. E un imens picaro, ajuns la rosturile lui, stăpân al 
unei cârciumi prospere, dar care nu rezistă impulsurilor de a se 
întoarce la ticăloşiile de odinioară. Fără îndoială, Silver e unul dintre 
cele mai izbutite portrete monumentale din literatura secolului trecut. 
De altminteri, comentatorii lui Stevenson au atras de multe ori 
atenţia asupra spaţiului pe care îl ocupă oamenii simpli în opera sa, 
în comparaţie cu intelectualii, cu aristocrații, în general cu cei care 
reprezintă straturile superioare ale societăţii. Când, de pildă, a ajuns 
în Franţa, literatura de aici trecea printr-un moment care, fără 
îndoială, nu l-a lăsat indiferent: naturalismul se afla atunci la zenitul 
orbitei sale, în vreme ce simbolismul se ridica la orizont. Prin 
temperament, el nu se simţea atras de cel dintâi, dar avea multe 
afinități cu celălalt. Prin urmare, ne-am fi putut aştepta ca în notele 
sale de drum să se regăsească unele păreri privind aceste împrejurări 


15 Louis Cazamian, op. cit., p. 1270. 

ale vieţii literare care provocaseră, cum se ştie, aprinse discuţii în 
mediile culturale de pe Continent. În schimb, sunt consemnate 
lungile lui convorbiri cu ţăranii din Ceveni, pe temeiul cărora încerca 
să definească, în ansamblul lui, „caracterul franțuzesc“. 

La rândul lor, anecdotele şi schiţele sale au o savoare care i-a 
îndemnat pe mulţi exegeţi să evoce izvoarele folclorice, spunându-se 
că „Stevenson a ştiut să asocieze umorul popular scoţian cu simțul 
francez al măsurii“16, 

Și, totuşi, împotriva lui Stevenson s-a declanşat, încă din timpul 
Vieţii lui, o adevărată ofensivă a criticii, mai ales a celei tradiționaliste. 
Motivul era ..natura neobişnuită a operei sale“17. Pentru că el a evitat 
forma consacrată a romanului şi i-a preferat genurile de mare 
popularitate, dându-le strălucirea şi rigoarea formală rezervată până 
atunci narațiunii „serioase“. Aşa se şi explică faptul că nsula 
Comorii şi Răpit de pirați au devenit opere clasice, încă din ultimii 
ani ai secolului trecut, dar ele au continuat să fie trecute cu vederea 
multă vreme de critica academică. Abia în secolul nostru avea să li 
se recunoască arta de a crea o atmosferă vie, plină de autenticitate, 
folosind descrierea amănunţită a unui singur obiect!S. Ajunge să 
urmăreşti rolul acordat, în Jnsula Comorii, cârjelor lui Silver pentru 
a înțelege mai bine o asemenea constatare a criticilor. 

E adevărat că romanele de aventuri ale lui Stevenson folosesc 
elemente tipice obţinerii unor efecte dragi autorilor şi cititorilor 
literaturii populare; portretul hidos al lui Bone, din primele pagini, 
prăbuşirea lui disperată în patima beţiei, apariția lugubrei figuri a 
piratului orb, care aduce cu sine un aer de neliniște şi de spaimă, 
şocul întâlnirii cu nefericitul proscris, sălbăticit de anii îndelungaţi 
de însingurare pe insula pustie. Dar asemenea mijloace de creare a 
atmosferei nu au scăzut defel prestigiul unei cărti cum e Vorre-Dame 


16 Francis Russell Hart, The Scoitish Novel. A Critical Survey, Londra — 
Cambridge, Mass., 1978, p. 166. 


17 Alastair Fowler, A History of English Literature, Cambridge, Mass., 
1991, p. 310. 


18 De exemplu, Geoffrey Tillotson, A View of Victorian Literature, 
Oxford, 1978, p. 264. 

«e Paris a lui Victor Hugo, în care atâtea elemente, începând cu 
inhirmitatea eroului, sunt chemate să provoace nelinişte şi spaimă. 

După cum figura proserisului (aici, a piratului, oricum tot a unui 
individ scos în afara societăţii), protejându-i cu o înduioşătoare 
afecțiune (ce-l umanizează), pe tinerii care au mare nevoie de 
protecție nu apare aici pentru întâia dată; relaţiile dintre Jean Valjean 
şi Marius (şi, fireşte, Cosette), dintre fiorosul, dar generosul ocnaş 
din Marile Speranţe al lui Dickens şi Pip sunt foarte asemănătoare 
celor dintre Silver şi Jim. Descendenţa din convenţia romantică a 
romanului lui Stevenson e evidentă. 

Și încă un detaliu care, fără îndoială, aşază Insula Comorii în 
rândul romanelor de factură populară: acţiunea nu e niciodată 
întreruptă de descrieri largi care ar fi putut să pună în primejdie 
dinamismul narativ. Atmosfera se creează prin insistența asupra unor 
detalii ale povestirii şi nu, ca în romanul gotic, de pildă; ale peisajului 
amenințător — păduri întunecate, ruine misterioase, peşteri în care 
apar vedenii înfricoşătoare... Ajunge să asculţi cum se apropie 
zgomotul ritmic al bastonului teribilului orb sau să asişti la moartea 
îngrozitoare ca să înţelegi cum se răspândeşte groaza în rândul 
personajelor lui Stevenson, fără ca scriitorul să recurgă la descrieri 
înspăimântătoare. Şi aici „noul său romantism“ se desparte decisiv 
de tradiția romantismului de la începutul secolului. Procedeele sale 
sunt, indiscutabil, mai subtile. 

Ceea ce explică şi de ce scrierile lui au cunoscut, mai des decât 
ale oricărui scriitor englez, atâtea versiuni cinematografice: Jnsula 
Comorii, patru (în care au jucat, pe rând, mari actori — Wallace 
Beery, Robert Newton, Orson Welles, Charlton Heston), Răpit de 
pirați trei, Doctorul Jekyll şi domnul Hyde patru (cu John 
Barrymore, Frederic March, Spencer Tracy, Ralph Bates): plastica 
narațiunii i-a atras pe scenarişti şi regizori care şi-au dat foarte bine 
seama cât de bine se pretează ea la o construcţie cinematografică. 

A fost proclamat de mult „cel mai rafinat stilist din istoria prozei 
narative engleze (cu excepţia lui Henry James)"15; în primul rând, 
pentru că a ştiut să subordoneze stilul naraţiunii (însuşire pe care nu 


19 D. Daiches, Stevenson and the Art of Fiction, New York, 1951, p. 20. 

o are, î și măsură, nici i 
ip „în acceaşi măsură, nici proza lui James). Arta lui Stevenso 
le apt, 0 artă pură a narațiunii. El mânui ai: 


cega ce un comentator al acestei oper 
lui Stevenson“20, 


SE SO cela 4 — aşa cum au stabilit-o ex ii 
operei lui — că îl citise cu multă luare-aminte pe Balzac şi, mai iţi 


„a dus narațiunea engleză pe cele 


a Zi uri de Henry ] 
care a stabilit, în Anglia, premisele pa it el a fost 'cel 


DAN GRIGORESCU 


aa Păriit FIE PUNE e 


20 i 

îi Miriam Allott, Novelists on the Novel, Londra,1959, p. 8 
Alastair Fowler, op. cit., p. 310. ia 

22 Ibid, 

1850 1/3 noiembrie. La Edinburgh se naşte Robert Lewis 
Balfour Stevenson; mai târziu, îşi va schimba numele 
în Robert Louis Stevenson; tatăl şi bunicul său erau 
constructori de faruri; meseria pe care voiau s-o 
îmbrățişeze fiul şi nepotul lor era aceea de inginer 


constructor. 


Tennyson — In Memoriam; Povestiri despre regele Arthur; 
Browning — Ajunul Crăciunului şi Ziua de Paşte; Meredith — 
Poeme; Elizabeth Barrett Browning — Poeme din portugheză; 
Kingsley — Alton Locke; Thackeray — Povestea lui Pendennis; 
Spencer — Statica socială; apare revista The Germ, editată de 
prerafaeliți. Moare William Wordsworth (n. 1770). 


Chateaubriand — Amintiri de dincolo de mormânt (Fr.); 
Hawthorne — Litera stacojie; Emerson — Oameni reprezentativi 
(S.U.A.); Schopenhauer — Parerga și Paralipomena (Gern.). 
Moare Honore de Balzac (n. 1799). A 


1851 Elizabeth Barrett Browning — Ferestrele casei Guidi; 
Thackeray — Umorişti englezi din secolul al XVIII-lea; Ruskin — 
Pietrele Veneţiei; Pre-rafaelitismul. 


Sainte-Beuve — Cozeriile de lunea; Labiche — Pălăria de pai 
florentină (Fr.), Hawthorne — Casa cu şapte frontoane; Melville 

- Moby-Dick; Longfellow — Legenda de aur; Beecher-Stowe — 
Coliba unchiului Tom (S.U.A.), Heine — Romancero (Germ.). 


Expoziţia din Hyde Park, la Londra, organizată sub patronajul 
prințului Albert, demonstrează progresul tehnologic şi ştiinţific 
al Angliei. 


1852 Tennyson — Odă la moartea ducelui Wellington; Matthew 
Arnold — Empedocle pe Ema; Dickens — Casa întunecată; 
Thackeray — Povestea lui Henry Esmond. 


Lecomte de Lisle — Poeme antice (Fr.), Hebbel — Agnes 
Bernauer; Storm — Nuvele; Fraţii Grimm încep redactarea 
Dicţionarului german (Germ.); Turgheniev - Povestirile unui 
vânător (Rus.); Alecsandri — Poezii populare (Rom.). 


Trupele engleze ocupă teritoriile de pe coasta Birmaniei. 


1853 Arnold — Poeme; Charlotte Brontă — Villette; Kingsley — 
Hypatia; Ruskin — Prelegeri despre arhitectură şi pictură; G. H. 
Lewes — Filosofia ştiinţelor pozitive a lui Comte. 


Wagner — Inelul Nibelungilor (Germ.), Hugo — Blestemele (Fr.); 
Alecsandri — Doine şi lăcrămioare (Rom.). 


Izbucneşte războiul care opune Rusiei Turcia, Franţa şi Marea 
Britanie (până în 1856: „războiul Crimeii“). 


1854 Tennyson — Șarja brigăzii de cavalerie uşoară, Dickens — 
Timpuri grele. 


Nerval — Fiicele focului (Fr.); Thoreau — Walden (S.U.A.); Keller 
— Heinrich cel verde (Elv.); JOkai — Ultimele zile ale ienicerilor 
(Ung.). 

Marea Britanie recunoaşte Statul liber Orange, creat în 1842 de 
buri, în Africa de Sud. 


1855 Tennyson — Maud; Sydney Thompson Dobell şi Alexander 
Smith — Sonete despre război; Thackeray — Cei patru George; 
Kingsley — Înainte, spre apus; Browning — Bărbaţi şi femei; 
Arnold — Poeme; Trollope — Paznicul. 


1857 


Dumas-fiul — Demimondenele (Fr.): Whitman — Fire de iarbă; 
Longfellow — Cântecul lui Hiawatha (S.U.A.); Freytag —A trebui 
şi a avea (Germ.);, Turgheniev — Rudin (Rus.). 


Trupele anglo-franceze cuceresc Sevastopolul. 


1856 Meredith — Bărbieritul lui Shagpat; Dobeli — Anglia în 
vreme de război. 


Hugo - Contemplaţii (Fr.); Ibsen — Doamna Înger din Ostrat 
(Norv.); Keller — Ce: din Seldwyla (Elv.); Raabe — Cronica Uliței 
Vrăbiilor: Mărike — Călătoria lui Mozart la Praga (Germ.). 


Forțe armate engleze atacă China. Atac englezesc împotriva 
Persiei. 


Stevenson e înscris la o şcoală particulară din Edinburgh; 
încă de pe acum, se manifestă simptomele unei debilități 
pulmonare care îl va afecta întreaga viaţă. 


Elizabeth Barrett Browning — Aurora Leigh; Meredith - Farino; 
Kingsley — Acum doi ani; Thackeray — Virginienii; George Eliot 
— Scene din viața clericală; Ruskin - Economia politică a artei; 
Dickens — Micuța Dorrit. 


Flaubert - Doamna Bovary; Baudelaire — Fleurs du mal (Fr.); 
Stifter — Sfârşitul verii; Eichendortft — Istoria literaturii poetice 
germane (Germ.). 


O forţă anglo-fianceză ocupă oraşul Canton, în China. 


1858 William Morris — Apărarea Guineverei şi alte poeme; 
Kingsley — Andromeda; Ultimul corsar; Arnold — Meropa 
(tragedie în versuri). 


Lonsfellow — Miles Standish, Holmes — Autocratul la micul 
dejun (S.U.A.); Goncearov — Oblomov (Rus.). 


În Irlanda ia ființă „Frăția feniană, militând pentru independenţă. 
1859 Tennyson începe compunerea Povestirilor despre regele 


Arthur (pe care o va încheia în 1889); Meredith — Calvarul lui 

Richard Feverel; George Eliot — Adam Bede; Dickens — Povestea 
celor două orașe; Edward Fitzgerald traduce Rubayyatul lui 
Omar Khaiyam; John Stuart Mill — Despre libertate: Darwin — 
Originea speciilor. 


Hugo — Legenda secolelor; Mistral — Mireille (Fr.); Turgheniev — 
Un cuib de nobili (Rus.) 


Teritoriul Queensland din Australia devine colonie a Coroanei 
engleze. 


1860 Swinburne — Regina mamă; Rosamund (drame), Thackeray 
— Lovel văduvul; Dickens — Marile speranțe; George Eliot — 
Moara de pe Floss; Wilkie Collins — Femeia în alb. Apare 
Fraser 's Magazine. 


Bryant — Un imn al pădurii; Hawthorne — Faunul de marmură 
(S.U.A.); Ostrovski - Pădurea; Turgheniev — Părinţi şi copii 
(Rus.), Johan Ludw. Runeberg — Povestirile stegarului Stal 
(Finl.); Multatuli (pseud. lui E. D. Bekker) — Max Havelaar 
(Olanda); Odobescu — Mihnea Vodă cel Rău: Doamna Chiajna 
(Rom.). 


Forţele anglo-franceze ocupă Beijingul. 


1861 George Eliot — Silas Marner; Thackeray — Aventurile lui 
Philip; Meredith - Evan Harrington; Arnold — Despre 
traducerile din Homer; J]. S. Mill - Consideraţii. privind 
guvernarea reprezentativă. 


Dostoievski — Amintiri din Casa morţilor (Rus.), Goncourt — 
Sora Philomene (Fr.);, Burckhardt — Cultura Renaşterii în Italia 
(Elv.). 


Un conflict pe cale să izbucnească între Anglia şi guvernul 
Uniunii Americane (nordiştii, aflaţi in război cu Confederaţia 
sudistă) e aplanat cu greu. Lagosul devine colonie engleză. 


1862 Meredith — Dragoste modernă şi poeme de pe drumurile 
Angliei; Elizabeth Barrett Browning — Ultimele poeme (postum); 
Christina Rossetti — Târg cu spiriduşii şi alte poeme. 


1865 


Flaubert — Salammbâ; Hugo —.Mizerabilii; Leconte de Lisle — 
Poeme barbare (Fr.), Hebbel — Nibelungii; Fontane — Peregrinări 
prin Brandenburg (Germ.). 


1863 Kingsley — Copiii apei; Landor — Idile erotice; George 
Eliot — Romolo; J]. S. Mill — UAlitarismul. 


Renan - Viața lui Isus; Fromentin — Dominique; Gautier — 
Căpitanul Fracasse (Fr.): Longfellow — Povestiri din hanul de 
lângă drum (S.U.A... 


Inaugurarea metroului din Londra (pe şine aeriene). Armata 
engleză e învinsă în războiul cu triburile ashanti din Africa de 
vest. O flotilă engleză bombardează portul japonez Kogoshima. 


1864 Robert Browning — Dramatis Personnae; Meredith — 
Emilia în Anglia; Tennyson — Enoch Arden; Trollope — Căsuța 
de la Allington; Dickens — Prietenul nostru comun; Thackeray — 
Denis Duval (postum, neterminat); Spencer — Principii de 
biologie. 


Vigny — Destine; Goncourt — Cerminie Lacerteux; Verne — 
Călătorie spre centrul Pământului (Fr.), Freytag — Manuscrisul 
pierdut; Raabe — Pastorul foamei (Germ.), Wbhittier — În vreme 
de război (S.U.A.). 


Stevenson — elev al Şcolii Politehnice din Edinburgh, 
la Secţia de construcții civile. 


Swinburne — Atalanta la Calydon; Ruskin — Susan şi crini; 
Meredith — Rhoda Fleming; Lewis Carroll (pseudonimul lui 
Charles Lutwige Dodgson) — Alice în Țara Minunilor; Arnold — 
Eseuri critice; ]. S. Mill — Auguste Comte şi pozitivismul. 


Tolstoi — Război şi pace (Rus.), Wagner — Tristan şi Isolda 
(Germ.); Whitman — Răpăit de tobe; Twain — Broasca săltăreață 
(S.U.A.); Hasdeu — Jon Vodă cel Cumplit (Rom.). 


Jamaica devine colonie a Coroanei britanice. 

1866 Stevenson publică (anonim) povestirea Răscoala din 


1868 


1869 

Pentland. 


Swinburne — Poeme şi balade; Christina Rossetti — Călătoria 


prințului şi alte poeme; George Eliot — Felix Halt, radicalul; 
Meredith — Vittoria. 


Daudet — Scrisori din moara mea; Verne — De la Pământ la Lună 
(Fr); Dostoievski — Crimă şi pedeapsă (Rus); Ibsen — Brand 
(Norv.); Bolintineanu — Florile Bosforului (Rom.) 


Încercarea guvernului englez de a elimina anomaliile rămase în 
urma reformei electorale din 1832 (numai 1/6 din populaţie avea 
drept de vot) eşuează: guvernul Russell e obligat să demisioneze. 


1867 Swinburne — Un cântec despre Italia; Arnold — Poeme noi; 


Despre studierea literaturii celtice; Morris — Viaţa şi moartea lui 
Jason. i 


Ibsen — Peer Gynt (Norv.);, Marx — Capitalul (Germ.). 


Se promulgă o nouă lege electorală care scade censul: numărul 
alegătorilor englezi se dublează. Canada devine dominion. 


Stevenson publică (anonim) povestirea Bazar filantropic. 


Morris Paradisul terestru; Browning — Inelul şi cartea; Wilkie 
Collins — Piatra Lunii; Swinburne — William Blake (eseu critic). 


Baudelaire — Arta romantică (postum) (Fr.); Raabe — Abu Telfan 
(Germ.); Lonsfellow — Zragediile din Noua Anglie (S.U.A.); 
Dostoievski — Idiotul (Rus.): Botev — Poezii (Bulg.), De Coster în 
Tyll Ulenspiegel (Flandra). 


Reforma electorală e extinsă în Scoţia, dar nu şi în Irlanda. În 


valea râului Vaal, în Africa de Sud, sunt descoperite mari 
zăcăminte diamantifere. 


Stevenson devine inginer stagiar; se dedică studiilor de 
drept. Starea lui fizică e tot mai rea. 


Tennyson — Sfântul Graal; Lewis Carroll - Fantasmagoria; 
Trollope — Phineas Finn; Arnold — Cultură şi anarhie. 


Flaubert — Educaţie sentimentală; Verlaine — Serbări galante. 
Lautreamont — Cânturile lui Maldoror; Verne — 20 000 de leghe 
sub mări (Fr.), Twain — Ageamiii în străinătate (S .U.A.). 


1870 Dante Gabriel Rossetti — Poeme; O”Shaughnessy — Eposul 

femeilor; Lear — Cântece, poveşti şi botanici absurde; Dickens — 
Misterul lui Edwin Drood; Disraeli — Lothar; Spencer — Noi 
principii de psihologie. 


Goncourt — Mme Gervaisais (Fr.), Dostoievski — Demonii (Rus.). 


Reforma educaţiei desființează şcolile care nu au mijloace să 
asigure o educaţie bună; religia e scoasă din programa şcolilor 
de stat. O reformă administrativă decide ca funcţionarii de stat 
să fie angajaţi pe baza unor examene. 


1871 Browning — Prințul Hohenstiel-Schwangan; Meredith — 
Aventurile lui Harry Richmond; Balade şi poeme; Swinburne — 
Cântece de dinaintea zorilor; Lear — Cântece absurde; Lewis 
Carroll — Prin ochean; George Eliot — Middlemarch; Bulwer 
Lytton - Rasa care va veni (utopie); Hardy -— Leacurile 
disperării. 


Whitman - Perspective democratice; Lonsfellow — Divina 
tragedie (S.U.A.); Rimbaud — Corabia beată; Zola începe să scrie 
ciclul Rougon-Macquart (încheiat în 1893) (Fr.); C. F. Meyer — 
Ultimele zile ale lui Hutten (Ev.). 


Parlamentul adoptă o lege care permite numirea profesorilor 
universitari indiferent de atitudinea lor faţă de religie; o altă 
lege apără activitatea sindicatelor, dar le refuză dreptul la grevă. 
Anglia anexează o zonă bogată în diamante din Africa de Sud. 


1872 Kingsley — Culegere de poeme; Christina Rossetti — Sing- 
Song (versuri pentru copii), Andrew Lang — Balade şi poezii lirice 
ale vechii Franţe; Tennyson — Garrett şi Lynneltte; Hardy — Sub 
copacul înfrunzit; Lear — Alte cântece absurde; O”Shaughnessy — 

1874 


1875 


Poeme vechi din Franţa; Browning — Fifine la bâlci; Butler — 
Erewhon. 


Daudet — /artarin din Tarascon (Fr.), Nietzsche — Naşterea 
tragediei (Germ); C. F. Meyer — Nuvele (Elv.), Holmes — Poetul 
la micul dejun; Longfellow — Christus (S.U.A.), Macedonski — 
Prima Verba (Rom.). 


1873 Robert Bridges —.-Poeme; Hardy — Doi ochi albaştri; 
Arnold — Literatură şi dogmă; Walter Pater — Studii despre 
istoria Renaşterii; Leslie Stephen — Gândire liberă şi vorbire 
simplă; Carpenter — Narcis. 


Rimbaud — Un anotimp în infern; Tristan Corbi€re — Amoruri 
galbene (Fr.);, Perez Gald6s — Episoade naţionale (Sp.). Twain şi 
Warner — Vârsta de aur (S.U.A.), Saltikov-Şcedrin — Domnii 
Golovliov; Tolstoi — Anna Karenina (Rus.); Verga — Nedda (It.). 


Anglia anexează mai multe insule în largul coastelor Noii 


Guinee. 


Stevenson, absolvent al Facultăţii de Drept. Îl întâlneşte 
pe Sidney Colvin, viitorul editor al operelor sale. 


Swinburne — Bothwell; O'Shaughnessy — Muzică şi clar de lună; 
Hardy - Departe de mulțimea dezlănţuită; Dante Gabriel 
Rossetti — Dante şi cercul său (traduceri). 


Barbey d'Aurevilly — Diabolicele; Flaubert — Ispitirea sfântului 
Antonie (Fr.); Alarcân — Tricornul (Sp.); Storm -— Pole 
Poppenpăler (Germ.), Odobescu — Pseudokynegheticos (Rom.). 


Marea Britanie anexează Insulele Fidji din Oceanul Pacific. 


Stevenson e admis în baroul din Scoţia. 


Tennyson — Regina Mary; G. M. Hopkins — Naufragiul vasului 
„Deutschland“; Swinburne — Cântecele a două naţiuni; Poeme şi 
balade; Eseuri şi studii; George Champan, eseu critic; Browning 
— Albumul din han; Meredith — Cariera lui Beauchamp; Morris — 


1876 


1878 


Dragostea e de ajuns; Trei poveşti nordice de dragoste; 
traducerea Eneidei; J. A. Symonds — Renaşterea în Italia 
(încheiată în 1886). 


C.F. Meyer — Împuşcătura din cancelarie (Elv.); Ostrovski — 
Lupii şi oile (Rus.), Rosegger — Carnetele învățătorului de la 
şcoala din pădure (Germ.). 


Marea Britanie obține concesiunea construcției Canalului Suez. 


Stevenson pleacă într-o călătorie cu caiacul pe râurile 
Franţei. 


Swinburne — Erechteus; Bridges — Cum creşte dragostea; Morris 
- Povestea lui Sigurd; Browning — Pacchiarotto; Hardy — Mâna 
lui Ethelbert; Spencer — Principii de sociologie (scriere încheiată 
în 1896). 


Mallarme — După-amiaza unui faun (Fr.); Twain — Tom Sawyer 
(S.U.A); Jacobsen — Doamna Marie Grubbe (Danem.), Conta — 
Teoria ondulaţiunii universale (Rom.). 


Grenada, St. Vincent, Tobago din Marea Caraibilor devin colonii 
ale Coroanei engleze. 


1877 Lear — Poezii cu haz; George Moore — Florile pasiunii; 
Tennyson - Harold: Kingsley — Scrisori (postum); Swinburne — 
Notă despre Charlotte Bronte. 


Flaubert — 7rei povestiri; Gobineau — Renaşterea: Scene istorice 
(Fr.); Whitman - Două râulețe; Henry James — Americanul 
(S.U.A.); Wagner — Parsifal;, Rosegger — Acasă, în pădure 
(Germ.), Carducei — Ode barbare (t.), Alecsandri — Ostaşii 
noştri (Rom.). 


Regina Victoria e încoronată ca împărăteasă a Indiei. 


Stevenson publică O călătorie în interiorul țării, 
descriere a excursiei sale în Franţa, în 1876. 


XXV 


1879 


Hardy — Întoarcerea băştinaşului; Patmore — Amelia; Swinburne 
— Poeme şi balade. 


Collodi — Pinocchio (Lt.), Henry James — Europenii; Daisy Miller 
(S.U.A); Fontane — Înaintea furtunii; Storm — Carsten Curator 
(Germ.), Hasdeu — Cuvente din betrani (Rom.). 


Marea Britanie declanşează război împotriva Afghanistanului. 


Stevenson publică volumele Edinburgh (scris în 1878) 
şi Călătorii cu măgăruşul în Munţii Ceveni. În călătoriile 
sale, o întâlnise pe Fanny Van de Grift Osbourne, o 
americană cu zece ani mai în vârstă decât el. Era 
despărțită de soțul ei; după ce obţine divorțul, acceptă 
cererea în căsătorie a lui Stevenson; el se îmbarcă 


imediat pe un vas care transporta emigranţi în America, 


1880 


XĂVI 


ajunge în California şi se căsătoreşte cu Fanny. 


Browning — Idile dramatice; Tennyson — Șoimul; Povestea 
îndrăgostitului; Bridges - Poeme scurte; Meredith — Egoistul; 
Casa de pe plajă; Despre ideea de comedie (eseu), Spencer — 
Principii de etică (publicarea lor se încheie în 1893). 


Stevenson se întoarce în Scoţia; începe să scrie Insula 
Comorii care apare în foileton în revista Young Folks. 


Tennyson — Balade; Bridges — Poeme scurte; Swinburne — 
Izvoarele torentelor; Studii despre cântec; Studii despre 
Shakespeare; Hardy — Trompetul major; Meredith — Comedianţii 
tragici; Morris — Rădăcinile munților; Disraeli — Endymion. 


Henry Adams — Democraţie; Wallace — Ben-Hur,; Twain — 
Ageamiii în străinătate (S.U.A.)., Maupassant — Bulgăre-de-seu; 
Verlaine — Cuminţenie (Fr.);-Storm — Fiul senatorului (Germ.); 
Jacobsen — Niels Lyhne (Dan.), Alecsandri - Despot Vodă 
(Rom.). 


Anglia şi Rusia îşi împart sferele de influenţă în Afghanistan. 


1881 


1882 


1883 


Stevenson publică Virginis Puerisque (eseuri), Deacon 
Brodie (dramă), Nu eu, şi alte poeme (apărute anonim). 
Renunţă definitiv la avocatură. 


Dante Gabriel Rossetti — Balade şi sonete; Casa vieții; Christina 
Rossetti — O ceremonie şi alte poeme; George Moore — Poeme 
păgâne; Swinburne — Mary Stuart; Tennyson — Pocalul; Gissing 
— Muncitorii zorilor. 


James — Portretul unei doamne; Washington Square (S.U.A.); 
Anatole France — Crima lui Sylvestre Bonnard (Fr.), Verga — 
Familia Malavoglia (It.), Ibsen — Strigoii (Norv.); Johanna Spyri 
— Anii de învăţătură şi de călătorie ai lui Heidi (Elv.); 
Turgheniev — Cântecul iubirii (Rus.), Creangă — Amintiri din 
copilărie (Rom.). 


În Marea Britanie apar primele grupuri social-democrate. 


Soții Stevenson pleacă în Elveţia, în speranța că sănătatea 
lui, mult slăbită în ultima vreme, se va putea reface aici; 
el publică Studii despre oameni şi cărți şi Alte nopți 
arabe. 


Swinburne — Tristan din Lyonesse; Lang — Elena din Troia; 
Henley — Cântecul spadei; Hardy — Doi într-un turn; Oscar 
Wilde — Poezii. 


Twain — Prinţ şi cerşetor; Whitman - Zile de încercare (U.S.A.); 
Ibsen — Un duşman al poporului (Norv.);, C. F. Meyer — Pajul lui 
Gustav Adolf (Elv.) 


Armata engleză ocupă Egiptul. 


Fanny şi Robert Louis Stevenson pleacă pe Riviera; îi 
apar cărțile Săracii din Silverado — în care e povestit 
drumul autorului, împreună cu soţia şi fiul său vitreg 
Sam (Lloyd) Osbourne, de la San Francisco prin Napa 
Valley până la Calistoga şi sejurul lor (iunie-iulie 1880) 


XXVII 


1884 


1885 


în oraşul minier aproape pustiu Silverado de pe Muntele 
St. Helena din centrul Californiei — şi. primită extrem 
de favorabil, Insula Comorii, al cărei autor devine unul 
dintre cei mai iubiţi scriitori din Anglia. 

Meredith - Poeme şi poezii despre bucuria pământului; George 
Moore - Un îndrăgosti! modern; Swinburne — Un secol de 


rondeluri, Carpenter — Spre democraţie (a cărei editare se va 
încheia în 1903). 


Villiers de l'Isle Adam — Povestiri crude (Fr); Nietzsche — Aşa 
grăit-a Zarathustra (Germ.); Twain - Viaţa pe Mississippi 
(U.S.A); Bjărnson — Mai presus de puterile omeneşti (Norv.); 
Eminescu — Poezii (Rom.). i 


Ample mişcări naţionaliste în Irlanda. 


Soții Stevenson se întorc în Anglia şi se stabilesc la 
Bournemouth, pe ţărmul Canalului Mânecii: vor locui 
aici până în 1887. 


Swinburne — O sărbătoare în miez de vară; Browning — 
Amuzamentele lui Ferishtah; Bridges — Prometeu, purtătorul 
focului; Lang — Rime la modă; Cutumă şi mit (studii de 


antropologie), Tennyson — Becket; Spencer — Omul împotriva 
statului. f 


Huysmans — În răspăr (Fr.);, Ibsen — Rața sălbatică (Norv.); 
Ostrovski — Vinovaţi fără vină (Rus.): Sienkiewicz — Prin foc ŞI 
sabie (Pol); Twain — Huckleberry Finn CU.S.A.). Caragiale - O 
scrisoare pierdută (Rom.). A 


Marea Britanie îşi stabileşte protectoratul asupra părții de sud a 
Noii Guinee. 


Lui Stevenson îi apar cărtile: Grădina cu versuri a unui 
copil (cea de-a doua ediţie a fost publicată în acelaşi 
an), Prințul Otto, Artificierul (scrisă în colaborare cu 
soţia sa). 


XXVIII 


1886 


1887 


Henley — Lyra Heroica; Tennyson — Tyresias: Swinburne — 
Marino Faliero; Meredith — Diana de la răspântii; Bridges — 
Nero (dramă; partea întâi), W. Pater — Marcus epicureul. 


Zola — Germinal; Maupassant — Bel Ami (Fr.);, Fogazzaro — 
Daniele Cortis (1t.): Gorki — Povestiri (Rus.). 


Marea Britanie îşi stabileşte protectoratul asupra văii inferioare 
a Nigerului. la ființă Congresul Naţional Indian. 


Două noi mari succese ale lui Stevenson: romanele 
Răpit de pirati şi Dr. Jekyll şi Mr. Hyde. 


Dante Gabriel Rossetti — Culegeri de scrisori (alcătuită de fratele 
poetului, William Michael Rossetti), Kipling — Cântece 
departamentale; Tennyson — Locksley Hall după 60 de ani; 
Swinburne — Miscellanea; un studiu despre Victor Hugo şi un 
altul despre Ben Jonson; W. B. Yeats — Mosada; G. B. Shaw — 
Profesiunea lui Cashel Byron (roman), Gissing — Isabel 
Clarendon; Hardy — Primarul din Castleridge; Lang — Scrisori 
despre scriitorii dispăruţi, Cărţi şi oameni ai cărții; Symonds — 
Introducere la opera lui Browning. 

James — Bostonienii; Principesa Casamassima; Burnett — Micul 
lord Fauntleroy (S.U.A.). Ibsen - Rosmersholm (Norv.); 
Strindberg -— Fiul slujnicei (Sued.); Tolstoi — Puterea 
întunericului; Sonata Kreuizer (Rus.); Sienkiewicz — Potopul 
(Pol.). 


Germania şi Anglia îşi stabilesc sferele de influenţă în Africa 
Orientală şi în Pacific. Anglia anexează nordul Birmaniei. 


Soții Stevenson se întorc în Statele Unite, stabilindu-se 
pentru câteva luni la Saranac Lake; el scrie eseuri 
pentru Scribner s Magazine. Volume publicate în acest 
an: Oameni veseli, Memorii şi portrete, Tufărişuri 
(versuri) şi, pe cheltuială proprie, Ticonderoga. 


Meredith — Balade şi poeme despre viața tragică; Hardy — 
Oamenii pădurii; W. Pater — Portrete imaginare; George Moore 


XĂIX 


1888 


1889 


— Doar un accident; Oscar Wilde — Crima lordului Arthur 
Saville; Swinburne — Lochrine; Lang — Mit, ritual şi religie 
(studii de antropologie). 


Strindberg — Tatăl (Sued.), Sienkiewicz - Pan Wolodyjowski 
(Pol.); Suderman — Doamna Sorge (Germ.); Ega de Queiroz — 
Relicva (Port.). 


La 13 noiembrie, o demonstraţie socialistă în Trafalgar Square 
din Londra e atacată de poliţie: doi demonstranți sunt ucişi şi 
peste o sută răniţi. În istoria Angliei, această zi a căpătat numele 
de „duminica sângeroasă “, 


Apare Săgeata neagră, roman de Stevenson. În acelaşi 
an, cu ajutorul financiar al editorului McClure, pleacă 
în Samoa şi în Mările Sudului. i 


Henley — O carte de versuri; Lang — Iarba Parnasului; Meredith 
— O citire a pământului; Carpenter — Cântecele muncii; Eugene 
Lee — Hamilto; Sonete imaginare; Hardy — Povestiri din Wessex, 
Oscar Wilde — Prinţul fericit; Kipling — Povestiri simple ale 
muntenilor, Trei soldaţi; Morris — Visul lui John Bull (pamflet 
socialist). 


Jarry — Ubu rege (Fr.); Fontane — Erori şi confuzii; Hauptmann — 
Înainte de răsăritul soarelui (Germ.): Ibsen — Femeia mării 
(Norv.); Whitman - Crengi în noiembrie (S.U.A.); Verga — 
Mastro Don Gesnaldo (1t.); Korolenko — Povestiri din Siberia 
(Rus.). 


e d 


Sultanul Zanzibarului acordă Companiei britanice a Africii de 
Est autoritatea asupra regiunilor de coastă ale insulei. 


In colaborare cu Lloyd Osbourne, Stevenson scrie 
romanul umoristic A confundat cutiile; tot în cursul 
călătoriei amintite scrie Stăpânul de la Ballantrae, 
considerat de critica literară drept unul din cele mai 
bine construite romane ale sale. 


1890 


Tennyson — Demeter şi alte poeme; Kipling — Fantoma ricşei; 
Swinburne — Poeme şi balade; Bridges — Poeme scurte; Kingsley 
_ Poeme (postum), Davidson - O farsă romantică; Yeats — 
Drumeţiile lui Olsin; Browning — Assolando; Morris — Casa 
puilor de lup; George Moore — Mike Fletcher; Lewis Carroll — 


” Sylvie şi Bruno;, Jerome K. Jerome — Trei într-o barcă. 


Maupassant - Tare ca moartea; Bourget — Discipolul (Fr.); 
Sudermann — Onoarea; Puntea pisicii; Arno Holz şi Johannes 
Schlaf —- Papă Hamlet (Germ.); Maiorescu — Eminescu şi poeziile 
lui (Rom.). 


Cecil B. Rhodes înființează Compania britanică a Africii de Sud 
şi obține de la şefii triburilor locale concesiunea exploatării 
minereurilor din mai multe regiuni ale Africii de Sud şi Centrale. 


Stevenson se stabileşte în satul Apia din Samoa; va trăi 
aici, într-o casă numită de localnici „Vailima“, ultimii 
ani ai vieţii, venerat de locuitorii insulei, care i-au dat 
numele „„Turitala“ — cel care spune poveşti. În 1890 
publică un volum de Balade şi Părintele Damien, elogiu 
adus preotului misionar belgian Joseph Damien de 
Veuster care, sosit în insulele Pacificului în 1864, la 24 
de ani, plecase într-o leprozerie ca să aducă mângâiere 
spirituală bolnavilor; se îmbolnăvise şi el de lepră şi 
murise în 1889. Cartea lui Stevenson îi făcuse dreptate 
acestui om minunat, împotriva calomniilor unui preot 
local; în felul acesta, Părintele Damien a devenit o 
adevărată figură de sfânt, respectată pretutindeni în 
lume. 

Bridges — Întoarcerea unui Ulise; George Moore — Impresii şi 
opinii; Henley — Păreri şi recenzii; Davidson — Perfervid. 
Emily Dickinson — Poeme; Lafcadio Hearn — Doi ani în Indiile 
de Vest franceze (S.U.A); Claudel — Cap-de-aur (Fr.); Stefan 


George — Imnuri (Germ.); Ibsen — Hedda Gabler; Hamsun — 
Foamea (Norv.); Caragiale — Năpasta (Rom.). 


XXXI 


1892 


1893 


Anglia anexează o vastă regiune din Africa de Est (viitoarea 
Ugandă); Germania recunoaşte protectoratul britanic asupra 
Zanzibarului. 


1891 Morris - Poeme din drum; Știri de niciunde; Bridges — 
Eden, oratoriu; Davidson — Într-un music-hall; Kipling — Lumina 
care s-a stins; Wilde — Portretul lui Dorian Gray; Casa cu rodii; 
Meredith — Unul dintre cuceritorii noştri; Hardy — Tess of the 
d'Urbervilles; Gissing — New Grub Street; A. Conan Doyle — 
Aventurile lui ' Sherlock Holmes; “ Shaw  — Chintesenţa 
ibsenismului; Tennyson — Robin Hood. 


Whitman — Adio, iubirea mea (S.U.A.); Selma Lagerlăf —- Găsta 
Behring (Sued.); Hauptmann - Oameni singuratici; Wedekind — 
Trezirea primăverii: Sudermann — Sfârşitul Sodomei (Germ.); 
Zola — Aurul (Fr.); C.F. Meyer — Angela Borgia (Elv.). 


Stevenson scrie, în colaborare cu Lloyd Osbourne, 
romanul Jefuitorul de epave şi, cu William Ernest 
Henley, trei piese de teatru pe care le tipăreşte în acest 
an; singur, publică De-a latul câmpiei, însemnări de 
călătorie, şi O notă de subsol la istorie, volum de eseuri. 


Kipling — Balade de cazarmă; Tennyson — Moartea Oenonei; 
Yeats — Contesa Kathleen; Shaw — Casele văduvului: Swinburne 
— Surorile; Hardy — Cel prea iubit. 


Harriet Monroe - Odă columbiană (S.U.A.); Hauptmann — 
Tesătorii (Germ.): Heidenstam — Hans Alienus (Sued.): Hamsun 
— Mistere; Ibsen — Constructorul Solness (Norv.): D'Annunzio — 
Inocentul; Croce — Istoria privită în conceptul general de artă 
(It.); Caragiale — Note şi schițe; Păcat (Rom.). 


Anglia îşi extinde protectoratul asupra insulelor Gilbert şi Ellice 
(statul Kiribati de astăzi) din Oceanul Pacific. 


Stevenson scrie Catriona (continuare la Răpit de 
pirați), Petrecere nocturnă în insulă, Refluxul (în 
colaborare cu Lloyd Osbourne). 


XXXII 


1894 


Christina Rossetti — Versuri; Yeats — Zrandafirul; Amurguri 
celtice; Davidson — Ecloge din Fleet Street; George Moore — 
Picturi moderne; Hardy — Voluntarii din Londra; Wells — Omul 
invizibil; Kipling — Multe invenţii; Wilde — Evantaiul doamnei 
Windermere; Bridges — Studii despre proza lui Milton; Lang — 
Homer şi eposul; Fr. H. Bradley — Aparenţă şi realitate; W. Pater 
— Platon şi platonismul; Th. H. Huxley — Locul omului în natură. 


Verlaine — Închisorile mele; Hâredia — Trofee (Fr.); Maeterlinck 
— Pelleas şi Melisande (Bel.);, Hauptmann -— Blana de biber; 
Halbe — Tinerețe (Germ.); Hamsun - Redactorul Lynge (Norv.). 


Protectorat englez în Uganda. Anglia anexează arhipelagul 
Solomon din Pacific. Ia fiinţă Partidul Laburist Independent. 
Răscoale în India — violente revendicări ale independenței. 


Stevenson scrie S/. Ives şi Moştenitorul de la Hermiston,; 
cărțile rămân neterminate: scriitorul moare la 3 
decembrie de o hemoragie cerebrală şi va fi înmormântat 
la Apia; cu câteva săptămâni în urmă împlinise 44 de 
ani. Vor apărea postum: Scrisori din Vailima; editate de 
Sidney Colvin (1895), Cântece de drumeție şi alte 
versuri, editate de Sidney Colvin (1896), Moştenitorul 
de la Hermiston, editat tot de Sidney Colvin (1896); St. 
Ives, completat de A. T. Quiller-Couch (1897), Poeme 
complete, editate de Janet Adam Smith (1951), Eseuri, 
scrisori şi rugăciuni alese, editate de Roger Ricklefs 
(1964). Operele, în 35 de volume, au fost publicate între 
1923-1927. Biografia-standard e cea scrisă de vărul său, 
sir Graham Balfour (1901). 


D.G. 


INSULA COMORII 


Lui S.L.O!, gentleman american, în concordanță 
cu al cărui gust a fost croită povestirea care 
urmează, ca răspuns la lungile ceasuri de 
bucurie petrecute împreună, îi este acum 
DEDICATĂ cu cele mai calde urări de bine, de 
iubitorul său prieten, 


AUTORUL 


1 Samuel] Lloyd Osbourne, fiul din prima căsătorie al soţiei lui Stevenson; 
scriitorul va colabora cu el la compunerea unora dintre lucrările sale de după 
1888. 


 CUMPĂRĂTORULUI ŞOVĂIELNIC 


Pe-un marinar dacă-l desfată 
Comori cu taine nepătrunse, 
De pe o mare-ndepărtată, 
Piraţi, furtuni, comori ascunse, 
Să spun povestea încă-o dată, 
Aşa cum se spunea demult, 
De tineri fi-va ascultată, 
Cum stam şi eu să.o ascult. 


De-o fi aşa, o vei citi; 

De nu e, e semn că şi-au pierdut 
Cei tineri, simţurile vii: 

De Kingston! şi de Cooper? n-au ştiut, 
De Ballantyne: cel nentrecut. 

Deci, în mormântul lor uitat în veac, 
Eu cu pirații mei mă mut, 

Acolo unde alte scrieri zac. 


(Traducere: Dan Grigorescu) 


! W[illiam] H[enry] G[iles] Kingston (1814-1880). autor de scrieri pentru 
adolescenţi, a căror acţiune cuprinde aventuri petrecute în toate continentele, pe 
mare, în şcoală, precum şi romane istorice. 

2 Evident, James Fenimore Cooper (1789-185 1), celebrul romancier american, 
foarte apreciat pentru scrierile sale de factură romantică, pline de întâmplări 
neprevăzute, încheiate cu finaluri fericite. 

3 R[obert] M[ichael] Ballantyne (1825-1894), autor al unor romane de aventuri 
pentru tineret a căror acţiune e proiectată pe peisaje exotice. 


Partea întâi 


BĂTRÂNUL PIRAT 


Capitolul 1 


BĂTRÂNUL LUP DE MARE LA „AMIRAL BENBOW-“ 


. 


Squire! Trelawney, doctorul Livesey şi alţi câțiva domni 
mi-au cerut să aştern pe hârtie, cu de-amănuntul, tot ce ştiu 
despre Insula Comorilor şi să nu las nimic la o parte, în afară 
de poziţia sa geografică, deoarece se mai află acolo o 


“ comoară, care n-a fost încă ridicată; ca atare, iau condeiul în 


anul mântuirii 17... şi mă întorc cu gândul la vremea când 
tatăl meu ţinea hanul „Amiral Benbow“ şi când bătrânul 
marinar cu faţa smeadă şi brăzdată de o tăietură de sabie s-a 
adăpostit sub acoperământul nostru. a 
Mi-l aduc bine aminte de parcă ar fi fost ieri; a sosit 
călcând apăsat, la uşa hanului, urmat de un om care îi aducea 
cufărul într-o roabă; bătrânul era oacheş, înalt, voinic şi 
greoi; coada perucii năclăită de catran îi atârna peste gulerul 
slinos al hainei sale albastre; avea mâinile noduroase, pline 
de crestături, cu unghii negre şi rupte; o tăietură de sabie îi 
brăzda obrazul cu o dungă urâtă, vânătă-alburie. Parcă-l văd: 
fluierând încetişor, îşi lunecă privirea de-a lungul golfului, 
apoi, cu glasul său bătrân, ascuţit şi tremurător, pe care-l 


1 Moşier, cu titlul de cavaler. (n. t.) 


dogise desigur tot muncind la manelele cabestanului?, începu 
să cânte vechiul cântec marinăresc pe care avea să-l repete 
de atâtea ori după aceea: 


Cinşpe inşi pe lada lui, 
Jo-ho-ho 
Și o sticlă cu rachiu... 


Izbi în uşă cu un băț, aidoma îndesătorului de care se 
slujesc marinarii la tunurile de pe corabie, şi când tatăl meu 
apăru, el îi ceru pe un ton grosolan un pahar cu rom. Îndată 
ce fu servit, îl bău tacticos, ca omul ce se pricepe, gustându-i 
aroma şi plimbându-şi în acelaşi timp privirea de la ţărmul 
stâncos la firma noastră. 

— Mişto golf — spuse într-un sfârşit — dar şi crâşma-i 
frumos aşezată. Muşterii mulți, jupâne ? 

Tatăl meu îi răspunse că, din păcate, avea foarte puţini 
muşterii. ? 

— Straşnic ! Aici îmi arunc ancora |! reluă el. Fă-te-ncoa! ! 
îi strigă omului ce împingea roaba; acostează şi debarcă lada. 
Am să stau pe-aici o bucată de vreme — continuă el — nu-s 
mofturos: băutură, slănină şi ouă, mai mult nu-mi trebuie... 
Şi limba aceea de pământ, de pe care se văd corăbiile ce 
trec... Cum să-mi spui ? Spune-mi căpitane. Mda ! Ştiu ce te 
roade... poftim... şi azvârli pe -pragul uşii trei sau patru 
monede de aur. Când se isprăvesc, vii iar la mine ! zise el, 
semeț ca un căpitan de fregată. 

Într-adevăr, deşi hainele îi erau jerpelite şi vorba grosolană, 
nu aducea a marinar de rând; mai curând părea să fie un 
comandant sau un secund deprins să fie ascultat ori să 
lovească. Omul cu roaba ne-a istorisit că în dimineaţa aceea 


2 Cabestru, mecanism cu ajutorul căruia se ridică şi se 
deplasează încărcătura pe vase (n. red.). 

călătorul nostru coborâse din diligență în faţa hanului „Royal 
George“; s-a interesat acolo de ospătăriile de pe coastă şi 
auzind lucruri bune, pare-se, despre hanul nostru, aflând de 
asemenea că nu-i aşezat la drumul mare, l-a ales pe acesta 
dintre toate. Asta-i tot ce am putut afla despre oaspetele nostru. 

Era un om tăcut din fire. Hoinărea toată ziua în jurul 
golfului sau se cățăra pe stâncile țărmului, înarmat cu o 
lunetă de alamă; în fiecare seară se cuibărea într-un colţ al 
sălii, lângă foc, şi bea vârtos rom cu apă. De cele mai multe 
ori, când îi spunea cineva vreo vorbă, nu răspundea nimic; 
îl repezea însă, cu o privire furioasă şi pufnea pe nas ca o 
concă! marină în care năierii suflă pe vreme de ceaţă; şi noi, 
şi cei care veneau la han, ne-am obişnuit curând să-l lăsăm 
în plata Domnului. Zilnic, când se întorcea de la plimbare, 
întreba dacă n-au trecut cumva marinari pe drum. La început 
credeam că întrebarea asta pornea din dorința de-a întâlni 
derbedei de teapa lui; cu timpul însă ne-am dat seama că, 
dimpotrivă, se ferea de dânşii. Când se întâmpla ca vreun 
marinar, trecând de-a lungul coastei, în drum spre Bristol, să 
poposească la „Amiral Benbow“, căpitanul, înainte de a intra 
în sală, îl cerceta cu. de-amănuntul prin perdeaua de la 
fereastra uşii şi. cât timp se afla străinul acolo, stătea mut ca 
un peşte. Pentru mine, unul, purtarea lui nu era o taină, 
deoarece, într-o oarecare privinţă, eram părtaş la neliniştile 
lui; într-o zi m-a luat deoparte şi mi-a făgăduit că-mi dă la 
fiecare început de lună o băncuţă de patru penny dacă „am să 
stau de veghe“, vestindu-l numaidecât ce voi zări „un 
marinar cu un singur picior“. De atunci, de fiecare dată când 
se împlinea sorocul şi-i ceream băncuţa făgăduită, căpitanul 
pufnea şi rămânea cu ochii fixaţi în podea; înainte de a trece 
săptămâna însă, eram sigur că o să se îmbuneze şi o să-mi 


1 Scoică (n. red.). 


aducă pitacul, amintindu-mi porunca privitoare la „marinarul . 


cu un singur picior“. 

Nu e nevoie să mai spun că marinarul acela olog mă. 
urmărea şi în somn. În nopţile vijelioase, când vântul . 
zgâlţâia pereţii casei şi când talazurile se spărgeau mugind 
de-a lungul golfului, năpustindu-se peste stâncile țărmului, 


îl vedeam ivindu-se în mii de plăsmuiri şi cu o mie de 


înfăţişări diavoleşti. Ba avea piciorul retezat de la genunchi, 
ba din şold; uneori era un fel de dihanie cu un singur picior 
crescut din mijlocul trunchiului. În sfârşit, în visele mele cele 
mai cumplite îl vedeam alergând şontâc-şontâc, fugărindu-mă 
peste gardurile de mărăcini, peste şanţuri. Pe scurt, măcar 
pentru aceste înspăimântătoare arătări îmi meritam cu 
prisosinţă bănuţul. 

Dar spaima ce mi-o insufla afurisitul marinar schilod nu 
se asemuia nici pe departe cu groaza ce-o vâra căpitanul în 
sufletele celor din jur. Erau nopţi când turna în el mai multă 
băutură decât putea suporta; uneori stătea la masă fără să 
bage pe nimeni în seamă, lălăind vechile, neruşinatele şi 
fioroasele lui cântece marinăreşti; alteori poruncea să se 
aducă băutură pentru toată lumea şi-i silea pe toţi să-i 
asculte, dârdâind, bazaconiile, ori să reia, în cor, „cântecele“ 
sale. De multe ori auzeam cutremurându-se casa de 
„io-ho-ho şi o sticlă de rachiu“. Cuprinşi parcă de frica 
morții, muşteriii se înghesuiau unul într-altul, cântând 
fiecare cât mai tare ca să scape de bruftuieli. Căci atunci 
când îl apucau pandaliile, îşi ieşea cu totul din minți; izbea 
cu pumnul în masă ca toată lumea să amuţească; sau îl 
năpădea o mânie nemaipomenită pentru că i s-a pus o 
întrebare, ori fiindcă nu i se luau în seamă parascoveniile. 
Nu dădea voie nimănui să plece acasă, până când el, trăsnit 
de băutură, nu se ducea, pe două cărări, să se culce. 

Povestirile lui aveau darul să înspăimânte lumea mai mult 
decât orice ! Povestiri cumplite în care era vorba numai 

despre spânzurați şi oameni aruncaţi în apă, despre furtuni 
pe ocean, despre secetoasele insule ale Broaştei țestoase şi 
despre întâmplări fioroase petrecute prin meleagurile coloniilor 
din America spaniolă. Recunoştea singur că şi-a făcut veacul 
printre cei mai păcătoşi oameni pe care Dumnezeu i-a răbdat 
vreodată pe oceane; iar limbajul pe care-l folosea scârbea 
lumea noastră simplă de la ţară, în aceeaşi măsură ca 
fărădelegile pe care le depăna. Tata se plângea neîncetat că 
bătrânul o să ne aducă la sapă de lemn şi că o să-şi piardă 
toţi clienţii, care — ca să nu mai fie hăituiţi, tărbăciţi şi 
trimişi la culcare cu inima cât un purice — n-or să mai calce 
pragul cârciumii noastre; eu cred însă că în realitate prezenţa 
lui ne-a folosit. E adevărat că oamenii mureau de frică, dar 
tocmai asta îi atrăgea; era oleacă de însufleţire în paşnica lor 
viaţă de ţară; ba se găsiră chiar nişte flăcăi care nu se sfiau 
să-l admire, numindu-l un „adevărat lup de mare“, ori „bătrân 
marinar de apă sărată“, ori câte şi mai câte, neuitând să 
adauge că numai astfel de oameni făceau ca Anglia să fie 
temută pe mări. 

Dar, rămânând la noi, ne păgubea în alt chip. Săptămânile 
se perindau, lunile la fel, banii care ni-i dăduse se isprăviseră 
de mult şi tatii nu-i prea dădea mâna să-i ceară mereu alţii. 
Când îşi lua vreodată inima-n dinţi şi-i pomenea de bani, 
căpitanul pufnea pe nări cu atâta zgomot, de-ai fi zis că 
răcneşte, şi atunci bietul tata nu ştia pe unde să iasă mai 
repede. Îl vedeam apoi frângându-şi mâinile de deznădejde 
după o astfel de discuţie şi sunt sigur că sâcâiala şi groaza 
în care trăia i-au grăbit timpuriul şi nefericitul sfârşit. 

Cât a stat la noi, căpitanul nu şi-a schimbat niciodată 
straiele, afară doar ciorapii, câteva perechi cumpărate de la 
un boccegiu. 1 se stricase un colţ al tricornului şi cu toate că 
ruptura îl stânjenea când bătea vântul, a lăsat-o să-i atârne 
peste frunte. Mi-aduc aminte în ce hal îi era haina, pe care 
şi-o cârpea singur în odaia lui de sus, şi căreia ajunsese, în 

cele din urmă, să-i pună petic lângă petic. Nu primea scrisori 
şi nici nu trimitea, iar cu vecinii de masă nu stătea de vorbă 
decât atunci când era ameţit de băutură. În ce priveşte 
cufărul, nimeni nu l-a văzut vreodată deschis. 

î Dar într-un rând, puţin înainte de obştescul sfârşit al tatii, 
căpitanul şi-a găsit naşul. Bietul tata era pe atunci măcinat 
rău de boala care i-a scurtat zilele. Doctorul Livesey venise 
într-o după-amiază să-şi vadă bolnavul şi, după o gustare pe 
care i-a servit-o mama, a intrat să-şi fumeze pipa în sală, 
aşteptând să i se aducă din cătun calul — căci în vremea aceea 
no1 nu aveam grajd. Mă ţineam după el, şi-mi amintesc şi 
acum deosebirea izbitoare dintre doctorul atât de distins. atât 
de îngrijit — pudra perucii albă ca neaua, ochii negri, 
sclipitori, purtarea aleasă — şi ceilalţi oameni neciopliţi, 
clienţii obişnuiţi ai tatii. Dar mai cu seamă acum, mă izbea 
nepotrivirea dintre el şi sperietoarea asta de pirat, jegos, 
greoi, cu ochii urduroşi, care stătea prăvălit cu braţele pe 
masă, umflat de rom. Deodată, căpitanul a început să 
răcnească veşnicul lui cântec: 


Cinşpe inşi pe lada lui, 
Io-ho-ho ! 

Lada căpitanului, 
Io-ho-ho ! 

Bei, căci căpitanu-i mort. 
Io-ho-ho ! 

Şi vă duce dracu-n port, 
Io-ho-ho ! 


La început îmi tot închipuiam că „lada căpitanului mort“ 
cra chiar lada barosană de sus, din odaia din faţă, pe care 
mereu o întovărăşeam, în visurile mele urâte, cu marinarul 
fără un picior. Dar începusem să mă obişnuiesc cu cântecul 
ŞI acum nu-l mai luam în seamă; era nou numai pentru 
doctorul Livesey şi am observat că nu i-a plăcut deloc, 
pentru că s-a oprit o clipă supărat, înainte de a-şi continua 

discuţia cu bătrânul grădinar Taylor, despre un leac nou 
contra reumatismelor de care suferea. Intre timp, căpitanul, 
înfierbântându-se câte puţin de propriul său cântec, începu 
să dea cu pumnul în masă, cu un înțeles pe care-l ştiam cu 
toții: să tăcem din gură. Glasurile amuţțiră ca prin farmec, 
afară de acela al doctorului, care continua să vorbească, 
limpede şi prietenos, cu obişnuita lui sfătoşenie, trăgând cu 
vioiciune câte un fum din pipă, la fiecare două cuvinte. 
Căpitanul îl ţintui din ochi, izbi din nou cu pumnul în masă 
şi, după ce îl mai înfruntă cu privirea, trase o înjurătură 
urâtă, strigând: 

— Linişte acolo, între punți... 

-— Mie îmi vorbeşti, domnule ? întrebă doctorul. 

Şi cum bădăranul răspunse, repetând înjurătura, că da, 
doctorul reluă: 

— N-am decât un lucru să-ţi spun, domnule. Dacă ai să 
continui să bei atâta rom, lumea o să scape curând de un 
netrebnic. 

Pe căpitan îl apucă o furie turbată. Sări de pe scaun, scoase 
un Cuţit marinăresc, îl deschise ca pe un briceag şi — 
cumpănindu-l aşa deschis în palmă — îl ameninţă pe doctor 
că-l ţintuieşte de perete. 

Doctorul nici nu tresări măcar. Privindu-l peste umăr, îi 
vorbi mai departe, pe acelaşi ton. poate un pic mai ridicat, 
ca să audă toţi cei de față, însă liniştit şi răspicat: 

— Dacă nu-ţi bagi îndată cuțitul în buzunar, pe cinstea 
mea că la prima sesiune a juraţilor ai să fii spânzurat ! 

Se măsurară din ochi; în cele din urmă căpitanul se dădu 
bătut; îşi vâri la loc cuțitul în buzunar şi se aşeză mârâind ca 
un câine bătut. 

— Şi acum, domnule — continuă doctorul — acum, când ştiu 
câte parale faci, să fii sigur că atâta timp cât ai să te mai afli în 
district, zi şi noapte o să am privirea aţintită asupra dumitale. 
Eu nu sunt numai doctor, sunt şi magistrat; şi dacă se va 

ntupla să aud cea mai mică plângere, chiar dacă va fi vorba 
cica e o mojicie ca aceea de adineauri, am să iau măsuri să 
ii înhăţat ŞI izgonit de-aici. Ţine minte ce ţi-am spus 

Puțin timp după aceea fu adus calul, şi doctorul Livesey 


plecă; în seara aceea, şi în mult i ă : 
ic € ser1 care urm 
a stat liniştit. ; ară, căpitanul 


Capitolul II 
CÂINE NEGRU APARE ŞI DISPARE 


, Puțin după aceea s-a petrecut prima din si 

întâmplări misterioase, care ne-au piere Mu cura i 
CE PAL, nu însă, după cum veţi vedea, şi de alte belele în 

egătură cu el. Bântuise O iarnă amarnic de friguroasă şi de 
lungă, cu geruri aspre şi vânturi haine; chiar de la înce utul 
ei am simţit că bietul tata nu va mai apuca prim VA Se 
stingea văzând cu ochii, iar mama şi cu mine împovăraţi 
până peste cap de grijile hanului, nu mai găscam răgaz să 
ce-i ce-i cu locatarul nostru nesuferit. i 

_Era într-o dimineață de ianuarie, devre 

dimineaţă cu ger înţepător. Chiciura acoperea e Aa du 
parcă lingeau uşurel pietrele de pe țărm, soarele abia răsărit 
nu poleia decât crestele colnicelor şi strălucea pe faţa mării 
până hăt-departe. Căpitanul, care se trezise mai devreme ca 
de obicei, coborâse la țărm cu un tesac! ce se legăna sub 
poalele largi ale vechii sale haine Sinilii, cu luneta de alamă 
Subsuoară şi tricornul dat pe ceafă. Îi văd parcă şi acum 
aburul răsuflării plutind în urmă-i, pe când zorea cu aşi 
zdraveni; iar până să cotească după stânca mare, îl data 


1 Sabie scurtă şi lată (n. red.). 

bombănind mânios foc de parcă continua să se certe în gând 
cu doctorul Livesey. 

Pe scurt, mama se afla sus, la căpătâiul tatii, eu pregăteam 
tocmai gustarea pentru căpitanul care trebuia să se înapoieze, 
când deodată uşa se deschise şi un om pe care nu-l mai 
văzusem niciodată intră în sală. Era tras la față şi gălbejit, îi 
lipseau două degete la mâna stângă şi, cu toate că tesacul îi 
atârna de şold, nu prea avea înfăţişarea bătăioasă. Mă 
obişnuisem să fiu cu ochii în şapte după marinarii cu un 
picior sau chiar cu două şi mărturisesc că noul venit mă 
punea în încurcătură. Nu aducea nici pe departe a matelot, şi 
cu toate acestea parcă ieşea un miros de mare din făptura lui. 

L-am întrebat cu ce-aş putea să-l servesc. Mi-a răspuns 
că ar vrea un rom, dar tocmai când mă pregăteam să i-l aduc, 
el se aşeză pe marginea unei mese şi-mi făcu semn să mă 
apropii. Am rămas locului cu şervetul în mână. 

— Fă-te-ncoa”, băiețaş — mă îmbie el. Vino mai aproape. 
Făcui un pas înainte. Asta-i prânzul camaradului meu Bill ? 
mă întrebă el, făcându-mi cu ochiul. 

I-am răspuns că nu-l cunosc pe camaradul său Bill şi că 
masa era pregătită pentru cineva care găzduia la noi şi căruia 
îi spuneam căpitanul. 

— All right — urmă el. Dacă prietenul meu Bill vrea să i 
se spună căpitanul, mă rog, treaba lui. Dar o tăietură pe 
obraz are, nu-i aşa ? Şi nişte apucături belalii de tot, mai ales 
după ce a tras la măsea. Să zicem că omul tău, căpitanul, are 

o tăietură pe obraz, şi să mai zicem, dacă-mi îngădui, că 
acest obraz e cel drept. Ei, vezi ? Şi acum să te întreb încă o 
dată: camaradul meu Bill este acasă ? 

I-am răspuns că ieşise să se plimbe. 

— Pe unde-a luat-o, piciule ? Pe unde s-a dus ? 

După ce i-am arătat cu mâna spre stânci, spunându-i că 
domnul căpitan nu va zăbovi mult şi după ce i-am mai 
răspuns la alte câteva întrebări, el zise: 

— Ah ! Ce o să se mai bucure prietenul meu Bill ! Ca de 
băutură o să se bucure ! 

Dar rostind aceste vorbe, faţa lui crispată numai plăcere 
nu arăta şi aveam motive să cuget că dacă străinul credea cu 
adevărat ceea ce spusese, apoi, fără doar şi poate, se amăgea ! 
M-am gândit însă că toate astea nu mă privesc pe mine; şi, la 
drept vorbind, chiar dacă ar fi fost altminteri, ce puteam face ? 
Străinul se proțăpise lângă uşă, de unde pândea cotitura 
drumului, cum pândeşte o pisică şoarecele. La un moment 
dat am ieşit afară, dar el m-a chemat înapoi: şi cum eu n-am 
venit chiar atât de repede cât ar fi vrut el, am văzut o 
cumplită schimbare pe chipul lui palid; îmi porunci să intru 
în casă şi trânti o sudalmă atât de groaznică, încât mă 
străbătu un fior. M-am întors numaidecât şi el se purtă ca la 
început cu mine, jumătate alintător, jumătate glumeţ; 
bătându-mă pe umăr îmi spuse că sunt un băiat bun şi pe 
placul lui. 

— Am şi eu un băiat, care-ţi seamănă ca două picături de 
apă; e bucuria inimii mele. Ia aminte însă, lucrul cel mai de 
preţ la un copil e ascultarea. Auzi, piciule ? Ascultarea. Dac-ai 
fi pe o corabie cu Bill, n-ai aştepta să ți se spună de două ori 
un lucru. El n-ar îngădui una ca asta şi nimeni din acei care 
au navigat cu el. Hei, dar uite-l şi pe prietenul meu Bill. 
Umblă cu ocheanul subsuoară, bată-l norocul ! Hai să intrăm 
amândoi în sală, piciule, şi să ne ascundem după uşă, ca să-i 
facem lui Bill o mică surpriză, bată-l norocul să-l bată ! 

Spunând acestea, străinul mă trase în sală, mă împinse 
într-un colţ, îndărătul uşii, în aşa fel încât canatul ei să ne 
ascundă pe amândoi când s-o deschide. Vă puteţi închipui că 
nu mă simţeam deloc bine şi că eram foarte neliniștit. Ceea 
ce mă speria şi mai rău era că străinul nu părea a fi nici el 
în apele sale, căci trase puţin sabia de mâner, făcând să joace 
lama în teacă, şi cât a durat aşteptarea el tot înghiţea în sec, 
de parcă ar fi avut, vorba ceea, un nod în gâtlej. 

În sfârşit căpitanul sosi, trânti cu zgomot uşa îndărătul 
său, fără să privească nici în stânga, nici în dreapta şi se duse 
întins spre masă, unde-l aştepta gustarea. i 

— Bill — strigă străinul, cu un glas pe care-l simţeam că 
vroia să-l facă îndrăzneţ şi impunător. 

Căpitanul se răsuci pe călcâie şi îl înfruntă. Culoarea 
arămie a feţei lui dispăruse şi chiar şi nasul i se făcuse vânăt; 
avea uitătura omului căruia i-a apărut o stafie, sau care l-a 
întâlnit pe dracul, ori ceva şi mai rău, dacă există; şi jur că 
eram mâhnit când am văzut că într-o clipită devenise atât de 
bătrân şi de prăpădit. y 

- Ei ? Ce e, Bill?! Nu mă mai cunoşti ? Nu-l recunoşti pe 
vechiul tău tovarăş de corabie ? zise străinul. 

- Câine Negru ! gemu căpitanul, gâfâind. | 

— Dar cine altul ? reluă celălalt, devenind din ce în ce mai 
înfipt. Câine Negru în carne şi oase, venit să-l vadă pe 
bătrânul lui camarad Bill, la hanul „Amiral Benbow*. Ehei, 
Bill, Bill, prin câte am trecut noi doi de când mi-am pierdut 
cele două degete ! continuă el, arătând mâna beteagă. 

— Mi-ai dat de urmă, va să zică — răspunse în sfârşit 
căpitanul. Vorbeşte ! Ce te-a adus aici ? 

- Tot aşa ai rămas ! îi întoarse Câine "Negru vorba. 
Totdeauna mergi la ţintă, Billy. Stai să-mi aducă băiatul ăsta 
de ispravă, care mi-a căzut cu tronc, romul cerut adineauri 
şi pe urmă o să ne aşezăm, cu voia dumitale, şi o să vorbim 
deschis, ca doi vechi prieteni. 

Când m-am întors cu băutura, şedeau față-n faţă, la masa 
pregătită pentru căpitan. Câine Negru se aşezase mai înspre 
uşă şi puţintel costiş, în aşa fel ca să-l supravegheze cu un 
ochi pe bătrânul său camarad, iar cu celălalt, după câte 
gândeam eu, ieşirea. să 

Îmi porunci să ies afară şi să las uşa larg deschisă, 
adăugând: 

— Pe mine, puştiule, nu mă prinde nimeni prin gaura 
cheii, auzi tu ? 

I-am lăsat aşadar împreună şi m-am dus în prăvălie. O 
bună bucată de vreme, deşi trăgeam cu urechea, n-am auzit 
decât nişte şuşoteli; curând însă glasurile începură să se 
întărească, aşa că izbutii să prind câte o vorbă-două, cu 
osebire înjurături de-ale căpitanului: 

— Nu, nu, nu şi nu ! Şi cu asta, basta ! răcni el o dată. Şi 
apoi, „dacă lucrurile ajung până la spânzurătoare, atunci 
ştreangul e pentru toţi, auzi ?* 

Deodată izbucni o năprasnică explozie de suduieli şi alte 
zgomote, scaunele şi masa zburară pârâind, urmă un zăngănit 
de oţele, apoi un strigăt de durere şi după o clipă îl văzui pe 
Câine Negru rupând-o la fugă cât îl ţineau picioarele, hăituit 
de căpitanul furios, amândoi cu săbiile în mână, cel dintâi 
sângerând dintr-o rană la umărul stâng. Din uşă, căpitanul 
repezi asupra fugarului o ultimă lovitură atât de puternică, 
încât cu siguranţă l-ar fi spintecat, dacă firma cu „Amiralul 
Benbow“ n-ar fi oprit-o. Şi astăzi se mai poate vedea semnul 
pe marginea ei de jos. 

Cu lovitura asta s-a încheiat bătălia. Ajuns pe şosea, Câine 
Negru — deşi rănit — dovedi că-i iute de picior şi cât ai bate 
din palme dispăru dincolo de creasta colinei. Căpitanul 
rămase pironit locului, cu ochii ţintă la firmă, ca un om cu 
mintea rătăcită. Îşi trecu apoi de câteva ori mâna peste 
pleoape şi intră în sfârşit în casă. 

— Jim, rom ! ceru el, şi pe când vorbea, se clătina puţintel, 
proptindu-se cu o mână de perete. 

— Sunteţi rănit? îi strigai. 

— Rom ! repetă el. Trebuie s-o şterg de-aici ! Rom! rom ! 

Am dat fuga să i-l aduc; dar eram atât de tulburat de toate 
câte s-au petrecut, că spărsei un pahar şi udai tejgheaua; în 
vreme ce aranjam în prăvălie, am auzit zgomotul înfundat al 
unei căderi greoaie pe podeaua sălii şi când am ajuns acolo 

l-am găsit pe căpitan întins, cât era de lung, pe duşumea. In 
aceeaşi clipă, mama, speriată de larma încăierării, cobori în 
fugă ca să mă ajute. Li ridicarăm amândoi capul. Răsufla 
zgomotos şi greu, ţinea ochii închişi, iar faţa lui avea o 
culoare groaznică. 

— Vai, sărmana de mine — se tânguia mama — ce pacoste 
pe capul nostru ! Şi bietul tău tată, care e bolnav... 

Deocamdată nu ştiam ce îngrijiri să-i dăm căpitanului; 
credeam c-o fi primit o lovitură mortală în încăierarea cu 
străinul. Am încercat să-i torn rom în gură; avea însă dinţii 
încleştaţi şi fălcile îi erau parcă de fier. A fost o mare uşurare 
când pe neaşteptate s-a deschis uşa şi a intrat doctorul 
Livesey, care venea să-l vadă pe tata. 

— Vai, doctore — am strigat noi — ce-i de făcut ? Unde e 
rănit? 

— Rănit ? Nici pomeneală ! zise doctorul. E tot aşa de 
rănit ca mine sau ca dumneata. A avut o congestie, cum de 
altfel i-am atras atenţia că o să i se întâmple. Dumneata, 
doamnă Hawkins, întoarce-te sus la soţul dumitale şi, dacă 
se poate, nu-i spune nimic din ce s-a petrecut aici. In ce mă 
priveşte, îmi voi da toată silinţa să-i salvez viața acestui 
ticălos. Jim, adu-mi un lighean ! 

Când m-am întors cu ligheanul, doctorul îi şi sfâşiase 
căpitanului mâneca dezvelindu-i braţul vânjos. Era tatuat în 
câteva locuri: „Norocul omului“, „Vânt bun“ şi „Billy Bones 
este năzdrăvan“, scris foarte desluşit şi foarte iscusit pe 
antebraţ. Sus, aproape de umăr, era tatuată o spânzurătoare 
de care atârna un spânzurat. Tatuajul era făcut cu mult 
meşteşug, după părerea mea. 

— Asta-i o proorocire — zise doctorul, atingând desenul cu 
degetul. Şi acuma, meştere Billy Bones, dacă ăsta ţi-i 
numele, o să vedem ce culoare are sângele dumitale. Jim — 
zise el — ţi-e teamă de sânge ? 

— Nu, domnule — i-am răspuns. 


î5. 


- Bine — spuse el — ţine ligheanul; şi, apucând lanţeta, îi 
deschise o vână. 

A trebuit să curgă destul sânge până ce căpitanul să 
deschidă ochii şi să privească aiurit în jurul lui. Mai întâi îl 
recunoscu pe doctor şi-şi încruntă sprâncenele, apoi se uită 
la mine şi păru mai uşurat. Deodată se schimbă la faţă şi, 
încercând să se ridice, ţipă: 

— Unde-i Câine Negru ? 

— Nu-i nici un câine negru pe-aici — spuse doctorul — 
afară doar dacă nu ţi s-o fi urcat unul pe spinare ! Ai băut 
prea mult rom şi te-a lovit damblaua, aşa cum te-am 
prevenit; cu chiu, cu vai, şi în pofida dorinţei mele, te-am 
tras de picioare din groapă. Şi acuma, domnule Bones... 

— Nu mă cheamă aşa — îl întrerupse el. 

— Nici că-mi pasă — răspunse calm doctorul. Asta-i numele 
unui pirat despre care am auzit, şi-ţi zic aşa fiindcă-mi place 
să fiu scurt. Uite ce-ţi spun: un pahar de rom n-are să te 
ucidă, dar dacă mai bei unul, ai să vrei să bei încă unul şi 
încă unul; şi mă prind pe peruca mea că dacă nu te laşi cât 
mai repede de băutură, ai să mori ! Pricepi ce-ţi spun ? Ai 
să mori şi ai să te duci acolo unde ţi-e locul; cum scrie în 
Biblie. Hai, fă o sforţare să te ridici ! De data asta am să te 
ajut să te urci în pat. 

Cu mare greutate izbutirăm să-l suim pe scară şi să-l 
întindem pe pat; capul îi căzu pe pernă ca şi când ar fi 
leşinat. 

— Acum ţine minte ce-ţi spun — reluă doctorul. Eu îmi 
uşurez cugetul: pentru dumneata cuvântul rom înseamnă 
moarte. 

Şi zicând, acestea, doctorul mă luă de braţ şi ieşi ca să se 
ducă la tata. 

- Nici o grijă ! îmi spuse îndată ce am închis uşa. l-am 
luat destul sânge ca să-l fac să stea liniştit câtva timp; va 
trebui să stea o săptămână culcat; ăsta-i cel mai bun lucru 

pentru el şi pentru voi. Dar încă un atac ca ăsta îl curăță 
sigur. 


Capitolul III 


SEMNUL NEGRU 


Pe la amiază m-am dus la căpitan cu băuturi răcoritoare şi 
doctorii. Stătea culcat cum îl lăsasem. Îşi mai revenise, dar 
părea slăbit şi neliniştit, totodată. 

— Jim — îmi spuse el — numai tu eşti mai cumsecade aici; 
ştii că totdeauna m-am purtat bine cu tine. N-am lăsat să 
treacă o lună fără să-ţi dau băncuţa de patru penny. Mă vezi 
în ce hal am ajuns, prietene; sunt aproape pe ducă şi părăsit 
de toată lumea. Nu-i aşa, Jim, că ai să-mi aduci un păhărel 
cu rom ? 

— Doctorul... — începui eu. 

Işi ieşi din fire şi cu glasul lui stins, din adâncul 
rărunchilor însă, începu să-i înjure pe doctori: 

— Să-i ia dracu” pe toţi doctorii din lume... — zise el. Şi 
doctorul ăsta de-aici, ce se pricepe el la marinari ? Ascultă, 
am fost prin ținuturi dogoritoare ca smoala topită; de friguri 
galbene picau în jurul meu tovarăşii ca muştele; de 
cutremure, am văzut pământul tălăzuit ca marea... Ce ştie 
doctorul vostru de locurile alea ? Şi, află de la mine, numai 
cu rom m-am ținut. Romul a fost pentru mine şi pâinea, şi 
vinul, şi prietenul şi femeia; şi dacă acum, când sunt o biată 
epavă aruncată la țărm, nu pot avea rom, sângele meu să 
cadă pe capul tău, Jim, şi pe al doctorului, scârnăvia aia 
afurisită ! Şi iar se porni pe sudălmi. Uite, Jim, cum îmi 
tremură degetele — urmă el cu un ton tânguitor. Nu le pot 
astâmpăra. Toată ziua asta blestemată n-am pus strop în gură. 

Doctorul e un smintit, ascultă ce-ţi spun eu. Dacă nu iau o 
gură de rom, Jim, o să am vedenii; am şi avut câteva. L-am 
văzut pe bătrânul Flint colo, în ungherul acela dindărătul tău; 
desluşit ca în poză l-am văzut; şi dacă încep să mă hărțuiască 
* vedeniile, pe mine, care am dus o viaţă vijelioasă, Jim, să 
ştii că se trezeşte Cain în mine. Chiar doctorul vostru a spus 
că un păhărel n-o să-mi facă rău. Iţi dau o guinee de aur 
pentru un păhărel, Jim ! 

Era din ce în ce mai agitat, însă eu mă gândeam la tata, 
care se simţea foarte rău în ziua aceea şi avea nevoie de 
odihnă; pe de altă parte vorbele doctorului, pe care mi le 
amintea acum căpitanul, mă linişteau; mă simţeam însă puţin 
jignit de bacşişul cu care umbla să mă momească. 

- N-am nevoie de banii dumitale — i-am răspuns — nu-mi 
trebuie decât aceia pe care-i datorezi tatălui meu. Cobor să 
aduc un pahar, dar atât şi nimic mai mult. 

Când i l-am adus, l-a apucat lacom şi l-a dat peste cap. 

— A-a-a ! Ţi-am spus eu ? Uite, mă simt mai bine. Şi 
acum zi-mi, prietene, ţi-a spus doctorul cât timp trebuie să 
mai zac în cabina asta veche ? 

— Cel puţin o săptămână încă — i-am răspuns. 

— Mii de tunete şi fulgere ! strigă el. O săptămână ! Nu 
se poate; până atunci ăia o să-mi trimită semnul negru. 
Mi-au găsit urma, mişeii, şi cum nu sunt decât nişte derbedei 
care nu-s în stare să păstreze ce-i al lor, vor acum să pună 
laba pe bunul altuia. Asta este o purtare demnă de un marinar ? 
Vezi tu, eu sunt păstrător. 

Nu mi-am aruncat bănişorii pe gârlă ca ei; dar las” că le 
mai joc eu un renghi. Nu mi-e frică de nimeni. Mai ridic o 
dată pânzele sus şi-i las cu buzele umflate ! 

Spunând, se ridică cu mare greutate din pat, agăţându-se 
de umărul meu cu atâta putere de-mi venea să plâng. Apoi 
începu a-şi târî picioarele pe podea de parcă ar fi avut 
greutăţi atârnate de ele. Vorbele lui, care aveau ceva bărbătesc 

07 OCPI 


în ele, contrastau jalnic cu slăbiciunea glasului său. Peste 
puţin se opri ca să se aşeze din nou pe marginea patului. 

— Uite în ce hal m-a adus doctorul tău ! murmură el. Îmi 
vâjâie urechile ! Culcă-mă la loc ! 

„Dar înainte de a sări să-i ajut, căzuse el singur pe spate 
şi rămase nemişcat câteva clipe. 

— Jim — spuse el într-un sfârşit — l-ai văzut pe marinar ? 

— Pe Câine Negru ? l-am întrebat. 

— Ah ! Câine Negru ! scrâşni el. E un ticălos, dar ăia care se 
slujesc de el sunt şi mai ticăloşi. Ascultă: dacă n-o să pot pleca 
de aici şi dacă ei or să-mi aducă semnul negru... la aminte: să 
ştii că umblă după lădița mea veche de marinar. Atunci ai să te 
Sui pe cal... Ştii să călăreşti, nu-i aşa ? Bun, atunci încaleci şi 
te duci în goana mare la... hei, şi-au găsit-o cu mine ! te duci 
la scârnăvia aia de doctor încurcă-lume şi-i spui să fluiere! 
adunarea... Auzi ? să-i adune pe toți magistraţii, poliţia şi pe 
alți oameni ai lui, şi când au să fie cu toţii-n păr, să abordeze 
la „Amiral Benbow', ca să înhaţe echipajul lui Flint, tineri şi 
bătrâni, câţi or mai fi. Eu am fost secund; da, am fost 
secundul bătrânului Flint şi sunt singurul care cunosc 
ascunzătoarea. Mi-a destăinuit-o la Savannah, când trăgea să 
moară, cum pare-mi-se trag eu acum. Dar să nu-i denunţi 
până nu-mi aduc semnul negru, ori până nu-l mai vezi o dată 
pe Câine Negru, sau pe marinarul cu un singur picior... pe 
ăla mai ales ! 

— Dar ce-i semnul negru, căpitane ? l-am întrebat. 

— E un avertisment, Jim. Ţi-l arăt eu în caz că mi-l aduc. 
Aşa că, să fii cu ochii în patru, şi, pe cinstea mea, dacă scap; 
împart totul pe din două cu tine. 

Mai trăncăni aşa într-aiurea o bucată de timp, glasul 
devenindu-i din ce în ce mai slab. I-am dat doctoria, pe care 
a înghiţit-o ca un copil, spunând: 


1 Comenzile pe vase se făceau cu fluierul. (n. t.). 

— Dacă vreodată un marinar a avut nevoie de doctorii, 
apoi numai eu nu sunt ăla ! Curând căzu într-un somn adânc 
ca un leşin. Am plecat. Ce-aş fi făcut dacă lucrurile ieşeau cu 
bine, habar n-am. De bună seamă, i-aş fi istorisit doctorului 
tot ce s-a întâmplat; căci mi-era .o frică de moarte ca nu 
cumva căpitanului să-i pară rău de tainele pe care mi le-a 
încredinţat şi să-mi facă de petrecanie. Scris a fost însă ca 
sărmanul meu tată să moară pe neaşteptate în aceeaşi seară, 
ceea ce ne-a obligat să lăsăm la o parte orice altă preocupare. 
Mâhnirea noastră firească, vizitele vecinilor, pregătirile 
înmormântării, şi pe deasupra treburile hanului, abia dacă-mi 
lăsau timp să mă gândesc la căpitan, necum la frica ce mi-o 
insufla. 

A doua zi dimineaţa s-a dat jos pe scară, a ospătat ca 
întotdeauna, mâncând însă foarte puţin, dar în schimb bând 

— teamă mi-e — peste măsura obişnuită; se servea singur la 
tejghea, încruntându-se şi pufăind pe nas, fără ca cineva să 
cuteze a-l înfrunta. În noaptea dinaintea înmormântării s-a 
cherchelit mai rău ca oricând; şi numai plăcut nu era să-l 
auzi cântând în casa asta cernită pocitele alea de cântece 
marinăreşti; dar aşa şubrezit cum era, tremurau toţi de frica 
lui. Şi — colac peste pupăză — doctorul fusese chemat pe 
neaşteptate la un bolnav, la câteva poşte depărtare, aşa că n-a 
mai dat pe la noi după moartea tatii. 

Am spus că se şubrezise rău căpitanul; într-adevăr, în loc 
să-şi vie în puteri, mai rău se topea. Urca şi cobora scările, 
se ducea din sufragerie în prăvălie şi îndărăt, uneori scotea 
nasul pe uşă ca să adulmece marea, sau, gâfâind puternic şi 
repede, ca un om care suie un munte, mergea ţinându-se de 
pereţi ca şi cum ar fi avut nevoie de un sprijin. Nu mi-a mai 
pomenit nimic, nici măcar n-a mai vorbit cu mine, şi cred că 
aproape uitase tainele ce-mi împărtăşise; devenise însă mai 


năbădăios şi, din pricina neputinței sale „upesti, era mai 


arţăgos decât oricând. 

Când era beat rău, avea un fel al lui înspăimântător de a-şi 
trage sabia şi de a o pune în faţa sa, pe masă. Din fericire însă, 
lua mai puţin în seamă oamenii şi părea mai curând preocupat 
de gânduri adânci. O dată, de pildă, spre marea noastră uimire, 
a început să îngăime un cântec cu totul deosebit de celelalte, 
un fel de romanță populară de dragoste, pe care pesemne c-o 
învățase în tinerețe, înainte de a se face marinar. 

Aşa s-au petrecut lucrurile până a doua zi, cam pe la ora 
trei, după înmormântare. Era o după-amiază rece şi neguroasă. 
Stând în uşă de câtăva vreme, cu sufletul întristat de 
amințirea tatii, deodată văd un om venind încetişor pe drum. 
Era orb, căci pipăia calea înaintea lui cu un toiag şi avea 
deasupra ochilor un mare cozoroc verde; gârbovit de vârstă 
sau de slăbiciune; el purta o enormă gubă marinărească, 
veche şi flenduroasă, cu glugă, ce-i dădea o înfăţişare 
schimonosită. În viaţa mea n-am văzut o făptură mai hâdă ! 


Se opri puţin mai încolo de han şi, ridicând glasul într-un fel 


de bocet ciudat, se adresă spaţiului dinaintea lui: 

— Îndura-se-va vreun suflet milostiv să-i spună unui biet orb, 
care şi-a pierdut neprețuitul dar al vederii în slujba patriei sale, 
Anglia, şi a regelui George, Dumnezeu să-l blagoslovească ! în 


“ce loc şi în ce parte a ținutului acesta se află acum ? 


— Te afli la „Amiral Benbow“, lângă golful Black-Hill, 
om bun — i-am răspuns. 

— Aud un glas — reluă el — un glas tânăr. Vrei să-mi dai 
mâna, bunul şi tânărul meu prieten şi să mă călăuzeşti în casă ? 

Îi întinsei mâna, pe care oribila făptură cu glas mieros şi 
fără văz o înşfăcă fulgerător, ca într-o menghine. Am fost 
atât de uluit încât m-am zbătut s-o smulg, dar orbul mă trase 
la el dintr-o singură smucitură â braţului: 

— Acum, băiete, du-mă la căpitan ! 

— Domnule — i-am răspuns — pe cuvântul meu, nu pot! 

— Aşa |! rânji el — va să zică aşa stau lucrurile ! Să mă duci 
numaidecât, sau îți rup mâna ! 

Şi zicând acestea, mi-o suci atât de tare încât am țipat de 
durere. 

— Domnule — i-am spus — e pentru binele dumitale. 
Căpitanul nu mai e aşa cum poate îl ştii dumneata. Stă tot 
timpul cu sabia scoasă. Un alt domn... 

— Haide, marş ! mi-o reteză el. Niciodată n-am auzit un 
glas mai hain, mai rece şi mai urâcios decât al acestui orb ! 
Mă băgase în sperieți chiar mai mult decât durerea; l-am 
ascultat vrând-nevrând, şi l-am dus către uşă, iar de acolo în 
sala de mese, unde şedea, năucit de băutură, bătrânul pirat 
bolnav. Orbul mă strângea cu o mână de fier şi se lăsa atât de 
greu pe mine, că abia mă mai puteam urni. 

— Drept la dânsul să mă duci, auzi ? Şi când om fi în fața 
lui, să strigi: „Bill, uite un prieten !“. Dacă nu faci aşa, uite 
ce-am să-ţi fac eu; şi zicând aceasta, mă ciupi aşa de 
cumplit, de mai-mai să-mi vină rău. Mă îngrozise într-atât 
cerşetorul ăsta orb, încât am uitat de frica ce-o aveam de 
căpitan şi, deschizând uşa, am strigat cu voce tremurătoare 
cuvintele poruncite. 

Bietul căpitan ridică ochii şi cât ai bate din palme i se 
risipiră fumurile romului; se trezi numaidecât. 1 se zugrăvise 
pe figură nu atât groaza, cât osânda de moarte a bolii. Făcu o 
mişcare ca să se ridice, dar cred că nu-l mai ajutau puterile. 

— Bill ! Stai locului ! zise cerşetorul. Dacă nu văd, în 
schimb aud şi când mişti un deget. Afacerile sunt afaceri ! 
Întinde mâna dreaptă. Băiatule, apucă-i mâna dreaptă de 
închietură şi apropi-o de dreapta mea. 

Ne-am supus amândoi fără crâcnire şi am văzut trecând 
din mâna care ţinea toiagul ceva în palma căpitanului, care o 
închise imediat. 

— S-a făcut şi trebuşoara asta — zice orbul, şi rostind aceste 
cuvinte, se desprinse repede de mine şi, cu o neînchipuită 
siguranţă şi sprinteneală, o zbughi afară din sală, pe drumul 

mare, de unde, înmărmurit, îi auzeam bocănitul toiagului 
pierzându-se încet, tot mai încet, în depărtare. 

A trebuit să treacă o bună bucată de timp până ce căpitanul 
şi cu mine să ne venim în fire; într-un sfârşit, şi aproape 
amândoi deodată, eu am dat drumul mâinii pe care o mai 
țineam încă, şi el în aceeaşi clipă şi-o deschise, privind 
repede în palmă. 

2 La zece ! strigă el. Peste şase ceasuri ! Mai putem să le 
venim de hac ! şi, zicând acestea, el şi sări în picioare. 

A Dar nu fu în stare să se țină drept. Şovăi, îşi duse mâna la 
gât, se clătină în loc o clipă, apoi se prăbuşi cu un zgomot 
răsunător pe podea, cu faţa în sus. 

Am alergat de la el, strigând-o pe mama. Dar graba mea 
era de prisos. 1l doborâse fulgerător apoplexia. E destul de 
curios că moartea acestui om, pentru care nu aveam nici un 
fel de dragoste, ci poate, doar, în ultima vreme, un pic de 
milă, mă făcu să izbucnesc în plâns. Era a doua oară când 
vedeam pe. cineva murind, şi fără îndoială mâhnirea 
pricinuită de cea dintâi era încă proaspătă în inima mea. 


Capitolul IV 
LADA CĂPITANULUI 


N-am pregetat să-i istorisesc mamei tot ce ştiam, lucru pe 
care, de altfel, ar fi trebuit să-l fac mai demult; ne găseam 
amândoi, pe neaşteptate, la grea şi primejdioasă strâmtoare: 
o parte. din banii căpitanului, dacă mai avea, ni se cuveneau 
fără doar şi poate; dar nu-era-de-crezut că ceilalți pirați. 
complicii căpitanului şi-îndeosebi-cele două îpochimene pe 
care le văzusem (Câine-Negru şi cerşetorul orby-văr voi să 
se lipsească de prada Tor, plătind datoriile mortului. A 
îndeplini ordinul pe care mi-l dăduse căpitanul de a pleca 

imediat călare la doctorul Livesey însemna s-o las singură şi 
fără ocrotire pe mama, lucru la care nici nu mă puteam 
gândi. Într-adevăr, părea cu neputinţă să mai rămânem multă 
vreme în casă; tăciunii care cădeau pe grătarul vetrei din 
bucătărie, tic-tacul pendulei chiar ne băgau în sperieţi. Ni se 
părea că, în vecinătate, se-auzea apropiindu-se tropot de paşi; 
pe de o parte gândul că pe podeaua sufrageriei zăcea cadavrul 
căpitanului, pe de altă parte orbul acela cumplit, care se 
învârtea prin împrejurimi, gata-gata să se întoarcă, făceau în 
unele momente să-mi îngheţe, cum se spune, sângele în vine. 
Trebuia să ne hotărâm repede; în sfârşit ne veni în minte să 
ne ducem împreună să cerem ajutorul în cătunul vecin. Zis şi 
făcut. În capul gol, aşa cum eram. am plecat amândoi în 
noaptea ce se lăsase, pe o pâclă rece. 

Cătunul, deşi nu se vedea, era numai la câteva sute de 
iarzi, în partea cealaltă a golfuleţului cel mai apropiat; şi, 
ceea ce-mi dădea curaj, se afla în direcţia opusă aceleia de 
unde venise orbul şi pe unde, de bună seamă, se întorsese. 
Curând am ajuns, cu toate că ne opream din când în când să 
tragem cu urechea, ţinându-ne lipiţi unul de altul. Dar nici 
un zgomot neobişnuit nu se auzea afară, doar uşorul clipocit 
al undelor şi croncănitul ciorilor în pădure. 

Luminile erau aprinse când am ajuns în cătun şi n-am să 
uit niciodată bucuria pe care am simţit-o când am văzut 
licăririle galbene la uşi şi ferestre: dar asta, cum s-a dovedit 
mai târziu, a fost, vai ! singura noastră alinare căci, spre 
ruşinea oamenilor de acolo, nimeni n-a catadixit să ne 
însoţească la „Amiral Benbow“. Cu cât vorbeam mai aprig 
de necazurile noastre, cu atât mai aprig se lipeau bărbaţi, 
femei şi copii de vetrele lor. Numele căpitanului Flint, nou 
pentru mine, era pentru unii dintr-înşii îndeajuns de cunoscut 
ca să-i cuprindă groaza. Câţiva oameni care munciseră la 
câmp, undeva, mai încolo de „Amiral Benbow“, îşi aminteau 
de altfel că văzuseră pe drum mai mulţi străini, de care se 

îndepărtaseră grabnic, deoarece îi socotiseră contrabandişti; 
câţiva zăriseră chiar un mic cuter în golfuleţul pe care noi îl 
numeam „Peştera Pisicii“. Care va să zică, era de ajuns să fi 
fost cineva ortac de-al căpitanului, ca să pricinuiască tuturor 
o frică de moarte. Ce mai tura-vura, deşi, în cele din urmă, 
s-au găsit câţiva gata să meargă călare la doctorul Livesey, 
care locuia în altă direcţie, nici unul nu se urni ca să ne ajute 
să apărăm hanul. 

Se zice că frica ar fi molipsitoare; şi se mai spune, pe de 
altă parte, că o vorbă înțeleaptă aduce îmbărbătare; aşa că, 
după ce fiecare a spus ceea ce avea de spus, mama le-a 
vorbit tuturor. Nu voia, zicea ea, să se piardă banii care 
aparţineau unui biet orfan de tată. 

— Dacă nici unul din voi nu îndrăzneşte — a zis ea — Jim şi 
cu mine o să îndrăznim! O să facem calea-ntoarsă şi n-o să 
vă mulțumim; sunteţi nişte momâi; curci plouate sunteţi, nu 
bărbaţi ! O să deschidem noi lada, chiar dacă de aici ni s-ar 
trage pieirea. Mulţumesc pentru săculețul ăsta, jupâneasă 
Crossby, îl aduc îndărăt după ce pun în el banii care ni se 
cuvin de drept. 

Fireşte, am spus că mă duc şi eu cu mama; iar ceilalți 
începură să strige cu toţii că facem o nebunie, dar nici atunci 
nu s-a îndurat careva, vreun bărbat, să meargă cu noi. S-au 
mulțumit doar să ne dea un pistol încărcat, să-l avem pentru 
cazul că vom fi atacați, şi ne-au făgăduit că vor ţine caii gata 
înşăuaţi, să-i avem la îndemână dacă vom fi urmăriţi; iar un 
flăcău urma să plece călare, în goana mare, la doctor, ca să 
ne vie într-ajutor cu oameni înarmaţi. 

Când am pornit-o din nou, în noaptea rece, ca să 
înfruntăm primejdia, inima-mi bătea să se spargă. Luna plină 
tocmai răsărea, tivind cu rumeneala ei pâcla; asta ne făcu să 
iuțim paşii, căci era neîndoios că înainte de a apuca să ne 
întoarcem totul va fi luminat ca ziua, iar ochii care ne-ar fi 
pândit ne-ar fi putut vedea la plecare. Ne-am furişat aşadar 

fără zgomot, alergând pe lângă gardurile de mărăcini, fără să 
observăm şi să auzim ceva care să ne dea de gândit şi, în 
sfârşit, spre marea noastră uşurare, uşa de la „Amiral 
Benbow' se închise în urma noastră. 

Am pus iute zăvorul şi am stat locului o clipă, gâfâind, în 
întuneric, singuri cu leşul căpitanului în casă. Mama a aprins 
o lumânare în prăvălie şi amândoi, ţinându-ne de mână, am 
intrat în sala de mese. Mortul zăcea aşa cum îl lăsasem, pe 
spate, cu ochii mari căscați şi un braţ întins în lături. 

— Trage oblonul, Jim — şopti mama. S-ar putea să vină şi 
să ne vadă de afară. Şi-acum — spuse ea după ce am făcut ce 
mi-a cerut — trebuie să-i luăm cheia; dar nu se poate fără să-l 
atingem — adăugă ea gata să plângă. 

M-am lăsat în genunchi, lângă cadavru. Pe podea, chiar 
lângă mâna lui, se afla un petecuţ rotund de hârtie, înnegrit 
pe o faţă. Am priceput îndată că era vorba de „semnul 
negru“; ridicându-l şi uitându-mă pe dosul lui, am citit 
următorul răvaş, scris cu litere frumoase şi desluşite: „Până 
deseară, la zece“. 

— Mai avea până la zece, mamă — am zis cu; spunând asta, 
vechea noastră pendulă începu să bată. Acest zgomot 
neaşteptat ne cutremură; însă vestirea se nimerise bună, căci 
nu era decât şase. : 

— Hai, Jim, cheia ! spuse mama. 

li scotocii buzunarele unul după altul. Ceva mărunţiş, un 
degetar, un ghemuleţ de aţă cu ace groase înfipte în el, o 
păpuşă de tutun muşcată la un capăt, briceagul cu mânerul 
încovoiat, o busolă de buzunar şi un amnar, asta a fost tot ce 
am găsit. Incepusem să-mi pierd nădejdea că vom găsi cheia. 

— Poate că o ţinea atârnată de gât — şi-a dat cu părerea 
mama. 

Infrângându-mi sila, i-am rupt cămaşa la gât şi am găsit 
într-adevăr cheia agăţată de o bucată de sfoară cătrănită, pe 
care am tăiat-o cu propriul lui briceag. Această izbândă ne 

umplu de nădejde şi fără întârziere ne-am urcat în odăița în 
care locuise atâta vreme şi unde se afla cufărul, nemişcat din 
ziua sosirii căpitanului la han. 

Era aidoma oricărei alte lăzi de marinar, şi avea încrustat 
cu fierul roşu, pe capac, un „B'“; colţurile îi erau puţin turtite 
şi stricate de o îndelungă întrebuințare. 

— Dă-mi cheia ! zise mama. Cu toată rezistenţa broaştei, 
într-o clipă a descuiat-o şi a ridicat capacul. 

Un miros tare de tutun şi de catran se răspândi dinăuntru, - 
dar nu se vedea nimic altceva pe deasupra decât o haină 
aproape nouă, îngrijit periată şi păturită. 

— N-a fost purtată niciodată — îmi spuse mama. Dedesubt, 
aruncate de-a valma, găsirăm: un sextant, o cantă de cositor, 
câteva pacuri de tutun, două perechi de pistoale foarte 
frumoase, un lingou de argint, un vechi ceasornic spaniol şi 
alte câteva giuvaericale fără prea multă valoare, de fabricaţie 
străină, două busole montate pe bronz şi cinci-şase scoici 
ciudate din Indiile Occidentale. Deseori m-am gândit la 
scoicile astea pe care cu atâta grijă le ducea cu el, prin viaţa 


“sa rătăcitoare, păcătoasă şi hăituită. 


Deocamdată nu descoperisem nimic de preţ, afară doar 
de lingoul de argint şi giuvaericalele pomenite. Or, cu nici 
unul din toate lucrurile astea nu ajungeam la vreo socoteală. 
Mai la fund era o veche manta de marinar, albită de sarea 
mărilor şi de tăvăleala prin cârciumile porturilor. Mama o 
scoase afară cu nerăbdare şi atunci văzurăm restul lucrurilor 
din cufăr: un pachet învelit într-o pânză ceruită, conţinând, 
pare-se, hârtii, şi o pungă soioasă de cânepă, care în atingere, 
lăsă să-i scape un clinchet asemănător cu acela al aurului. 

— Am să le arăt eu pungaşilor ăstora că sunt o femeie 
cinstită — spuse mama. N-am să iau decât ce mi se cuvine, 
nici o lăscaie mai mult ! Ţine aici punga doamnei Crossby ! 

Şi începu să caute în banii căpitanului, numărând atâta cât . 
i se cuvenea şi aruncându-i în punga pe care o ţineam deschisă. 

Treabă lungă şi anevoioasă, căci erau acolo monede din 
toate țările şi de toate mărimile: dubloni şi ludovici, guinee, 
poli de aur şi mai ştiu eu ce, toate amestecate laolaltă. 
Guineele erau cele mai puţine, dar numai cu aceste monede 
se îndărătnicea mama să-şi facă suma. 

Când eram abia-pe la jumătate am apucat-o deodată de 
braţ; prin liniştea rece a nopții auzisem un zgomot care făcu 
să-mi sară inima din loc: bocănitul de toiag al orbului pe 
drumul îngheţat. Aproape, tot mai aproape... şi noi ne ţineam 
răsuflarea. Deodată răsună o bătaie puternică în uşa hanului 
şi auzirăm după aceea sucindu-se clanţa şi scârțâind zăvorul, 
ca şi cum ar fi încercat să intre; urmă o lungă tăcere, afară şi 
înăuntru. In sfârşit, bocănitul toiagului reîncepu, şi spre 
nespusa noastră bucurie şi recunoştinţă, se îndepărtă până 
când nu-l mai auzirăm. 

— Mamă — am spus eu — ia tot şi să plecăm. 

Eram sigur că uşa zăvorâtă a trezit bănuieli şi că o să ne 
pomenim curând cu tot roiul de tăuni pe capul nostru; numai 


cine l-a întâlnit vreodată pe acest orb cumplit ar putea 


înţelege cât eram de mulțumit că am pus zăvorul. 

Mama însă, deşi era înspăimântată, nu voia nici în ruptul 
capului să ia o lăscaie mai mult decât i se cuvenea, dar nici 
mai puţin. „Nu-i nici şapte“ — spuse ea — „n-o să vină aşa 
repede“. Ţinea morțiş că îşi cunoaşte dreptul ei şi că nu 
renunţă la el, s-o tai; dar când un uşor şi prelung şuierat se 
auzi din depărtare, de pe colină, îşi schimbă şi ea părerea. 

- Mă mulțumesc cu ce am luat — zise ea, sărind în 
picioare. 

— Şi eu am să iau asta, ca să rotunjesc socoteala — adăugai, 
apucând legătura de pânză ceruită. 

O clipă mai târziu, amândoi coboram în fugă scara, 
lăsând lumânarea aprinsă lângă cufărul răvăşit; am deschis 
uşa şi pe-aci ţi-e drumul. Era şi vremea. Ceaţa se destrăma 
cu repeziciune; luna scălda într-o lumină puternică fiecare 

colţ al colinei şi numai în fundul văii şi în jurul hanului mai 
Stăruia încă o negură subţire, care ocroti primii paşi ai fugii 
noastre. Ne-am dat seama că înainte de a ajunge la jumătatea 
drumului ce ne despărțea de cătun, puţin mai încolo de 
fundul văii, o să ieşim în bătaia plină a lunii. Dar nu era 
numai asta; un zgomot de paşi mulţi şi grăbiţi ne izbi auzul 
şi, privind în direcţia de unde veneau, zărirăm o lumină ce 
se legăna şi care înainta repede, vestindu-ne că unul din cei 
care se apropiau ducea un felinar. 

— Dragul meu — zise mama deodată — ia banii şi fugi ! 
Simt că mi se face rău. 

„S-a zis cu noi !“ gândii eu. Cât am blestemat atunci 
laşitatea vecinilor noştri ! Cât am mustrat-o atunci pe biata 
mamă pentru cinstea şi în acelaşi timp lăcomia ei, pentru 
nesăbuinţa ei dinainte şi slăbiciunea ei de acuma ! Din 
fericire, ajunserăm la podişcă; şi, sprijinind-o, am dus-o 
aproape leşinată până la marginea şanţului, unde se prăvăli, 
cu un suspin, pe umărul meu. Nu ştiu de unde am găsit 
puterea să fac ceea ce am făcut, şi teamă mi-e că am făcut-o 
cu sălbăticie; dar am izbutit s-o târăsc jos de pe mal până sub 
podeţ. Mi-a fost cu neputinţă s-o trag mai înăuntru, deoarece 
bolta era scundă, abia am izbutit eu să mă vâr sub el. Am 
stat aşa acolo — mama mai mult afară, la vedere — şi amândoi 
la câţiva paşi de han. 


Capitolul V 


SFÂRŞITUL ORBULUI 


Curiozitatea mea era, într-o privinţă, mai puternică decât 
frica; n-am avut răbdare să stau locului şi m-am târât din nou 
la marginea şanţului, de unde, tupilându-mă după un dudău 

de mătură, puteam cuprinde cu privirea drumul până la uşa 
hanului. De-abia m-am cuibărit în locul de observaţie, că 
duşmanii — şase sau şapte la număr — începură să se arate, 
călcând repede şi făcând să răsune drumul sub paşii lor 
cadenţaţi. Omul cu felinarul înainta în frunte. Trei din ei 
mergeau în rând, ţinându-se de mână, şi în ciuda ceţii îl 
recunoscui în cel din mijloc pe cerşetorul orb. De altminteri, 
peste o clipă, glasul lui mă încredință că nu mă înşelasem. 

— Spargeţi uşa ! strigă el. 

- Bine, bine, jupâne — răspunseră vreo doi-trei şi se 
repeziră spre „Amiral Benbow', urmaţi de omul cu felinarul; 
i-am văzut după aceea oprindu-se şi vorbind încet, miraţi 
pare-se că găsesc uşa deschisă. Dar nu stătură mult aşa, şi 
orbul începu din nou să poruncească. Glasul lui creştea din 
ce în ce mai răstit, de parcă l-ar fi încins focul nesaţului şi al 
furiei turbate. 


— Înăuntru ! Intraţi înăuntru, vă spun ! zbieră el, înjurându-i 


că nu se mişcă mai iute. 

Patru sau cinci inşi se supuseră numaidecât, iar doi 
rămaseră afară, lângă cumplitul milog. Urmă o pauză, apoi 
un țipăt de uimire şi în sfârşit un glas din casă strigând: 

— Bill e mort ! 

Orbul însă îi drăcui din nou pentru încetineala lor. 

— Buzunăriţi-l odată, trântorilor, şi fugiţi sus să căutaţi 
cufărul ! răcni el. 

Auzeam picioare bocănind pe scara veche, şi-mi 
închipuiam cum se zgâlțâie casa cu ei. Puțin după aceea 
izbucniră alte strigăte de uimire. Fereastra de la odaia 
căpitanului fu deschisă ca de o vijelie, cu un zornăit de 
geamuri sparte, iar un om, căruia îi vedeam capul şi umerii 
în bătaia lunii, se aplecă în afară ca să-i strige cerşetorului 
orb: 

— Pew, au trecut alţii pe-aici, înaintea noastră ! Cineva a 
cotrobăit prin cufăr ! 

- Alea-s acolo ! răcni orbul. 

— Banii sunt. 

Orbul blestemă banii. 

— De hârtiile lui Flint te-ntreb ! ţipă el. 

— Nu le găsim nicăieri... — răspunse omul. 

— Hei, voi de jos, ia-căutaţi, nu se află asupra lui Bill ? 
ţipă din nou orbul. 

În clipa aceea în uşa hanului ieşi cineva, pesemne acela 
care rămăsese jos să-l scotocească pe căpitan. 

— Şi pe Bill l-au scotocit, spuse el; nimic n-au lăsat. 

— Pun mâna-n foc că ăştia de la han ne-au făcut-o... mai 
ales ăla mic. Cum i-aş mai scoate ochii ! urlă orbul Pew. 


Adineauri erau încă aici. Am găsit uşa zăvorâtă pe dinăuntru. 


Căutaţi peste tot ! Puneţi mâna pe el, băieţi ! 

— Cred că ei au fost, căci au lăsat lumânarea aprinsă — 
zise omul de la fereastră. 

- Risipiţi-vă şi căutaţi-i peste tot ! Întoarceţi casa pe dos ! 
urlă Pew, izbind cu toiagul. 

Atunci se stârni în vechiul nostru han o hărmălaie 
asurzitoare; paşi grei tropăind încolo şi-ncoace, mobilă 
răsturnată, uşi doborâte cu picioarele, o gălăgie de hăuiau 
stâncile ! După aceea oamenii ieşiră afară unul câte unul, 
spunând că nu ne-au găsit. Deodată, fluieratul care ne băgase 
în răcori, pe mama şi pe mine, când număram banii 
căpitanului, răsună din nou în tăria nopţii, mai limpede însă, 
şi de două ori la rând. Mi-am închipuit dintru-întâi că-i 
țignalul de bord al orbului, care-şi chema echipajul la asalt; 
dar pricepui de îndată că era un semnal dat de pe colina 
cătunului nostru şi, judecând după efectul produs asupra 
piraţilor, un semnal menit să dea de veste că se apropie o 
primejdie. : 

— Ăsta-i Dirk ! strigă cineva. A fluierat de două ori ! S-o 
ştergem, fraţilor ! j 


31 


— S-o ştergem, hai ? Mama voastră de haimanale ! răcni 
Pew. De când îl ştiu, Dirk a fost un descreierat şi un fricos. 
_Ăia trebuie să fie pe-aici, pe-aproape, n-au avut când să 


fugă. Căutaţi-i bine, nu se poate să nu vă cadă-n labă ! Hai,. 


ce mai staţi, javrelor ! Of ! adăugă el cu năduf — dac-aş avea 
ochi ! g, 

Îndemnul pesemne îi îmbărbătă într-o oarecare măsură, 
căci doi dintre nelegiuiţi purceseră să scotocească din nou 
prin toate ungherele, cam în silă însă, şi fără să uite o clipă 
primejdia ce-i păştea, în vreme ce ceilalţi stăteau nehotărâți 
în drum. 

— Ce bănet vă stătea lângă nas, neghiobilor, şi voi aţi 
rămas aici ca barza-ntr-un picior! Aţi putea fi ca regii de 
bogaţi, dacă aţi găsi hârtiile ! Ştiţi bine că-s aici. şi voi staţi 
şi vă codiţi. Pe nici unul din noi nu l-a ţinut cureaua să dea 
ochii cu Bill, iar eu, orbul, am îndrăznit. Şi din pricina 
voastră îmi scapă norocul printre degete ! Mi-e dat să rămân 
un prăpădit de cerşetor, care milogeşte olecuţă de rom, când 
aş putea să mă lăfăiesc în caleaşcă ! De-aţi avea măcar atâta 
curaj cât o gărgăriță, i-aţi prinde... 

— la mai dă-i dracului, Pew ! Avem dublonii, ne-ajunge — 
mormăi unul. 

- Or fi ascuns ploconul — spuse un altul. Mai bine ia 
georgii, Pew, decât să stai şi să zbieri atâta ! 

Bine-i spusese, căci orbul, pe care împotrivirile 
începuseră să-l scoată din sărite, într-adevăr zbiera; până la 
urmă îşi pierdu cu totul cumpătul şi porni să izbească în 
dreapta şi-n stânga cu toiagul: pe multe spinări răsunară 
loviturile lui. 

Ceilalţi, la rândul lor, îi răspunseră nelegiuitului orb cu o 
ploaie de înjurături şi ameninţări cumplite, încercând 
zadarnic să apuce ciomagul şi să i-l smulgă din mână. 

Încăierarea lor fu mântuirea noastră; în vreme ce se 
băteau între ti, un alt zgomot se auzi pe neaşteptate dinspre 

colina cătunului — tropot de copite coborând în galop. O dată 
cu acest zgomot, un foc de pistol sclipi dinspre gardurile de 
mărăcini, Ăsta trebuie să fi fost semnalul suprem de primejdie, 
căci piraţii o rupseră toţi la fugă, împrăştiindu-se care 
încotro, unul către țărmul mării, altul către colină şi aşa mai 
departe. Cât ai clipi, nu mai rămăsese nimeni decât Pew. Îl 
părăsiră toţi, ori de frică, ori din răzbunare, ori — mai ştii ? — 
pentru înjurăturile şi loviturile primite de la el; rămas singur, 
orbul bâjbâi năucit pe drumul plin de hârtoape. căutându-şi 
şi chemându-şi întruna fârtaţii. Cum era de aşteptat, pierdu 
drumul şi trecând la câţiva paşi de mine, se îndreptă spre 
cătun, fără a înceta să strige: 

— Johnny, Câine negru, Dirk... — şi alte nume — nu-l lăsaţi 
pe bătrânul Pew, fraţilor, nu-l lăsaţi pe bătrânul Pew ! 

În clipa aceea tropotul de copite crescu dinspre coama 
colinei şi patru sau cinci călăreţi se iviră pe creastă în lumina 
lunci şi se năpustiră la vale spre noi, de rupeau pământul. 
Pew îşi dădu seama de primejdie, se întoarse cu un țipăt şi 
dădu buzna spre şanţ, dar se prăvăli; cât ai clipi se ridică şi, 
înnebunit, făcu o săritură, dar nimeri drept între copitele 
calului din fruntea poterei. 

Călărețul încercă să-l ferească, dar degeaba. Pew scoase 
un țipăt care sfâşie pânza nopţii şi cele patru potcoave îl 
tăvăliră şi îl striviră, continuându-și drumul. El rămase o 
clipă înţepenit pe o coastă apoi se întoarse încetinel cu faţa 
la pământ şi nu mai mişcă. 

Am sărit în picioare şi am strigat după'călăreţi. Dar nu 
mai era nevoie, căci ei se opriseră singuri, îngroziţi de 
nenorocirea întâmplată, şi atunci am putut să-i văd. Cel care 
galopa mai în urmă era băietanul din cătun plecat să-l caute 
pe doctorul Livesey, iar ceilalți erau nişte ofiţeri de la vamă, 
pe care, întâlnindu-i pe drum, se gândise să-i aducă încoace. 
Inspectorul Dance fusese înştiinţat de prezența unui cuter în 
„Peştera Pisicii“ şi pornise în noaptea aceea de pomină spre 

noi; mulţumită acestei împrejurări, mama şi cu mine am 


„scăpat de la o moarte sigură. 


Pew era mort, mort de-a binelea. Cât despre mama, după 
ce au adus-o în cătun, după ce i-am dat puţină apă rece şi 
i-am plimbat pe la nas nişte săruri înviorătoare, şi-a venit în 
fire. Li trecu repede spaima, însă nu contenea să se vaicăre 
pentru banii care-i lipseau la socoteală. Între timp, inspectorul 


plecase în mare grabă la „Peştera Pisicii“; oamenii lui au 


trebuit să coboare vâlceaua, tiptil, ducând caii de căpestre şi 
umblând cu mare băgare de seamă de frica vreunei curse. 
Ajunşi la golf, ei constatară fără să se mire că misteriosul 
cuter se află în larg, însă nu prea departe de coastă. Îl somă 
să stea. Un glas îi răspunse, povăţuindu-l pe inspector să iasă 
din bătaia lunei ca să nu se pomenească cu un glonte. În 
aceeaşi clipă un plumb vâjâi aproape de braţul lui. Îndată 
după asta, cuterul coti pe după capul golfului şi dispăru. 
Domnul Dance rămase, după propria-i expresie, „ca un peşte 
pe uscat“, şi tot ce putu face fu să trimită o ştafetă la B... ca 
să semnaleze cuterul. „Asta şi cu nimic e totuna“ — adăugă 
el. „Tâlharii au scăpat şi nu mai pot fi prinşi; sunt însă 
grozav de mulţumit că i-am strivit bătăturile bătrânului Pew” 

— zise el, după ce i-am povestit pățaniile mele. 

M-am înapoiat cu dânsul la „Amiral Benbow“. Nu vă 
puteţi închipui în ce hal am găsit casa: sfărâmaseră chiar şi 
pendula în vânătoarea lor furioasă după noi; n-au luat nimic, 
afară de punga căpitanului şi nişte mărunțiş din tejghea, dar 
cu toate astea mi-am dat de îndată seama că erau sărăciți. 
Domnul Dance nu mai înțelegea nimic: 

— Spui că au luat banii ? Atunci ce comoară căutau, măi 
băiete ? Bani mai mulți, bănuiesc... 

= Nu, domnule, nu-i vorba de bani — răspunsei eu. Cred 
mai degrabă că umblau după un lucru care se află în 
buzunarul meu şi pe care, drept să vă spun, aş vrea să-l pun 
undeva bine. 

— Desigur, băiete, ai dreptate — răspunse el. Şi dacă n-ai 
nimic împotrivă, ţi-l păstrez eu. 

— M-am gândit că poate doctorul Livesey... — am început 
eu. 

— Ai perfectă dreptate — mă întrerupse inspectorul, fără 
să se supere. Ai perfectă dreptate, e un magistrat cu vază. 
Ştii ce mă gândesc ? Că n-ar fi rău să merg şi eu cu tine, să-i 
dau raportul, lui sau sguire-lui. Jupânul Pew e mort; nu 
că-mi pare rău, dar, vezi tu, e de ajuns un mort pentru ca 
numaidecât să se găsească oameni care să aibă ceva de cârtit 
pe seama unui ofițer al vămilor regale. Şi acuma, Hawkins, 
uite, dacă vrei, te iau cu mine. 

Îi mulţumii din toată inima şi ne-am dus să luăm caii 
rămaşi în cătun. Abia apucai să-i spun mamei planurile mele, : 
că ceilalți erau cu toţii în şa. 

— Dogger — spuse domnul Dance — ai cal bun, ia-l pe 
băiatul ăsta la spate. 

De îndată ce-am încălecat, ţinându-mă de centironul lui 
Dogger. la comanda inspectorului ceata o porni în trap întins 
spre locuinţa doctorului Livesey. 


Capitolul VI 


HÂRTIILE CĂPITANULUI 


Am mers călare tot drumul, până la locuinţa doctorului 
Livesey. Fațada casei era cufundată în întuneric. Domnul 
Dance mi-a spus să mă dau jos şi să bat la uşă, iar Dogger 
şi-a scos piciorul din scară ca să pot descăleca. Slujnica ne-a 
deschis numaidecât. 

- Doctorul Livesey este acasă ? am întrebat. 


35 


— Nu ! răspunse ea. A fost în treacăt după amiază pe 
acasă şi a plecat la conac, să ia masa şi să petreacă seara cu 
squire-ul. 

— Mergem acolo, băieţi — zise Dance. 

De astă dată distanța nefiind mare, n-am mai încălecat, ci 
am luat-o fuguţa la picior, ţinându-mă de cureaua scării lui 
Dogger. până la căsuţa portarului de la intrare şi tot aşa, de-a 
lungul aleii desfrunzite şi scăldate în lumina lunei, pe 
marginile căreia, de o parte şi de alta, se înşirau dependinţele 
conacului, în mijlocul unor întinse şi străvechi grădini. 

Aici domnul Dance descălecă şi fu poftit, la cererea lui, 
înăuntru. Mă luă şi pe mine cu dânsul. 

Slujnica ne conduse de-a lungul unui coridor cu covoare 


pe jos; ajunşi la capătul lui, ne introduse într-o bibliotecă . 


spațioasă, căptuşită jur-împrejur cu dulapuri cu cărţi, 
împodobite deasupra cu busturi. În faţa unui cămin, în care 
ardea un foc zglobiu, squire-ul şi doctorul Livesey şedeau 
cu pipa în mână. 

Nu-l văzusem niciodată pe squire aşa de aproape. Era un 
bărbat înalt de peste şase picioare şi potrivit de lat în spate, 
cu o faţă mare, severă şi hotărâtă, tăbăcită, roşie şi brăzdată 
de cutele multelor sale călătorii. Sprâncenele lui erau foarte 
negre şi foarte mobile, şi asta îi dădea o înfăţişare posacă — 
dar nu rea, ci mai degrabă ageră şi mândră. 

— Pofteşte înăuntru, domnule Dance — spuse el cu 
prestanţă, dar şi cu bunăvoință. 


— Bună seara, Dance — spuse doctorul, înclinând uşor din. 


cap. Bună seara şi ție, prietene Jim. Ce vânt bun vă aduce 
aici ? 

Stând drept şi ţeapăn în picioare, inspectorul istorisi cele 
întâmplate, ca pe o lecţie; să-i fi văzut pe cei doi domni cum 
se aplecau înainte, privindu-se din când în când unul pe 
celălalt şi uitând să mai tragă din pipă, de uimiţi şi interesați 
ce erau !... Când auziră cum s-a întors mama la han, doctorul 

se plesni cu palma peste genunchi, iar squire-ul, strigând 
„bravo“, repezi astfel mâna în lături, încât îşi sparse ciubucul 
de grătarul căminului. Cu mult înainte de sfârşitul povestirii, 
domnul Trelawney (vă amintiți că acesta era numele 
squire-ului) se sculase de pe scaun şi se plimba încolo şi 
încoace prin încăpere, iar doctorul, ca să audă mai bine, îşi 
scosese peruca pudrată; şi părul lui negru, tuns chilug, îi 
dădea o înfăţişare ciudată. 

În cele din urmă domnul Dance isprăvi povestirea. 

- Domnule Dance — spuse squire-ul — eşti un om de 
ispravă. Cât despre faptul că ai trecut cu calul peste nelegiuitul 
acela, socot că bine ai făcut: e ca şi cum ai fi strivit un 
gândac. lar tânărul acesta, Hawkins, este, după cum văd, un 
băiat curajos. Hawkins, vrei să suni din clopoţelul acela ? 
Domnului Dance nu i-ar prinde rău o gură de bere. 

— Şi zi aşa, Jim — spuse doctorul — ai la tine lucrul acela 
după care umblau ei ? 

— Iată-l, domnule — îi spusei, întinzându-i pachetul învelit 
în pânză ceruită. 

Doctorul îl suci şi-l învârti pe toate feţele — ca şi cum ar 
fi fost nerăbdător să-l desfacă — dar se stăpâni şi-l băgă 
liniştit în buzunarul jachetei. 

— Squire — zise el — domnul Dance, după ce îşi va fi băut 
berea, va trebui să se întoarcă la slujba lui; pe Jim Hawkins, 
însă, mă gândesc să-l culc la mine, şi îți cer învoirea să-i dau 
să mănânce o bucată de pateu rece. 

— 'Te rog, Livesey — spuse squire-ul: Hawkins merită ceva 
şi mai bun decât pateu rece. 

Mi s-a pus deci pe o măsuţă alăturată un bucăţoi de 
plăcintă cu carne de porumbel, din care am început să 
înfulec, căci mi-era o foame de lup. În timpul acesta, 
squire-ul şi Livesey nu mai conteneau să-l felicite pe domnul 
Dance, care în cele din urmă plecă. 

— Ei, squire ? spuse doctorul. 

— Ei, Livesey ? spuse şi squire-ul, amândoi într-un singur 
glas. 

— la-o încet ! râse doctorul. Să le luăm la rând. De Flint 
ăsta, presupun că ai mai auzit ! 

— Dacă am auzit de el ? strigă squire-ul. Mă întrebi dacă 
am auzit de el ? A fost cel mai sângeros pirat din câţi au 
existat vreodată pe faţa mărilor. Vestitul Barbă Neagră era 
un ţânc pe lângă Flint. Spaniolii se temeau într-atât de el, că 
drept să-ţi spun, domnule, uneori mă simțeam mândru că-i 
englez. l-am văzut cu ochii mei pânzele catargelor în largul 
Trinidadului şi beţivanul acela fricos, pe vasul căruia 
călătoream, a făcut repede-repede calea întoarsă la Port of 
Spain. 

— Aşa-i — reluă doctorul — şi eu- am auzit de el în Anglia. 
Întrebarea-i, a avut el chiar aşa mulți bani ? 

— Şi încă ce bani ! strigă squire-ul. N-ai auzit ? După ce 
crezi că umblă mişeii ăştia dacă nu după bani ? Ce li-e mai 
drag decât banii ? Pentru ce altceva şi-ar pune în primejdie 
pielea lor spurcată, dacă nu pentru bani ? 

— Asta o să aflăm noi îndată — continuă doctorul. Dar 
când te încingi dumneata la vorbă şi când începi cu 
exclamaţiile, nici că mai poate omul să spună ceva. Uite 
ce-aş vrea să ştiu: presupunând că am aici în buzunar 
indicaţia locului unde Flint şi-a ascuns comoara, la cât socoţi 
că s-ar ridica comoara asta ? 

— La cât s-ar ridica ? strigă squire-ul. Se ridică la atâta, 
încât dacă ai indicația de care spui, tocmesc numaidecât o 
corabie la Bristol, te iau pe dumneata şi pe Hawkins şi o 
pornesc după comoară, chiar de-ar trebuie s-o caut un an de 
zile. 

— Foarte bine — zise doctorul. Haidem acuma, cu voia lui 
Jim, să desfacem pachetul; şi zicând aceasta, îl şi puse în 
faţa lui pe masă. 

Pachetul avea muchiile cusute, aşa că doctorul trebui să 
cotrobăiască prin trusa lui cu instrumente şi să-l taie cu un 
foarfece de chirurgie. Înăuntru se aflau două lucruri: un 
carnet şi o hârtie sigilată. 

— Să cercetăm mai întâi catastiful — spuse doctorul. 

Pe când îl deschidea, squire-ul şi cu mine ne uitam peste 
umărul lui, căci doctorul Livesey îmi făcuse semn să mă 
ridic de la măsuţa unde mâncasem, ca să mă bucur şi eu 
luând parte la distracţia cercetării. Pe prima pagină nu erau 
decât nişte frânturi de fraze, cum mâzgăleşte cineva cu 
condeiul când n-are ce face. Una era chiar fraza tatuată: 
„Billy Bones e năzdrăvan“; apoi altele: „„D. W. Bones, 
secund“; „S-a isprăvit romul'; „La Palma Key a luat-o“; şi 
alte crâmpeie, îndeobşte cuvinte trunchiate şi fără noimă. Nu 
mă puteam împiedica să nu mă întreb: cine „a luat-o“ şi ce a 
luat ? Un cuţit în spate, de bună seamă. 

— Nu prea avem ce afla de-aici — spuse doctorul ziveley, 
întorcând foile mai departe. 

Următoarele zece sau unsprezece pagini erau umplute cu 
o ciudată înşiruire de însemnări. La un capăt al rândului era 
înscrisă o dată, iar la celălalt o sumă de bani ca în registrele 
de socoteli; însă în loc de lămuriri, figurau între ele nişte 
cruci al căror număr varia. De pildă, la 12 iunie 1745 reieşea 
limpede că o sumă de 70 de funzi era plătită cuiva, numai 
că, drept orice explicaţie, se înşirau şase cruci. Totuşi, în 
unele cazuri era adăugat şi numele vreunui loc. De pildă: „În 
largul Caracasului“; ori numai o însemnare a latitudinii şi 
longitudinii unui loc, bunăoară «62*17'20”, 19%2*40”». 

Aceste conturi ciudate se întindeau pe o perioadă de 
aproape douăzeci de ani, intrările devenind cu timpul din ce 
în ce mai mari pentru ca la sfârşit să se facă un bilanţ 
rezultând din cinci sau şase adunări greşite, la care erau 
adăugate cuvintele: „Fişicul lui Bones“. 

— N-are nici cap, nici coadă — spuse doctorul Livesey. 

— E totuşi limpede ca lumina zilei ! strigă sguire-ul. Asta 
e condica de socoteli a căpcăunului. Crucile înlocuiesc 
numele vaselor pe care le-a scufundat sau ale oraşelor pe 

„care le-a prădat. Sumele arată partea cuvenită piratului care, 

ca să se descurce din încâlceala socotelilor, a adăugat din 
când în când câte o lămurire: „În largul Caracasului“, de 
pildă; acolo, se vede treaba, au atacat vreo nefericită corabie. 
Dumnezeu să aibă milă de sufletele nefericiţilor ălora care 
se aflau pe vasul prefăcut de mult în mărgean. 

— Ai dreptate — spuse doctorul. Uite ce înseamnă să fii om 
umblat ! Aşa este ! Cu cât înainta în grad, şi câştigul creştea ! 

Nu mai găsiră altceva în catastif decât nişte însemnări de 
poziţii nautice, scrise pe foile albe de la sfârşit şi o tabelă de 
echivalare a monedelor engleze, franceze şi spaniole. 

— Om socotit — observă doctorul. Greu l-ar fi putut păcăli 
cineva ! 

— Să ne uităm acum la cealaltă — spuse sguire-ul. 

Hârtia era pecetluită în mai multe locuri, cu un degetar în 
loc de sigiliu; pesemne cu degetarul pe care l-am găsit în 
buzunarul căpitanului. Doctorul rupse cu băgare de seamă 
peceţile şi scoase la iveală harta unei insule, cu latitudini, 
longitudini, sondaje, nume de dealuri, de golfuri şi canaluri 
naturale şi cu toate amănuntele trebuitoare pentru“a ancora 
fără grijă la ţărmul ei. Era o insulă cam de nouă mile 
lungime şi cinci lățime; semăna grozav cu un balaur gras, 
ridicat în picioare, şi avea două ponturi bine ocrotite între o 
limbă de uscat şi o măgură în partea din mijloc, denumită 
„Ocheanul“. Se aflau acolo şi nişte însemnări făcute mai de 
curând; dar ceea ce sărea în ochi erau trei cruci cu cerneală 
roşie — două în partea de miazănoapte a insulei şi una spre 
sud-vest. Lângă aceasta din urmă — cu aceeaşi cerneală roşie, 
însă cu o scriere mai măruntă şi mai îngrijită, vădit alta decât 
slova tremurată a căpitanului — erau notate cuvintele: 
„Grosul comorii e aici“. 

Pe dosul hârtiei, aceeaşi mână scrisese următoarele 
îndrumări: 

„„Copac înalt, grumazul « Ocheanului», linia de direcţie N 
de la N.N.E. 

Insula scheletului E.S.E., pe la E. 

Zece picioare. 

Lingourile de argint în ascunzătoarea de la nord, aflată 
către estul măgurii, la zece stânjeni sud de stânca neagră, 
când stai cu faţa la ea. 

Armele lesne de găsit sub dâmbul de nisip, N. direcţia 
nord de capul Canalului, către E. şi un Cart N. 


d i săi 


Asta era tot; dar aceste laconice indicaţii, de neînțeles 
pentru mine, i-au umplut de bucurie pe squire şi pe doctorul 
Livesey. 

— Livesey — spuse squire-ul — ai să te laşi acum de 
prăpădita dumitale de meserie. Mâine plec la Bristol. In trei 
săptămâni... Ce zic, trei săptămâni ! In două săptămâni, în 
zece zile, vom avea cel mai frumos vas. domnule. şi celmai 
faimos echipaj din Anglia. Pe Hawkins îl luăm ca sufragiul. 
Ai să fii un sufragiu grozav, Hawkins ! Dumneata, Livesey, 
vei fi medicul vasului; amiralul Redruth, Joyce şi Hunter vin 
cu noi. Prevăd că o să avem vânturi prielnice, călătorie 
uşoară şi nimic n-o să ne poată împiedica să descoperim 
insula şi comoara. O să avem bani, să ne scăldăm în ei, nu 
alta, să-i zvârli pe fereastră când ţi-o pofti inima, mâine şi 
în vecii vecilor ! 

- Trelawney — îl întrerupse doctorul — primesc să merg 
cu dumneata; şi pentru băieţaşul ăsta, pentru Jim, mă pun 
chezaş că va face cinste expediției pe care o întreprindem. 
De un singur om mi-e teamă... 


1 Om de serviciu care servea la masă (n. red.). 

— De cine ? strigă squire-ul. De Câine Negru ? Hai, zi-i 
pe nume, domnule ! 
— De dumneata mi-e frică — răspunse doctorul. De 


“ dumneata, fiindcă nu ştii să-ţi ţii gura. Noi nu suntem 


singurii care am aflat de existenţa acestor hârtii. Procleţii 
care au atacat hanul în seara asta, lacomi şi înverşunaţi cum 
sunt, ca şi cei de pe cuter, şi încă mulţi alţii, despre care 
cutez să cred că nu-s departe de aici, toţi ca unul nu se vor 
lăsa opriţi de nimic ca să pună mâna pe bani. Nici unul din 
noi nu trebuie să rămână singur până la îmbarcare. 
Deocamdată îl iau pe Jim la mine; dumneata ia-l pe Joyce şi 
pe Hunter şi duceţi-vă la Bristol. Dar băgaţi de seamă: 
nimeni nu suflă o vorbă despre descoperirea noastră ! 

— Livesey — răspunse squire-ul — dumneata ai întotdeauna 
dreptate. Voi fi mut ca un mormânt. 

Partea a doua 


BUCĂTARUL VASULUI 


Capitolul VII 


PLEC LA BRISTOL 


Până să putem lua drumul mării, ne-a trebuit mai mult 
timp decât şi-a închipuit squire-ul; şi nici unul din planurile 
noastre de la început — nici măcar acela al doctorului Livesey 
de a mă reţine lângă el — n-a putut fi înfăptuit aşa cum 
chibzuisem. Doctorul a trebuit să plece la Londra ca să-şi 
caute un coleg căruia să-i lase în grijă clientela: squire-ul 
avea mult de lucru la Bristol; iar eu rămăsesem la castel 
aproape prizonier în seama bătrânului Redruth, care se ocupa 
cu organizarea de vânători; aveam capul împuiat de năluciri 
marine şi trăiam dinainte farmecul insulelor şi al aventurilor 
ciudate. Stăteam cu ceasurile aplecat la gura sobei, în odaia 
bătrânului Redruth, mă apropiam în închipuire de insulă, din 
toate părţile posibile: îi exploram întinderile, palmă cu 
palmă; mă cățăram de mii de ori pe înalta măgură poreclită 
„Ocheanul“, şi din creştetul ei mă desfătam cu priveliştile 
cele mai minunate şi mai felurite. Uneori insula era năpădită 
de sălbatici, cu care mă încăieram, alteori mişunau pe acolo 
fiare primejdioase, care mă încolţeau. Din toate închipuirile 
astea însă, nici una nu mi s-a părut mai stranie şi mai tragică 
decât aventura pe care aveam s-o trăim aievea. 


Astfel trecură săptămâni, până când într-o bună zi sosi, 


pe adresa doctorului Livesey, o scrisoare cu următoarea 

înştiinţare pe plic: „În lipsa doctorului, se va deschide de 
către Tom Redruth sau de tânărul Hawkins“. 

Ascultând de această poruncă, citirăm — mai bine zis am 
citit eu, pentru că Redruth abia desluşea literele tipărite — 
următoarele veşti importante: 


„Hanul Ancora Veche, Bristol, martie |, 17... 
Dragă Livesey, 


Neştiind dacă eşti acasă la dumneata sau la Londra, trimit 
prezenta în dublu, în amândouă locurile. 

Am cumpărat vasul şi l-am echipat. E ancorat, gata de 
plecare. Nici nu se poate visa goeletă mai drăguță — şi un 
copil ar putea-o conduce. Are două sute de tone şi poartă 
numele «Hispaniola». 

L-am cumpărat prin vechiul meu prieten Blandly, care s-a“ 
arătat tot timpul un om cu multă tragere de inimă. Bravul 
meu prieten s-a pus trup şi suflet la dispoziția mea şi pot 
spune că toată lumea din Bristol s-a purtat la fel, de îndată ce 
a prins de veste care e ţinta mea, Comoara adică...“ 

— Redruth ! am exclamat eu, oprindu-mă din citit — 
doctorului Livesey n-o să-i placă asta ! Squire-ul tot a vorbit 
până la urmă! 

— Dar ce, n-avea voie ? mormăi el. Asta-i bună ! Să nu 
poată vorbi sguire-ul, pentru că nu vrea doctorul Livesey ?... 

Răspunsul acesta m-a scutit să mai fac comentarii şi am 
continuat să citesc mai departe: 

„Blandly a dibăcit «Hispaniola» şi s-a tocmit cu atâta 
iscusinţă, încât a luat-o pe-o nimica toată. Sunt însă la 
Bristol unii oameni grozav de porniţi împotriva lui Blandly. 
Merg până acolo încât spun că omul ăsta cinstit ar fi în stare 
să facă orice pentru bani; că «Hispaniola» era chiar 
proprietatea lui şi că mi-a vândut-o pe un preţ neruşinat de 
mare... toate bârfeli cusute cu aţă albă. Nimeni însă nu poate 
tăgădui calităţile vasului. 


. 

Până acum n-am întâmpinat nici o piedică. Muncitorii nu 
se prea omoară cu munca; până la urmă însă tot am scos-o 
la capăt. Ceea ce mi-a dat de furcă a fost alcătuirea 
echipajului. 

Îmi făcusem socoteala că douăzeci de oameni nu-s prea 
mulţi — în cazul când ne-am pomeni cu sălbatici în insulă sau 
că ne-ar ataca piraţii. Mi-au ieşit însă peri albi până să 
găsesc şase — când norocul mi l-a scos în cale tocmai pe 
omul de care aveam nevoie. 

Mă aflam pe chei şi numai din întâmplare am intrat în 
vorbă cu el. Mi-a spus că era un vechi corăbier, că ținea o 
cârciumă, că îi cunoştea pe toţi marinarii din Bristol, că îşi 
prăpădise sănătatea pe uscat şi că ar lua-o iarăşi razna pe apă 
dacă i s-ar oferi un loc bun de bucătar. Venise în dimineaţa 
aceea, şontâc-şontâc, la malul mării, ca să respire olecuţă de 
aer sărat, îmi spunea. 

Am fost din cale-afară de mişcat — la fel ai fi fost şi 
dumneata — şi cuprins de milă, l-am tocmit, fără să stau mult 
în cumpănă, ca bucătar al vasului. Long John Silver — aşa îl 
cheamă — n-are decât un picior; dar acest beteşug l-am 
prețuit ca pe un merit al său, căci l-a căpătat luptând pentru 
patrie, sub comanda nemuritorului nostru Hawke. Şi unde 
mai pui că nu are pensie, Livesey ! Dă-ţi seama în ce timpuri 
ticăloase trăim !... 

Pe scurt, domnul meu, credeam că-mi găsisem, în sfârşit, 
un bucătar, când colo nimerisem peste un echipaj întreg. In 
câteva zile, Silver şi cu mine am angajat o ceată din cei mai 
oţeliți lupi de mare; nu-s ei feți-frumoşi, dar judecând după 
înfătişare toţi au inimi de voinici. Mă prind că aş putea 
înfrunta cu ei şi o fregată. 

Long John m-a scăpat chiar de doi din cei şase sau şapte 
oameni pe care îi arvunisem înainte. M-a lămurit într-o 
clipită că ăştia erau marinari de apă dulce, cu care nu poţi 
pleca la drum când întreprinzi o expediţie ca a noastră. 

Mă simt cum nu se poate mai bine la trup, ca şi la minte. 
Mănânc ca un lup, dorm ca o buturugă, dar n-am să fiu 
liniştit până n-o să aud tropăitul bătrânilor mei lupi pe punte, 
înv ârtind cabestanul. Spre larg ! La naiba cu comoara ! Vraja 
mării m-a îmbătat ! Aşadar, Livesey, vino repede; dacă ai 
cea mai mică consideraţie pentru mine, nu pierde nici o 
clipă. 

Tânărul Hawkins să se ducă îndată să-şi vadă mama, sub 
paza lui Redruth. Pe urmă să vină cât mai repede amândoi 
la Bristol. 


John Trelawney. 


P.S. Am uitat să-ţi spun că Blandly, care — în treacăt îţi 
amintesc -— a promis că dacă nu ne întoarcem până la 
sfârşitul lui august, trimite un vas în căutarea noastră — ne-a 
găsit şi un minunat comandant pentru goeletă; e cam scorţos 
— şi-mi pare rău de asta, dar încolo-i o comoară. Long John 
Silver ne-a recomandat un om foarte priceput ca secund; îl 
cheamă Arrow. Am făcut rost şi de un maistru de echipaj, cu 
fluier. Precum vezi, Livesey, toate merg strună pe vrednica 
«Hispaniola», întocmai ca pe un vas de război. 

De asemenea, am uitat să-ţi spun că Silver e un om cu 
stare; am aflat, din sursă sigură, că are un cont la bancă de 
care nu s-a atins niciodată. Cârciuma o lasă în grija nevestei 
sale; € o arăpoaică, ceea ce poate face pe un bătrân holtei, 
ca mine, să creadă că şi nevasta, nu numai starea sănătăţii. 
l-a îmboldit să se întoarcă la hoinăreală. : 


J. T. 


P.P.S. Hawkins poate să rămână o noapte la mama lui. 
i În) vi 
E lesne de închipuit câtă tulburare mi-a pricinuit scrisoarea. 


Eram buimăcit de fericire şi dacă mi-a fost vreodată silă de 
un om, apoi ăsta era bătrânul Redruth, care nu făcea decât 


* 

să mormăie şi să se vaite. Oricare dintre oamenii squire-ului 
ar fi fost încântat să plece în locul lui; dar aşa hotărâse 
stăpânul; şi când stăpânul e squire, hotărârea lui e lege 
pentru toți. Nimeni, în afară de Redruth, n-ar fi îndrăznit 
ă cârtească. 
AT dea zi dimineaţă pornirăm amândoi pe jos spre 
„Amiral Benbow“, unde am găsit-o pe mama sănătoasă şi 
bine dispusă. Căpitanul, care fusese atâta amar de vreme 
pricina necazurilor sale, se dusese acolo unde până şi cei mai 
haini încetează să mai facă rău. Squire-ul avusese grijă de 
toate; să fie vopsită din nou sala de mese şi firma, să se 
aducă şi câteva mobile, printre care şi un jilţ frumos pentru 
mama, în prăvălie. Ba şi găsise un băieţel care s-o ajute în 
eine ae ki l-am văzut pe copilandrul acela, pentru întâia 
oară, mi-am dat seama de hotărârea pe care o luasem. Până 
atunci, încântat de aventura care mă aştepta, nu mă gândisem 
deloc la casa pe care o părăseam; acum însă, văzându-l pe 
străinul acesta neîndemânatic care rămânea lângă mama în 
locul meu, pentru întâia oară m-au podidit lacrimile. Atunci 


i-am făcut acestui băiat într-adevăr viaţa amară; fiind 


ageamiu în ale hanului, n-am pierdut nici un prilej ca să-l 
cert, să-l dojenesc, să-l umilesc, arătându-i cum şi ce trebuie 
facă. 
cr Trecu şi noaptea, şi a doua zi după amiază Redruth şi cu 
mine o pornirăm la drum. Îmi luasem rămas bun de la Di 
de la golful în care copilărisem şi de la dragul meu „Amira 
Benbow“, care însă îmi era mai puţin drag de când îl 
vopsiseră din nou. Unul din ultimele mele gânduri fu pentru 
căpitanul care hoinărise de atâtea ori de-a lungul țărmului, 
cu tricornul său, cu obrazul crestat de sabie şi cu vechea lui 
lunetă de alamă la subsuoară. In clipa următoare cotirăm 
drumul şi golful nu se mai zări. 

Pe-nserat diligența ne luă de la „„Royal George“ şi porni 
repede, în noaptea răcoroasă, spre Bristol. Înghesuit între 
Redruth şi un domn în vârstă, cam rotofei, m-a pălit numaidecât 
somnul şi, cu toate hurducăturile urcuşului şi coborâşului, cu 
toate popasurile ce se țineau lanț, am dormit buştean tot 
drumul. Când, în cele din urmă, un ghiont m-a deşteptat şi 
am deschis ochii, am văzut că ne oprisem în fața unei clădiri 
mari, pe o stradă dintr-un oraş şi că se făcuse de mult ziuă. 

— Unde suntem ? am întrebat. 

- La Bristol — îmi răspunse Tom — dă-te jos ! 

Domnul Trelawney trăsese la un han mai îndepărtat, 

aproape de chei, ca să aibă sub ochi goeleta şi pregătirile 
care se făceau. Am pornit într-acolo, şi drumul nostru, spre 
negrăita mea plăcere, trecea tocmai de-a lungul cheiurilor, 
pe lângă o puzderie de vase de toate mărimile, de toate 
felurile şi de toate naţiile. Pe unul — marinarii roboteau 
cântând; pe un altul — oameni căţăraţi sus, deasupra capului 
meu, lucrau atârnaţi de frânghii care, de unde le vedeam noi, 
nu păreau mai groase decât firele de păianjen. Cu toate că 
trăisem toată viaţa pe coasta mării, niciodată nu m-am simţit 
atât de aproape de ea, ca în ziua aceea. Mirosul de catran şi 
de sare era ceva nou pentru mine. Mi-am oprit ochii mai cu 
seamă asupra minunatelor prore pe care erau sculptate 
chipuri de oameni care au brăzdat îndepărtatele oceane. De 
asemenea am văzut mulți marinari bătrâni cu cercei în 
urechi, cu favoriţi încârlionţaţi, cu coada unsă cu catran şi 
cu mersul ţanţoş şi legănat, al oamenilor mării; n-aş fi fost 
mai încântat dacă aş fi văzut regi sau arhiepiscopi. 

Şi eu aveam să plec pe mare ! Cu o goeletă pe mare, cu 
un maistru de echipaj dibaci în siflee, cu mateloți cu codiță 
după ceafă, care lucrează cântând; pe mare, spre o insulă 
necunoscută, în căutarea unor comori îngropate acolo. 

Mai eram încă furat de aceste visuri, când am ajuns pe 
neaşteptate în faţa unui han arătos, unde l-am întâlnit pe 

squire-ul Trelawney, îmbrăcat ca un ofiţer de marină, cu 
veşmânt de postav gros. siniliu. Tocmai ieşea pe uşă cu o 
faţă zâmbitoare şi imitând de minune umbletul marinarilor. 
— lată-vă, în sfârşit ! strigă el. Şi doctorul a sosit aseară 
de la Londra. Bravo ! Echipajul vasului e complet! 
— Ah, domnule — l-am întrebat eu — când întindem pânzele ? 
— Pânzele ? spuse el mândru. Chiar mâine ! 


Capitolul VIII 


FIRMA „LA OCHEAN* 


După dejun, squire-ul îmi dădu o scrisorică pe care 
trebuia să i-o duc lui John Silver la „Ochean', şi-mi spuse 
că am să găsesc uşor locul, dacă am să merg tot pe chei şi 
am să caut cu băgare de seamă o, cârciumioară cu o lunetă 
mare de alamă drept firmă. Am plecat, plin de bucurie la 

gândul că voi vedea, cu prilejul acesta, nave mai multe şi 
marinari şi mai mulți. Îmi croiam drum printr-o sumedenie 
de oameni, căruţe şi baloturi, căci cheiul era în plină 
fierbere, şi în cele din urmă descoperii cârciuma pe care o 
căutam. inu 

Era un local de consumaţie mic, dar destul de atrăgător. 
Firma fusese de curând vopsită; ferestrele aveau, perdele 
roşii curate: duşumeaua era presărată cu nisip proaspăt, 
Cârciuma se afla în colţ, între două străzi, cu uşă la fiecare 
dit ele, astfel că în sala joasă, dar mare, se vedea de afară 
destul de bine, în ciuda fumului de tutun. Mugşteriii, în cea 
mai mare parte marinari, vorbeau aşa de tare, că rămăsei în 
uşă, fiindu-mi frică să intru. 

Pe când stam aşa şovăind în prag. un om dintr-o odaie de 
alături intră în sala cea mare şi mi-a fost de ajuns o privire ca 

să mă încredinţez că nu putea fi decât Long John. Piciorul 
stâng îi era retezat din şold. iar subsuoara stângă şi-o 
sprijinea într-o cârjă, pe care o mânuia cu o uimitoare 
îndemânare, țţopăind ca o pasăre. Era foarte înalt şi foarte 
puternic, cu fața plină, lătăreață şi palidă, dar inteligentă şi 
zâmbitoare. Într-adevăr, părea să fie într-o stare de spirit 
deosebit de veselă, fluiera umblând printre mese, glumind şi 
bătând pe umăr pe mușşteriii mai răsfăţați. 

Drept să vă spun, la început, când domnul Trelawney a 
pomenit de Long John în scrisoarea sa, mi-a fost teamă ca 
nu cumva să fie el marinarul cu un singur picior, pe care-l 
pândisem atâta timp la „Amiral Benbow'. O singură privire 
mi-a fost însă de ajuns. Îl cunoscusem pe căpitan, îl văzusem 
pe Câine Negru. pe orbul Pew, şi cugetam că ştiu cum arată 
un pirat. Mi-l închipuiam ca pe o făptură cu totul deosebită 
de hangiul ăSta îngrijit şi şugubăţ. Mi-a venit inima la loc şi, 
păşind pragul, m-am îndreptat spre omul care stătea sprijinit 
în cârjă şi tăifăsuia cu muşteriii. 

— Domnul Silver ? l-am întrebat eu, întinzându-i scrisoarea. 

— Da, băieţaş, aşa mă cheamă. Dar dumneata cine eşti ? 
Când îi arătai scrisoarea squire-ului, mi se păru că-l văd 
tresărind. Ah ! spuse el tare, dându-mi mâna. Acuma ştiu. 
Eşti noul nostru sufragiu. Îmi pare bine de cunoştinţă. Şi-mi 
strânse mâna în mâna lui puternică şi mare. 

Chiar în clipa aceea unul din muşteriii care stătea mai în 
fundul sălii se ridică fără veste şi o zbughi pe uşă. O împinse 
şi cât ai clipi fu afară în stradă. Graba lui îmi atrase atenţia, 
şi-l recunoscui numaidecât. Era omul cu faţa ca de ceară, 
căruia îi lipseau două degete şi care venise cel dintâi la 
„Amiral Benbow'. 

— Ah — am strigat — opriţi-l ! E Câine Negru ! 

— Puțin îmi pasă cine e — răcni Silver — dar a tulit-o fără 
să plătească ! Harry, fugi după el şi prinde-l ! 

Unul care era mai aproape de uşă se repezi în urmărirea 
lui. 

— Poate să fie amiralul Hawke în persoană, şi tot trebuie 
să-mi plătească ! strigă Silver. Apoi, dând drumul mâinii pe 
care mi-o ţinea, mă întrebă: Cine spuneai că este ? Ce fel de 
câine ? 

- Câine Negru, domnule — i-am repetat. Oare domnul 
Trelawney nu v-a vorbit nimic despre pirați ? Ăla era tocmai 
unul din ei. 

— Ce vorbeşti, mă — făcu Silver. Un pirat în casa mea ! 
Ben, fugi de-l ajută pe Harry ! Era, va să zică, una din 
haimanalele alea ? Dumneata ai băut cu el, Morgan ? Poftim 
încoa” ! 

Unul căruia îi spusese Morgan, un marinar bătrân, cu 
părul cărunt şi cu fața cum e mahonul, veni sfiicios, 
molfăindu-şi tutunul. 

— Ascultă, Morgan — se stropşi Long John cu asprime la 
el — pe câinele ăsta, pe Câine Negru vreau să spun, nu l-ai 
mai văzut niciodată, nu-i aşa ? 

— Nu, domnule — răspunse Morgan, dând din cap. 

- Nici nu ştiai cum îl cheamă ? 

— Nu, domnule. 

— Ai noroc, Tom Morgan ! spuse hangiul. Dacă ai fi avut 
de-a face cu de-alde ăştia, niciodată n-ai mai fi călcat în casa 
mea, poţi să mă crezi. Şi despre ce-ţi vorbea ? 

— Drept să vă spun, domnule, nu prea ştiu — răspunse 
Morgan. 

— Ce ai tu între umeri, cap sau căpăţână de oaie ? strigă 
Long, John. Ce-nseamnă asta „nu prea ştiu“ ? Te pomeneşti 
că nici cu cine vorbeşti nu prea ştii ! Zi, ce-ţi îndruga ? 
despre călătorii, căpitani, corăbii ? Hai, cântă, despre ce-ţi 
vorbea ? 

— Flecăream despre carenaj — răspunse Morgan. 

— I-auzi ! Despre carenaj!... Măi, să fie al dracului, v-aţi 
găsit despre ce să vorbiţi ! Ş-apăi, că vi se şi potriveşte de 
minune, poţi să mă crezi ! Marş la loc, Tom, marinar de apă 
dulce ! 4 

Şi pe când Morgan se întorcea la masa lui, Silver îmi 
şopti tainic, ceea ce mi se păru foarte măgulitor: 

— E om de treabă, Tom ăsta, dar cam zăbăuc. Şi-acuma — 
urmă el cu glas tare — ia să vedem... Câine Negru ? Nu, n-am 
mai auzit de numele ăsta. Dar parcă... Stai niţel ! Parcă l-am 
mai zărit aici pe scârnăvia asta ! Venea într-o vreme cu un 
cerşetor orb, pare-mi-se. 

— Da, da, un orb, puteţi fi sigur de asta ! am strigat eu. 
L-am cunoscut şi pe-ăsta ! Îl chema Pew ! 

— Întocmai |! strigă Silver, dintr-o dată foarte întărâtat, 
Pew ! Sigur, aşa-l chema ! O ! ce mutră de hoţoman ! Dacă 
punem mâna pe Câine Negru, o.să avem noutăţi pentru 
căpitanul Trelawney. Benn e iute de picior; puţini marinari 
îl dovedesc la fugă pe Benn. O să-i pună mâna în ceafă, pe 
toţi dracii c-o să-i pună ! De carenaj vorbea ? Îi dau eu 
carenaj să se sature ! 

În timp ce-i mergea gura ca o moară neferecată, umbla 
încolo şi încoace prin cârciumă, ţopăind în cârjă, lovind cu 
pumnul în mese şi oferind astfel o privelişte a indignării, că 
ar fi convins pe orice judecător din Old Bailley2 şi pe orice 
polițist din Bow-Street?. 


1 Silver face un joc de cuvinte intraductibil. Carenaj (keelkauling) 
în afară de partea inferioară a unei nave care stă în apă sub linia de 
plutire mai înseamnă şi pedeapsa ce se dădea marinarilor, care erau 
legaţi cu frânghii şi scufundaţi sub chila vasului (n. t.). 

2 Curtea cu juraţi din Londra (n. t.). 

3 Tribunal de poliţie corecțională de unde se lansau mandate de 
extrădare (n. t.). 

Când l-am văzut pe Câine Negru la „Ochean“, mi s-au 
deşteptat bănuielile şi l-am cântărit din ochi pe bucătarul 
nostru cu multă luare aminte. Era însă prea viclean, prea 
dibaci şi prea deştept pentru mine, aşa că atunci când cei doi 
oameni se întoarseră gâfâind, mărturisind că-i pierduseră 
urma în gloată şi fuseseră cât p-aci să fie luaţi drept pungaşi, 
eram gata să jur de nevinovăția lui Long John Silver. 

— Ia te uită, Hawkins, ce ghinion afurisit ! spuse el. Mă 
rog, ce-o să creadă căpitan” Trelawney despre mine ? Să-mi 
intre mie blestematul cela în prăvălie, să-mi bea romul fără 
să ştiu ce pramatie !... Vii dumneata, îmi deschizi ochii 
asupra lui şi-l las să-mi scape prin gaura ancorei ! Hawkins, 
te rog să-mi iei apărarea în faţa căpitanului. Eşti tânăr, dar 
ai mintea coaptă, văd eu. Mi-am dat seama de cum ai intrat. 
Spune şi tu: ce puteam eu să fac cu lemnu? ăsta bicisnic cu 
care şontâcăi ? Când eram şef de echipaj, în toată puterea, îi 
veneam de hac şi cu mâna goală; şi mi ţi-l învăţam eu minte. 
Îl lăsam lat din câteva scatoalce, să nu fie cu supărare, da: 
acuma... 

Şi-apoi deodată, cu gura deschisă de parcă şi-ar fi adus 
aminte de ceva: 

- Socoteala ! izbucni el. A fugit şi nu mi-a plătit ! Trei 
rânduri de rom ! Ei, fi-mi-ar cotonogul'de râs, uitasem de 
socoteală ! 


Şi căzând pe un scaun, începu să râdă până-l podidiră 


lacrimile. Nu mă putui opri să nu râd şi eu cu el. Râdeam 
împreună, în hohote, de se cutremurau pereţii cârciumii. 

— Ptiu |! ce gâscă bătrână mai sunt ! zise el în cele din 
urmă, ştergându-şi obrajii. Noi doi o să ne împăcăm bine, 
Hawkins, şi al dracului să fiu dacă nu eram mai nimerit cu 
voi, elevii de marină ! Şi acuma, haidem ! Aşa nu merge. 
Datoria-i datorie, fraţilor ! Să-mi pun tricornul meu vechi pe 
cap şi să mergem împreună la căpitan? Trelawney, să-i 
raportez păţania. Fiindcă, ia aminte, e un lucru serios, tinere 

Hawkins; şi nici tu, nici eu nu ne-am descurcat prea strălucit. 
Nici tu, nici eu, mă auzi ? Ne-am lăsat păcăliți, nici unul n-a 
fost mai deştept decât celălalt. Ce mai încolo-ncoace, să-mi 
sară nasturii, că urât m-a prăjit cu socoteala”! 

Şi începu iarăşi să râdă, cu atâta poftă că, deşi nu vedeam 
gluma în felul lui, am fost nevoit să-i țin isonul la veselie. 

În drumul nostru de-a lungul cheiurilor, el se arăta cu 
deosebire tovarăş atotştiutor, vorbindu-mi de vasele pe lângă 
care treceam, explicându-mi velatura!, tonajul şi naționalitatea 
lor, lămurindu-mă asupra muncii ce se săvârşea pe corăbii — 
cum una descărca, alta încărca marfa şi cum o a treia se 
pregătea să iasă în larg; din când în când mai trântea câte-o 
snoavă cu corăbii sau marinari, sau repeta câte o expresie 
nautică, până o învăţam bine de tot. Începeam să-mi dau 
seama că dădusem peste unul din cei mai buni tovarăşi de 
bord. 

Când am ajuns la han, l-am găsit pe squire împreună cu 
doctorul Livesey, dând gata o cană de bere în care muiau 
pâine prăjită. Se pregăteau să se ducă pe goeletă într-o 
inspecţie. 

Long John povesti întâmplarea de-a fir-a-păr, cu mult duh 
şi cu cea mai desăvârşită sinceritate. „Nu-i aşa, Hawkins ? 
Nu-i aşa ?“* mi se adresa din când în când, şi totdeauna nu 
puteam decât să-i dau deplină dreptate. 

Celor doi domni le-a părut rău că scăpase Câine Negru; 
dar am fost de părere că nu era nimic de făcut şi după ce-l 
lăudară pe Long John, acesta îşi luă cârja şi plecă. 

— Toată lumea la bord, după-amiază la orele patru ! strigă 
squire-ul în urma lui. 

— Am înţeles, domnule ! strigă bucătarul din coridor. 


1 Totalitatea pânzelor de pe corabie (n. red.). 

— Mărturisesc, squire — zise doctorul Livesey — că de 
obicei nu prea pun temei pe descoperirile dumitale; dar de 
data asta, trebuie să recunosc că John Silver îmi place. 

— Nu există om mai de ispravă ! declară squire-ul. 

— Acuma — adaugă doctorul — Jim poate veni cu noi la 
bord, nu-i aşa ? 

- Mai încape discuţie ? spuse sguire-ul. Ia-ţi pălăria, 
Hawkins, şi hai să vedem vasul ! 


Capitolul IX 


PULBERE ŞI ARME 


„Hispaniola“ era la o oarecare depărtare de chei. Ca să 
ajungem la ea a trebuit să trecem pe sub multe prore 
sculptate şi pupe ale altor vase, parâmele lor hârşâind din 
când în când chila bărcii sau legănându-se uneori deasupra 
noastră. In sfârşit, am ajuns şi ne-am alipit de bordul 
corăbiei. Când ne-am urcat pe punte, ne-a ieşit înainte, 
salutându-ne, secundul — domnul Arrow — un vechi marinar 
cu faţa oacheşă, cu cercei în urechi şi cu o căutătură saşie. 
Părea să se fi legat prietenie la cataramă între el şi squire, 
dar n-a trecut mult şi am băgat de seamă că nu la fel stăteau 
lucrurile între domnul Trelawney şi căpitan. 

Acesta din urmă era un bărbat cu privirea tăioasă, care 
părea tot timpul nemulțumit de ce se petrece pe bord, şi 
curând ne-a şi spus pentru ce. N-am apucat bine să coborâm 
în cabină, că un marinar intră după noi. 

— Domnule — spuse el — căpitanul Smollett doreşte să vă 
vorbească. 


56 


- Sunt la ordinele căpitanului. Să poftească — zise 
squire-ul. 

Căpitanul, care se afla afară, intră numaidecât şi închise 
uşa în urma lui. 

— Ei, căpitane Smollett, ce ai să ne spui ? Toate-s bune, 
nădăjduiesc. Totul e în ordine şi gata de plecare ? 

— Domnule — răspunse căpitanul — cred că e mai bine să 
vorbim deschis, chiar cu riscul de a vă jigni. Croaziera asta 
nu-mi place; nu-mi place echipajul; şi nu-mi place secundul. 
Scurt şi cuprinzător ! 

— Te pomeneşti că nu-ţi place nici vasul, domnule ? 
întrebă squire-ul, foarte supărat pe cât vedeam. 

- Despre asta nu pot spune nimic, domnule, fiindcă nu 
l-am pus încă la încercare — îi răspunse căpitanul. Pare să fie 
o corabie bună; mai mult nu pot spune. 

— Te pomeneşti, domnule, că nici stăpânul vasului nu-ți 
place ? întrebă squire-ul. 

Dar doctorul Livesey îi curmă vorba: 

- Ia stai, stai puţin ! La ce bun să înveninezi discuţia cu 
întrebări personale ? Căpitanul ori a spus prea mult, ori prea 
puţin. Şi mă văd silit să-i cer să ne dea o explicaţie. Ai spus 
că nu-ţi place. De ce? 

- Am fost angajat, domnule, cu ceea ce numim noi 
dispoziţii sigilate, să conduc vasul acestui gentleman acolo 
unde-mi va porunci. Până aici toate bune. Dar acum bag de 
seamă că cel din urmă marinar ştie mai mult decât mine. Vi 
se pare cinstit acest lucru ? 

— Nu — răspunse doctorul Livesey — nu mi se pare. 

— Aflu — urmă căpitanul — că mergem după o comoară, şi 
aflu acest lucru de la propriii mei subalterni, luaţi aminte ! 
Hm ! O comoară e un lucru gingaş; mie nu-mi plac în nici 
un chip călătoriile după comori; şi nu-mi plac mai ales când 
sunt tainice şi când taina, să mă ierte squire-ul Trelawney, a 
fost încredinţată papagalilor ! 

— Papagalului lui Silver? întrebă squire-ul. 

— Vorba vine ! zise căpitanul. Vreau să spun că a fost dată 
în vileag. Credinţa mea e că nici unul din domniile voastre 
nu ştiţi la ce vă înhămaţi. Să vă spun eu: e vorba de viaţa 
noastră, călătoria asta e primejdioasă. 

— Tot ce ai spus e foarte limpede şi socot că e mai mult 
decât adevărat = răspunse doctorul Livesey. Dar suntem gata 
să înfruntăm primejdii; nu suntem atât de novici precum 
crezi. Şi ai mai spus că nu-ţi place echipajul. De ce ? Nu sunt 
marinari destoinici ? 

— Nu-mi place şi pace ! răspunse căpitanul Smollett. Şi 
fiindcă veni vorba, socot că se cuvenea să fiu lăsat să-mi 
aleg singur oamenii. 

— Poate că aşa s-ar fi cuvenit — spuse doctorul. Poate că 
s-ar fi cuvenit ca prietenul meu să-i aleagă împreună cu 
dumneata; dar greşeala, dacă a fost, nu-i cu voinţă. Şi nici 
domnul Arrow nu-ţi place? 

— Nici el; domnule. Cred că-i un marinar bun; e însă prea 
larg cu echipajul pentru a fi un bun ofiţer. secundul trebuie 
să stea la locul lui, nu să bea cu oamenii lângă catarg. 

— Vrei să spui că se îmbată ? ! exclamă sguire-ul. 

— Nu, domnule — răspunse căpitanul — dar e prea familiar 
cu marinarii. 

— Aşa, va să zică ! Şi acuma, căpitane. spune-ne şi nouă, 
pe scurt, ce doreşti ? întrebă doctorul. 

— Ce doresc, domnilor ? Dumneavoastră sunteţi hotărâți 
să porniţi în această călătorie ? 

— Absolut hotărâți ! răspunse sguire-ul. 

— Foarte bine — zise căpitanul. Atunci, deoarece aţi 
ascultat cu răbdare lucruri pe care nu le pot dovedi, mai 
îngăduiți-mi câteva cuvinte. Întâi: văd că pulberea şi armele 
se încarcă în magazia din față. Aveţi un loc mai bun sub 
cabină; de ce nu le-aţi pus acolo ? Al doilea: văd că aţi adus 

patru oameni de-ai dumneavoastră şi aflu că au să doarmă în 
faţă. De ce nu-i culcați mai bine lângă cabină ? 

— Mai e şi altceva ? întrebă domnul Trelawney. 

— Încă un lucru — răspunse căpitanul. Prea s-a flecărit 
mult ! 

— Mult prea mult ! recunoscu doctorul. 

— Am să vă spun ce am auzit cu urechile mele — continuă 
căpitanul Smollett: că aveţi o hartă a insulei; că pe hârtie 
sunt însemnate cu cruci locurile unde sunt îngropate 
comorile, că insula este aşezată... Şi arătă întocmai 
latitudinea şi longitudinea. 

— Pe cuvântul meu că n-am spus nimănui nimic ! strigă 
squire-ul. 

— Dar oamenii ştiu totul ! răspunse căpitanul. 

— Livesey, asta ai făcut-o ori dumneata, ori Hawkins ! 
strigă squire-ul. . 

— Acum, nu mai interesează. Cine a vorbit, a vorbit — 
răspunse doctorul. 

Am băgat de seamă că nici el, nici căpitanul nu prea luau 
în serios protestele domnului Trelawney, şi. drept să spun. 
nici eu, căci ştiam că nu îşi prea ține gura; de data asta însă 
cred că nu era vinovat, şi că nici el. nici noi nu dezvăluisem 
poziţia insulei. 

— Domnilor — urmă căpitanul — nu ştiu cine are harta; dar 
pun o condiţie: nici eu. şi nici domnul Arrow să nu ştim 
unde o ţineţi. Altminteri, mă voi vedea silit să demisionez. 

— Am înţeles — spuse doctorul. Dumneata doreşti să 
păstrăm secretul cu privire la scopul călătoriei şi să 
întocmim cu oamenii prietenului meu un post întărit care să 
aibă în pază toate armele, şi pulberca 'de la bord: Cu alte 
cuvinte, ţi-e frică de vreo.răzvrătire.? | pe 

- Domnule — spuse căpitanul Smollett — nu vă: fie cu 
supărare, dar nw vă dau voie'să-mi atribuițţi cuvinte pe care 
nu le-am spus. Nici un căpitan, domnule, n-ar avea-dreptul 

să plece la drum dacă ar şti că se urzeşte aşa ceva. Cât 
despre domnul Arrow, îl socot un om cinstit; la fel cred şi 
despre unii dintre oameni, ba s-ar putea ca toţi, fără 
deosebire, să fie cinstiți. Dar eu răspund de siguranța vasului 
şi de viaţa fiecărui om de la bord. Văd că unele lucruri, după 
părerea mea, merg cam anapoda. Şi vă cer să luaţi oarecari 
măsuri de prevedere sau, dacă nu, lăsaţi-mă să demisionez. 
Asta-i tot! 

— Căpitane Smollett — începu doctorul zâmbind — ai auzit 
vreodată fabula cu muntele şi cu şoarecele ? Iartă-mă că ţi-o 
spun, dar dumneata îmi aminteşti de fabula aceea. Când ai 
intrat aici, mă prind pe peruca mea, gândeai că lucrurile vor 
lua altă întorsătură. 

— Doctore — spuse căpitanul — eşti isteţ. Când am intrat 
aici, mă aşteptam să fiu concediat. Nu credeam că domnul 
Trelawney o să mă asculte până la capăt. 

— Nici eu nu cred că te-aş fi ascultat — strigă squire-ul. 
Dacă nu era Livesey aici, te trimiteam la dracu”. Şi aşa mă 
mir că te-am ascultat. Dar fie cum doreşti. Să ştii însă că 
n-am o părere prea bună despre dumneata. 

—- Mă rog, cum doriţi, domnule ! spuse căpitanul. Veţi 
vedea că-mi fac datoria ! Şi, cu aceste vorbe, plecă. 

— Trelawney — spuse doctorul — n-am crezut că ai să fii 
în stare, dar văd că ţi-ai făcut rost de oameni cinstiţi — 
căpitanul ăsta şi John Silver. 

— Silver, da ! răspunse squire-ul. Cât priveşte nesuferitul 
ăsta de panglicar, afirm sus şi tare că purtarea lui este 
nevrednică de un bărbat, de un marinar şi, fireşte, de un 
englez. 

— Vom vedea — zise doctorul. 

Când ne-am urcat pe punte, oamenii începuseră să care 
armele şi pulberea, însoțindu-şi munca cu io-ho-ho-uri, 
supravegheați de căpitan şi de domnul Arrow. 

Rânduiala asta nouă era pe placul meu. Goeleta fusese 
revizuită cu de-amănuntul; la pupă — şase cabine fuseseră 
ridicate pe locul magaziei; şi toate aceste cabine comunicau 
cu bucătăria şi cu postul de echipaj de la proră printr-un 
coridor îngust, amenajat la babord. Fusese vorba la început 
ca squire-ul, doctorul, căpitanul, domnul Arrow, Hunter şi 
Joyce să ocupe aceste şase cabine. După cele discutate s-a 
luat hotărârea ca Redruth şi cu mine să stăm în două din ele, 
iar domnul Arrow şi căpitanul să doarmă sus pe punte în 
tambuchiul! de intrare care fusese lărgit şi înălțat atâta încât 
să i se poată spune dunetă?. Încăperea era desigur încă joasă, 
dar oferea destul loc pentru două hamacuri şi secundul se 
arătă mulțumit de rânduiala asta. Poate că şi el se îndoia de 
echipaj, dar asta e numai o presupunere a mea, căci, după 
cum veţi vedea, n-am mai avut timpul să-i ascultăm părerea. 

Munceam de zor cu toţii, cărând pulberea în locul cel nou 
şi schimbându-ne cabinele, când ultimii oameni ai echipajului, 
şi împreună cu ei Long John, sosiră cu o barcă. 

Bucătarul se căţără pe punte cu îndemânarea unei 
maimuțe şi, când văzu ce se petrece, exclamă: 

— Oho, băieţi ! Ce-i asta ? : 

— Ce să fie, mutăm pulberea ! răspunse altul. 

— Mii de draci — strigă Long John — dacă vă apucaţi de 
treaba asta, pierdem refluxul de dimineaţă ! 

— Eu am dat ordinul ăsta — rosti căpitanul scurt. Du-te jos, 
în bucătărie, şi vezi-ți de treabă ! Băieţii or să vrea acuma 
să mănânce. 


1 Tambuchiu, deschiderea în puntea unei nave prin care se 
asigură accesul în încăperile de sub punte, prevăzută cu un capac 
(n. red.). 

2 Construcţie situată la pupa unei nave, deasupra punţii 
superioare, în care sunt amenajate locuinţele echipajului (n. red.). f 

— Am înţeles, domnule — răspunse bucătarul; şi ducând 
mâna la moţul de pe frunte, în chip de salut, dispăru 
numaidecât de pe punte. 

— Asta-i om de treabă, căpitane — spuse doctorul. 

„= Se prea poate, domnule — răspunse căpitanul Smollett. 
Încet, băieţi, aveţi grijă — spuse el întorcându-se spre 
oamenii care duceau pulberea; apoi deodată, văzând că mă 
uitam la tunul care se afla în mijlocul punţii, o ţeavă lungă 
de bronz de calibrul nouă, se răsti la mine: Hei, elev de 
marină, ia-o din loc ! Du-te la bucătar şi caută-ţi ceva de 
lucru ! 

Şi pe când o zbugheam spre bucătărie, l-am auzit spunând 
doctorului cu glas tare: 

- Răsfăţaţii n-au ce căuta pe corabia mea. 

Vă încredinţez că eram cu totul de părerea squire-ului şi-l 
detestam pe căpitan din toată inima. 


Capitolul X 


CĂLĂTORIE 


Toată noaptea.a fost o mare forfotă pe vas. Munceam de 
zor ca să punem fiece lucru la locul lui, şi mereu soseau 
şalupe pline cu prieteni de-ai squire-lui, printre care şi 
domnul Blandly, veniţi să-i ureze călătorie bună şi întoarcere 
sănătoasă. Tot timpul am avut de destupat sticle şi de clătit 
pahare. Niciodată nu muncisem atâta la „Amiral Benbow“: 
eram frânt de oboseală când, puţin înaintea zorilor, ţignalul 
şefului de echipaj răsună şi oamenii începură să manevreze 
cabestanul. De-aş fi fost de două ori mai obosit decât eram, 
tot n-aş fi părăsit puntea; totul era aşa de nou şi de interesant 
pentru mine — comenzile scurte, sunetele ascuțite ale țignalului, 

cva rca 


= 


oamenii care zoreau spre locurile lor la lumina slabă a 
felinarelor de pe bord. 

— Haide, Frige-oaie!, zi-i ceva |! se auzi o voce. 

— Ala al nostru ! strigă un altul. 

- Bine, fraţilor — încuviință Long John, care stătea lângă 
dânşii, sprijinit în cârjă; şi deodată se dezlănțui cântecul şi 
cuvintele ce-mi erau aşa de cunoscute: 

Cinşpe inşi pe lada lui... 
Şi întreg, echipajul în cor: 
Io-ho-ho ! şi o sticlă de rachiu... 


La al doilea „ho“, toţi împingeau la cabestan. 

Chiar şi în împrejurările acelea, atât de înfrigurate, 
gândul m-a purtat o clipă îndărăt, la vechiul „Amiral 
Benbow“, şi mi s-a năzărit că aud în acest cor glasul 
„Căpitanului“. Dar ancora ieşi din valuri şi acum atârna grea 
de grinda ei; curând pânzele începură să se umfle; pământul 
şi corăbiile se aplecau fugind îndărăt; şi înainte de a apuca să 
mă culc pentru a dormi măcar un ceas, „Hispaniola“ îşi şi 
începu călătoria spre Insula Comorii. 

N-am să povestesc călătoria în amănunt. A fost deosebit 
de plăcută. Corabia s-a dovedit a fi bună, oamenii s-au vădit 
marinari încercaţi, iar căpitanul îşi cunoştea la perfecție 
meseria. Dar înainte de a ajunge, în sfârşit, la Insula 
Comorii, s-au întâmplat două sau trei lucruri care trebuie 
cunoscute. 

Întâi, domnul Arrow s-a dovedit mai păcătos decât se 
temuse căpitanul. Nu ştia să se facă ascultat de către oameni, 
care făceau din el ce voiau. Dar şi mai rău încă: după o zi 


! În limba engleză „Barbecue“. E un titlu de consideraţie ce se 
dădea veteranilor în piraterie. El provine dintr-o epocă anterioară 
pirateriei eminamente navale, când piraţii stăteau mult şi pe uscat, 
unde creşteau vite, din carnea cărora făceau pastramă (n. t.). 

sau două de călătorie pe mare, începu să se arate pe punte cu 
ochii tulburi, cu obrajii roşii, limba încâlcită, dând semne 
vădite de beţie. De mai multe ori a fost trimis la arest. 
Uneori cădea şi se lovea; alteori dormea toată ziua în 
hamacul lui din dunetă; apoi, o zi sau două era aproape 
cumpătat şi atunci îşi vedea de treabă destul de mulțumitor. 

Cu nici un chip n-am putut afla atunci de unde-şi făcea 
rost de băutură. Acesta era misterul vasului. Oricât am 
încercat să-l pândim, n-am putut descoperi nimic; când îl 
întreba cineva, aşa, de la obraz, el se mulțumea să râdă, dacă 
era beat, iar dacă era treaz, tăgăduia cu solemnitate că bea 
vreodată altceva decât apă. 

Nu numai că nu era de nici un folos ca ofiţer, dar era o 
pildă proastă pentru oameni şi se vedea cât de colo că dacă 
o s-o ţină aşa, s-a isprăvit cu dânsul; astfel că nimeni n-a fost 
nici mirat, nici îndurerat, când, într-o noapte întunecoasă şi 
pe o mare agitată, el dispăru cu totul. Nimeni nu l-a mai 
văzut de atunci. 

— A căzut peste bord — spuse căpitanul. Ei bine, domnilor, 
asta ne-a scutit de truda de a-l fi pus în lanţuri. 

Dar rămăsesem fără secund; şi pentru bunul mers al 
corăbiei, unul din oameni trebuia înaintat în acest grad. Şeful 
de echipaj, John Anderson, era cel mai indicat dintre 
oamenii de la bord şi, păstrându-şi vechiul său grad, servi şi 
ca secund. Domnul Trelawney era priceput în meşteşugul 
mării şi cunoştinţele lui ne aduceau însemnate foloase, căci 
de multe ori pe vreme frumoasă făcea de cart. Şi şalupierul 
Israel Hands era un vechi, cumpănit, şiret şi încercat 
marinar, pe care te puteai bizui în orice împrejurare. 

Era omul de încredere al lui Long John Silver, şi fiindcă 
i-am pomenit numele, să vorbesc câte ceva şi despre el, 
Frige-oaie, cum îi ziceau marinarii. 

Purta cârja legată cu o curea de gât, ca să aibă pe cât era 
cu putință mâinile slobode. Merita să-l vezi cum îşi propteşte 

cârja de vreun perete şi, rezemat în ea, mlădiindu-se după 
orice mişcare a vasului, gătind mâncarea tot aşa de nestingherit 
ca şi pe uscat. Mai grozav era să-l vezi străbătând puntea pe 
vreme rea. Atârnase nişte agățători de funie, ca să-l ajute în 
locurile mai anevoioase; oamenii le spuneau: cerceii lui 
Long John. Bucătarul se mişca dintr-un loc într-altul, când 
în cârjă, când slujindu-se de funii, tot aşa de repede ca orice 
om. Totuşi, unii din oameni care navigaseră cu dânsul înainte 
nu-şi ascundeau mila văzându-l în halul ăsta. 

— Nu-i un om de duzină, Frige-oaie al nostru — îmi spunea 
şalupierul. A învăţat la şcoală în tinereţea lui şi poate grăi 
ca din carte când vrea; şi-i curajos, tare curajos ! Un leu nu-i 
Mbpaier a Ai Long John! L-am văzut o dată singur şi fără 
arme luptându-se cu pa ă şi ciocnindu-le căpăţâni 
sp up Sale patru deodată şi ciocnindu-le căpăţânile 

Toţi oamenii îl respectau şi-l ascultau. Avea un fel al lui 
de a vorbi cu orişicine şi nu. pierdea prilejul să-i facă 
fiecăruia servicii. Cu mine era întotdeauna drăguţ; se bucura 
ori de câte ori intram în bucătărie care, de curată ce era 
strălucea ca un ban nou; vasele atârnau strălucitoare sus iar 
papagalul lui boscorodea în colivia atârnată într-un ungher 

= la fă-te-ncoa', Hawkins — mă chema lângă el. Mai 
schimbă şi tu o vorbuliță cu John. Nimeni nu e mai binevenit 
ca tine, fiule. Stai, stai jos ! Îl cunoşti pe căpitanul Flint ? Aşa 
îl cheamă pe papagalul meu: căpitanul Flint, ca pe vestitul 
pirat. Căpitanul Flint ne-a prezis că o să avem noroc în 
călătorie. Nu-i aşa, căpitane ? 

Şi papagalul începea să strige repede de tot: „Condores ! 
Condores !*! până îşi pierdea suflarea sau până când John 
arunca basmaua pe colivie. 

— Vezi tu pasărea asta ? spunea el — poate să aibă două 
sute de ani, Hawkins; şi sunt unii care trăiesc şi mai mult; 


1 Monede de aur din Guatemala (n. t.). 

dacă este cineva care să fi văzut mai multe blestemăţii, apoi 
acela nu poate fi decât dracu”. A navigat cu England, marele 
căpitan England, piratul. A fost în Madagascar şi la Malabar, 
şi la Surinam, şi la Providența, şi la Portobello. A fost la faţa 
locului când se scoteau corăbiile naufragiate din fluviul La 
Plata. Acolo a învăţat să spună „Condores“ şi nu-i de mirare: 
trei sute cincizeci de mii de monezi de astea s-au scos atunci, 
Hawkins |! A asistat şi la abordajul lui „Viceroy of the 
Indies“, în-largul insulei Goa. Da, da, când te uiţi la el zici 
că-i un ţânc. Dar a mirosit destul praf de puşcă... nu-i aşa, 
căpitane ? 

— Ura ! La atac, înainte ! țipa papagalul. 

— E dat dracului ! spunea bucătarul, dându-i o bucăţică de 
zahăr din buzunar. Papagalul o lua cu clonţul printre cocleţi 
şi încerca să toarne la înjurături care întreceau tot pomelnicul 
de afurisenii. De — continua John — nu poţi să te atingi de 
catran şi să nu te murdăreşti, băiete. Uite, această sărmană 
şi bătrână pasăre nevinovată înjură de mama focului, deşi, 
crede-mă, habar n-are ce spune. Ar înjura la fel, dacă mi-e 
îngăduit, şi înaintea unui duhovnic. Şi John îşi ducea mâna 
la ciuful de pe frunte, într-un fel pe care el îl socotea solemn 
şi care mă făcea să cred că e omul cel mai cumsecade. 

Între timp, squire-ul şi căpitanul Smollett se țineau la 
distanţă unul pe altul. Squire-ul nu-şi ascundea părerea sa 
despre căpitan şi îl disprețuia. La rândul său. căpitanul 
vorbea cu el numai când era întrebat, şi atunci tăios, scurt şi 
rece; nici o vorbă mai mult. Recunoştea, când îl prindeai în 
toane bune, că poate se înşelase în privința oamenilor, că 
unii din ei erau muncitori şi vrednici, aşa cum îi plăcea lui, 
şi că toţi se purtau destul de frumos. Cât priveşte vasul, 
prinsese o adevărată slăbiciune pentru el. „Ascultă de vânt, 
zicea el, cum nici o nevastă drăgăstoasă n-ascultă de soţul 
ei. Dar, adăuga el, nu ne-am întors încă, şi mie călătoria asta, 
orice-aţi zice, nu-mi place“. 

i Când vorbea aşa, squire-ul îi întorcea spatele şi începea 
să se plimbe de colo până colo, cu bărbia în vânt. 

— Incă 0 gogomănie din partea omului ăstuia — zicea el — 
şi-mi ies din fire. 

Am avut şi vreme proastă, care n-a făcut decât să 
dovedească şi mai mult calităţile „Hispaniolei“. Fiecare om de 
la bord părea mulțumit şi trebuia să fii năzuros al naibii ca să 
te simţi altfel; cred că de la corabia lui Noe nu s-a mai pomenit 


„ echipaj mai răsfăţat ca al nostru. Raţie îndoită de grog la cel 


mai neînsemnat prilej; iar budinca aproape că nu lipsea în nici 
o zi. Era de ajuns, de pildă, ca sguire-ul să afle că e ziua de 
naştere a vreunuia din oameni ca să-l sărbătorească; şi tot 
timpul, în mijlocul punţii, se afla un butoi cu mere, din care 
fiecare lua când avea poftă. 

% Niciodată n-o să iasă ceva bun din asta — îi spunea 

căpitanul doctorului Livesey. Răsfaţă-l pe marinar, şi-ai să 
vezi ce-o să iasă. Asta-i părerea mea. 
Dar, după cum veţi vedea, din polobocul cu mere tot a 
ieşit un lucru bun: căci dacă n-ar fi fost acolo, n-am fi fost 
preveniţi la vreme şi am fi pierit cu toţii, victime ale trădării 
cele mai odioase. : 

lată cum s-au petrecut lucrurile. 

Lăsasem în urmă alizeele, adulmecând vântul tropicelor 
care trebuia să ne mâne spre insulă — nu mi-e îngăduit să dau 
amănunte — şi ne îndreptam spre ea, veghind zi şi noapte. Era 
, socotind cu aproximaţie — cam ultima zi a călătoriei noastre 
într-acolo; în noaptea aceea, sau cel mai târziu a doua zi de 
dimineaţă, trebuia să vedem Insula Comorii. Mergeam spre 
S.S.V,, cu o briză bună şi pe o mare liniştită. „Hispaniola“ se 
legăna uşor şi bompresul!, aplecându-se, stârnea o pulbere de 
apă. Toate pânzele erau desfăşurate — şi cele de sus, şi cele 


1 Catargul de la proră din continuarea punţii (n. t.). 

de jos. Toată lumea era veselă că ne apropiem de capătul 
primei părţi a aventuroasei noastre călătorii. 

Şi iată că îndată după asfinţit, după ce-mi isprăvisem 
treaba şi mă duceam spre cabina mea, s-a întâmplat să-mi vină 
poftă să mănânc un măr. M-am urcat pe punte. Cei ce făceau 
de veghe la proră pândeau ivirea insulei. Omul de la cârmă 
ținea pânzele în pravățul vântului, fluierând încetişor, cu 
gândul aiurea; şi nimic altceva nu se auzea, afară de clipocitul 
apei la proră, precum şi de o parte şi de alta a corăbiei. 

M-am băgat în butoi şi am văzut că rămăsese doar un măr 
stingher; dar stând acolo în întuneric, legănat de balansul 
vasului şi de susurul apei, era cât p-aci să mă fure somnul; ba 
chiar aţipisem, când simţii că cineva se aşază jos, greoi şi cu 
zgomot, în apropiere. Butoiul se zgudui când omul se rezemă 
cu umerii de el şi era tocmai să sar afară, când noul venit 
începu să vorbească. Era glasul lui Silver şi auzind doar 
câteva cuvinte, n-aş mai fi ieşit pentru nimic în lume de-acolo. 

Aşa că am stat locului, tremurând vargă să nu fiu 
descoperit, ţinându-mi răsuflarea ca să nu mă trădez şi 
ascultând totuşi înfricoşat şi plin de curiozitate; căci din cele 
câteva cuvinte, înţelesesem că viaţa tuturor oamenilor 
cinstiţi de pe corabie atârna de mine şi numai de mine. 


Capitolul XI 


CE-AM AUZIT DIN BUTOIUL CU MERE 


— Nu, nu eu — spunea Silver. Flint era căpitan; eu eram 
şef de echipaj... Ştii, din pricina piciorului meu de lemn. 
Salva de tun care mi-a luat mie gaibaracul, i-a luat şi lui Pew 
vederea. Mi l-a tăiat un felcer mare, unul care a umblat pe 
la şcoli înalte; era tobă de latinească şi de câte altele; dar 

l-au atârnat şi pe el în furci, ca pe un câine, şi s-a scorojit în 
soare ca şi ceilalţi, la Corso Castle. Ăştia erau de-ai lui 
Roberts, oamenii lui, şi toată năpasta de-aici începe, de la 
schimbarea numelui vasului... Se numea când „Royal 
Fortune“, când altminteri. Eu zic că o dată ce ai botezat un 
vas într-un fel, să-l laşi în pace. Aşa a fost cu „„Cassandra“, 
care ne-a adus pe toţi cu bine acasă, din Malabar, după ce 
England capturase „„Viceroy of the Indies“; aşa a fost şi cu 
bătrânul „„Walrus“, vechiul vas al lui Flint, pe care l-am 
văzut roşu de sânge şi gata să se scufunde de cât aur căra. 

— Ehei ! se auzi glasul. vădit plin de admiraţie, al celui 
mai tânăr marinar de la bord. Flint era un om şi jumătate ! 

— Numai Davis era ca el — spuse Silver. Dar n-am navigat 
niciodată cu el; am început cu England, după aceea cu Flint, 
asta-i istoria mea, iar acum, ca să zic aşa, am pornit pe cont 
propriu. Am pus deoparte nouă sute de pe urma lui England 
şi două mii de pe urma lui Flint. Nu-i aşa rău pentru un fost 
marinar. Totul e la adăpost, la bancă. Ascultă-mă pe mine, 
greu nu-i să faci bani, ci să-i păstrezi. Unde, sunt acum 
oamenii lui England ? Cine ştie ! Unde sunt ai lui Flint ? Cei 
mai mulţi aici, la bord, bucuroşi că se dedulcesc cu budincă; 
unii cerşeau înainte de a veni încoa”. Bătrânului Pew, după 
ce şi-a pierdut vederea, nu i-a fost ruşine să cheltuiască o 
mie două sute de funzi într-un an, ca un lord din parlament. 
Şi unde-i acum ? Pe lumea ailaltă; de doi ani încoace omul 
ăsta se stingea de foame ! Cerşea, fura, înjunghia, şi tot se 
usca de foame, fir-ar el afurisit să fie ! La ce bun să 
răscoleşti, timp de treizeci de ani, mările şi oceanele, dacă-i 
vorba să ajungi aici ? | 

— Aşa'e ! glăsui marinarul cel tânăr. Dar toate câte le spui, 
după mine unul, nu ne folosesc la nimic. 

— Nerozilor nu le foloseşte la nimic, nici astea, nici altele ! 
strigă Silver. Fă bine şi uită-te-ncoa”: tânăr eşti ? Eşti ! Tânăr 

şi deştept ca nimeni altul. De cum te-am văzut, mi-am dat 
seama. Vreau să-ți vorbesc deschis, ca unui bărbat. 

Vă puteţi închipui ce-am simţit când l-am auzit pe 
bătrânul proclet adresând altuia aceleaşi cuvinte mieroase pe 
care mi le spunea şi mie. Cred că dacă puteam, îl omoram 
pe loc. El însă îi dădea înainte, fără să-i treacă prin minte că 
era auzit: 

— Cavalerii norocului altă soartă n-au. Duc o viaţă 
crâncenă şi riscă să fie spânzurați, dar mănâncă şi beau ca 
zmeii, şi când croaziera s-a isprăvit, auzi ? li-s pline 
buzunarele cu sute şi sute de lire, nu cu firfirice. Ei ! dar aici 
e aici. Cei mai mulți se apucă de zaiafeturi, aruncă banii în 
dreapta şi-n stânga, şi pe urmă, îndărăt pe mare, numai cu 
cămaşa pe ei ! Eu însă nu-s dintr-ăştia. Eu pun banii bine, o 
parte ici, o parte colo, nu mulți într-un loc, ca să nu bată la 
ochi. Am cincizeci de ani, vezi tu; după ce mă întorc din 
croaziera asta, mă aştern serios pe viață de gentleman. E şi 
timpul, nu-i aşa ? Dar nici până acum n-am trăit prost: 
niciodată nu m-am lipsit de nimic din ce mi-a dorit inima, 
am dormit pe moale şi am mâncat bine în fiecare zi, afară 
doar când eram pe mare. Şi cum am început ? La proră, ca 
tine. 

— Mda -— făcu celălalt — dar banii pe care i-ai pus bine, 
trebuie să-ți muţi gândul de la ei. După istoria asta, n-ai să 
mai îndrăzneşti să te arăţi în Bristol ! 

— Ce face ? Dar unde crezi că i-am pus ? întrebă Silver, 
zeflemisitor. 

— La Bristol, la bancă, unde în altă parte ? răspunse 
tânărul matelot. 

— Au fost acolo — spuse bucătarul. Da; mai erau acolo 
când am ridicat ancora. Dar baba mea a avut grijă să-i ridice. 
A vândut şi „Ocheanul“, cu vad şi inventar cu tot; şi a şi 
plecat să m-aştepte într-un loc. Ți-aş spune unde, fiindcă am 
încredere în tine; dar mi-e că-i fac geloşi pe ceilalți băieţi. 

— Şi dacă nu vine, şi dacă dispare cu bani cu tot ? îl 
întrebă celălalt. 

— Cavalerii norocului — răspunse bucătarul — au îndeobşte 
puțină încredere în oameni; şi pe bună dreptate, ţi-o spun eu. 
La mine însă e altceva. Când îmi umblă cineva cu cioara 
vopsită — vorbesc de ăla care ştie — nu rămâne multă vreme 
pe aceeaşi lume cu bătrânul John. Unora le era frică de Pew, 
altora le era trică de Flint; dar până şi lui Flint îi era frică de 
mine. Îi era frică, aşa trufaş cum era. Şi nu era om mai 
sălbatic ca Flint; chiar necuratului i-ar fi fost frică să se ducă 
pe mare cu el. E aşa cum îţi spun ! eu nu mă laud, şi tu 
singur ai văzut cât de repede leg o prietenie, dar când eram 
şef de echipaj, ca mieii stăteau în faţa mea bătrânii pirați ai 
lui Flint ! O ! poţi să te simţi la adăpost pe vasul bătrânului 
John ! 

— Să-ţi spun drept — mărturisi tânărul — până a nu sta de 
vorbă cu dumneata, John, nu-mi plăcea nici atâtica treaba 
asta; dar acuma, hai să batem palma. i 

— Ţi-am spus eu că eşti un băiat deştept şi de ispravă — 
răspunse Silver, scuturându-i mâna cu atâta putere, că se 
cutremură butoiul. Niciodată n-am văzut un „cavaler al 
norocului“ mai şucăr ca tine ! 

Începusem, în sfârşit, să pricep tâlcul acestor cuvinte. 
„Cavaler al norocului“ nu însemna altceva decât pirat sadea, 
iar mica scenă pe care o ascultasem nu era decât ultimul act 
de momire a unuia din marinarii cinstiți — poate ultimul care 
mai rămăsese la bord. Dar asupra acestui lucru m-am 
dumerit curând, căci la un şuierat uşor al lui Silver, un al 
treilea ins se ivi şi se aşeză lângă ei. 

— Dick e blat cu noi — îi spuse Silver. 

— Oh, ştiam că Dick o să fie de partea noastră — răspunse 
glasul şalupierului Israel Hands. Că doar nu-i prost, Dick. Işi 
învârti în gură tutunul şi scuipă. la spune-mi, Frige-oaie, — 
urmă el — aş vrea să ştiu câtă vreme o să mai stăm deoparte, 

ca un şlep de manutanţă. Mi s-a scârbit de căpitanul Smollett; 
destul a tras în mine, fir-ar al dracului ! Vreau să stau şi eu 
în cabina aia, să gust din murăturile lor, din vinul lor şi din 
ce-or mai fi având pe-acolo !: 

— Israel — spuse Silver — tu nu prea ai scaun la cap şi nici 
n-ai avut vreodată. Socot însă că de auzit eşti în stare să 
auzi; încaltea ţi-s destul de mari urechile. Atunci ascultă 
ce-ţi vrăjesc: ai să dormi tot la proră, ai să munceşti ca şi 
până acum, ai să vorbeşti frumos şi ai să fii cumpătat, până 
te-oi dezlega eu; am spus, şi aşa o să fie, fiule ! 

— Mă rog, eu nu zic nu. Ce, zic eu nu ? mormăi 
şalupierul. Dar atâta vreau să ştiu şi eu: când ? Asta-i tot ce 
vreau să ştiu. 

—-Când ! Pe toţi dracii ! strigă Silver. Dacă vrei să ştii 
când, o să-ți spun ! Cât mai târziu, iată când. Avem aici un 
navigator de mâna întâi, căpitanul Smollett, care ne conduce 
vasul ăsta blestemat. Il mai avem pe squire şi pe doctor cu 
harta lor, pe care eu nu ştiu unde au pitit-o, aşazi ? Singur 
spui că nici tu nu ştii. Atunci, eu zic să-i lăsăm pe squire şi 
pe doctor să găsească ei comoara şi să ne ajute s-o aducem 
pe corabie. Pe urmă vedem noi. Dacă m-aş putea încrede în 
voi, feciori de lele ce sunteţi, l-aş lăsa pe căpitanul Smollett 
să ne conducă înapoi până la jumătatea drumului şi abia pe 
urmă le-aş face de petrecanie. 

— De ce ? Păi nu suntem toţi marinari, noi ăştia de aici ? 
se miră tânărul Dick. 

— Marinari de punte, vrei să spui — îl zeflemisi Silver. 
Ştim să ţinem un drum pe apă, dar cine ne îndreaptă cum 
trebuie ? Aici să vă văd pe unde scoateţi cămaşa, grozavilor 
! Dacă ar fi după mine, l-aş lăsa pe căpitanul Smollett să ne 
ducă îndărăt cel puţin până dăm de alizee; scăpăm şi de 
calcule greşite şi n-ajungem la o lingură de apă pe zi. Dar 
ştiu câte parale faceţi. Aş putea să-i viu de hac pe insulă, 
după ce vom avea marfa la bord. Atâta pagubă ! Dar e păcat ! 

Vă cunosc eu, nu vi-e bine decât când vă îmbătaţi. Nu 
suntem făcuţi să mergem pe acelaşi drum, mi-e silă că am 
de-a face cu lichele ca voi. 

— Mai domol, Long John, mormăi Israel. Cine ţi se pune 
de-a curmezişul ? 

— Ehei ! Câte vase barosane, credeţi-mă, n-am văzut 
culcate pe țărm ! Şi câţi băieți chipeşi posmăgindu-se la 
soare pe Cheiul Spânzurătoarei ! strigă Silver. Şi asta din 
pricina grabei, a grabei şi iar a grabei ! Mă auziţi voi ? Hei ! 
Câte n-am văzut eu pe mare ! Dacă v-aţi vedea cuminţi de 
treabă, numai puţin să puneţi umărul, v-aţi plimba pe urmă 
toţi în droşcă, numai să vreţi. Dar nu sunteți voi dintr-ăia ! 
Vă cunosc eu. Chiar de-a doua zi v-aţi pune pe băutură şi pe 
urmă haţ ! ştreangul ! 

— Toată lumea ştie că vorbeşti ca un predicator, John, dar 
au mai fost şi alţii care se pricepeau să mânuiască o cârmă 
tot aşa de bine ca şi tine — spuse Israel. Dar ştiau şi de 
glumă. Nu erau aşa de îngâmfaţi, nici aşa de colţoşi ca tine. 
Haida-de, nu luau vânt şi se simțeau bine printre prietenii 
veseli. 

— Zău ? spuse Silver. Şi unde, mă rog ţie, sunt ei acuma? 
Pew a fost unul dintr-ăştia, şi a murit cerşetor. Flint la fel, şi 
a murit din pricina romului la Savannah. Ehei ! Erau cu toţii 
băieţi de viaţă, şi încă cum ! Dar unde au ajuns ! 

— Dar — întrebă Dick — când i-om avea în mână, ce-o să 
facem cu ei ? 

— Eşti un om dintr-o bucată ! strigă bucătarul plin de 
admiraţie. Uite ce se cheamă să ai duhul afacerilor ! Tu ce 
părere ai ? Să-i lăsăm pe uscat ? Aşa făcea England. Sau să-i 
tăiem ca pe nişte porci ? Aşa făceau Flint şi Billy Bones. 

— Billy era bun la de-alde astea, nu era ciung — spuse 
Israel. Morţii nu muşcă — zicea el. Acuma şi el e mort; dar 
ce-i al lui, e-al lui, avea înţelepciunea lucrurilor; şi dacă a 

fost vreodată marinar dârz, care să fi meritat să ajungă la 
liman, apoi acela era Billy. 

— Aşa-i precum zici, dârz şi iute, reluă Silver. Eu sunt un 
om blajin, un gentleman, din cap până-n picioare, cum ziceţi 
voi; dar de data asta nu-i de şagă ! Datoria e datorie, fraţilor. 
Eu votez pentru moarte. Când am să mă duc la parlament cu 
caleaşca mea, nu vreau să mă pomenesc pe neaşteptate cu 
vreun clănțău din ăştia din cabină, venit nepoftit, ca dracul în 
biserică. Părerea mea e să nu ne pripim, dar când o veni 
momentul, să le facem la toţi de petrecanie ! 

-— John — strigă şalupierul — eşti un om şi jumătate ! 

— Să spui asta, Israel, după ce ai să vezi treaba dusă la 
capăt — răspunse Silver. Cer un singur lucru însă: îl cer pe 


Trelawney. Vreau să-i despic capul de vițel cu mâinile mele. - 


Dick — adăugă el. schimbând tonul — ia scoală-te ca un băiat 
drăguţ ce eşti, şi adu-mi un măr, să-mi mai moi gâtlejul. 

Vă puteţi închipui groaza ce mă cuprinse. Dacă m-ar fi 
ținut balamalele, aş fi sărit afară şi aş fi rupt-o la fugă; dar şi 
inima, şi picioarele mi se muiaseră. L-am auzit pe Dick 
mişcându-se ca să se ridice şi pe cineva care, pesemne, îl 
oprea, apoi Hands spuse: 

- Dă-o-ncolo de epavă ! Nu mai e nimic în doagele alea, 
John ! Mai bine un gât de rom. 

- Dick — spuse Silver — am încredere în tine. la aminte, 
pe balercă este o măsură. Uite cheia: umple o ulcică şi ad-o 
aici. 

Îngrozit cum eram, nu m-am putut opri să nu gândesc că 
în chipul acesta îşi făcea rost domnul Arrow de băutura din 
Care i s-a tras moartea. 

Dick plecase cam de mult şi, în lipsa lui, Israel îi vorbi 
tainic bucătarului la ureche. N-am putut prinde decât o 
vorbă-două, dar toate laolaltă alcătuiau ştiri importante: 
bunăoară, pe lângă unele crâmpeie, care oglindeau acelaşi 
gând al lor, am auzit desluşit următoarea constatare: „Nici 

un om de-al lor n-o să meargă cu noi“. Aşadar, mai erau 
oameni credincioşi la bord. 

Când Dick se întoarse, cei trei.luară rând pe rând ulcica şi 
închinară. Unul: „Să fie cu noroc !*; altul: „In amintirea 
bătrânului Flint“; şi pe urmă Silver, cu glasul lui muzical, 
făcu la rândul lui închinarea: „În sănătatea noastră ! Vânturi 
prielnice, belşug de bani şi belşug de budincă !“* 

Tocmai atunci, un fel de lumină strălucitoare se revărsă 
peste mine, în butoi, şi, privind în sus, văzui că luna răsărise, 
poleind cu argint vârful catargului artimon! şi sticlind ca 
neaua pe pânza mare a mizenei?. Chiar în clipa aceea un glas 
de sus, de la gabie, strigă: „Pământ !“ 


Capitolul XII 


SFAT DE RĂZBOI 


Un iureş de paşi răsună pe punte. Auzeam cum toată 
lumea urca în goană scara cabinei spre proră; într-o clipă am 
sărit afară din butoi, m-am strecurat pe după vela mizenă, 
am cârmit spre pupa şi am ieşit sus pe covertă cu Hunter şi 
cu doctorul Livesey, care alergau şi dânşii într-acolo. 

I-am găsit pe oameni îngrămădiţi la protă. Brâul de ceaţă 
se destrămase o dată cu ivirea lunei. Hăt colo, spre sud-vest, 
se zăreau două coline scunde, la vreo două mile una de alta, 
iar îndărătul lor o a treia colină, mai înaltă, cu vârful plutind 
încă în negură. Toate trei erau ţuguiate ca nişte conuri. 


! Catarg situat la pupa unei corăbii, cu mai mulți arbori (grinzi 
care susțin vergele pânzelor) (n. red.). 
2 Mizena, arborele trinchet, catargul de la prova (n. red.). 

Ii 


Am văzut totul ca prin vis, căci nu-mi revenisem încă din 
spaima îngrozitoare prin care trecusem abia cu câteva minute 
mai înainte. Am auzit apoi glasul căpitanului Smollett dând 
ordine. „Hispaniola“ fu îndreptată cu două carturi spre vânt, 
aşa încât, urmându-şi drumul, să ocolească fără greş partea 
de est a insulei. 

- Şi acuma, băieţi — spuse căpitanul când manevra fu 
executată — a mai văzut careva din voi pământul ăsta ? 

— Eu l-am văzut, domnule — zise Silver. Am poposit o 
dată aici ca să luăm apă de băut pentru un mărfar pe care 
eram bucătar. 

— Ancorajul e la sud, îndărătul unei insulițe, mi se pare ? 
întrebă căpitanul. 

— Da, domnule, i se spune Insula Scheletului. Pe vremuri 
era un cuib de pirați. Un matelot pe care-l aveam la bord ştia 
toate denumirile meleagurilor: colinei aceleia din nord i se 
spune Catargul Mizenei; mai e un şir de coline îndreptate 
spre sud: Mizena, Catargul Mare, Artimon. Ăstuia i se 
spunea de obicei Catargul Mare. Vedeţi colina aceea înaltă, 
care are vârful învăluit în ceaţă ?... Îi spuneau „Ocheanul“, 
fiindcă îl foloseau ca foişor de supraveghere când ancorau 
pentru curăţenie. Nu vă fie cu supărare, domnule căpitan, dar 
aici veneau să-şi curețe vasele. 

— Uite o hartă — spuse căpitanul Smollett. VA dacă ăsta-i 
locul. 3 

Ochii lui John scăpărară când luă harta; dar, aruncând o 
privire pe harta nouă-nouţă, rămase foarte dezamăgit. Nu era 
harta pe care o găsisem în cufărul lui Billy Bones, ci o copie, 
făcută întocmai, cu toate amănuntele — denumiri, înălțimi şi 
sondaje — de pe care lipseau însă crucile roşii şi însemnările. 
Oricât de mare i-a fost necazul, Silver căută să şi-l ascundă. 

- Da, domnule căpitan — spuse el — ăsta-i exact locul şi e 
foarte frumos desenat. Aş fi curios să ştiu cine a desenat 
harta ? Piraţii erau prea neştiutori. Ia te uită. „Ancorajul 

căpitanului Kidd“. Exact cum îi spunea secundul vasului pe 
care navigam. Este acolo un curent puternic care merge de-a 
lungul coastei de sud, o ia pe urmă spre nord şi apoi pe 
coasta de vest. Aţi avut dreptate, domnule căpitan — spuse el 
— că aţi mers cu vântul din proră şi că aţi lăsat insula la 


_babord. Cel puţin dacă v-aţi gândit să acostaţi pentru 


curățirea carenei, nu există un loc mai bun în apele astea. 

— Mulţumesc — spuse căpitanul Smollett. Dacă am nevoie 
de dumneata, o să te chem. Poţi pleca acuma. 

Eram uimit de sângele rece cu care John mărturisise că 
insula nu-i este necunoscută. Şi nu mint că am fost îngrozit 
văzându-l că se apropie de mine. Habar n-avea, desigur, că 
din butoiul cu mere auzisem discuţia şi că prinsesem în 
răstimpul acela atâta groază de cruzimea, făţărnicia şi 
puterea acestui om, încât cu greu am izbutit să-mi stăpânesc 
un fior când a pus mâna pe braţul meu. 

— Ah ! spuse el — insula asta-i un paradis ! Mai cu seamă 
pentru un băiat de vârsta ta. Poţi să te scalzi, să te urci pe 
copaci, să vânezi capre, dacă-ţi doreşte inima; şi să te caţări 
pe coline ca o căprioară. Parcă întineresc ! Mai-mai să uit că 
umblu cu un picior de lemn, zău aşa. Mare lucru să fii tânăr 
şi cu zece degete la picioare, crede-mă ! Când ţi-o veni chef 
să dai o raită pe acolo, spune-i bătrânului John şi-ţi pregăteşte 
el ceva de-ale gurii. 

Mă bătu prietenos pe umeri şi plecă în grabă, şchiopătând 
spre bucătărie. 

Căpitanul Smollett, squire-ul şi doctorul Livesey stăteau 
de vorbă pe puntea de la pupă şi, cu toată înfrigurarea mea 
de a le istorisi cele întâmplate, n-am îndrăznit să-i întrerup în 
văzul tuturor. Pe când îmi munceam capul să găsesc ceva 
care să-mi îndreptăţească gestul, doctorul Livesey mă chemă 
la dânsul. Îşi uitase pipa jos în cabină şi, fiind fumător 
pătimaş, voia să i-o aduc; dar îndată ce am fost destul de 

aproape de dânsul ca să-i pot vorbi fără a fi auzit, i-am spus 
pe nerăsuflate: 

— Trebuie să vă vorbesc ! Aduceţi-i pe căpitan şi pe 
squire jos în cabină şi găsiți după aceea un motiv ca să mă 
chemaţi la dumneavoastră. Am veşti îngrozitoare. 

Doctorul îşi pierdu puţin cumpătul, dar în clipa următoare 
era iarăşi stăpân pe sine. 

— Mulţumesc, Jim, asta-i tot ce voiam să ştiu — spuse el 
ţare, ca şi cum i-aş fi răspuns la o întrebare. 

Şi zicând acestea, se întoarse către ceilalţi doi. Mai 
stătură puțin de vorbă şi cu toate că nici unul din ei nu 
tresări, nu ridică vocea, nu fluieră a mirare, era neîndoios că 
doctorul Livesey îi pusese în curent cu cele spuse de mine, 
căci nu trecu mult şi-l auzii pe căpitan poruncindu-i lui Job 
Anderson să dea ţignal ca să se adune oamenii pe punte. 

— Băieți — glăsui căpitanul Smollett — vreau să vă spun 
câteva cuvinte. Pământul pe care l-am văzut este ţinta 
călătoriei noastre. Domnul Trelawney, gentleman cum nu se 
poate mai filotim, după cum ştim cu toţii, mi-a cerut adineauri 
unele desluşiri, şi cum i-am răspuns că fiecare om de la bord 
şi-a făcut datoria cu prisosință, dumnealui, doctorul şi cu 
mine mergem jos în cabină să bem un pahar în sănătatea şi 
norocul vostru, iar vouă vi se va servi grog ca să închinaţi 
în sănătatea şi norocul nostru. Gestul acesta mie mi se pare 
frumos. Dacă şi voi îl găsiţi la fel, atunci trageţi-i un ur: 
marinăresc în cinstea aceluia care ne-a oferit acest prilej ! 

Oamenii izbucniră în urale. Nimic mai firesc; dar ; 
făcură cu atâta inimă, încât mărturisesc că-mi venea greu s 
cred că aceiaşi oameni urziseră pieirea noastră. 

— Încă un ura pentru căpitanul Smollett ! strigă Lon; 
John, după ce primele urale încetară. 

Şi acesta fu tot atât de inimos strigat. 

Încă de la începutul scenei acesteia, cei trei domni 
coborâră jos şi peste puţin trimiseră vorbă pe punte că Jim 
Hawkins este chemat în cabină. 

I-am găsit pe tustrei aşezaţi în jurul unei mese rotunde, 
pe care se afla o sticlă cu vin de Spania şi nişte stafide. 
Doctorul fuma, cu peruca pusă pe genunchi — ceea ce 
însemna că este tulburat. Fereastra de la pupă era deschisă — 
noaptea fiind caldă — şi puteam vedea sclipirea lunii pe dâra 
goeletei. 

— Ei, Hawkins ! zise domnul Trelawney — voiai să ne spui 
ceva. Vorbeşte ! 

N-am pregetat şi am povestit cât mai scurt cu putinţă 
toate amănuntele conversaţiei lui Silver. Nimeni nu m-a 
întrerupt până ce n-am terminat, nici unul din cei trei n-a 
făcut o mişcare, dar ochii lor erau aţintiţi asupra mea tot 
timpul. 

— Jim — spuse doctorul Livesey — ia un scaun şi şezi. 

Mă poftiră lângă ei la masă, îmi turnară un pahar cu vin, 
îmi umplută mâinile cu stafide şi tustrei băură pe rând în 
sănătatea mea, felicitându-mă pentru norocul şi curajul meu. 

— Căpitane — spuse squire-ul — ai avut dreptate. Recunosc 
că sunt un măgar şi aştept ordinele dumitale. 

— Nu mai măgar decât mine, domnule — răspunse căpitanul. 
N-am auzit vreodată ca un echipaj care plănuieşte o 
tăzvrătire să nu se dea în vileag, prin vreun semn, pe care 
să-l priceapă orice om înzestrat cu ochi ageri, făcându-l 
astfel să ia de îndată măsurile cerute de împrejurări. Însă 
“hipajul ăsta — adăugă el — m-a prostit de-a binelea. 

5: — Căpitane — spuse doctorul — dacă îmi dai voie, explicaţia 
* simplă. Silver a plănuit totul. Şi să nu uităm că este un om 
Qu totul deosebit ! 

— l-ar sta şi mai bine spânzurat de catarg, domnule — 

răspunse căpitanul. Dar asta-i flecăreală şi cu asta n-am făcut 


79 


nimic. Mă gândesc la trei sau patru lucruri şi, cu îngăduiala 
domnului Trelawney, am să vi le spun. 

— Dumneata, domnule, eşti căpitanul. Dumneata trebuie 
să vorbeşti — spuse domnul Trelawney. 

— Întâi — începu domnul Smollett — trebuie să mergem 
înainte, fiindcă nu putem da îndărăt. Dacă aş ordona 
întoarcerea, numaidecât s-ar răzvrăti. Al doilea: mai avem 
încă timp, cel puţin până găsim comoara. Al treilea, mai 
avem încă oameni devotați. Mai devreme sau mai târziu, 
domnule, va trebui să dăm piept cu bandiții; de aceea eu zic 
să pândim o împrejurare prielnică şi să-i atacăm când nu s-or 
aştepta. Ne putem bizui, cred, pe servitorii dumneavoastră. 
domnule Trelawney ? 

— Ca pe mine însumi — glăsui squire-ul. 

— Asta înseamnă trei — numără căpitanul — şi cu noi, 
şapte, socotindu-l şi pe Hawkins. Şi acuma, ce-i cu oamenii 
rămaşi credincioşi ? 

— Cred că ăştia sunt oamenii lui Trelawney — spuse 
doctorul — cei pe care i-a tocmit el înainte de a se fi 
amestecat Silver. 

— Nu chiar — răspunse squire-ul. Pe Hands cu l-am ales. 

— Şi eu îl socoteam pe Hands om de încredere — adăugă 
căpitanul. 

— Şi când te gândeşti că toţi sunt englezi ! rosti cu năduf 
squire-ul. Domnule, mai că-mi vine să arunc vasul în aer ! 

— Domnilor — urmă căpitanul — atâta cât pot cu să fac, 
nu-i prea mult; să stăm deci cu ochii în patru. De, nu-i uşor, 
recunosc. Mai uşor ne-ar fi să începem de pe acum păruiala. 
Dar până nu ne cunoaştem forțele, n-avem altceva de făcut ! 
Să ne pregătim pânzele şi să aşteptăm vântul prielnic, ăsta-i 
punctul meu de vedere ! 

— Jim ne poate ajuta mai mult ca oricine — spuse doctorul. 
Oamenii nu se feresc de el şi-l ştim cât e de isteţ. 

- Hawkins, am o foarte mare încredere în tine — adăugă 
squire-ul. 

Oricât de măgulit eram, începea să m-apuce deznădejdea, 
aşa de neputincios mă simțeam; şi totuşi, printr-un ciudat şir 
de împrejurări, scăparea tot de la mine a venit. Până atunci, 
oricum am fi sucit-o şi am fi învârtit-o, nu eram decât şapte 
pe care să ne fi putut bizui, din douăzeci şi şase; şi din aceşti 
şapte, eu unul eram un copil, aşa că de partea noastră nu 
aveam decât şase inşi maturi faţă de nouăsprezece ai lor. 


Partea a treia 


AVENTURA MEA PE INSULĂ 


Capitolul XIII 


CUM MI-AM ÎNCEPUT AVENTURA PE INSULĂ 


Când m-am urcat a doua zi dimineața pe punte, 
înfăţişarea insulei era cu totul alta. Deşi briza încetase cu 
desăvârşire, făcusem totuşi peste noapte o bucată bună de 
drum şi ne aflam într-un răstimp de calm, la aproape o 
jumătate de milă spre sud-est de coasta de Jos. Păduri 
fumurii acopereau o bună parte din întinderea ei. Culoarea 
asta egală era întreruptă în locurile coborâte de fâşii de nisip 
şi de mulţi copaci înalți din neamul pinilor, care se ridicau 
deasupra celorlalți — când singuratici, când în pâlcuri; 
culoarea generală însă era uniformă şi mohorâtă. Măguri 
stâncoase înălțau peste această vegetaţie Vârfurile lor 
pleşuve. Aveau forme ciudate, iar „Ocheanul „ care era cu 
trei sau patru sute de picioare mai înalt decât celelalte coline 
ale insulei, avea şi cea mai ciudată înfăţişare, ridicându-se 
drept ca un perete aproape din toate părțile şi retezat deodată 
spre creştet, în chip de piedestal de statuie. 

„Hispaniola“ se legăna în dreapta şi în stânga pe undele 
oceanului. Parâmele se smuceau în macarale, scârțâind; 
cârma se bălăbănea încoace şi încolo; vasul întreg gemea şi 
zvâcnea ca o moară. Trebuia să mă ţin zdravăn de o funie, 
căci toată priveliştea mi se învârtea înaintea ochilor; deşi 
obişnuisem să mă consider marinar destul de bun când vasul 
înainta, nu mă puteam împăca deloc cu felul ăsta de „a 

merge pe loc“ şi de a fi totuşi scuturat ca o sticlă, lucru 
ce-mi pricinuia puţină greață, mai ales dimineaţa, pe 
stomacul gol. 

Poate că asta şi era pricina stării mele, poate aspectul 
acesta dezolant al insulei, cu pădurile ei cenuşii, triste, şi 
steiurile acelea sălbatice, ascuţite, sau talazurile din faţa 
noastră, care se năpusteau mugind înspumate în stâncile 
țărmului; adevărul era că deşi soarele strălucea cald şi 
păsările zburdau în jurul nostru, ţipând după peşte, nu 
simţeam bucuria de a fi ajuns la liman, după o călătorie atât 
de lungă pe mare — mă cam muiasem, cum se spune; şi de la 
această primă impresie se trage, cred, ura mea de-a pururea 
pentru Insula Comorii.  * : 

Ne aştepta o dimineață grea, căci nu era nici urmă de vânt 
şi trebuia să coborâm bărcile, să ne echipăm şi să tragem 
vasul la remorcă trei sau patru mile, ocolind capul insulei, 
ca să ajungem, străbătând îngustul canal natural, la adăpostul 
din spatele Insulei Scheletului. Am coborât şi eu într-una din 
aceste bărci, unde, la drept vorbind, stăteam degeaba. Căldura 
era copleşitoare şi oamenii mormăiau întărâtați de greul 
muncii pe care o făceau. Anderson comanda barca în care 
mă aflam şi, în loc să-şi strunească oamenii, bombănea mai 
tare decât cei mai căpiaţi: 

— Uf'! spunea el înjurând — cât naiba o să mai ţină şi asta ? 

Mi-am zis că e semn rău; căci până acum oamenii 
munciseră cu sprinteneală şi tragere de inimă; vederea 
insulei însă slăbise chingile disciplinei. 

În timpul acestui drum, Long John a stat lângă cârmaci, 
călăuzindu-l. Cunoştea trecătoarea ca în palmă; şi deşi omul 
care sonda fundul găsea peste tot adâncimi mai mari decât 
cele însemnate pe hartă, John n-a şovăit o dată măcar. 

— Refluxul a muşcat zdravăn aici — spuse el — şi canalul 
parcă a fost săpat cu hârleţul, ca să zic aşa. 

Am ajuns tocmai în locul arătat cu o ancoră pe hartă, cam 
la o treime de milă de fiecare țărm, având într-o parte insula 
principală şi în cealaltă Insula Scheletului. Fundul era de 
nisip curat. Slobozirea ancorei stârni o puzderie de păsări, 
care zburară ţipând deasupra pădurilor; dar în mai puţin de 
un minut se lăsară din nou jos şi liniştea se făcu deodată mai 
apăsătoare. 

Golful pătrundea în adâncul pădurii, ai cărei copaci 
creşteau până-n vale la linia refluxului; ţărmul nu era prea 
ridicat, iar culmile se arcuiau în depărtare ca un fel de 
amfiteatru. Două pârâiaşe, mai curând două gârliţe, se vărsau 
într-o viroagă, dacă i se poate spune astfel, iar frunzişul ce-o 
înconjura avea în acea parte un fel de sticlire veninoasă. De 
pe vas n-am putut vedea nimic din întăritura de acolo sau din 
gardul din jurul ei, care erau cu totul ascunse de copaci; dacă 
n-am fi avut mărturia hărţii, am fi putut crede că eram cei 
dintâi care am ancorat aci, de când răsărise insula din sânul 
oceanului. 

Nu se simţea o adiere, nu se auzea nici un alt zgomot 
decât acela al valurilor care loveau bubuind, la o jumătate 
de milă de-a lungul coastei, în stâncile țărmului şi în acelea 
singuratice, răsărite din mijlocul apei. Un miros greu plutea 
pe locul unde ancorasem, miros de frunze moarte şi de 
trunchiuri de copaci putreziţi. Mă uitam la doctor, care tot 
adulmeca şi se strâmba ca cineva care miroase un ou stricat. 

— Nu ştiu dacă e într-adevăr o comoară aici — spuse el — 
“ dar pun rămăşag pe peruca mea că am dat de friguri. 

Purtarea oamenilor în bărci fusese neliniştitoare, iar când 
s-au întors la bord, era făţiş amenințătoare. Se strângeau pe 
punte şi vorbeau între ei de parcă ar fi pus ceva la cale. Cea 
mai neînsemnată poruncă era primită cu o căutătură întunecată 
şi executată în silă şi cu nepăsare. Chiar şi oamenii cuminţi 
se molipsiseră şi nu se mai găsea unul barem care să-i 

potolească. Răzvrătirea — era limpede — atârna deasupra 
noastră ca un nor purtător de furtună. 

Nu numai noi, cei din cabină, adulmecam primejdia. 
Long John îşi dădea şi el toată osteneala, alergând din grup 
în grup, făcând o mare risipă de sfaturi bune şi întrecându-se 
în fel şi chip să impună pilda purtării lui. Nu ştia cum să fie 
mai binevoitor şi mai curtenitor; avea numai zâmbete pentru 
fiecare. De cum se dădea un ordin, John se şi punea în 
mişcare cu cârja lui, cu cel mai voios „Am înţeles, domnule 
căpitan !“ şi când n-avea nimic de făcut, cânta întruna, ca şi 
cum ar fi vrut să ascundă cu asta burzuluiala celorlalţi. 

Din. toate amănuntele mohorâte ale acestei mohorâte 
după-amiezi, neliniştea vădită a lui bone John ni se părea 
cea mai îngrijorătoare. 

Am ţinut sfat în cabină. 

— Domnule — grăi căpitanul — dacă mă încumet să mai dau 
un ordin, întreg echipajul ne va sări în cap. Asta-i situaţia, 
domnule. Să zicem că mi se răspunde obraznic ! Ce, am să 
rabd ? Nu, eu nu înghit, mă iau în coarne cu ei ! Dacă înghit, 
Silver cade la bănuială şi s-a isprăvit cu noi. Luaţi aminte, 
n-avem decât un singur om pe care să ne'putem bizui. 

— Şi cine-i acela ? întrebă squire-ul. 

— Silver, domnule — răspunse căpitanul; el e frământat ca 
şi dumneata, ca şi mine, de dorinţa de a astâmpăra lucrurile. 
Asta nu-i decât o toană a lor; dacă îi dăm prilejul, el o să-i 
țină în frâu, şi de aceea propun să i se dea musai acest prilej. 
Să-i învoim pe oameni să se ducă după-amiază pe insulă. 
Dacă se duc toţi, punem stăpânire pe vas. Dacă nu se duce 
nici unul; ne baricadăm în cabină şi Dumnezeu să-l apere pe 
cel drept. lar dacă se întâmplă ca numai o parte din ei să 
coboare pe uscat, ţineţi minte vorbele mele, domnule, Silver 
o să-i readucă la bord blânzi ca-nişte mieluşei. 

Aşa a rămas hotărât; s-au împărțit pistoale încărcate 
oamenilor siguri; s-a încredinţat taina lui Hunter, Joyce şi 

Redruth, care au primit-o cu mai puţină uimire şi mai multă 
tărie de cuget decât ne aşteptam şi, în sfârşit, căpitanul ieşi 
pe punte, unde vorbi echipajului. 

— Băieți — glăsui el — am avut o zi călduroasă şi suntem cu 
toţii vlăguiți şi fără chef. O plimbare pe uscat nu poate să 
strice nimănui. Bărcile mai sunt pe apă, puteţi să le luaţi şi să 
vă duceţi, câţi vreţi, să petreceţi după-amiaza pe insulă. O 
jumătate de oră înainte de asfinţit se va trage o lovitură de 
tun. 

Dobitocii îşi închipuiau că au să se poticnească de 
comoară de cum vor pune piciorul pe pământ, căci pe dată 
le trecu îmbufnarea şi izbucniră într-un ura de răsuna până 
hăt-departe, în munţi, stârnind din nou păsările, care 
începură să zburătăcească şi să se vaiete în jurul ancorajului. 

Căpitanul era prea deştept ca să mai stea locului. O şterse 
cât ai clipi, lăsându-l pe Silver să orânduiască treaba, şi cred 
că a fost bine aşa. Dacă ar fi rămas pe punte, nu s-ar fi putut 
preface mult că nu pricepe cum stau lucrurile. Era limpede 
ca lumina zilei. Acum Silver era comandantul şi avea un 
echipaj în plină zurbă. Oamenii credincioşi — şi am avut 
curând dovada că erau şi din aceştia — trebuie să fi fost nişte 
nătăfleţi. Sau mai degrabă bănuiesc că adevărul e acesta: 
oamenii se păcătoşiseră de pilda proastă a căpeteniilor 
zaverei — unii mai mult, alții mai puţin; un mic număr însă — 
băieți buni îndeobşte — nu voiau să meargă mai departe. Una 
e să fii leneş şi chiulangiu, şi cu totul alta să te faci stăpân pe 
un vas şi să ucizi nişte oameni nevinovați. 

În cele din urmă, lucrurile se orânduiră. Şase oameni 
rămaseră la bord, iar ceilalți treisprezece, împreună cu 
Silver, începură să se îmbarce. 

Atunci îmi încolți în minte cea dintâi din trăsnăile care 
au contribuit aşa de mult la salvarea vieților noastre. Dacă 
Silver a lăsat şase oameni pe corabie, era firesc că ai noştri 
să n-o poată lua cu forţa; dar nefiind totuşi decât şase, era 

de asemenea firesc ca ai noştri să n-aibă neapărat nevoie de 
mine. M-am gândit atunci să mă duc şi eu pe uscat. Într-o 
clipită am sărit peste bord, tupilându-mă la prora celei mai 
apropiate bărci, care o şi porni. 

Nimeni nu mă băgă în seamă, afară de un vâslaş de la 
proră, care mă întrebă: „Jim, tu eşti ? Ţine capul în jos !“* 
Silver însă aruncă chiar atunci spre noi, din cealaltă barcă, 
o privire pătrunzătoare, şi întrebă dacă eu eram acela; din 
clipa aceea începui să mă căiesc de ceea ce făcusem.  » 

Echipajele se luară la întrecere, dar barca în care mă 
aflam pornise cea dintâi şi, fiind mai uşoară şi mânată mai 
bine, se depărtase mult de celelalte. Când botul ei pătrunse 
printre copacii de pe țărm, mă agăţai de o cracă, îmi făcui 
vânt pe mal şi mă pitii în cel dintâi tufiş, în vreme ce Silver 
şi ceilalți se mai aflau încă la o sută de iarzi în urmă. 

— Jim, Jim ! l-am auzit strigând. 

Dar e lesne de presupus că n-am răspuns; sărind, 
aplecându-mă şi răzbind din greu, am fugit drept înainte, 
până n-am mai putut. 


Capitolul XIV 


PRIMA LOVITURĂ 


Eram aşa de mulțumit că izbutisem să scap de Long John, 
încât începeam să mă bucur şi să privesc cu oarecare interes 
ciudatul ținut în care mă aflam. 

Trecusem printr-un loc mlăştinos, plin de sălcii, de 
papură şi de alți copaci de baltă necunoscuţi mie; mă găseam 
acum la marginea unei rarişti deschise spre o poiană şerpuită 
şi nisipoasă, lungă cam de o milă, presărată din loc în loc cu 
pini şi numeroşi copaci strâmbi, care aduceau cu stejarii, dar 

- care aveau frunzişul argintiu ca al sălciilor. În depărtare, la 
capătul celălalt al poienii, una din măguri profila, viu luminate 
de soare, două piscuri cu o înfăţişare ciudată. 

Simțeam pentru prima oară fiorul explorării. Insula nu era 
locuită; tovarăşii mei de bord se aflau departe în urmă, iar 
în faţa mea, ca vietăți, n-aveam să întâlnesc decât numai 
sălbăticiuni necuvântătoare şi păsări. Îmi tot făceam drum 
printre copaci. Pe alocuri am găsit plante în floare, 
necunoscute mie; am văzut şi şerpi, iar unul din ei, dintr-o 
crăpătură de stâncă, înălță capul spre mine, scoțând un şuier 
asemănător cu vâjâitul titirezului. Nici prin minte nu-mi 
trecea că aveam de-a face cu un duşman de moarte şi că 
zgomotul acela venea de la vestiţii lor clopoței. 

Am ajuns apoi la un lung desiş de stejari corciţi — stejari 
veşnic verzi, cum am aflat mai târziu — care cresc în nisip ca 
mărăcinii, cu crengile curios încolăcite şi frunzişul des ca 
stuful. Desişul pornea din creasta unui dâmb de nisip, se 
întindea şi creştea din ce în ce mai înalt, pe măsură ce se 
apropia de marginea unei mlaştini, plină de trestii, prin care 
se strecura una din gârlițe în drumul ei spre locul unde 
ancorasem. Din mlaştină se ridicau aburi în dogoreala 
soarelui, şi conturul „Ocheanului“ tremura prin ceața asta. 

Deodată, un fel de freamăt se iscă în păpuriş. O rață 
sălbatică se înălță măcăind, apoi alta, şi curând un nor mare 
de păsări se ridică deasupra mlaştinii, ţipând şi rotindu-se în 
văzduh. Am înţeles numaidecât că unul din tovarăşii mei de 
bord venea pe malul smârcului, încoace. Nu mă înşelasem, şi 
curând am auzit sunetele înfundate ale unui glas omenesc, 


care îmi ajungea la urechea încordată tot mai tare şi mai. 


aproape. 

M-a cuprins o frică grozavă şi m-am strecurat în frunzişul 
celui mai apropiat stejar, unde am stat pitit, cu urechea 
aţintită şi tăcut ca un şoarece. 

Un alt glas răspunse; apoi glasul dintâi, pe care-l recunoscui 
ca fiind al lui Silver, reîncepu să cuvânte şi o ţinu tot aşa o 
bună bucată de vreme, întrerupt doar din când în când de 
celălalt. După ton se părea că vorbesc cu înfocare, ba chiar 
cu harţag, dar din păcate nu desluşeam nici un cuvânt. 

La un moment dat cei doi parcă se opriră din vorbă şi 
poate se aşezară jos; căci glasurile încetară să se mai apropie 
şi chiar păsările se liniştiră, întorcându-se la sălaşurile lor 
din mlaştină. 

Aveam impresia că nu-mi făceam datoria; căci dacă 
fusesem aşa de zănatic încât să vin pe uscat cu aceşti căpiați, 
cel puţin ar fi trebuit să trag cu urechea la uneltirile lor, cu 
alte cuvinte trebuia să mă târăsc cât mai aproape de ei, sub 
ocrotirea crengilor ce şerpuiau pe pământ. 

Îmi dădeam seama destul de bine cam unde se aflau 
cei doi, nu numai după sunetul glasului lor, ci şi după 
neastâmpărul câtorva păsări care se roteau speriate deasupra 
capetelor acestor nepoftiţi. 

Târându-mă de-a buşilea, mă îndreptam cu hotărâre, dar 
încetinel, spre ei; în cele din urmă, ridicând capul în dreptul 
unui luminiş, putui să-i zăresc într-o poieniţă înconjurată de 
copaci deşi, din marginea smârcului, pe John Silver şi pe un 
alt om din echipaj, stând de vorbă faţă-n faţă. 

Soarele îi bătea în plin. Silver îşi aruncase pălăria lângă 
el, pe pământ, şi obrazul lui mare, bălai şi lucios de dogoare, 
era îndreptat spre celălalt, cu un aer parcă de rugăminte. 

— Măi, frate — spuse el — asta-i fiindcă te preţuiesc ca pe 
aur, ca pulberea de aur, crede-mă ! Dacă nu m-aş fi alipit ca 
smoala de tine, îţi închipui că veneam aici să te prevestesc ? 
Totul e gata, nimic nu mai poate fi oprit sau îndreptat. Ca 
să-ţi salvezi capul, de aceea îţi vorbesc. Iar dacă vreunul din 
sălbaticii aceia ar afla ce fac eu acuma, spune-mi, Tom, ştii 
ce s-ar întâmpla cu mine ? Zi, ştii ce s-ar întâmpla ? 

— Silver — răspunse celălalt (şi băgai de seamă nu numai 
că era aprins la faţă, dar şi că vorbea răguşit, ca un corb, şi 
că-i tremura glasul ca o coardă întinsă). Silver — spuse el — 
eşti bătrân, eşti cinstit, sau cel puţin aşa se crede; ai şi bani 
cum nu au alți marinari săraci; şi eşti curajos, dacă nu mă 
înşel. Şi acum vrei să mă încredințezi că te laşi dus de 
şleahta aceea de derbedei ? Asta nu se poate ! Sunt foarte 
sigur de asta... cum nu se poate mai sigur. Mai bine mi-ai 
tăia o mână, decât să fac una ca asta. Dacă îmi calc datoria... 

Dar deodată fu întrerupt de un zgomot. Tocmai când 
dădusem peste unul din oamenii credincioşi, în aceeaşi clipă 
îmi veniră la ureche veşti de la un altul. Departe, undeva în 
mlaştină, răsună pe neaşteptate un strigăt de mânie, urmat 
îndată de un altul şi numaidecât de un groaznic de lung şi 
horcăitor țipăt. Stâncile „Ocheanului“ îl repetară de mai 
multe ori; stolul păsărilor de baltă îşi luă din nou zborul, 
întunecând cerul cu rotirile lor învălmăşite; ţipătul acela de 
moarte îmi stărui încă mult timp în minte după ce tăcerea 
redevenise stăpână, şi numai fâlfâitul zburătoarelor care 
coborau şi glasul de tunet al valurilor în depărtare tulburau 
lâncezeala acestei după-am iezi. ; 

Auzind ţipătul, Tom tresări ca un cal sub pinteni; Silver 
însă nici nu clipise. Rămăsese locului, rezemat alene de 
cârje, pândindu-şi tovarăşul ca un şarpe gata să sară. 

— John ! spuse marinarul, întinzându-i mâna. 

— Jos mâinile ! zbieră Silver, făcând un salt mare îndărăt, 
cu iuțeala şi siguranța unui gimnast încercat. 

- Fie ! Mâinile jos, dacă vrei, John Silver — glăsui 
celălalt. Cugetul întunecat te face să-ți fie teamă de mine. 
Dar, pentru Dumnezeu, ce-a fost asta ? 

— Asta ? răspunse Silver, zâmbind absent, dar mereu 
încordat; ochiul său, micşorat ca vârful unui ac, sclipea ca o 


mărgică de sticlă, pe faţa lui mare. Asta ? Oh, cred că a fost 
Alan. 

La cuvintele acestea, bietul Tom se dezlănţui. iu 

— Alan |! strigă el. Fie ca sufletul lui de marinar cinstit să 
se odihnească în pace ! Cât despre tine, John Silver, mi-ai 
fost prieten ani de zile, dar de-acuma nu mai eşti prietenul 
meu. De mi-e dat să mor, am să mor la datorie. L-ai ucis pe 
Alan, nu-i aşa ? Ucide-mă şi pe mine dacă poţi. Nu cred să-ţi 
dea mâna ! 

Şi zicând acestea, inimosul flăcău întoarse spatele 
bucătarului şi porni spre țărm. Dar îi era ursit să nu meargă 
departe. Cu un strigăt, John se prinse de o cracă de copac, 
scoase cârja de sub braţ şi zvârli acest ciudat proiectil, care 
vâjâi prin aer. Vârful ei îl lovi cu o putere uluitoare pe 
sărmanul Tom drept între umeri, în mijlocul spatelui. EI 
ridică braţele, scoase un fel de geamăt şi se prăbuşi. 

Dacă a fost lovit greu sau uşor, nimeni nu va putea spune 
vreodată. Judecând după sunetul făcut, lovitura îi rupsese 


şira spinării. Dar n-a mai avut timp să-şi vină în fire. 


Sprinten ca o maimuţă, deşi fără picior şi fără cârje, Silver fu 
într-o clipită deasupra lui şi de două ori împlântă cuțitul 
până-n plăsele în trupul fără apărare. Din locul unde eram 
pitit, îl auzeam icnind tare, la fiecare lovitură dată. : 
Nu ştiu bine ce înseamnă a leşina, dar ştiu că (9) bucată de 
vreme tot ce se afla în fața mea pluti rotindu-se într-un vârtej 
de ceaţă; Silver şi păsările, şi creştetul „Ocheanului“ se 
învârteau înaintea ochilor mei, şi tot felul de clopote şi 
glasuri îndepărtate îmi sunau în urechi. -a into 
Când mi-am venit în fire, căpcăunul se ridicase, cârja îi 
stătea subsuoară şi pălăria pe cap. Chiar la piciorul lui, Tom 
zăcea pe pajişte, nemişcat. Dar ucigaşul nici că se sinchisea 
— ştergea sângele de pe cuţit cu un şomoiog de iarbă. Toate 
în jur rămăseseră neschimbate, razele soarelui străluceau 
necruțătoare pe abureala smârcului şi pe creasta măgurei; 
nici nu-mi venea să cred că se săvârşise în urmă cu o clipă 
N 

un omor, că o viaţă omenească fusese curmată fioros în faţa 
ochilor mei. 

John băgă mâna în buzunar, scoase un fluieraş şi dădu 
drumul câtorva şuierături şerpuite, care se răspândiră departe 
în aerul cald. Nu pricepeam, fireşte, rostul acestui semnal, dar 
el îmi trezi îndată temerile. Au să vină desigur oameni mulţi. 
S-ar putea să mă descopere. Abia omorâseră doi oameni 
cinstiți; după Tom şi Alan, nu venea rândul meu oare ? 

Fără să pierd o clipă, mă strecurai afară din stejăriş şi o 
luai târâş îndărăt, cum puteam mai iute şi mai tăcut, spre un 
loc mai deschis al dumbravei. În acest timp auzeam 
chemările pe care le schimbau bătrânul pirat şi oamenii lui şi 
acest zvon al primejdiei îmi dădu aripi. De îndată ce am ieşit 
din desiş, am început să fug cum nu mai fugisem vreodată, 
fără să iau seama încotro, cât mai departe de ucigaş; pe 
măsură ce fugeam, frica creştea şi creştea în mine până când 
ajunse vecină cu nebunia. 

Într-adevăr, nu eram cu desăvârşire pierdut ? Când va 
bubui semnalul tunului, cum să cutez a mă duce la bărci, 
printre blestemaţii din care mai aburea proaspăta lor 
nelegiuire ? Cel dintâi care m-ar zări, nu mi-ar suci oare 
gâtul ca'la un pui de găină ? Lipsa mea n-ar fi pentru dânşii 
dovada îngrijorării mele şi prin urmare a crâncenelor 
cunoştinţe despre cele întâmplate ? „M-am dus pe copcă — 
gândeam. Adio „„Hispaniola“, adio sguire, adio doctor şi 
căpitan !“ Nu-mi rămânea decât să mor de foame sau de 
mâna răzvrătiților. 

În timpul acesta, precum spun, continuam să fug şi, fără 
să-mi dau seama, mă apropiasem de poalele micii măguri cu 
două piscuri, în acea parte a insulei unde stejarii creşteau 
mai răsfiraţi şi semănau la chip şi la mărime cu ceilalți 
copaci de pădure. Câţiva pini erau amestecați printre ei, unii 
având cincizeci, alții aproape şaptezeci de picioare înălțime. 


gă 


Aerul de asemenea era mai proaspăt decât jos, lângă 
mlaştină. 

Şi aci, o nouă spaimă mă ţintui locului, făcând să-mi bată 
inima în piept să se spargă. 


Capitolul XV 


OMUL DIN INSULĂ 


De pe panta măgurei, care era aici povârnită şi stâncoasă, 
se desprinse un bolovan şi căzu sărind cu zgomot printre 
copaci. Întorcând instinctiv ochii într-acolo, zării o fiinţă 
care se aruncă fulgerător îndărătul unui trunchi de pin. Om, 
urs, maimuţă să fi fost — greu de spus. Că era o fiinţă neagră 
şi păroasă, atâta prinsesem. Dar groaza acestei noi arătări mă 
pironi locului. 

Drumurile mi-erau acum tăiate din amândouă părţile; 
înapoia mea se aflau ucigaşii, iar în faţă mă pândea vietatea 
asta de nedescris. Fără să stau mult pe gânduri, am preferat 
primejdiile pe care le cunoşteam celor necunoscute. Silver 
mi se părea acum mai puţin groaznic decât această făptură a 
codrului. De aceea, tot aruncând câte o căutătură îndărăt 
peste umăr, am pornit-o în jos, spre bărci. 

Îndată însă vietatea se arătă iarăşi pe urmele mele şi, 
făcând un ocol mare, începu să mi-o ia înainte. Eram obosit, 
bineînţeles, dar şi dacă aş fi fost odihnit, ca dimineaţa la 
sculare, tot n-aş fi putut să mă iau la întrecere cu un 
asemenea adversar. Țâşnind de la copac la copac, făptura 
asta gonea ca o căprioară, însă în două picioare, aidoma 
omului, dar într-un fel cum nu mai văzusem om alergând: 

fugea încovoiată aproape în două. Totuşi era om, nu mă 
puteam îndoi. 

Tot ce auzisem despre canibali îmi veni în minte. Cât pe 
ce să strig după ajutor. Dar simplul fapt că era om — oricât de 
sălbatic — mă liniştise puţin, şi în sufletul meu frica de Silver 
începu să crească în aceeaşi măsură. Aşadar am stat locului, 
muncindu-mă să găsesc un mijloc de scăpare; şi pe când mă 
gândeam astfel, îmi fulgeră prin minte că am un pistol. 
Indată ce mi-am amintit că nu eram fără apărare, curajul îmi 
încălzi din nou inima; şi, îndreptând cu hotărâre ochii spre 
acest om al insulei, o luai repede în direcţia unde era. 

Nu-l vedeam; era ascuns după un copac; dar pesemne că 
nu mă scăpa o clipă din ochi, căci îndată ce începui să mă 
mişc spre dânsul a ieşit la iveală şi făcu un pas spre mine. 
Pe urmă stătu în cumpănă, se dădu îndărăt, înaintă iarăşi şi, 
în sfârşit, spre uimirea mea, căzu în genunchi, întinzând 
mâinile împreunate a rugăciune. 

M-am oprit din nou. 

— Cine eşti ? l-am întrebat. 

- Ben Gunn — îmi răspunse şi glasul lui suna răguşit şi 
scârțâit ca o broască ruginită. Sunt sărmanul Ben Gunn. De 
trei ani n-am mai vorbit cu un creştin. 

Vedeam acuma că era un om alb ca şi mine şi că avea 
chiar trăsături plăcute. Pielea, peste tot unde nu era acoperită, 
se pârlise de soare; chiar şi buzele îi erau negre; iar ochii lui 
spălăciți păreau că se zgâiesc pe chipu-i tuciuriu. Din câţi 
cerşetori am văzut în viața mea sau mi i-am închipuit, 
niciunul n-a fost mai zdrențăros ca el. Era îmbrăcat cu 
flenduri vechi din pânză de vele şi această nemaipomenită 
adunătură de petice era ținută laolaltă de cele mai felurite şi 
mai fistichii cheutori: nasturi de alamă, aşchii şi noduri de 
sfoară cătrănită. Peste zdrenţe era încins cu o curea veche cu 
cataramă de alamă, singurul lucru întreg din îmbrăcămintea 
lui.: 


94 


_— Trei ani ! am exclamat eu. Ai scăpat de pe un vas 
scufundat ? 

- Nu, prietene, am fost părăsit pe insulă. 

Auzisem de această groaznică pedeapsă, destul de 
obişnuită la pirați; osânditul e dus la țărm şi lepădat cu 
puţină pulbere şi gloanţe pe vreo pustie şi îndepărtată insulă. 

— Părăsit de trei ani — urmă el — şi toată vremea asta am 
trăit numai cu carne de capră, poame pădureţe şi scoici. 
Oriunde ar fi omul. îmi ziceam, se descurcă. Dar, prietene, 
inima îmi tânjeşte după o mâncare creştinească. Nu Cumva , 
ai la dumneata o bucăţică de brânză ? Nu ? Hei ! Câte nopţi 
n-am visat brânză, la capac mai ales, ca pe urmă să mă 
trezesc şi să mă pomenesc tot aici ! 

— Dacă mai ajung la bord vreodată — i-am răspuns — ai să 
capeţi brânză câtă pofteşti, dlui. Mail caci 

În tot timpul acesta îmi pipăia stofa hainei, îmi mângăia 
mâinile, se uita la ghetele mele şi, în genere, nu se putea opri 
— în pauzele dintre fraze — să nu-şi arate, cu o bucurie copilă- 
rească, mulțumirea că se afla în faţa unei făpturi omeneşti. Dar 
la ultimele mele vorbe mă măsură cu un fel de şireată mirare. 

— Dacă mai ajungi la bord vreodată, spui ? repetă el. Mă 
rog, dar cine ar putea să te împiedice ? 

- Dumneata, ştiu că nu — fu răspunsul meu. 

— Ai dreptate ! strigă el. Dar cum te cheamă, prietene ? 

— Jim. 

— Jim, Jim ! zise el, cu vădită plăcere. Ştii, Jim, am dus o 
viaţă aşa de ticăloasă, că ţi-ar face silă s-o auzi. Spune-mi, ai 
putea crede, când ţi-aş spune, că am avut, aşa cum mă vezi 
acum, o mamă evlavioasă ? mă întrebă A 

— Nu prea — i-am răspuns. : i 

- Ei — spuse el — şi cu toate astea era tare evlavioasă. Şi cu 
am fost un copil cuminte şi evlavios. Ştiam „Tatăl nostru“ şi 
„Crezul“ ca pe apă, că nu mai deosebeai o vorbă de alta când 
le rosteam. Şi-acum, uite unde am ajuns, Jim, şi asta fiindcă - 

am început cu jocul de arşice pe lespezile mormintelor sfinte ! 
Asta a fost începutul, că pe urmă au venit toate, una după 
alta; cât nu m-a dăscălit mama şi, îţi spun adevărul, totul mi-a 
prezis evlavioasa femeie ! Pronia cerească m-a adus aici. Am 
chibzuit la câte toate de când mă vânzolesc în insula asta 
Singuratică şi m-am întors la credinţă. N-o să mă mai prinzi 
bând rom cu cofa; aşa, un degetar, de Noroc, când se iveşte 
vreun prilej, o să mai beau, fireşte. M-am legat să fiu 
cumsecade şi mă țin de cuvânt. Ştii, Jim — şi privi împrejur, 
coborând glasul până la şoaptă — sunt bogat! 

Am priceput că bietul om îşi pierduse mințile în 
singurătatea asta şi presupun că simţământul ăsta mi se citea 
pe faţă, de aceea el repetă mai cu căldură mărturisirea: 

e Da, da, bogat ! Şi-ți mai spun ceva: am să fac un om din 
tine, Jim ! Ah, Jim, ai să-ți blagosloveşti steaua, din adâncul 
inimii ai s-o blagosloveşti că ai fost cel dintâi care m-a găsit ! 

Dar pe când vorbea astfel, deodată o umbră trecu peste 
chipul lui; îmi apucă strâns mâna şi ridică un deget 
amenințător înaintea ochilor mei. 

— Jim, spune-mi adevărat: nu-i oare vasul lui Flint ? 

Am avut atunci o străfulgerare fericită. Pornit să cred că 
găsisem într-însul un aliat, îi răspunsei fără zăbavă. 

— Nu-i vasul lui Flint ! Flint a murit; dar am să-ţi spun 
adevărul, aşa cum mi l-ai cerut. Din nenorocire pentru unii 
din noi, mai sunt pe bord câţiva din oamenii lui Flint. 

— Nu cumva € şi un om cu un singur picior ? gâfâi el. 

— Silver ? am întrebat. 

— Silver ! spuse el — aşa îl chema. 

— E bucătarul nostru şi totodată capul răzvrătiţilor. 

Mă ţinea de încheietura mâinii, şi când auzi asta, aproape 
să mi-o sucească. 

— Dacă te-a trimis Long John — spuse el — înseamnă că sunt 
curăţat, o ştiu prea bine ! Dar voi ce credeţi că o să vi se 
întâmple ? 

Într-o clipă m-am hotărât ca, drept răspuns, să-i povestesc 
tot ce ni s-a întâmplat în timpul călătoriei şi la ce ananghie 
ne găseam acum. M-a ascultat cu cea mai mare luare aminte 
şi când am isprăvit m-a bătut uşor cu palma pe creştet. 

— Eşti un băiat bun, Jim. Şi zi, nu ştiţi pe unde să scoateţi 
cămaşa, hai ? Ei bine, să aveţi încredere în Ben Gunn; Ben 
Gunn o să vă scoată din încurcătură. Vrei să-mi spui acuma 
dacă squire-ul vostru are să se poarte frumos cu mine dacă-l 
ajut, mai cu seamă că-i la mare ananghie, cum ziseşi ? 

L-am încredinţat că sguire-ul e cel mai generos om din 
lume. 

- Să ne înțelegem — răspunse Ben Gunn — nu m-am 
gândit să mă facă paznic la vreo poartă, ori să mă îmbrace 


. în livrea sau alte de-alde astea: nu-i felul meu, Jim. Uite ce 


vreau: are să se îndure să-mi lase şi mie, nu mult, să zicem 
vreo mie de funzi, din nişte bani pe care el poate spune că-i 
şi are în buzunarele lui ? 

— Sunt sigur că o să-ţi dea — am spus eu. S-a angajat ca 
fiecare să-şi aibă partea cuvenită. 

— Şi un loc pe vas, ca să mă întorc acasă, o săam? 
adăugă el cu o privire şireată. 

— Dar cum îţi închipui ? strigai eu. Squire-ul e un 
gentleman. Şi afară de asta, dacă ne descotorosim de ceilalți, 
chiar o să mai avem nevoie de o mână de ajutor ca să 
manevrăm vasul la întoarcere. 

— Ah — spuse el — dacă-i aşa... Şi păru căi s-a luat o piatră 
de pe inimă. Stai, că am să-ţi mai spun ceva — urmă el. Dar 
să ştii că mai mult nu-ţi spun. Eram pe vasul lui Flint, când 
a îngropat comoara; el şi încă şase, şase marinari voinici. Ei 
au stat pe uscat aproape o săptămână, iar noi am rămas pe 
bordul vechiului „„Walrus“. Într-o bună zi, iaca şi semnalul; 
şi-l vedem pe Flint întorcându-se, singur singurel, într-o 
ciobacă, legat cu o basma albastră la cap. Soarele răsărea şi 
l-am văzut stând în picioare lângă botul luntrii, palid ca 

moartea. Gândeşte-te şi dumneata, el se afla acolo, iar 
ceilalţi şase erau morţi, morți şi îngropaţi ! Cum a făcut, nici 
unul din oamenii de la bord n-a putut pricepe. Încăierare, 
măcel, moarte năprasnică pe vreo potecuţă, că a fost doar 
singur contra şase. Billy Bones era secund, Long John şef de 
echipaj; şi l-au întrebat unde a dus comoara. „Ah — zise el — 
puteţi mergg pe uscat dacă vă arde, şi să rămâneţi acolo, 
zise; cât despre vas, fulgere şi tunete ! mai are de dat încă 
multe lovituri !“ Aşa a zis. 

Bun. Acum trei ani, eram pe un alt vas şi am zărit insula. 
„Băieți, am spus eu, aici e îngropată comoara lui Flint; 
haidem pe uscat s-o căutăm“. Căpitanul a strâmbat din nas; 
dar toţi camarazii mi-au ţinut hangul şi am coborât pe insulă. 
Douăsprezece zile am căutat-o, şi în fiecare zi aveau câte o 
vorbă urâtă pentru mine; iar într-o bună dimineață, toţi s-au 
întors la bord. „În ceea ce te priveşte, Benjamin Gunn, mi-au 
zis ei, iacă o flintă, aşa mi-au zis, o sapă şi un târnăcop. 
Rămâi aici şi caută singur banii lui Flint!“ 

Ce mai încolo şi încoace, Jim, de trei ani sunt aici şi din 
ziua aceea n-am avut o îmbucătură de hrană creştinească. 
Ascultă, uită-te la mine ! Sunt eu o răgălie de marinar ? Nu, 
zici tu. Şi nici n-am fost, zic eu. 

Şi spunând acestea, făcu cu ochiul şi mă pişcă tare. 

— Uite, Jim, cum să-i spui tu squire-ului tău — urmă el. 
Dar întocmai aşa să-i spui: „Şi nici n-a fost !“, auzi ? Aşa 
să-i spui. „Trei ani a stat pe insulă, zi şi noapte, pe vreme 
frumoasă şi pe vreme rea; şi poate uneori a vrut să se roage 
(aşa să-i spui), şi poate uneori s-a gândit la bătrâna lui 
mamă, dacă o mai fi în viaţă (tu aşa să-i spui); dar mai tot 
timpul, Gunn, să-i spui, mai tot timpul a fost prins de altă 
treabă“. Şi pe urmă să-l ciupeşti, iaca aşa. 

Şi mă pişcă din nou, în cel mai confidenţial chip. 

— După aceea — urmă el — te ridici în picioare şi-i spui: 
„Gunn e un om cumsecade (aşa să-i zici) şi el pune mult preţ 

şi are mai multă încredere — ţine minte — într-un cavaler 
înnăscut, decât într-un cavaler al norocului, din tagma cărora 
a făcut şi el parte“. 

_ Toate bune — i-am zis eu — nu înţeleg însă boacă din câte 
îmi spui. Dar tot aia €, fiindcă n-am cum să ajung la bord. 

— Eh, aici e buba, desigur ! Ei, dar mai e şi ciobaca mea, 
pe care am cioplit-o cu mâinile astea două. O ţin ascunsă sub 
stânca albă. Dacă lucrurile merg din rău în mai rău. facem o 
încercare după ce se întunecă. Hei — izbucni el deodată — asta 
ce-o mai fi ? 

Chiar în clipa aceea, deşi soarele mai avea de călătorit un 
ceas-două, ecourile insulei au fost trezite de o bubuitură de tun. 

— Au început lupta ! strigai cu. Vino după mine! 

Am luat-o la fugă spre ancoraj, uitând de toată frica mea; 
într-un pas cu mine, cot la cot, zdrenţărosul Ben Gunn alerga 
uşor şi sprinten. : 

- Stânga, la stânga — mă călăuzea el; ţine stânga, frate 
Jim ! Pe sub copaci. Aici am omorât prima mea capră. Nu se 
mai abat pe aici; s-au tras pe munţi de frica lui Benjamin 
Gunn. Ah ! ăsta-i ţirintimul — ţintirimul voia să spună. Vezi 
mormintele ? Uneori vin aci să mă rog când socot că-i 
duminică poate. Nu e chiar paraclis, dar găsesc că parcă e mai 
solemn; apoi, te pomeneşti că or fi zicând că Ben Gunn n-avea 
de nici unele, nici preot, nici măcar o biblie sau un prapur. 

Şi tot aşa îi mergea gura, pe când fugeam, fără să aştepte 
şi fără să primească un răspuns de la mine. 

Lovitura de tun fu urmată, după un răstimp lung, de o 
salvă de arme mici. 

Altă pauză, şi pe urmă, la mai puţin de un sfert de milă, 
văzui — „Union Jack“! fluturând în vânt deasupra pădurii. 


1 Denumirea steagului britanic (n. t.). 


Partea a patra 


ÎNTĂRITURA 


Capitolul XVI 


DOCTORUL POVESTEŞTE CUM A FOST 
PARASIT VASUL 


Era aproape unu şi jumătate — „trei clopote“ în limbajul 
marinăresc — când cele două bărci se desprinseră de 
„Hispaniola“, plecând spre uscat. Căpitanul, sqguire-ul şi cu 
mine stăteam de vorbă în cabină despre cele petrecute. Dacă 
ar fi fost cât de cât o adiere de vânt, ne-am fi năpustit asupra 
celor şase răzvrătiți rămaşi la bord, am fi tras parâma şi am 
fi pornit-o în larg. Dar n-aveam pic de vânt; şi, colac peste 
pupăză, Hunter veni jos cu vestea că Hawkins se strecurase 
într-o barcă şi că s-a dus pe insulă cu ceilalţi. 

Niciodată nu ne-am îndoit de Jim Hawkins; dar eram 
neliniştiți pentru el. Cu nişte bestii îndrăcite ca acelea nu 
credeam să mai avem norocul de a-l mai vedea vreodată pe 
băiat. Am dat fuga pe punte. În crăpăturile scândurilor, 
smoala făcea băşici de încinsă ce era, duhoarea din preajmă 
îmi întorcea maţele pe dos; dacă vreodată i-a mirosit cuiva a 
friguri şi a dizenterie, apoi aici, în ancorajul ăsta scârbos, s-a 
întâmplat. Cei şase blestemaţi şedeau în umbra unei pânze 
la proră, şi nu ştiu ce tot bombăneau; spre țărm, puteam 
vedea bărcile priponite şi în fiecare din ele un om de strajă. 
Unul din ei fluiera „Lillibullero“. 

Aşteptarea era chinuitoare; am hotărât ca Hunter şi cu 
mine să ne ducem cu luntrea pe insulă, după veşti. 

Bărcile traseră spre dreapta; Hunter şi cu mine vâslirăm 
drept înainte, în direcţia întăriturii de bulumaci, cea de pe 
hartă. Cei doi oameni lăsaţi de strajă la bărci păreau cam 
surprinşi de apariția noastră; „Lillibullero“ amuţi, şi i-am 
văzut sfătuindu-se ce să facă. Dacă s-ar fi dus să-l vestească 
pe Silver, lucrurile ar fi luat o altă întorsătură; aveau însă 
consemn, bănuiesc, să nu se depărteze de bărci orice s-ar 
întâmpla, aşa că până la urmă hotărâră să stea liniştiţi pe loc 
şi „Lillibullero“ reîncepu. 

Coasta făcea acolo o uşoară ieşitură şi am manevrat în 
aşa fel ca s-o lăsăm între noi şi ei; chiar înainte de a ajunge 
la țărm pierdurăm din vedere bărcile. Am sărit jos şi am 
luat-o la picior, aproape alergând, cu o basma groasă de 
mătase sub pălărie, ca să-mi fie mai răcoare, şi cu o pereche 
de pistoale încărcate la îndemână pentru orice eventualitate. 

Nu făcusem o sută de iarzi şi am ajuns la întăritură. 

Tată cum arăta: un şipot cu apă limpede ţâşnea aproape 
din vârful unui dâmb; pe acest dâmb şi încercuind izvorul se 
ridica o cabană solidă de bârne, cu ochiuri pentru flinte în 
toţi pereţii, putând adăposti vreo patruzeci de oameni. Jur- 
împrejurul ei locul fusese curățat pe o întindere mare şi 
sistemul de apărare era desăvârşit de un zaplaz înalt de şase 
picioare, fără poartă sau deschizătură, destul de solid ca să 
nu poată fi doborât fără multă strădanie şi în acelaşi timp 
prea descoperit ca să-i poată cumva ocroti pe asediatori. 
Oamenii din fortul de bârne îi aveau oricând în bătaia 
armelor şi puteau să tragă liniştiţi în ei, ca în prepeliţe. 
Apărătorilor nu le trebuia altceva decât pază bună şi 
merinde; în afară de un asalt cu totul neaşteptat, ar fi putut să 
se împotrivească unui regiment. 

Ceea ce mi-a atras îndeosebi atenţia a fost şipotul. Căci 
deşi cabina de pe „Hispaniola“ era îndestulată cu de toate, 
arme berechet şi muniții, de-ale gurii şi vinuri bune, un 
singur lucru fusese scăpat din vedere — apa de băut. Mă 

gândeam tocmai la asta, când răsună de pe insulă strigătul 
unui om în chinurile morţii. Pentru mine, moartea violentă 
nu era o noutate; am servit sub alteţa sa regală ducele de 
Cumberland, şi chiar eu am fost rănit la Fontenoy. Cu toate 
acestea am simţit că sângele îmi zvâcneşte mai tare. „S-a dus 
Jim Hawkins!“ a fost primul meu gând. 

Sunt într-adevăr un vechi ostaş, dar nu puteam să uit că 
sunt şi doctor. În meseria noastră nu-i vreme de pierdut. Aşa 
că m-am hotărât numaidecât; şi fără să mai pierd timp, m-am 
întors la țărm şi am sărit în barcă. 

Din fericire, Hunter era un bun vâslaş. Parcă zburam pe 
apă; peste puțin barca era lângă goeletă, iar eu sus pe bord. 

I-am găsit pe toţi zguduiţi, cum era şi firesc. Squire-ul 
şedea jos, alb ca hârtia, cu gândul la necazul pe care ni-l 
pricinuise, bietul de el ! Unul din cei şase oameni de la 
proră, de asemenea, nu arăta mai bine. 

—. Asta nu-i prea încercat în rele — spuse căpitanul 
Smollett, arătând cu capul înspre el. Mai-mai să leşine, 
doctore, când a auzit ţipătul ! Încă o mișcare de cârmă, ca să 
zic aşa, şi flăcăul va fi de partea noastră ! 

Am spus căpitanului ce plan am şi am întocmit împreună 
amănuntele îndeplinirii lui. 

Pe bătrânul Redruth l-am postat în culoarul care duce de 
la cabină la proră, cu trei-patru flinte încărcate la îndemână şi 
o saltea de apărare. Hunter trase barca sub gura sabordului! 
de la pupă, iar Joyce şi cu mine ne-am apucat s-o încărcăm 
cu butoiaşe de pulbere, cu flinte, saci cu pesmeţi. fedeleşuri 
cu carne de-porc, o balercuţă cu coniac şi cu nepreţuitul meu 
cufăraş cu doctorii. : 


1 Deschizătură în parapetul vasului, servind pentru a uşura 
încărcarea sau descărcarea grinzilor, materialelor lungi etc., precum 
'şi pentru scurgerea apei (n. t.). 

În timpul acesta, squire-ul şi căpitanul stăteau pe punte. 
Căpitanul îl strigă pe şeful de barcă, care avea gradul cel mai 
mare din oamenii rămaşi la bord. 

— Domnule Hands -— îi spuse el — suntem doi aici, fiecare 
cu o pereche de pistoale în mâini. Dacă unul din voi şase 
face cel mai mic semnal, e un om mort. 

Parcă li s-a luat piuitul; dar după ce ţinură un mic sfat, 
toţi coborâră valvârtej tambuchiul, plănuind, fără îndoială, 
să ne prindă pe la spate. Când au dat însă cu ochii de 
Redruth, care veghea pe culoar, au făcut cale-întoarsă, şi un 
cap se ivi din nou pe punte. 

- Jos, câine |! strigă căpitanul. Şi capul iarăşi se făcu 
nevăzut; un răstimp, cei şase marinari nu mai dădură nici un 
semn de viaţă. 

N-am pierdut vremea; aruncând lucrurile claie peste 
grămadă, încărcasem bărcuţa peste măsură. Joyce şi cu mine 
ieşirăm prin sabordul pupei şi începurăm să vâslim cât 
puteam de iute spre țărm. 

A doua noastră cursă stârni fierbere printre cei care ne 
pândeau de pe țărm. „Lillibullero“ încetă din nou; şi tocmai 
când îi pierdeam din vedere îndărătul micului cap, unul din 
străjeri sări pe uscat şi dispăru. Îmi trecu prin minte să 
schimb planul şi să le distrug bărcile, dar îmi era teamă ca 
Silver şi ceilalți să nu fie pe aproape şi să pierdem totul 
vrând să facem prea mult. 

Curând am ajuns la țărm în acelaşi loc ca mai înainte şi am 
început să cărăm proviziile în adăpost. Făcusem tustrei primul 
drum, greu împovăraţi, şi aruncarăm povara peste ulucile 
gardului. Pe urmă, lăsându-l pe Joyce de pază — de unul 
singur, e adevărat, ajutat însă de o duzină de flinte — Hunter şi 
cu mine ne întoarserăm la bărcuţă şi mai luarăm o încărcătură. 
Şi aşa mereu, fără nici un răgaz, am pus totul la adăpost, după 

care doi servitori şi-au luat în primire posturile din întăritură, 
iar eu am vâslit din răsputeri îndărăt la „Hispaniola“. 

Să te încumeți a încărca pentru a doua oară barca era un 
risc mai îndrăzneţ decât părea în realitate. Ei aveau avantajul 
numărului, desigur, însă noi aveam avantajul armelor. Nici 
unul din oamenii de pe insulă nu avea flintă şi. înainte de a 
ne prinde sub tirul pistoalelor, am fi putut să dăm o arvună 
Ssimţitoare la vreo şase din ei. 

Squire-ul mă aştepta la fereastra de la pupa; îi dispăruse 
slăbiciunea. Prinse din zbor frânghia bărcii şi o legă zdravăn, 
apoi începurăm să încărcăm cu mare vioiciune carne de porc, 
pulbere şi pesmeţi. Atâta am luat. Şi numai câte o flintă şi o 
spangă pentru squire, pentru mine, Redruth şi căpitan. Restul 
armelor şi pulberea le-am aruncat peste bord, la doi stânjeni 
şi jumătate sub apă. Când ne aplecam, puteam vedea oţelul 
strălucind în bătaia soarelui pe fundul de nisip curat. 

În timpul ăsta î începuse refluxul, şi vasul începu să dea 
târcoale ancorei. Glasuri înăbuşite de depărtare se auziră 
hăulind pe țărm, în preajma celor două bărci; şi deşi nu eram 
îngrijoraţi de Joyce şi Hunter, care se aflau mult mai spre 
răsărit, aceasta ne îndemnă să zorim plecarea. 

Redruth părăsi postul din culoar şi sări în barcă, apoi am 
întors-o împotriva vasului, ca să-i vie mai uşor căpitanului 
Smollett la coborât. 

— Hei, băieţi — zise el — mă auziţi ? 

Nu primi nici un răspuns dinspre proră. 

— Ţie, Abraham Gray, ţie îţi vorbesc ! 

Iarăşi tăcere. 

— Gray — reluă domnul Smollett ceva mai tare — părăsesc 
vasul şi-ţi poruncesc să-ți urmezi căpitanul. Ştiu că în fond 
eşti un om cumsecade şi cred că nici unul din grupul vostru 

nu-i atât de rău cum pare. Am ceasul în mână: îţi dau treizeci 
de secunde ca să vii încoace. 

Urmă o pauză. 

— Vino, măi băiete — continuă căpitanul — nu te mai codi 
atâta ! Îmi pun în primejdie viaţa mea şi vieţile acestor 
stimaţi domni cu fiece secundă de întârziere. 

se auzi o învălmăşeală scurtă, zzomot de încăierare şi 
Abraham Gray zbucni afară cu obrazul tăiat de cuţit, alergând 
spre căpitan ca un câine la fluieratul stăpânului. 

— Sunt cu dumneavoastră, domnule căpitan ! spuse el. 

În clipa următoare, el şi căpitanul săriră în barcă lângă 
noi, apoi ne îndepărtarăm spre larg. 

Ne descotorosisem de vas, dar nu eram încă la țărm, în 
întăritura noastră. 


Capitolul XVII 


URMAREA POVESTIRII DOCTORULUI, 
ULTIMUL DRUM AL BĂRCII 


Al cincilea drum al bărcii a fost cu totul diferit de 
celelalte. În primul rând, tărtăcuţa asta de barcă era peste 
măsură de încărcată. Cinci oameni în putere, dintre care trei 
- Trelawney, Redruth şi căpitanul — de peste şase picioare 
înălțime, însemnau numai ei o greutate pe care n-o ducea de 
obicei. Mai adăugaţi pulberea, carnea de porc şi sacii cu 
pesmeți. La pupă barca era scufundată până la buză. De câteva 
ori chiar am luat puţină apă, iar pantalonii mei, ca şi cozile 
jachetei, erau uzi înainte de a fi străbătut o sută de iarzi. 

Căpitanul ne puse să aranjăm încărcătura, şi izbutirăm 
astfel s-o mai cumpănim puţin. Totuşi ne era teamă şi să 
răsuflăm. 

În al doilea rând, refluxul dădea naştere unui curent 
puternic şi jucăuş, care străbătea rada îndreptându-se spre 
vest, apoi spre sud şi ieşea în largul mării, către strâmtoarea 
prin care intrasem în dimineaţa asta. Şi tocmai acest joc al 
undelor era primejdios pentru barca noastră supraîncărcată; 
dar mai rău decât toate era faptul că afurisitul ăsta de curent 
ne abătea de la drumul nostru, îndepărtându-ne de locul de 
acostare dindărătul micului cap. Dacă ne-am fi lăsat duşi de 
curent, nimeream la țărm acolo unde se aflau cele două bărci 
şi unde piraţii puteau veni în orice clipă. 

— Nu pot ţine direcția spre întăritură, domnule — i-am spus 
căpitanului. Eu eram cârmaciul, iar el şi Redruth, amândoi 
odihniţi, trăgeau la rame. Refluxul ne ţine în loc. Nu puteţi 
vâsli ceva mai tare ? 

— Nu, căci răsturnăm barca — răspunse el; trebuie să vă 
opintiţi, domnule, dacă vreţi, să vă opintiţi până când vedeţi 
că înaintăm. 

Am făcut aşa şi m-am încredințat într-adevăr că refluxul 
nu ne mai abătea spre vest, dacă ţineam direcţia spre est, 
adică în unghi drept cu drumul pe care trebuia să-l urmăm. 

— Aşa cum mergem, n-o să mai ajungem niciodată la țărm 
— am zis eu. 

— N-avem ce-i face, domnule, trebuie neapărat să mergem 
aşa — răspunse căpitanul. O să vâslim mereu împotriva 
curentului, vedeţi dumneavoastră — urmă el — căci dacă lăsăm 
să ne scape vântul care bate dinspre coastă, cine ştie unde 
ajungem la țărm, nemaipunând la socoteală primejdia de a fi 
atacați de cele două bărci; pe când mergând tot aşa, curentul 
trebuie să slăbească şi atunci o să ne putem strecura de-a 
lungul coastei. 

— Curentul a şi slăbit, domnule doctor — spuse Gray, care 
stătea la proră; puteţi lăsa cârma mai slobodă. 

— Mulţumesc, flăcăule — i-am spus eu, ca şi când nu s-ar 
fi întâmplat nimic; căci ne hotărâsem cu toţii, parcă într-un 
gând, să ne purtăm cu el cum ne purtam cu unul de-ai noştri. 

Deodată căpitanul vorbi iarăşi, şi mi se păru că glasul îi 
era puţin schimbat. 

— Tunul ! spuse el. 

— M-am gândit la asta — i-am răspuns eu, încredinţat fiind 
că şi dânsul se gândeşte la o bombardare a întăriturii. Dar 
n-au să poată niciodată cobori tunul pe uscat, şi chiar de-ar 
izbuti, n-au să-l poată duce prin pădure: 

— Uită-te îndărăt, doctore ! răspunse căpitanul. 

Uitasem cu desăvârşire de tunul cel mic, de calibrul nouă; 
şi iată că, spre groaza noastră, cei cinci derbedei sârguiau în 
juru-i, scoțându-i cămaşa, cum îi ziceau prelatei groase, 
gudronate, cu care era acoperit. Dar nu era numai asta; 
deodată îmi fulgeră prin minte că ghiulelele şi pulberea de 
tun le pitisem sub puntea pupei, şi că-i de ajuns o lovitură 
de topor pentru ca mişeii de pe corabie să intre în stăpânirea 
muniției. 

— Israel a fost tunarul lui Flint — spuse Gray cu glas răguşit. 

Cu orice risc, am pus botul bărcii drept spre punctul de 
acostare. Între timp ne îndepărtasem binişor de firul 
curentului, aşa că puteam ține cârma nestingherit spre locul 
nostru de acostare, înaintând însă cu o iuțeală nevoit mică. 
Dar era rău că aşa cum mergeam noi descopeream 
„Hispaniolei“ flancul bărcii, dându-le astfel piraţilor o ţintă 
foarte mare. 

Nu numai că-l vedeam, dar îl şi auzeam pe nemernicul 
acela cu mutra de beţiv, Israel Hands, dând de-a dura o 
ghiulea pe punte. 

- Cine-i ţintaş mai bun ? întrebă căpitanul. 

- Domnul Trelawney, fără îndoială — spusei. 

— Domnule Trelawney, vrei să fii bun şi să-mi pocneşti 
pe unul din oamenii ăia ? Pe Hands, dacă se poate — spuse 
căpitanul. 

Trelawney stătea ca oţelul de rece. Se uita la iasca flintei. 

— Luaţi seama, domnule, cum umblaţi cu flinta — strigă 


căpitanul — să nu se răstoarne barca. Toată lumea stă liniştită - 


cât ocheşte. 

Squire-ul ridică arma, vâslele se opriră, ne aplecarăm spre 
cealaltă parte a bărcii ca să ţinem cumpănă, şi totul a mers 
atât de bine, încât n-am luat nici un strop de apă. 

În acest timp, cei de acolo întorseseră tunul pe afetul lui 
şi Hands, care stătea la gură cu îndesătorul, era prin urmare 
cel mai descoperit. Din păcate însă, n-am avut noroc, căci 
tocmai când Trelawney trase, el se aplecă, glontele şuieră 
peste dânsul şi un altul din ceilalți patru se prăbuşi. 

Strigătul pe care-l scoase fu repetat ca un ecou nu numai 
de tovarăşii lui de la bord, ci şi de un mare număr de glasuri 
de pe uscat şi, privind într-acolo, i-am văzut pe ceilalți pirați, 
ieşind droaie dintre copaci şi luându-şi locurile în bărci. 

— Vin bărcile, domnule ! l-am vestit eu. 

— Atunci, daţi-i drumul ! strigă căpitanul. Nu-i nimic dacă 
luăm apă. Trebuie neapărat să ajungem la țărm, altminteri 
s-a isprăvit cu noi. 

— Numai în una din bărci sunt oameni, domnule — adăugai 
eu — echipajul celeilalte bărci face pesemne un ocol, ca să 
ne taie drumul la uscat. 

— O să le iasă limba de un cot fugind — răspunse căpitanul. 
Marinari pe uscat ! Ştiţi dumneavoastră ! Nu de ei îmi pasă 
mie, ci de ghiulea. Biliardagii de salon ! Dar ageamiu să fie 
şi n-ar nimeri pe alături. Aşa că, squire, să ne spuneţi când 
vedeţi fitilul aprins, ca să ne ţinem bine pe apă. 

Între timp, înaintasem simţitor pentru o barcă supraîncărcată 
şi apă nu luasem decât puţină de tot. Ne apropiam de mal; 
încă treizeci sau patruzeci de vâsle şi am fi fost pe plajă; căci 

„safira tiu 


refluxul dezvelise între timp un brâu îngust de nisip, la 
poalele unei perdele de copaci. De barca lor nu ne mai era 
teamă; micul cap o ascundea ochilor noştri. Refluxul, care 
ne întârziase aşa de rău, ne răsplătea acum întârziindu-i pe 
vrăjmaşi. Singura primejdie era tunul. 

— Dacă aş îndrăzni — spuse căpitanul — aş opri ca să mai 
trageţi un foc. : 

Dar era limpede că în nici un caz ei nu vor tărăgăni 
slobozirea ghiulelei. Nici nu s-au uitat măcar la tovarăşul lor 
prăbuşit, deşi nu era mort, căci îl vedeam cum încearcă să se 
târască mai la o parte. 

— Gata ! strigă squire-ul. 

— Țineţi-vă bine ! strigă căpitanul, ca un ecou. 

Din pricina smuciturii, el şi cu Redruth veniră pe spate 
aşa de tare, că pupa se scufundă în apă. În aceeaşi clipă 
bubuitura tunului ajunse la noi. Era cea dintâi pe care o 
auzise Jim, căci împuşcătura squire-ului nu ajunsese până la 
dânsul. Unde s-a dus ghiuleaua, nici unul din noi nu ştia 
bine; dar îmi închipui că a trecut peste capetele noastre şi că 
numai suflul ei a fost de ajuns ca să ne aducă nenorocirea ce 
ni s-a întâmplat. 

Fapt e că barca se scufundă uşurel de tot, cu pupa, şi se 
aşternu pe nisip, la trei picioare sub apă. Eu şi căpitanul 
rămăsesem în picioare, pe fundul ei, faţă-n faţă, iar ceilalți 
trei căzuseră bâldâbâc în apă, de unde ieşiră uzi leoarcă şi 
pufăind. 

Până aici nu era cine ştie ce prăpăd. Scăpasem toţi teferi 
ŞI puteam merge prin apă la țărm, fără oprelişte. Proviziile 
noastre erau însă la fund şi, din păcate, numai două din cele 
cinci flinte mai puteau fi folosite. Pe a mea o luasern- 
instinctiv de pe genunchi şi o ridicasem deasupra capului. În 
ceea ce-l priveşte pe căpitan, el o purta de curea pe umăr, şi 
ca un om deştept, cu ţeava în jos. Celelalte trei se duseseră la 
fund cu barca. 

Ca un adaos la îngrijorarea noastră, auzeam acum glasuri 
care se apropiau prin pădurea de lângă țărm; nu numai că ne 
aflam în primejdia de a ni se tăia drumul spre întăritură, 
naufragiaţi cum ne aflam, dar ne gândeam cu teamă că 
Hunter şi Joyce, dacă vor fi atacați de vreo şase inşi deodată, 
n-o să aibă dârzenia şi puterea de a rezista. Pe Hunter ne 
putem bizui, desigur; pe Joyce însă, îndoielnic — era un om 
plăcut, cuviincios, cavaler, bun să perie straiele, dar nu era 
făcut pentru luptă. 

Gândindu-mă la toate astea, pliciuiam prin apă, spre țărm, 
cât puteam mai iute, lăsând în urmă biata noastră bărcuţă şi 
o bună jumătate din pulbere şi provizii. 


Capitolul XVIII 


URMAREA POVESTIRII DOCTORULUI, 
SFÂRŞITUL PRIMEI ZILE DE LUPTĂ 


Am străbătut cât am putut de repede fâşia de pădure care 
ne despărţea de întăritură; la fiecare pas, tot mai mult se 
apropiau glasurile piraţilor. Curând auzirăm umbletul lor 
tropăit şi pocnetul crengilor rupte când treceau prin vreun 
hăţiş. 

Îmi dădeam seama că vom avea de susținut o încăierare 
serioasă şi cercetai iasca. 

- Căpitane — am spus — squire-ul e un ţintaş care nu-şi 
greşeşte ţinta. Dă-i flinta dumitale; a lui nu mai e de nici un 
folos. 

Schimbară flintele, şi Trelawney, tăcut şi cu sânge rece, 
cum s-a dovedit de la începutul răzvrătirii, se opri o clipă ca să 
vadă dacă-i în bună stare. În acelaşi timp, băgând cu de seamă 
că Gray nu era înarmat, i-am dat jungherul meu. Ne-a mai 

venit inima la loc văzându-l stuchind în palmă, încruntându-şi 
sprâncenele şi făcând să şuiere oţelul în aer. Reieşea 
neîndoios din toată fiinţa lui că noul nostru ajutor nu va 
mânca pâine degeaba. 

După vreo patruzeci de paşi ajunserăm la marginea 
pădurii şi zărirăm întăritura în fața noastră. Am trecut peste 
îngrăditura ei cam pe la mijloc, în partea dinspre miazăzi, şi 
aproape în acelaşi timp şapte zurbagii, cu Job Anderson, 
şeful de echipaj, în frunte, se iviră răcnind ca turbațţii, 
dinspre sud-vest. 

Văzându-ne, se opriră oarecum fâstâciţi; şi înainte de a-şi 
veni în fire, nu numai squire-ul şi cu mine, ci şi Hunter şi 
Joyce din adăpost am avut timp să tragem. Cele patru focuri 
au fost trase cam la întâmplare; am făcut însă treabă bună; 
unul din vrăjmaşi căzu, iar ceilalți, fără să mai stea la 
gânduri, se întoarseră şi se afundară în copaci. 

După ce am încărcat din nou flintele, am ieşit afară, 
dincolo de îngrăditură, ca să-l vedem pe cel căzut. Murise, 
împuşcat drept în inimă. 

Tocmai ne bucuram de izbânda noastră, când pe neaşteptate 
un pistol pocni dintr-un hăţiş, glontele îmi şuieră pe lângă 
ureche şi bietul Tom Redruth se clătină, prăbuşindu-se cât era 
de lung la pământ. Amândoi deodată, squire-ul şi cu mine, 
am întors lovitura; dar întrucât nu vedeam ţinta, de bună 
seamă că am prăpădit fără folos pulberea. Am încărcat 
flintele iarăşi şi ne-am îndreptat spre sărmanul Tom. 

Căpitanul şi Gray ne-o luaseră înainte şi cercetau rana; 
am văzut dintr-o uitătură că se isprăvise cu el. 

Cred că repeziciunea cu care am răspuns la împuşcătură 
i-a pus din nou pe goană pe zurbagii, căci nu ne-au mai 
tulburat cât timp l-am ridicat, ca să-l ducem în întăritură, pe 
bietul bătrân, care gemea şi sângera. 

Nu rostise, sărmanul, nici o vorbă de mirare, de tânguire, 
de frică sau chiar de consimţire, de la începutul acestor 

întâmplări şi până-n clipa când l-am aşezat ca să moară pe 
podeaua cabanei. Ca un ostaş credincios a stat de strajă pitit 
după salteaua din coridorul corăbiei; a îndeplinit orişice 
poruncă, tăcut şi conştiincios; era cu vreo douăzeci de ani 
mai în vârstă decât noi; şi acuma, posacului, bătrânului, 
îndatoritorului servitor îi era dat să moară. 

Squire-ul îngenunche lângă el şi plângând ca un copil îi 
sărută mâna. 

— Mă duc, doctore ? întrebă el. 

- Prietene Tom — i-am spus — te duci acasă, sus. 

— Aş fi dorit ca mai înainte să le arăt de ce-i în stare 
puşca mea — răspunse el. 

— Tom, nu-i aşa că mă ierți ? îl rugă squire-ul. 

— Se cuvine oare să-i faceți dumneavoastră atâta cinste 
unuia ca mine ? fu răspunsul. Facă-se voia dumneavoastră. 
Amin ! 

După un mic răstimp de tăcere, el ceru ca cineva să 
citească o rugăciune. „Aşa-i obiceiul, domnule“ — adăugă el, 
ca şi cum ar fi vrut să se scuze. Şi nu mult după aceea, fără 
să mai scoată o vorbă, îşi dădu sufletul. 

Înainte de asta, căpitanul, al cărui piept şi buzunare 
băgasem de seamă că erau nefiresc de umflate, scoase afară 
o mulţime de lucruri felurite — steagul britanic, o biblie, un 
ghem de sfoară groasă, o pană de scris, cerneală, jurnalul de 
bord şi tutun berechet. Găsise un brad destul de înalt, curăţit 
de crengi, care zăcea prăbuşit în cuprinsul îngrăditurii şi cu 
ajutorul lui Hunter îl ridicase în sus, lângă un colț al cabanei, 
unde bârnele se încrucişau, făcând unghi. Pe urmă, 
urcându-se pe acoperiş, desfăşurase cu mâna lui şi înălțase 
culorile engleze. 

Acest lucru părea că-l înviorează. Cobori în cabană şi 
începu să facă socoteala proviziilor, ca şi cum nimic altceva 
nu s-ar fi întâmplat. Dar avea o privire şi pentru Tom, care 
trăgea să moară; de îndată ce acesta îşi dădu sufletul, se 

apropie cu un alt drapel pe care-l aşternu cucernic peste 
trupul neînsuflețit. 

— Nu te lăsa covârşit, domnule — îi spuse squire-ului, 
strângându-i mâna. E mai bine pentru el; nu trebuie să te 
zbuciumi pentru un marinar care a căzut făcându-şi datoria. 
Nu-i tocmai bisericesc ce zic, dar e adevărat. 

Apoi mă luă la o parte. 

— Doctore Livesey — îmi spuse el — câte săptămâni trebuie 
să aşteptaţi vasul care vine să vă caute ? 

I-am răspuns că nu e vorba de săptămâni, ci de luni; aşa 
mă înțelesesem cu Blandly, numai dacă nu ne vom înapoia 
până la sfârşitul lui august, el va trebui să trimită un vas 
după noi; însă nici mai devreme, nici mai târziu. „Fă şi 
dumneata socoteala“, i-am spus. 

— Mda — răspunse căpitanul, scărpinându-se în cap — 
gândesc, domnule, că oricât am drămui darurile cu care ne-ar 
milui providenţa, trebuie să recunoaştem că suntem la grea 
ananghie. 

— Ce vrei să spui ? am întrebat. 

— Mare păcat, domnule, că am prăpădit încărcătura din 
urmă ! Asta am vrut să spun — mă lămuri căpitanul. În ce 
priveşte pulberea şi plumbii, treacă-meargă. Tainurile însă 
sunt măsurate, foarte măsurate. aşa de măsurate, doctore 
Livesey, încât poate că-i bine să avem o gură mai puţin de 
hrănit. 

Şi arătă cu degetul trupul neînsufleţit, de sub stindard. 

Chiar în clipa aceea, vuind şi şuierând, o ghiulea trecu 
deasupra acoperişului cabanei, sus de tot şi căzu departe, 
dincolo de noi, în pădure. 

— Haida-hai ! glăsui căpitanul. Dă-i vârtos ! Că doar aveţi 
pulbere mai mult de-o groază, băieţi ! 

A doua lovitură au ţintit-o mai bine, şi ghiuleaua căzu 
înăuntrul locului îngrădit, ridicând un nor de nisip drept 
orice pagubă. 

— Căpitane — spuse squire-ul — adăpostul nu se vede deloc 
de pe vas. Trebuie că ochesc steagul. N-ar fi mai bine să-l 
coborâm ? 

— Să cobor pavilionul meu ? strigă căpitanul. Nu, domnule, 
nu sunt eu acela ! Şi îndată ce rosti aceste cuvinte, am simţit 
că suntem cu toţii într-un cuget cu dânsul. Căci pavilionul 
nu era numai un simbol al vitejiei, al sentimentelor înalte; 
avea şi un rost tactic, căci arătam duşmanilor noştri cât de 
puţin ne sinchiseam de bombardamentul lor. 

Toată seara n-au contenit bubuiturile. Ghiulea după 
ghiulea, zburau aiurea sau cădeau prea scurt, ori cel mult 
răscoleau nisipul din îngrăditură. Cei de pe vas trăgeau, 
probabil, aşa de sus încât ghiuleaua pica jos, fără vlagă, 
îngropându-se singură în nisipul moale. Niciodată nu ricoşa; 
şi cu toate că una din ele trăsni acoperişul cabanei şi 
pătrunse în podea, ne obişnuirăm curând cu acest joc „de-a 
fripta“, care amintea, pe departe, de mingile cricket-ului. 

— Joaca asta are şi o parte bună — observă căpitanul; în 
pădurea din faţa noastră nu-i țipenie de om, de bună seamă. 
Iar refluxul a mânat între timp binişor apele. Cine se prezintă 
voluntar să salveze afumătura de porc ? 

Gray şi Hunter se prezentară primii. Bine înarmaţi, ei se 
furişară dincolo de îngrăditură; sarcina însă nu se dovedi 
rodnică. Zurbagiii erau mai cutezători decât îmi închipuisem, 
sau aveau mare încredere în dibăcia de tunar a lui Israel. 
Patru sau cinci dintre ei scoteau tocmai proviziile noastre şi 
le încărcau pe una din bărcile lor dar, vâslind împotriva 
curentului, stăteau pe loc. Silver comanda de la pupă şi 
fiecare om avea câte o flintă, scoasă pesemne din vreo tainiță 
a lor. 

Căpitanul se aşeză pe o buturugă, îşi scoase jurnalul de 
bord şi iată ce scrise în el: 

„Alexander Smollett, comandant; David Livesey, medicul 
vasului; Abraham Gray, meşter dulgher; John Trelawney, 

proprietar; John Hunter şi Richard Joyce, servitorii 
proprietarului, oameni de ţară — rămaşi singurii credincioşi 
din tot echipajul vasului — având provizii pentru zece zile, 
cu raţii micşorate, au debarcat astăzi şi au arborat culorile 
britanice pe cabana din Insula Comorii. Thomas Redruth, 
servitorul proprietarului, om de ţară, a fost împuşcat de 
răzvrătiți; James Hawkins, sufragiu...“ 

Şi în timp ce mă frământam să ştiu ce s-a întâmplat cu 
bietul Jim Hawkins, se auzi de undeva o chemare. 

— Doctore ! Squire ! Căpitane ! Hei ! Hunter, dumneata 
eşti ? glăsuiau chemările. : 

Alergai la uşă, şi-l văzui pe Jim Hawkins, teafăr şi 
sănătos, sărind peste zaplaz. 


Capitolul XIX 


JIM HAWKINS REIA POVESTIREA. 
GARNIZOANA DIN ÎNTĂRITURĂ 


De cum zări pavilionul, Ben Gunn se opri din fugă, mă 
apucă de braţ şi se aşeză jos. 

— Uite ! zise el — ăştia-s prietenii tăi, sunt sigur ! 

— Cred mai curând că sunt răzvrătiţii — i-am răspuns eu. 

— Aiurea |! strigă el. Într-o insulă unde poposesc numai 
cavalerii norocului, Silver ar fi arborat Jolly Roger-ul!, poţi 
să fii sigur de asta. Nu, ăştia sunt prietenii tăi. S-au bătut, şi 
cred că i-au dovedit ai voştri, pe urmă au debarcat în 
întăritura aia veche, dulgherită cu ani şi ani în urmă de Flint. 


1 „Roger cel vesel“, cum se numea steagul piraţilor, care era negru 
şi avea ca emblemă un craniu peste două oase încrucişate (n. t.). 

Ehei, straşnic om Flint ăsta ! Nimeni nu putea să-i ţie piept. 
De nimeni nu-i era frică; ba să nu mint, îi cam era frică de 
Silver. Silver avea fala asta, da, da ! 

i Mă rog — am spus eu — aşa o fi; în cazul ăsta avem 
motive şi mai temeinice să ne grăbim să ajungem la prietenii 
mei. 

— Ba nu, frăţioare — răspunse Ben — eu nu mă grăbesc 
niciodată. Tu eşti un băiat bun, dacă nu mă-nşel, dar la urma 
urmei nu eşti decât un copil. Ascultă, Ben Gunn e vulpe 
bătrână. Chiar de-aş şti că găsesc rom acolo, tot nu m- aş 
duce. Nici măcar romul nu m-ar ispiti până nu dau cu ochii 
de cavalerul acela născut iar nu făcut, şi până nu-şi dă 
cuvântul de cinste. Şi nu uita vorbele mele: „Mai mult preţ 
(aşa să-i spui), mai mult preț pune el pe încrederea ce i se 
arată“... Şi pe urmă să-l ciupeşti, auzi ? 

Şi mă ciupi pentru a treia oară, cu acelaşi gest prietenos. 

E ai Când o fi nevoie de Ben Gunn, ştii unde să-l găseşti, 
Jim. Tot acolo unde l-ai găsit şi astăzi. Şi acela care vine, să 
aibă în mână ceva alb; şi să fie singur. A-a ! Să-i mai spui 
aşa: „Ben Gunn, să-i spui tu, are socotelile lui“. 

— Bine — i-am răspuns — cred că am înţeles. Ai de făcut o 
propunere şi vrei să-l vezi pe squire sau pe doctor; ei te pot 
găsi acolo unde te-am găsit eu. Aşa e ? 

— Aşa €, şi acum ia să vedem la ce ceas ? adăugă Ben. Să 
zicem, între observaţia de la amiază şi şase clopotel. 

— Bine = i-am spus — şi-acum pot pleca ? 

— Dar n-ai să uiţi ce ţi-am zis ? mă întrebă el neliniştit. 
„xMai mult preţ pune pe încredere“, auzi ? Şi să-i spui că „are 
socotelile lui“. „Are socotelile lui“... aici e clenciul: vreau 
să vorbesc cu el ca de la om la om: Bine — spuse el 
continuând să mă ţină de mână — acum poţi pleca, Jim. Stai, 
Jim, dacă îl vezi cumva pe Silver, n-ai să te-apuci să-l vinzi 


1 Ben Gunn se exprimă în termeni nautici (n. t.). 

pe Ben Gunn, nu-i aşa ? Nici dacă te pică cu ceară n-au să-ţi 
scoată o vorbă ! Aşa-i că nu ? Şi dacă se întâmplă ca piraţii 
să rămână aici peste noapte, ce-ai zice, Jim, ca dimineaţa să 
nu mai fie tot atâţia ? 

Fu întrerupt de o detunătură asurzitoare; aproape în 
aceeaşi clipă o ghiulea trecu printre copaci, rupând crengile 
în drumul ei şi se înfundă în nisip, la mai puţin de o sută de 
iarzi de locul unde stăteam noi de vorbă. Atunci am rupt-o 
amândoi la fugă, care încotro i-au văzut ochii. 

Mai bine de un ceas bubuiturile cutremurară necontenit 
insula şi ghiulelele plouau căsăpind copacii. O zbugheam din 
ascunziş în ascunziş urmărit întruna — cel puţin aşa mi se 
părea mie — de aceste înfricoşătoare proiectile. Dar către 
sfârşitul bombardamentului, deşi nu mă încumetam să mă 
apropii de întăritură, unde ghiulelele cădeau cu nemiluita, 
începuse totuşi să-mi vie inima la loc, şi după un lung ocol 
înspre răsărit, furişându-mă tiptil printre copaci, am ieşit la 
țărm. 

Soarele tocmai asfinţise; briza mării, care făcea să 
foşnească toată pădurea, încreţea fața cenuşie a golfului de 
ancoraj; refluxul mânase binişor apele, lăsând mari întinderi 
de nisip descoperite; aerul, după dogoarea din timpul zilei, 
se răcorise binişor, aşa că tremuram în jacheta mea. 

„Hispaniola“ era tot în locul unde ancorase; şi n-aveam 
orbul găinilor: sus, în vârful catargului, fâlfâia Jolly Roger-ul, 
steagul negru al piraţilor. Pe când mă uitam, o flacără roşie 
zbucni de pe vas, urmată de o bubuitură care trezi ecouri şi 
încă o ghiulea vâjâi prin aer. Era ultima din ziua aceea. 

Am stat o bucată de vreme să urmăresc zarva de după 
atac. Oamenii spărgeau ceva cu topoarele pe ţărmul din 
apropierea întăriturii: era biata noastră bărcuţă, cum am aflat 
mai târziu. Mai departe, lângă gura pârâiaşului, un foc mare 
strălucea printre copaci şi, între acest loc şi corabie, una din 
bărcile de pază făcea naveta; iar oamenii pe care-i văzusem 

aşa de morocănoşi cântau acum la vâslă ca nişte copii. Dar 
era ceva în glasul lor care amintea romul. 

În cele din urmă, m-am gândit că pot s-o iau spre 
întăritură. Mă aflam destul de departe. Stăteam culcat pe 
limba joasă de nisip care îngrădeşte golful către est şi se 
uneşte în timpul refluxului cu Insula Scheletului. Sculându-mă 
în picioare, zării la o oarecare depărtare de limba de nisip, 
ridicându-se din nişte tufişuri pitice, o stâncă singuratică, 
destul de înaltă şi de o neobişnuită culoare albă. Îmi trecu 
prin minte că ar putea fi stânca albă de care-mi vorbise Ben 
Gunn şi unde, dacă am avea vreodată nevoie de o barcă, 
puteam găsi una. 

Am luat-o apoi pe marginea pădurii, până când am ajuns 
în dreptul întăriturii, de acolo, ținând ţărmul, m-am. furişat 
peste îngrăditură şi curând eram călduros primit de prietenii 
mei. 

Le-am povestit repede ce mi s-a întâmplat, apoi am privit 
în jur. Cabana era toată făcută din trunchiuri necojite de pin 
— acoperiş, pereţi şi podea. Podeaua se afla în unele locuri 
la un picior şi chiar la un picior şi jumătate deasupra 
terenului nisipos. Uşa avea în faţă o tindă şi sub tinda asta 
şipotul cel mititel se strângea într-un fel de havuz artificial, 
ciudat ca înfăţişare, căci nu era altceva decât un ceaun mare 
din tuci, cu fundul scos şi îngropat în nisip până la buza 
bordului, cum spunea căpitanul. 

Adăpostul n-avea înăuntru nimic altceva decât un colţ de 
lespede de piatră bălțată, care ţinea loc de vatră, şi un vechi 
coş de fier ruginit, unde se punea jăraticul. 

Povârnişurile dâmbului şi tot cuprinsul întăriturii fuseseră 
despădurite în vederea ridicării casei, şi se putea observa 
după teşitura rămasă ce mândreţe de dumbravă fusesc nimicită. 
După tăierea copacilor, pământul fusese în mare parte spălat 
de ploi, sau se desfundase sub iureşul şuvoaielor năvalnice; 
numai acolo, pe unde şuvița de apă a şipotului izvora din 

ceaun, crescuse un strat gros de muşchi, care, cu cele câteva 
ferigi şi smocuri de buruieni târâtoare, mai înverzea. puţin 
nisipul. Împresurând foarte de aproape întăritura — prea 
aproape pentru apărare, spuneau ei — pădurea se înălța deasă 
şi stufoasă, alcătuită numai din pini, către inima insulei, şi 
bogat vrâstată cu stejari veşnic verzi, către coasta mării. 

Briza rece a serii, de care am pomenit, sufla prin toate 
crăpăturile barăcii, împroşcând pe podină o ploaie neîncetată 
de nisip fin. Aveam nisip în ochi, nisip între măsele, nisip în 
mâncare, nisip jucăuş în izvorul din fundul ceaunului, care 
amintea o supă de ovăz ce începe să fiarbă. Coşul nostru era 
o bortă pătrată în acoperiş; numai o mică parte din fum ieşea 
pe acolo, restul se învârtejea prin casă, stârnindu-ne tusea şi 
făcându-ne să ne lăcrimeze ochii. 

Adăugaţi la toate astea pe Gray, noul nostru tovarăş, care 
avea faţa înfăşurată, din pricina tăieturii căpătate când fugise 
de la răzvrătiți, şi pe sărmanul bătrân Tom Redruth, încă neîn- 
gropat, care zăcea întins lângă perete, țeapăn, sub Union Jack. 

Dacă am fi avut timp să stăm pe tânjală, pe toţi ne-ar fi 
cotropit urâtul; însă aşa ceva nu se putea întâmpla cu 
căpitanul Smollett printre noi. Ne chemă pe toţi la el şi ne 
împărți în două pichete. Într-unul doctorul, Gray şi cu mine; 
în celălalt: squire-ul, Hunter şi Joyce. Aşa obosiţi cum eram 
toţi, doi dintre noi am fost trimişi după găteje pentru foc; alţi 
doi au fost însărcinaţi să sape o groapă pentru Redruth; 
doctorul fu numit bucătar; eu — străjer la uşă; iar căpitanul, el 
însuşi, mergea de la unul la altul, îmbărbătându-ne şi dând 
o mână de ajutor când era nevoie. 

Din când în când, doctorul venea la uşă să tragă un gât 
de aer şi să-şi odihnească ochii care se umflaseră de fum; şi 
de câte ori venea, avea o vorbă pentru mine: 

— Acest Smollett — îmi spuse el într-un rând — e un om 
care prețuieşte mai mult decât mine. Şi când spun asta, nu-i 
floare la ureche, Jim. 

Altă dată, când a venit, a stat un răstimp pe gânduri, fără 
să vorbească. Pe urmă, privindu-mă cu capul puţin aplecat 
într-o parte, mă întrebă: 

— Ce fel de om e Ben Gunn acela ? 

— Nu ştiu, domnule — i-am zis. Parcă n-ar fi întreg la minte. 

— Dacă ai vreo îndoială în această privință, atunci să ştii 
că nu e — răspunse doctorul. Un om care de trei ani îşi muşcă 
unghiile într-o insulă pustie, Jim, nu poate să fie tot aşa de 
întreg la minte ca tine şi ca mine. Nu-i în firea omenească. 
Spuneai că i-e poftă de brânză ? 

— Da, domnule, de brânză — am răspuns. 

— Ca să vezi, Jim — spuse el — ce bine e când are omul 
gusturi subțiri la mâncare. Ştii tabachera mea, nu-i aşa ? Dar 
spune-mi, m-ai văzut vreodată trăgând tabac ? Ei bine, află 
că eu ţin în tabacheră o bucată de brânză de parmezan, o 
brânză care se face în Italia şi-i foarte hrănitoare. Am să i-o 
dau lui Ben Gunn ! 

Înainte de masa din seara aceea, l-am îngropat în nisip pe 
bătrânul Tom şi am stat o clipă în jurul lui, cu capul descoperit 
în bătaia brizei. Strânsesem o grămadă mărişoară de lemne de 
foc, dar nu de ajuns, după părerea căpitanului; el clătină din 
cap şi ne spuse: „Mâine trebuie să mai aduceţi, dar mai cu 
inimă“. Pe urmă, după ce am mâncat afumătură de porc şi am 
băut fiecare câte o cană zdravănă cu grog de coniac, cele trei 
căpetenii s-au dus într-un colț, ca să pună la cale planurile lor. 

Nu ştiau, pare-se, cum să facă față lipsurilor, proviziile 
fiind aproape pe sfârşite. Nu se puteau opri la soluţia de a 
capitula, ca să nu pierim de foame, cu mult înainte să ne vină 
ajutorul. Singura soluţie — la această concluzie a ajuns 
consfătuirea — era să ucidem cât mai mulţi pirați, până ce 
aceştia vor fi obligaţi să capituleze sau să fugă cu „Hispaniola“. 
Din nouăsprezece câți erau, rămăseseră cincisprezece, alți 
doi erau răniţi, iar unul cel puţin — omul împuşcat lângă tun 
— grav rănit, poate chiar mort. Ne-am înţeles ca de câte ori se 

va ivi prilejul, să tragem în ei, căutând să le pricinuim 
pierderi cât mai mari şi expunându-ne cât mai puţin. În afară 
de asta, mai aveam doi aliaţi puternici: romul şi climatul. 

In ceea ce priveşte primul, cu toate că noi eram departe 
de rebeli — la aproape jumătate de milă — îi auzeam zbierând 
şi cântând până noaptea târziu; în ceea ce priveşte al doilea, 
doctorul punea rămăşag pe peruca lui că acolo, în mlaştină, 
unde s-au aciuat, şi lipsiţi fiind de leacuri, jumătate din ei vor 
cădea ca muştele, mistuiţi de friguri în mai puţin de-o 
săptămână. 

— Aşa că — adăugă el — dacă nu ne vor împuşca ei mai 
întâi, au să fie încântați s-o şteargă pe goeletă. E oricum o 
corabie, şi se pot apuca iarăşi de piraterie, presupun eu. 

— Ar fi primul vas pe care-l pierd — spuse căpitanul Smollett. 

Eram mort de oboseală, cum vă puteţi închipui; şi când 
m-a pălit somnul, ceea ce nu s-a întâmplat fără să mă 
răsucesc multişor pe o parte şi pe alta, am adormit buştean. 

Ceilalţi erau de mult în picioare, mâncaseră şi sporiseră 
cu încă aproape jumătate grămada de lemne din ajun, cârid 
mă trezi nu ştiu ce zarvă şi un zgomot de glasuri. 

— Un steag alb ! am auzit pe cineva spunând. 

Şi. îndată după aceea, un strigăt de mirare: 

— E Silver în persoană ! 

La aceste cuvinte am sărit ca ars, şi frecându-mi ochii am 
alergat la unul din crenelurile din perete. 


Capitolul XX 
SOLIA LUI SILVER 


Într-adevăr, de partea cealaltă a îngrăditurii se aflau doi 
oameni, iar unul dintre ei flutura o pânză albă; celălalt — care 
nu era altcineva decât Silver — aştepta liniştit deoparte. 

Era încă foarte devreme şi dimineaţa cea mai rece din 
toate câte am avut în călătorie; frigul îți pătrundea până-n 
măduva oaselor. Un cer senin, fără urmă de nor, scălda 
creştetul copacilor cu o lumină trandafirie. Acolo însă unde 
stăteau Silver şi aghiotantul lui, umbra învăluia încă totul, 
iar aburul alb al smârcului care se târâse pe pământ în timpul 
nopţii le acoperea picioarele până la genunchi. Frigul, ca şi 
pâcla, nu erau semne bune pentru insulă. Fără îndoială, locul 
era umed, bântuit de friguri, nesănătos. 

— Staţi înăuntru ! ne porunci căpitanul. Fac prinsoare, 
zece contra unu, că-i un şiretlic ! 

Apoi strigă spre pirați: 

— Cine-i ? Stai sau trag ! 

— Steag de armistițiu ! strigă Silver. 

Căpitanul stătea în tindă, păzindu-se să nu fie în bătaia 
vreunui glonte viclean, în cazul când asta ar fi plănuit 
tâlharii. Se întoarse către noi, spunând: 

. — pichetul doctorului, la posturi ! Doctore Livesey, 
dumneata stai de veghe, te rog, în partea de nord; Jim — la est; 
Gray — la vest. Pichetul de rezervă să treacă la încărcarea 
flintelor. Atenţie, bravii mei, şi cu ochii-n patru toată lumea ! 

Se întoarse apoi iarăşi spre răzvrătiți: 

— Şi ce vreţi cu steagul vostru de armistițiu ? 

De astă dată celălalt răspunse: 

— Căpitanul Silver vine, domnule, ca să cadă la o învoială 
— strigă el. 

— Căpitanul Silver ? Nu cunosc. Cine e ? strigă căpitanul. 
Şi-l auzirăm adăugând pentru sine: Căpitan ! Măi-măi ! halal 
înaintare în grad. 

— Eu, domnule! După dezertarea dumneavoastră, bieţii 
băieţi m-au ales căpitan, domnule — zise el apăsând înadins 
pe cuvântul „dezertare“*. Suntem gata să ne supunem dacă 
ajungem la o învoială şi nu ni se cere nici o socoteală. Tot 

ce doresc este cuvântul dumneavoastră, căpitane Smollett, 
că mă veţi lăsa să ies din întăritură teafăr şi nevătămat. 
Să-mi daţi numai un minut răgaz înainte de a vă hotărî să 
trageţi, ca să mă pun la adăpost. 

— N-am nici cel mai mic chef să stau de vorbă cu tine — 
spuse căpitanul Smollett. Dar dacă ţii să-mi vorbeşti, nu ai 
decât să vii încoace, asta-i tot. Dacă se va întâmpla cumva 
vreo trădare, apoi numai din partea voastră ar putea să vină, 
şi atunci Dumnezeu să vă ajute ! 

— Asta-mi ajunge, căpitane ! strigă Long John cu voioşie. 
Un cuvânt de-al dumneavoastră mi-e de ajuns. Ştiu ce-i un 
gentleman, puteți să mă credeţi. 

L-am văzut pe omul care purta steagul alb încercând să-l 


- oprească pe Silver. Nu era de mirare, având în vedere tonul 


bărbătesc din răspunsul căpitanului. Dar Silver îi râse în nas 
şi îl bătu pe spate, ca şi cum numai bănuiala unei îngrijorări 
era prostească. Apoi înaintă spre întăritură, zvârli cârja peste 
zaplaz, se săltă într-un picior şi, cu o putere şi o îndemânare 
de necrezut, izbuti să treacă peste meterez şi să se lase cu 
bine jos, de cealaltă parte. 

Mărturisesc că eram mult prea prins de ceea ce se 
petrecea pentru a mai putea fi câtuşi de puțin folositor ca 
santinelă. Într-adevăr, părăsisem de un timp crenelul estic, 
furişându-mă îndărătul căpitanului, care se aşezase pe pragul 
tindei, cu coatele pe genunchi, cu capul în mâini şi cu ochii 
aţintiţi spre apa care bolborosea în vechiul ceaun de tuci, 
revărsându-se în nisip. Fluiera încetişor „Veniţi, fete şi 
băieţi“. 

Silver se trudi mult până urcă dâmbul. Având de luptat cu 
povârnişul foarte repede, cu buturugile groase şi cu nisipul 
moale, el şi cârja lui erau tot aşa de neputincioşi ca o corabie 
cu vântul din faţă. Dar se îndârjea voiniceşte, fără murmur, 
şi răzbi în sfârşit până-n faţa căpitanului, pe care-l salută în 
cel mai frumos chip. Era îmbrăcat cu ce avea mai bun: o 

largă haină albastră cu nasturi de alamă, care îi atârna până 
la genunchi, şi pe cap, dată spre ceafă, o pălărie împodobită 
cu găietane. 

— Ei ? spuse căpitanul ridicând capul. Stai jos ! 

— Nu mă laşi înăuntru, căpitane ? se tângui Long John. E 
prea friguroasă dimineața asta, domnule, ca să mă aşez afară, 
pe nisip. 

— Ehei, Silver — spuse căpitanul — dacă ţi-ar fi plăcut să fii 
om de treabă, ai fi stat acum la căldurică în bucătărie la tine. 
Cum ţi-ai aşternut, aşa dormi. Dacă rămâneai bucătarul 
vasului meu, te cinsteam cum trebuie, dar pentru că eşti, 
după cum pretinzi, căpitanul Silver, un zurbagiu de rând şi 
un pirat, atunci poţi să te duci să te spânzuri ! 

— Bine, bine, căpitane — răspunse bucătarul, aşezându-se 
pe nisip aşa cum fusese poftit. Are să trebuie numai să-mi 
dai mâna la plecare, ca să mă ridic, atâta tot. Fain loc aveţi 
aici ! Ah ! Uite-l pe Jim ! Bună dimineaţa, Jim ! Doctore, 

“sluga dumitale ! Precum văd, sunteţi cu toţii laolaltă, ca o 
familie fericită, ca să zic aşa ! 

— Dacă ai să-mi spui ceva, e mai bine să începi — i-o tăie 

“scurt căpitanul. 

„— Ai dreptate, căpitane Smollett — răspunse Silver. 
Datoria-i datorie, adevărat. Bun, ce mai încolo-încoace... 
Tii, că straşnică figură ne-aţi făcut astă-noapte ! Straşnică 
figură, trebuie să recunosc ! Unii dintre dumneavoastră ştiu 
să mânuiască frumuşel reteveiul. Şi nu tăgăduiesc că o parte 
din oamenii mei s-au resimţit zdravăn, poate că toţi s-au 
resimţit, poate că şi eu m-am resimţit; poate că din pricina 
asta am venit aici ca să cădem la o învoială. Dar ia aminte, 
căpitane, păţania asta — tunete şi fulgere ! n-o să se mai 
întâmple încă o dată. O să punem santinele şi o să mai 
slăbim cu un cart-două viteza romului ! Poate îţi închipui că 
eram afumaţi cu toţii. Dar eu unul îţi spun că n-am tras o 
înghiţitură; eram mort de oboseală, ca un câine; şi dacă mă 

trezeam cu o clipă mai devreme, vă prindeam asupra faptului, 
şi încă cum ! Ăla nu murise când m-am dus să-l văd ! Da, 
da, nu murise încă ! 

— Ei şi ? întrebă căpitanul Smollett, mai rece ca oricând. 

Tot ce îndruga Silver era cimilitură pentru el, dar nu lăsa 
să se ghicească din tonul lui. În ce mă priveşte, începeam 
parcă să ghicesc. Ultimele vorbe ale lui Ben Gunn îmi veniră 
în minte. Începeam să bănuiesc că s-a dus să le facă o vizită 
piraţilor, pe când dormeau beţi cu toţii în jurul focului; şi 
făceam socoteala, cu nespusă bucurie, că duşmanii noştri 
rămăseseră numai paisprezece. 

— Acum să revin la fapt — spuse Silver. Dorinţa noastră e 
să punem mâna pe comoară şi o vom avea, ăsta-i oful nostru. 
Dumneavoastră doriţi să scăpaţi cu viaţă, socot; ăsta-i oful 
dumneavoastră ! Aveţi o hartă, nu-i aşa ? 

— Se prea poate — răspunse căpitanul. 

— Haide-haide, o aveţi, ştiu că o aveţi — stărui Long John. 
Nu-i neapărat nevoie să faci pe râiosul; nu ajută la nimic; 
poţi să mă crezi. Asta voiam să propun; să ne daţi harta. De 
altminteri, în ce mă priveşte, niciodată n-am nutrit vreun 
gând rău împotriva dumneavoastră. 

— Cu mine nu se prinde, omule — îl întrerupse căpitanul. 
Ştiu întocmai ce gânduri cloceşti şi nici că ne pasă; căci 
acuma, vezi bine, nu poţi face nimic ! 

Şi. privindu-l liniştit, căpitanul începu să-şi umple luleaua. 

— Dacă Abe Gray... — spumegă Silver. 

— Termină ! strigă domnul Smollett. Gray nu mi-a spus 
nimic şi nu l-am întrebat nimic; şi ca să ştii, mai iute te-aş 
vedea pe tine şi pe el, şi toată insula sărind în aer bucățele, 
decât să fac aşa ceva. E bine ca să ştii cum stăm ! 

leşirea asta păru că-l liniştise pe Silver. De unde înainte 
se vedea cum creşte într-însul întărâtarea, acum se străduia 
să se stăpânească. 

- De ! nu mă duce mintea să înțeleg cum judecă 
gentlemanii, în bine şi în rău, lucrurile câte sunt pe lume. 
Dar fiindcă văd, căpitane, că te pregăteşti să tragi o lulea, cu 
voia matale am să fac şi eu la fel. 

Îşi umplu luleaua şi o aprinse; cei doi oameni fumară o 
bucată de vreme în tăcere, când uitându-se unul la altul, 
când înfundând tutunul în ciubuc, când aplecându-se ca să 
scuipe. 

— Acuma — reîncepu Silver — asta este. Să ne daţi harta ca 
să putem găsi comoara şi încetați să-i mai împuşcaţi pe bieţii 
marinari şi să le spargeţi capetele când dorm ! Dacă faceţi 
aşa cum vă spun eu, vă las să alegeţi. Ori veniţi la bord cu 
noi, după ce încărcăm comoara, şi mă leg cu jurământ, în 
afară de. cuvântul meu de cinste, să vă debarce undeva pe 
uscat, nevătămați; ori, dacă propunerea mea nu vă surâde, 
fiindcă, de ! unii din oamenii mei sunt cam ţopârlani şi au 
vechi socoteli arvunite cu dumneavoastră, puteţi rămâne aici. 
Da, puteţi rămâne. Impărțim proviziile cu dumneavoastră, 
parte dreaptă; şi iarăşi mă leg cu jurământ să anunţ primul 
vas întâlnit să vie să vă ia. Recunoaşteţi, cred, că v-am vorbit 
desluşit !. Mai mult decât atâta nu puteţi pretinde, 
mărturiseşte ! Am nădejdea — adăugă, ridicând glasul — că 
toți câţi se află aici au luat aminte la vorbele mele, căci 

„ce-am spus unuia, am spus pentru toată lumea. 

Căpitanul Smollett se ridică în picioare şi îşi scutură 
cenușa lulelei în palma mâinii stângi. 

— Asta-i tot ? întrebă el. 

— E ultimul meu cuvânt, mii de tunete ! răspunse John. 
Dacă nu primiţi, nu mai vedeţi de la mine decât gloanţe ! 

— Foarte bine — spuse căpitanul. Acuma, ascultă-mă şi tu 
pe mine. Dacă veniţi unul câte unul, neînarmațţi, îmi iau 
sarcina să vă pun pe toţi în fiare şi să vă duc în Anglia, ca să 
fiți judecaţi. Dacă nu vreţi, aşa cum e adevărat că mă numesc 
Alexander Smollett şi că steagul suveranului meu flutură 

sus, puteţi fi siguri că o să vă trimit peşcheş pe capul lui, 
Davy Jones!. Comoara n-o puteţi găsi. Vasul nu-l puteţi 
conduce, nici unul din voi n-are habar cum se conduce un 
vas. Nu ştiţi nici măcar să vă bateţi. Gray, care-i aici, a ţinut 
piept la cinci din ai voştri. Vasul vostru va sta ferecat în 
ancoră, jupâne Silver; nu vă puteţi îndepărta de țărm şi aici 
veţi zace. Eu atât vă spun acum, şi astea-s ultimele vorbe 
bune pe care le auziţi de la mine; căci de acuma înainte, pe 
Cel de Sus, îți făgăduiesc un glonte în spinare la prima. 
întâlnire ! Şterge-o, băiete ! Ia-ţi, te rog, cârja şi du-te 
învârtindu-te ! 

Faţa lui Silver era de zugrăvit; de furie ochii îi ieşiseră 
din cap. Scutură scrumul din lulea. 

— Dă-mi mâna să mă ridic ! şuieră el. 

— Vezi de altul ! răspunse căpitanul. 

— Cine-mi ajută să mă ridic ? răcni el. 

Nici unul din noi nu se mişcă. Atunci, împroşcând cele 
mai murdare blesteme, se târî de-a buşilea pe nisip până la 
uşa tindei şi izbuti, agăţându-se de ea, să se sprijine în cârjă. 
După asta, plesni un scuipat în şipot. 

— Na ! strigă el — uite ce gândesc eu despre voi ! N-o să 
treacă un ceas şi o să vă pârjoliţi în baraca asta veche ca un 
punci de rom. Râdeţi, hai ? Tunete şi fulgere ! Râdeţi acuma ! 
In mai puţin de un ceas o să râdeţi altminteri ! Aceia din voi 
care au să moară, or să fie cei mai norocoşi ! 

Se poticni şi scoase o înjurătură înspăimântătoare. apoi, 
după ce îşi croi drum prin nisip, reuşi, după patru sau cinci 
încercări neizbutite, să treacă peste îngrăditură, ajutat de 
omul cu steagul alb, iar în clipa următoare amândoi se 
mistuiră printre copaci. 


! Davy Jones, aşa îi ziceau altădată marinarii, în credinţa lor 
superstițioasă, duhului oceanelor (n. t.). 

Capitolul XXI 


ATACUL 


De îndată ce Silver dispăru, căpitanul, care nu-l slăbise o 
clipă din ochi, se întoarse cu faţa spre noi şi nu ne găsi pe 
nici unul la post, afară de Gray. Pentru prima oară l-am văzut 
supărat. 

- La posturi ! strigă el. Şi după ce toată lumea îşi luă 


locul în primire, spuse: Gray, am să te trec în jurnalul de 


bord — spuse el. Ai stat la datorie ca un adevărat marinar. 
Domnule Trelawney, mă mir de dumneata. Doctore, parcă 
spuneai că ai purtat odată uniforma regelui ! Dacă aşa l-ai 
servit la Fontenoy, domnule, mai bine rămâneai în hamacul 
dumitale ! 

Pichetul doctorului se afla acum la creneluri, ceilalți se 
grăbeau să încarce flintele de rezervă şi toţi se simțeau, cum 
vă închipuiţi, cu musca pe căciulă.” 

Căpitanul ne privi o bucată de timp în tăcere. Apoi vorbi: 

— Prieteni — zise el — i-am frecat ridichea lui Silver. 
Înadins i-am vorbit aşa, ca să-l pun pe jeratic; până într-un 
ceas, aşa cum a spus, vom fi atacați. Ei ne depăşesc ca număr, 
nu-i nevoie să v-o amintesc, dar noi luptăm din adăpost; 
acum un minut, aş mai fi adăugat că luptăm disciplinat. 
N-am nici un motiv să mă îndoiesc că nu-i putem dovedi, 
totul e să vreți ! 

După aceea, făcu un tur de inspecţie şi ţinu să ne spună că 
totul e în ordine. 

Cei doi pereţi laterali ai cabânei, spre est şi vest aveau 
numai două creneluri; în peretele de la sud, unde era tinda, 
tot două; în cel de la nord, cinci. Aveam cu totul douăzeci 
de flinte pentru şapte oameni; lemnele de foc fuseseră 
rânduite înăuntru, în patru stive, ca nişte tarabe, câte una 

cam la mijlocul fiecărui perete, şi pe fiecare tarabă din astea 
pusesem muniții şi câte patru flinte încărcate, care stăteau la 
îndemâna apărătorilor. În mijloc erau aşezate spăngile. 

— Stingeţi focul — spuse căpitanul — nu mai e frig şi 
n-avem nevoie de fum în ochi. 

Domnul Trelawney scoase coşul de fier afară şi stinse 
tăciunii, acoperindu-i cu nisip. 

- Hawkins, tu n-ai mâncat încă! urmă căpitanul Smollett. 
Ia-ţi singur porţia şi îmbuc-o acolo, la postul tău. Grăbeşte-te, 
băiete; o să ai nevoie de timp mai târziu. Hunter, dă un rând 
de coniac la toată lumea. 

În vreme ce se petreceau toate acestea, căpitanul îşi 
întocmea în minte planul de apărare. 

— Doctore, dumneata stai la uşă — orândui el. Vezi de te 
fereşte cât poţi de mult; rămâi înăuntru şi trage prin pervazul 
tindei. Hunter, treci la peretele de est. Joyce, treci, te rog, la 
vest. Domnule Trelawney, dumneata. care eşti cel mai bun 
trăgător, te aşezi împreună cu Gray la peretele mai mare de 
la nord, acela cu cinci creneluri;. acolo-i primejdia. Dacă 
răzbesc până acolo şi trag în noi prin propriile noastre 
creneluri, am păţit-o.rău. Hawkins, nici tu nici eu nu suntem 
trăgători grozavi; noi încărcăm flintele şi dăm ajutor unde e 
nevoie. 

Aşa cum spusese căpitanul, frigul slăbise de tot. De 
îndată ce soarele se înălță deasupra coamei copacilor, razele 
lui se revărsară puternic peste locul despădurit, sugând 
dintr-o sorbitură teaţa. Nisipul se înfierbântă, iar răşina din 
lemnăria întăriturii începu să se topească. Lepădasem 
mantale şi vestoane, ne descheiasem, la gât, desfăcând 
gulerele şi suflecând mânecile cămăşilor până la umăr. 
Stăteam aşa, fiecare la postul lui, copleşiți de zăpuşeală şi 
nelinişte. 

Trecu un ceas... 

— Vedea-i-aş spânzurați ! strigă căpitanul. E mai apăsător 
decât o linişte prea calmă. Gray, ia chiuie tu o dată ! 

Chiar în clipa aceea, se auziră întâiele zvonuri ale 
atacului. 

— Mă rog frumos, domnule căpitan — întrebă Joyce — dacă 
văd pe cineva, trag ? 

— Ce mai întrebi ? strigă acesta. 

- Mulţumesc frumos. domnule căpitan — răspunse Joyce, 
cu aceeaşi calmă bună-cuviinţă. 

Câtva timp nu se petrecu nimic; întrebarea lui Joyce însă 
ne asmuţi pe toţi; cu ochii şi urechile încordate, puşcaşii 
cumpăneau armele în mâini, iar căpitanul, în mijlocul 
cabinei, stătea cu buzele strânse şi faţa încruntată. 

Câteva clipe trecură, şi deodată Joyce ridică puşca la umăr 
şi trase. Nici nu se mistuise bine detunătura în depărtare, că 
de afară altele o repetară, într-un răpăit neîncetat de salve, 
una după alta, de jur împrejurul îngrăditurii. Câteva gloanţe 
nimeriră adăpostul, dar nici unul nu pătrunse înăuntru. Şi 
când fumul se împrăştia şi pierea, îngrăditura şi pădurea din 
jurul ei păreau tot aşa de liniştite şi pustii ca mai înainte. 
Nici o creangă nu mişca, nici o sclipire de pe ţeava vreunei 
flinte nu trăda prezenţa duşmanilor noştri. 

— L-ai pocnit pe omul dumitale ? întrebă căpitânul. 

— Nu, domnule căpitan — răspunse Joyce. Cred că nu, 
domnule căpitan. 

— Lasă modestia ! Aici, cel mai bun lucru e să spui 
adevărul — murmură căpitanul Smollett. "Încarcă-i flinta, 
Hawkins ! Cam câţi erau înspre partea dumitale, doctore ? 

— Pot s-o spun cu precizie — spuse doctorul Livesey. În 
partea mea s-au tras trei împuşcături. Am văzut trei flăcări, 
două deodată mai apropiate, şi alta mai depărtată, spre vest. 

— Trei ! repetă căpitanul. Şi în partea dumitale câte erau, 
domnule Trelawney ? 

Dar de data aceasta răspunsul nu putea fi dat aşa de lesne. 
Dinspre nord veniseră multe împuşcături — şapte, după 
socoteala squire-ului, opt sau nouă, după Gray. De la est şi 
vest s-a tras numai câte un singur foc. Era limpede, prin 
urmare, că atacul se va desfăşura dinspre nord, şi că în 
celelalte trei părţi vom fi hărțuiţi doar. Căpitanul Smollett 
însă nu schimbă nimic din cele orânduite. Dacă răzvrătiţii 
izbutesc să treacă peste îngrăditură — chibzuia el — nu-i greu 
să pună stăpânire pe vreun crenel lipsit de apărare şi să ne 
împuşte în propriul nostru adăpost, ca pe nişte guzgani. 

Nici n-am avut mult timp de gândit. Deodată, cu un 
strigăt asurzitor, de iureş, o ceată mică de pirați ţâşni din 
pădure, dinspre partea de nord, alergând drept spre îngrăditură. 
In acelaşi moment porniră din nou şi împuşcăturile din pădure, 
iar un glonţ vâjâind prin uşă făcu bucățele flinta doctorului. 

Atacanţii se cățărau buluc pe uluci, ca nişte maimuțe. 
Squire-ul şi Gray trăgeau mereu, trăgeau necontenit; trei 
oameni căzură, unul înăuntrul îngrăditurii, ceilalţi doi în 
afara ei. Dintre aceştia unul era, de bună seamă, mai mult 
speriat decât lovit, căci se ridică numaidecât în picioare şi 
dispăru fulgerător între copaci. 

Aşadar, doi muşcaseră ţărâna, unul fugise, patru izbutiseră 
să pătrundă înăuntrul îngrăditurii; şi în vremea aceasta, din 
adăpostul pădurii, şapte sau opt oameni, având negreşit 
fiecare mai multe flinte, trăgeau cu înverşunare, dar fără 
folos, în cabana noastră. 

Cei patru, care reuşiseră să pătrundă, veneau în fugă spre 
casă, strigând în timp ce alergau. încurajați cu alte strigăte 
de răzvrătiţii pitiți după copaci. S-au tras atunci destule 
focuri; dar în aşa hal se grăbeau trăgătorii, încât nici unul, 
pare-se, nu-şi ajunse ţinta. Cât ai bate din palme, cei patru 
pirați trecură peste dâmb şi se năpustiră spre noi. 

Capul lui Job Anderson, şeful de echipaj, apăru în 
deschizătura din mijloc a crenelului. 

— Pe ei, grămadă ! Grămadă ! răcni el cu glas tunător. 

În aceeaşi clipă, un alt pirat înşfăcă flinta lui Hunter de 
țeavă, i-o smulse din mână şi prin spărtura crenelului îl pocni 
în cap atât de tare, încât bietul om se prăbuşi fără cunoştinţă 
pe podea. În acest timp, un al treilea, care ocolise 
nestingherit cabana, se ivi pe neaşteptate în uşa tindei, 
repezindu-se cu jungherul asupra doctorului. 

Roata se întorsese cu totul. De unde, cu o clipă mai 
înainte, trăgeam noi de după meterez, într-un duşman 
descoperit, acum noi eram cei descoperiţi şi în neputinţă de 
a întoarce loviturile. 

Casa era împânzită de fum şi datorită fumului ne aflam 
într-o oarecare siguranță. Strigătele şi învălmăşeala, flăcările 
şi pocnetele pistoalelor şi un geamăt înfiorător mi se 
învârtejeau în urechi. 

— Afară, băieţi ! Ieşiţi afară şi băteţi-vă la loc deschis ! 
Spăngile ! strigă căpitanul. 

Am înşfăcat o spangă din grămadă şi altcineva, smulgând 
şi el una în acelaşi timp, mă tăie la degete, dar nici n-am 
simțit rana. M-am repezit pe uşă afară, în lumina soarelui. 
Cineva, nu ştiu cine, venea îndată în urma mea. Chiar în faţa 
mea, doctorul, în luptă cu un atacator, îl respingea peste 
dâmb şi tocmai când îmi căzuse privirea într-acolo el 
izbutise să-i surprindă un punct slab în apărare, şi-l văzui pe 
hoţoman prăvălindu-se pe spate şi sângerând dintr-o tăietură 
de-a curmezişul obrazului. 

— Treceți după casă, băieţi ! După casă ! strigă căpitanul; 
Set în vălmăşagul acela am prins o schimbare în glasul 
ui 

Am ascultat porunca şi dând un ocol pe la est, cu spanga 
în mână, am ocolit pe după colțul cabanei. În clipa următoare 
mă pomenii nas în nas cu Anderson. Răcnind ca un turbat el 
ridică deasupra capului jungherul, care sclipi în lumina 
soarelui. N-am mai avut timp să mă sperii, căci înainte de 


132 


a-mi da lovitura, am sărit în lături şi poticnindu-mă în 
nisipul moale, am venit de-a berbeleacul pe clinul dâmbului, 
cu capul înainte. 

Când o zbughisem pe uşă afară, la început, alţi pirați se 
pregăteau să sară şi dânşii gardul, ca să isprăvească cu noi. 
Ba chiar unul din ei, cu o scufie stacojie pe cap, cu jungherul 
în dinţi, se cocoţase pe creasta întăriturii încălecând-o. 
Răstimpul de la una la alta fusese aşa de scurt, că atunci 

când m-am ridicat din căzătură i-am văzut pe toţi în aceeaşi 
poziţie — cel cu scufa stacojie era tot sus, călare, iar capul 
altuia mai privea peste vârful gardului. Şi totuşi, în frântura 
asta de timp, bătălia luase sfârşit şi biruinţa era a noastră. 

Gray, care venea chiar în urma mea, îi veni de hac şefului 
de echipaj, împungându-l cu spanga, înainte ca acesta să mai 
aibă timp să se reculeagă din uluiala pricinuită de lovitura 
de jungher pe care o dase în gol. Un altul, lovit de un glonte 
prin crenel, pe când trăgea în cei din casă, se zbătea acum în 
ghearele morţii, cu pistolul încă fumegând încleştat în mână. 
Pe al treilea îl scosese doctorul din luptă, dintr-o singură 
lovitură. Din cei patru care săriseră peste gard, mai rămăsese 
numai unul, stingher, şi acesta, pierzându-și jungherul în 
încăierare, se pregătea să facă acuma calea întoarsă, 
căţărându-se pe uluci, cu spaima morţii ce-l amenința. 

- Trageţi, trageţi din casă ! strigă doctorul. Şi voi, Şieti, 
înăuntru, la adăpost ! 

Dar vorbele lui n-au mai fost auzite, nimeni n-a tras, aşa 
că ultimul atacant scăpă teafăr, dispărând cu ceilalţi în 
pădure. În trei secunde nici urmă de duşman nu se mai 
vedea, afară de cei cinci doborâţi, patru înăuntru şi unul în 
afara îngrăditurii. 

Doctorul, Gray şi cu mine fugirăm cât ne ţineau 
picioarele spre adăpost. Mult nu le trebuia supravieţuitorilor 
ca să-şi ia flintele din locul unde le lăsaseră, şi dintr-o clipă 
în alta împuşcăturile puteau reîncepe. 

„Între timp, fumul din casă se mai împrăştiase şi văzurăm 
dintr-o ochire prețul cu care plătisem biruinţa. Hunter zăcea 
fără simţire, alături de crenelul lui; Joyce, lângă al lui 
împuşcat în cap, de-a pururi nemişcat; şi drept în mijloc. 
squire-ul îl sprijinea pe căpitan, unul mai palid decât celălalt. 

— Căpitanul e rănit ! spuse domnul Trelawney. 

— Au fugit ? întrebă domnul Smollett. 

= Câţi au mai putut. Dar nici o grijă — ră 
— cinci din €1 n-au să mai fugă niciodată. 
ie Cinci ! exclamă căpitanul. Asta nu-i rău. Cinci la trei 
inseamnă patru contra nouă. Stăm mai bine ca la început. 


Eram şapte la nouăsprezece, sau cel puţin aşa ne 
închipuiaml. 


Spunse doctorul 


1 ia i ăi 
Răzvrătiţii rămăseseră în număr de opt, căci omul împuşcat 
de domnul Trelawney pe puntea goeletei murise chiar în acea seară. 


Dar asta au aflat-o abia mai târziu oamenii din echipa rămasă 
credincioasă (n. a.). 


Partea a cincea 


AVENTURA MEA PE MARE 


Capitolul XXII 


CUM A ÎNCEPUT AVENTURA MEA PE MARE 


Blestemaţii nu s-au mai întors — şi nici din pădure nu s-a 
mai tras vreun glonte. „Şi-au luat tainul pentru ziua aceea“ — 
vorba căpitanului — aşa că am avut răgazul să-i îngrijim pe 
răniți şi să mâncăm. Squire-ul şi cu mine am gătit afară, în 
ciuda primejdiei, dar făceam treabă de mântuială. înfioraţi 
cum eram de vaietele sfâşietoare pe care le scoteau pacienţii 
doctorului. 

Din cei opt oameni căzuţi în luptă, numai trei mai 
răsuflau — piratul care fusese împuşcat la crenel. Hunter şi 
căpitanul Smollett. Dintre aceştia, primii doi erau cu un 
picior în groapă şi, într-adevăr, răzvrătitul îşi dădu sufletul 
Sub cuțitul doctorului, iar Hunter, cu toate strădaniile depuse, 
nu-şi mai recăpătă cunoştinţa. S-a chinuit o zi întreagă 
respirând greu, ca bătrânul pirat Billy. când l-a lovit 
apoplexia; avea coşul pieptului zdrobit de lovitura primită, 
iar în cădere îşi spărsese țeasta; în noaptea următoare, fără 
să fi făcut vreo mişcare, îşi dădu sufletul. 

În ce-l priveşte pe căpitan, rănile lui erau grave, dar nu 
mortale. Glonţul lui Anderson -— căci Job trăsese întâi 
într-însul — îi sfărâmase omoplatul şi-i atinsese plămânul, dar 


„uşor; al doilea glonţ îi trecuse prin pulpă. 

— Se face bine — zicea doctorul. Dar câteva săptămâni nu 
are voie să umble, să-şi mişte braţul, şi dacă e cu putinţă, 
nici măcar să vorbească. 

Tăietura de la degetele mele era un fleac. Doctorul 
Livesey mi-a pus un plasture şi pe deasupra mi-a tras şi o 
urecheală. 

După masă, squire-ul şi doctorul au ținut sfat cu căpitanul; 
şi după ce şi-au uşurat inima vorbind — asta s-a întâmplat nu 
mult după dejun — doctorul şi-a luat pălăria şi pistoalele, şi-a 
încins tesacul, a băgat harta în buzunar şi cu flinta la spinare 
a trecut peste îngrăditură, apucând-o cu paşi mari spre 
pădure. ] 

Gray şi cu mine stăteam la celălalt capăt al întăriturii, ca 
să nu fim în apropierea şefilor noştri pe când se sfătuiau; 
Gray îşi scoase luleaua din gură şi aproape că uită s-o mai 
pună la loc, atâta îl uimise plecarea doctorului. 

— Vai de mine ! Pentru numele lui Dumnezeu — glăsui el 
— a înnebunit doctorul Livesey ? * 

— Nici un vai de mine ! răspunsei eu. E aproape cel din 
urmă din tot echipajul ăsta căruia, după părerea mea, i se 
poate întâmpla aşa ceva ! 

— Mă rog — spuse Gray — poate că nu-i nebun; dar dacă el 
nu este, ia aminte la vorbele mele: atunci sunt eu ! 

— Cred — i-am răspuns — că doctorul are socotelile lui; şi 
dacă nu mă înşel, se duce să se întâlnească cu Ben Gunn. 

Chibzuisem bine, cum am aflat mai târziu; dar deocamdată, 


tot şi atâta moarte în juru-mi, încât locul ăsta îmi stârni un 
dezgust frate cu frica. 

În timp ce stropeam cu apă cabana şi spălam vasele, 
dezgustul acela şi pizma creşteau în. mine mai tare, tot mai 
tare; în cele din urmă, ispitit de un sac cu pesmeţi aflat în 
apropiere, şi cum nimeni nu mă vedea, am luat din el, 
umplându-mi amândouă buzunarele vestonului. 

Eram bezmetic, dacă vreţi, şi pornit desigur să fac o faptă 
pe cât de smintită, pe atât de îndrăzneață; hotărâsem însă s-o 
aduc la îndeplinire cu cea mai mare grijă cu putință. Pesmeţii 
aceştia, în cazul când mi s-ar fi întâmplat ceva, trebuia să-mi 
folosească să nu mor de foame cel puţin până în ziua 
următoare. 

Celălalt lucru pe care l-am luat a fost o pereche de 
pistoale, şi cum păstrasem în haină un corn cu iarbă de puşcă 
şi gloanţe, am socotit că sunt bine înarmat. 

În ceea ce priveşte planul pe care mi-l făurisem în minte, 
nu era chiar aşa de rău, la urma urmei. Mă gândeam să cobor 
până la limba de nisip care desparte la est golful de largul 
mării, să găsesc Stânca Albă pe care o zărisem în seara 
trecută şi să mă încredințez dacă într-adevăr acolo îşi 
ascundea Ben Gunn barca; era după cum vedeţi o ispravă 
care avea însemnătatea ei, lucru pe care-l cred şi acuma. 
Întrucât eram sigur că nu mi s-ar fi dat voie să-părăsesc 
întăritura, singurul meu gând era s-o şterg... englezeşte, 
strecurându-mă afară, nebăgat în seamă de nimeni. Însă 


având în vedere că în casă era o căldură înăbuşitoare şi că » purtarea asta atât de rea arunca o lumină urâtă asupra faptei 


stratul, de, nisip, dinăuntrul îngrăditurii dogorea în văp: "mele. Dar, ce vreți, nu eram decât un băiețaş hotărât să nu 
soarelui de amiază, începui să mă gândesc la un lucru ce-: “dau înapoi 


încolţise în minte dar care, recunosc, nu era deloc chibzu li “Pe scurt întâmplarea m-a ajutat de minune. Sguire-ul şi 


Incepeam să-l pizmuiesc pe doctor, care hoinărea acum L * Gray stăteau adânciți în treburile lor: îl pansau pe căpitan; 
umbra răcoroasă a copacilor, cu păsărele în preajma lui şi drumul era slobod. Iute ca săgeata am sărit gardul, şi iată-mă 
mireasma plăcută de pini, în vreme ce eu mă prăjeam aici, în desişul pădurii; înainte de a se observa lipsa mea, eram 
cu hainele năclăite de răşina topită; şi era atâta sânge peste departe de strigătul de chemare al tovarăşilor. 


[i 

Aceasta era cea de-a doua nebunie a mea, mult mai gravă : 


decât prima, deoarece lăsam numai doi oameni valizi să 
păzească casa; dar, ca şi cea dintâi, ea a contribuit la mântuirea 
noastră a tuturor. j 

Am luat-o de-a dreptul Spre coasta de răsărit a insulei. 
căci hotărâsem să cobor până la limba de nisip dinspre partea 
mării, ca să nu fiu zărit de cei din golf. Trecuse de mult 
ceasul amiezii, deşi era încă soare şi cald. În vreme ce 
mergeam prin desişul pădurii, auzeam nu numai vuietul 
neîncetat al valurilor în depărtare, ci şi un anume fâşâit al 
frunzişului însoţit de pocnetul crengilor, semn că vântul se 
întețise mai mult ca de obicei. Trâmbe de aer rece începură 
curând să mă învăluie; câţiva paşi mai departe am ieşit la 
marginea dumbrăvii, de unde văzui marea albastră şi 
insorită, întinsă până-n zare, şi talazurile rostogolindu-se şi 
zvârcolindu-se înspumate, de-a lungul golfului. 

In jurul Insulei Comorii marea nu era niciodată liniştită. 
Soarele putea străluci sus în văzduh: să nu plutească în aer 
nici o adiere, fața oceanului să fie netedă şi albastră şi, totuşi, 
valurile uriaşe continuau să galopeze de-a lungul coastei 
răsăritene, bubuind şi răzbubuind zi şi noapte, fără odihnă; şi 
cred că nu e colţ în insulă de unde cineva să nu-i audă 
vuietul. 

Am mers âşadar de-a lungul țărmului până Când, socotind 
că coborâsem destul către sud, m-am Strecurat sub adăpostul 
unui desiş, târându-mă încetişor pe muchia limbii de nisip. 
In spatele .meu era marea, în faţă, ancorajul; briza, 
istovită parcă de puterea neobişnuită cu care suflase, se 
potolise; îi luaseră locul uşoare şi schimbăcioase adieri de la 
sud şi sud-est, care mânau trâmbe mari de pâclă; şi apele 
golfului, adăpostite de Insula Scheletului, erau liniştite, ca 
de plumb, la fel ca în ziua când intrasem pentru prima oară. 
„Hispaniola“ se zugrăvea toată în această oglindă netedă, de 

la linia de plutire până-n vârful catargului, unde flutura Jolly 


Roger-ul piraţilor. 

Lângă ca se afla una din bărci, cu Silver la cârmă — pe el 
îl recunoşteam totdeauna — şi alți doi oameni aplecaţi peste 
tambuchiul de la pupă, unul din ei cu o scufă roşie pe cap — 
acela pe care-l văzusem încercând să sară îngrăditura, cu 
câteva ceasuri înainte. Stăteau la taifas şi erau veseli, deşi la 
depărtarea la care mă găseam — aproape o milă — nu puteam 
prinde, fireşte, nici o vorbă din ceea ce spuneau. Deodată se 
auziră nişte ţipete îngrozitoare, parcă din altă lume, care 
m-au speriat rău dintru-ntâi, dar repede mi-am amintit de 
glasul căpitanului Flint, ba chiar mi s-a părut că zăresc 
pasărea cu pene strălucitoare cocoţată pe mâna stăpânului ei. 

Curând după aceea, bărcuţa vâslea spre țărm şi omul cu 
scufia roşie, urmat de tovarăşul lui, cobori sub tambuchi. 
Chiar atunci soarele scăpătă îndărătul „Ocheanului“, şi cum 
ceața se îngroşa cu repeziciune, începu să se facă întuneric 
de-a binelea. Văzui că nu era vreme de pierdut, dacă ţineam 
să mai găsesc ciobaca lui Ben Gunn încă în seara aceea. 

Stânca Albă, destul de vizibilă, se afla cam la o optime de 
milă de limba de nisip; mi-a trebuit însă o bună bucată de 
timp până să ajung acolo, deoarece mă târam pe brânci prin 
mărăcini. Noaptea se lăsase aproape de tot, când am pus 
mâna pe marginile ei aspre. Drept la poalele stâncii era o 
scorbură mititică, îmbrăcată cu muşchi verde, ascunsă de 
bancul de nisip şi de bălăriile dese, înalte până la genunchi, 
care creșteau din belşug pe locul acela; iar în mijlocul 
acestei văgăuni zării, într-adevăr, un cort mititel din piele de 
capră, asemănător cu acela cu care umblă şătrarii pe la noi 
prin Anglia. 

M-am strecurat în văgăună, am ridicat o poală a cortului 
şi am dat peste ciobaca lui Ben Gunn -— cel mai din topor 
lucru din câte lucruri s-au meşterit vreodată; un grosolan şi 
strâmb schelet din lemn tare, peste care fusese întins un 

înveliş de piei de capră, cu părul înăuntru. Era o luntre foarte 
mică, chiar pentru mine, şi anevoie puteam să-mi închipui 
că ar fi putut duce un om de statură mare. Avea un fel de 
bancă, aşezată aproape pe fundul ei, cu un fel de stinghie 
pentru proptit picioarele şi o dublă vâslă pentru împins. 

Nu mai văzusem până atunci o ciobacă de pescar, aşa 
cum le dulghereau vechii bretoni, dar de atunci am avut 
prilejul să văd, şi nu pot să vă dau o idee despre ciobaca lui 
Ben Gunn decât arătând că era cea dintâi şi cea mai 
primitivă ciobacă făcută vreodată de mână de om. Însă avea 
şi merite mari: era foarte uşoară şi lesne de purtat în spinare. 

Ehei ! Acuma, că am găsit barca, ați putea crede că m-am 
săturat de umblat hai-hui de colo-colo ? Vedeţi, între timp îmi 
venise în minte o altă trăsnaie şi aşa de stăruitor mă ispitea 
încât țineam morţiş s-o aduc la îndeplinire, şi socot că aş fi 
făcut-o chiar sub nasul căpitanului Smollett. Anume am 
plănuit să mă furişez, la adăpostul întunericului, până la 
„Hispaniola“, să tai parâmele şi s-o las să eşueze pe uscat, 
unde i-ar veni ei cheful. Socoteam că răzvrătiţii, după 
înfrângerea suferită în dimineaţa aceea, nu aveau altă dorință 
mai arzătoare decât să ridice ancora şi s-o tulească în larg: 
prin urmare, chibzuiam cu, ar fi o ispravă grozavă dacă le-aş 
zădărnici planurile; văzând acuma că-şi lăsaseră străjile lor 
fără barcă, socoteam să pot izbuti cu cel mai puţin risc. 

M-am aşezat jos, aşteptând întunericul şi ronţăind cu 
mare nesaţ din pesmeţii pe care-i luasem. Din zece mii de 
nopţi nu s-ar fi brodit una mai potrivită pentru planul meu. 
Pâcla cuprinsese întreg văzduhul. Când cele din urmă lumini 
ale zilei se şterseră şi picriră, o desăvârşită beznă învălui 
Insula Comorii. Şi când, într-un sfârşit, luând în spinare 
ciobaca, am ieşit pe orbecăite, poticnindu-mă din văgăuna 
unde cinasem, în tot cuprinsul golfului nu se vedeau decât 
două luminiţe. 

Una — vâlvătaia focului de pe țărm, în jurul căruia piraţii 
învinşi dormeau scufundaţi în beţie. Cealaltă, un simplu 
cearcăn de lumină abia străbătând întunericul, arăta locul 
unde era ancorat vasul. Fluxul îl mişcase, rotindu-l încet- 
încet în jurul parâmei, aşa că acum prora era îndreptată spre 
mine, iar singurele lumini care mijeau la bord veneau din 
cabină; ceea ce vedeam nu era altceva decât răsfrângerea în 
ceaţă a razelor puternice de lumină, care se revărsau din 
fereastra de la pupă. 

Între timp începuse refluxul şi a trebuit să străbat o lungă 
fâşie de nisip mâlos, în care mă afundam uneori până la 
glezne, înainte de a ajunge la hotarul apei în retragere; şi 
bălăcind puţintel mai cu opinteală, mai cu îndemânare, am 
izbutit să pun ciobaca pe apă, cu tălpoaia în jos, aşa cum 
trebuie. 


Capitolul XXIII 


REFLUXUL 


Ciobaca — aşa cum am avut în dese rânduri prilejul să-mi 
dau seama, înainte de a isprăvi cu ea — era o foarte sigură 
bărcuţă pentru o persoană de statura şi greutatea mea, plutind 
cu uşurinţă şi totodată susținându-se bine pe valuri; avea însă 
multe toane şi era al naibii de greu de condus. Oricât ai fi 
vrut s-o mulțumeşti. întotdeauna o lua razna pieziş, şi figura 
în care se dovedise neîntrecută era să se învârtească şi să se 
tot învârtească în jurul ei. Însuşi Ben Gunn mărturisea că 
„trebuia s-o mânuieşti mult până să-i prinzi merchezul“. 

Fireşte, eu nu-i ştiam încă merchezul. Se învârtea în orice 
direcție, afară de aceea în care voiam eu; mai tot timpul 

mergea cu vântul în coastă şi sunt mai mult decât sigur că 
dacă n-ar fi împins-o refluxul n-ar fi ajuns niciodată la 
goeletă. Din fericire, vâslind chiar într-o doară, refluxul mă 
trăgea cu el, înainte; oricum aş fi cârmit-o, era cu neputinţă 
să nu mă ducă, purtat de curent, drept la „Hispaniola“. 

În primul moment goeleta îmi apăru ca o pată mai neagră 
decât întunericul nopţii, apoi catargele şi conturul vasului 
începură să se deosebească şi, în clipa următoare (căci, cu 
cât înaintam, refluxul înteţea puterea curentului), mă 
pomenii lângă parâma ancorei pe care o apucai. 

Goeleta trăgea aşa de tare de ancoră, încât parâma era 
întinsă ca o coardă de arc. Jur împrejurul vasului, clocotitorul 
curent fierbea şi bolborosea ca un şuvoi de munte. O singură 
tăietură cu briceagul meu de marinar şi „Hispaniola“ ar pluti 
în murmurul valurilor. 

Toate bune până aici; îndată însă îmi amintii că o parâmă 
întinsă, tăiată brusc, este tot atât de primejdioasă ca un cal 
nărăvaş. Era mai mult ca sigur că dacă aş fi avut nesăbuinţa 
de a desprinde astfel „Hispaniola“ de ancoră, ar fi fost 
aruncată în sus şi ciobaca. 

Gândul acesta m-a oprit şi dacă norocul nu m-ar fi ocrotit 
în chip deosebit ar fi trebuit să părăsesc planul meu. Însă 
boarea uşoară, care suflase dinspre sud şi sud-est, îşi schimbă 
direcţia, începând să bată, după căderea nopţii, dinspre 
sud-vest. Tocmai când chibzuiam ce să fac, o răbufnire de 
vânt se stârni, prinse în piept „Hispaniola“ şi o sili să se 


urnească împotriva curentului; spre marea mea bucurie, . 


simții parâma slăbind; şi o clipă, mâna cu care o ţineam se 
afundă în apă. 

Asta mă hotărî; am scos briceagul şi deschizându-l cu 
dinţii, am tăiat odgonul sfoară cu sfoară, până când vasul nu 
se mai ţinea decât în două fire ca să zic aşa. M-am oprit apoi, 
aşteptând să le tai şi pe astea, când vântul le va slăbi. 

În tot timpul acesta auzeam zgomot tare de glasuri venind 
din cabină; dar drept să vă spun, mă gândeam la atâtea alte 
lucruri, încât nici nu le luam în seamă. Acum însă, neavând 
ce face, am început să ciulesc urechea. 

Dintre glasuri, l-am recunoscut pe acela al şalupierului 
Israel Hands, care fusese odinioară tunarul lui Flint. Celălalt 
era fără îndoială glasul „prietenului meu“ cu scufia roşie. Nu 
era greu de ghicit că amândoi băuseră vârtos şi că încă mai 
beau. În vreme ce ascultam, unul din ei deschise sughiţând 
fereastra de la pupa şi azvârli ceva afară — un clondir gol, 
desigur. Dar nu erau numai beţi; se simţea că sunt şi mânioşi 
foc. Înjurăturile cădeau grindină şi din când în când 
izbucneau cu o putere atât de mare încât nu mă îndoiam că 
discuţia lor se va isprăvi cu bătaie. Dar de fiecare dată 
gâlceava se potolea pe neaşteptate, glasurile mârâiau mai 
surd, până se stârnea un nou val de vijelie care, la rândul ei, 
trecea fără alt rezultat. 

Pe uscat, vedeam focul mare al taberei, arzând învâlvorat 
printre copacii de pe țărm. Cineva cânta un vechi cântec 
marinăresc trist şi plictisitor de lung, cu un tremolo la 
sfârşitul fiecărui stih, şi care nu se isprăvea decât o dată cu 
răbdarea cântăreţului. Îl auzisem de multe ori în timpul 
călătoriei, şi-mi aminteam cuvintele: 


„Pe un singur om l-a cruțat talazul, 
Din cei şaptezeci şi cinci plecaţi cu barcazul !...“ 


Şi mă gândeam că balada asta se potrivea dureros de bine 
cu pierderile cumplite suferite în dimineaţa aceea de ceata 
lor. Însă, după câte văzusem, îmi dădeam seama că piraţii 
ăştia erau tot aşa de nesimţitori ca şi marea pe care umblau. 

În sfârşit, briza se porni; goeleta începu să plutească 
încetinel şi să se apropie în întuneric; simţeam parâmai 
slăbind mai tare şi cu o sigură şi puternică sforţare izbutii să 
vin de hac ultimelor sfori. 

Ciobaca se resimțea prea puţin de efectul brizei, aşa că 
mă pomenii, cât ai bate din palme, lângă prora „Hispaniolei“. 
În acelaşi timp, vasul începu a se învârti într-un călcâi, adică 
să vireze la bord, urnindu-se încetişor, palmă cu palmă, de-a 
curmezişul curentului. 

Mă zbăteam ca un demon, aşteptându-mă în fiecare clipă 
să fiu dat peste cap de prora goeletei; văzând că îmi era cu 
neputinţă să mă desprind ca să îndrept ciobaca în altă 
direcţie, mă străduii să vâslesc spre pupă. În cele din urmă 
mă depărtai de primejdiosul vecin; şi tocmai când făceam 
ultima sforţare, mâna mea întâlni o funie subţire, care atârna 
peste bord, în dreptul dunetei. O apucai iute. 

De ce am făcut aşa, habar n-am. A fost ceva instinctiv; 
dar o dată funia în mâna mea, şi văzând că mă ţine, 
curiozitatea puse stăpânire pe mine, împingându-mă să arunc 
o privire prin fereastra cabinei. 

Ținând strâns funia şi punând succesiv o mână după 
cealaltă, mă ridicai în barcă până la şold, cu nemărginită 
băgare de seamă, şi putui să cuprind cu privirea plafonul şi o 
parte din interiorul cabinei; 

In timpul acesta, goeleta şi mica ei tovarăşă alunecau 
destul de repede pe apă; într-adevăr, ajunsesem în dreptul 
focului de pe țărm. Vasul bălăcărea, cum zic marinarii, 
bălăcărea în gura mare, croindu-şi drum printre nenumăratele 
vălurele, într-o necontenită baie de stropituri şi, până nu 
mi-am âruncat ochii în cabină, n-am putut pricepe de ce 
paznicii nu se alarmaseră încă. Dar o singură uitătură mi-a 
fost de ajuns; numai o uitătură am îndrăznit să arunc din 
neastâmpărata mea luntre, şi dintr-o privire l-am văzut pe 
Hands şi pe tovarăşul lui încleştaţi într-o luptă pe viaţă şi pe 

moarte, unul cu mâna în beregata celuilalt. 

M-am lăsat pe banca de vâslit tocmai la timp, ca să nu 
cad peste bord. Nu putusem vedea nimic altceva decât două 
chipuri înroşite de furie, mişcându-se sub lampa care 

fumega; am închis ochii, ca să-i obişnuiesc din nou cu 
întunericul. 

În acest timp, pe țărm, neisprăvita baladă încetă în cele 
din urmă şi întreaga adunare de tâlhari din jurul focului de 
tabără începu să cânte în cor refrenul pe care-l auzisem de 
atâtea ori: 


Cinspce inşi pe lada lui 
Io-ho-ho ! 

Şi o sticlă cu rachiu ! 
Diavolul şi băutura 

l-au astupat pe veci gura. 
Io-ho-ho ! 


Tocmai mă gândeam ce harnici erau în clipa asta în 
cabina „Hispaniolei“ băutura şi diavolul, când fui surprins 
de o bruscă zvâcnire în lături a ciobacăi. În acelaşi timp păru 
că-şi schimbă direcţia. Totodată viteza cu care mergea crescu 
în chip ciudat. ni i, 

Am deschis îndată ochii. Imprejurul meu apa era numai 
vălurele şi creste ascuţite, care fâşâiau mătăsoase şi aveau o 
slabă sclipire fosforescentă. Insăşi „Hispaniola“, pe dâra 
căreia, la numai câţiva iarzi, continuam să fiu târât, părea că 
şovăie în găsirea drumului; îi vedeam catargele legănându-se 
uşurel în întunericul nopții, aşa că, uitându-mă mai bine, am 
băgat de seamă că şi ea virase spre sud. Lai a pdl 

Am aruncat o căutătură peste umăr şi îmi sări inima din 
loc. Colo, drept îndărătul meu, strălucea focul taberei. Curentul 
cârmise în unghi drept, trăgând circular după dânsul cogeamite 
goeletă şi micuța luntre jucăuşă; din ce în ce mai iute, din ce 
în ce mai clocotitor, fâlfâind din ce în ce mai tare; el gonea 
prin trecătoare, spre largul mării. 

Deodată goeleta, care plutea înaintea mea, se smuci cu 
putere în lături, făcând un viraj cam de douăzeci de grade; 
şi aproape în acelaşi moment, un strigăt urmat de un altul 
răsunară pe bord; auzii paşi bocănind pe scara dunetei şi 

pricepui că cei doi beţivani se întrerupseseră în sfârşit din 
ceartă şi că îşi dădeau seama de nenorocirea ce-i păştea. 

M-am întins pe fundul bicisnicei bărcuţe, lăsându-mă în 
grija celui atotputernic. La capătul canalului, ştiam bine că 
vom fi năpustiți în zăgazul învolburat al stâncilor din mare şi 
că acolo toate neliniştile mele vor lua sfârşit; şi deşi eram 
poate gata să înfrunt resemnat moartea, nu puteam privi 
resemnat cum se apropie spectrul ei. 

Multe ceasuri trebuie să fi stat întins aşa, scuturat de 
valuri încolo şi încoace, din când în când stropit şi neîncetând 
să aştept moartea cu prima scufundătură. Oboseala mă 
cuprinse puţin câte puţin; în mijlocul groazei mele, o 
toropeală şi o amorţeală îmi împăienjeniseră mintea; în cele 
din urmă mă năpădi somnul şi în ciobaca mea scuturată de 


valuri stam culcat şi visam acasă şi la vechiul „Amiral - 


Benbow“. 


Capitolul XXIV 


CĂLĂTORIA CU CIOBACA . 


Se crăpase de ziuă când m-am trezit plutind la capătul de 
sud-vest al Insulei Comorii. Soarele răsărise, dar nu-l 
vedeam, fiind ascuns încă în spatele ;„Ocheanului“, care în 
partea aceea cobora spre mare într-o uriaşă îngrămădire de 
stânci. 

Creştetul Sfoara-Bulinei şi vârful Catargului Mizenei se 
vedeau aproape de tot: o măgură pleşuvă şi întunecată, din 
creasta căreia se ridicau steiuri înalte de patruzeci-cincizeci 
de picioare şi care era spuzită jos de ciucurii puzderiei de 
stânci prăvălite. Eram numai la un sfert de milă în largul 
mării şi primul meu gând fu să vâslesc şi să ajung la țărm. 

Dar a trebuit să renunţ la ideea aceasta. Printre stâncile 
prăvălite până-n mare, valurile se spărgeau spumegând şi 
tunând; cu adânci ecouri, ele se succedau din secundă în 
secundă, unul după altul, într-o neîncetată şi înspumată 
țâşnire şi cădere: mă vedeam, dacă m-aş fi încumetat să mă 
apropii, sfărâmându-mă ori muncindu-mă zadarnic să mă 
cațăr pe colții lunecoşi ai stâncilor. 

Şi — vai ! asta nu era totul; târându-se buluc pe întinderea 
netedă a stanelor sau zvârlindu-se în apă, am văzut nişte 
uriaşe dihănii vâscoase — un fel de melci molatici de o 
mărime de necrezut — adunaţi în cârduri de câte 
patruzeci-cincizeci şi făcând să răsune stâncile de lătratul lor. . 

Am aflat apoi că erau lei de mare, nişte animale cu totul 
neprimejdioase. Dar atunci vederea lor, la care se adăuga 
greutatea de a ajunge la țărm şi neîncetata năpustire a 
valurilor uriaşe, mi-au fost de ajuns ca să mă înspăim ânte şi 
să mă facă să-mi iau gândul de la acest liman. Preferam să 
mor de foame pe mare decât să înfrunt asemenea primejdii. 

Norocul nu mi-a fost totuşi potrivnic, cum mă temusem. 
La nord de capul Sfoara-Bulinei, coasta se scobea în chip de 
golf, lăsând descoperită după reflux o lungă fâşie de nisip 
galben. lar mai la nord se afla un alt cap — Capul Pădurilor, 
cum era însemnat pe hartă — ascuns printre pini înalţi şi 
verzi, care scoborau până la malul mării. 

Mi-am amintit ce spunea Silver despre curentul care 
curgea către nord, de-a lungul întregii coaste de vest a 
Insulei Comorii; şi, văzând din locul în care mă găseam că 
lunec pe firul acestui curent, mi-am zis că e mai bine să las 
Sfoara-Bulinei îndărătul meu şi să-mi păstrez puterile, 
încercând să ajung la Capul Pădurilor, punct mai prielnic. 

Cât vedeai cu ochii, o hulă liniştită unduia marea. Vântul 
sufla lin dar stăruitor de la sud, nezădărând prin urmare 
curentul, iar valurile se ridicau şi coborau fără a se sparge. 


147 


Altminteri, de mult ar fi trebuit să rânjesc cu dinţii la 
stele; pe când aşa, ţi-era mai mare dragul cât de uşor şi sigur 
plutea micuța şi plăpânda bărcuţă. Deseori, stând lungit pe 
fundul ei şi privind numai cu un ochi peste marginea 
bordului, vedeam ridicându-se deodată un uriaş munte 
albastru; ciobaca însă nu făcea altceva decât să salte ca pe 
arcuri şi aluneca de cealaltă parte în scorbul apei, mai uşor 
ca o pasăre. 

Începui să prind mai mult curaj şi mă ridicai ca să-mi 
încerc dibăcia la vâslit. Dar şi cea mai mică schimbare în 
modul de repartizare a greutăţii putea pricinui straşnice 
revoluţii în conduita ciobacăi mele. Nici n-am apucat bine 
să fac o mişcare şi iată că bărcuţa, părăsindu-şi drăgălaşul ei 
dans legănător, se avântă de-a dreptul pe panta abruptă a 
unui val, cu atâta repeziciune că-mi dădu ameţeală şi apoi 
izbi cu botul în valul următor, din care scurmă o vijelie de 
spumă. ! 

Ud leoarcă şi îngrozit, mi-am reluat locul dinainte, cu cate 
ciobaca se împăca bine, căci începu să mă poarte pe valuri 
tot aşa de lin ca şi până atunci. Era limpede că nu-i plăcea să 
mă împotrivesc ei, dar în chipul acesta, neputând să-i 
călăuzesc mersul, ce nădejde mai aveam să ajung la țărm ? 

Începuse să-mi fie o frică groaznică, dar nu mi-am 
pierdut capul din pricina asta. Mai întâi, mişcându-mă cu 
mare grijă, am golit încetul cu încetul apa din ciobacă, 
folosind pălăria mea marinărească; pe urmă, apropiind mai 
îndelung ochiul de marginea bordului, am căutat să văd cum 
făcea bărcuţa spre a luneca aşa de uşor pe valuri. 

Am descoperit astfel că fiecare val, în loc să fie un munte 
neted şi lucios, cum îl vezi de pe țărm ori de pe puntea unei 
corăbii — era mai degrabă asemănător cu un lanţ de munţi 
tereştri, plini de piscuri, de platouri şi văi. Lăsată de capul ei, 
luntrea încerca ba un loc, ba altul, furişându-se, ca să spunem 

aşa, prin vâlcelele acelea, ocolind pantele prăpăstioase care 
se înălțau peste crestele valurilor. 

Dacă-i aşa, gândii eu, e limpede că trebuie să stau întins 
ca să nu-i stric cumpăna; e de asemenea limpede că pot 
scoate o vâslă afară, şi din când în când, în locurile mai 
liniştite, să-i dau câte un ghies-două spre țărm. Zis şi făcut. 
Mă sprijinii în coate, într-o poziţie din cele mai neplăcute, 
şi dădeam în răstimpuri câte o lopată-două, ca să îndrept 
ciobaca spre uscat. 

Muncă foarte obositoare şi înceată, dar era vădit că 
înaintam; şi când mă apropiai de Capul Pădurilor, cu toate 
că era sigur că nu-l pot aborda, făcusem în felul acesta 
câteva sute de iarzi spre est. De fapt mă aflam aproape de 
mal. Puteam vedea creştetul verde şi răcoros al copacilor 
legănându-se în boare, şi nu era îndoială că puteam ajunge 
fără greş la capul următor. i 

Era şi timpul, căci începea să mă chinuiască setea. 
Dogoarea soarelui, înmiita lui scânteiere pe valuri, apa mării 
care mă stropea şi se zvânta pe mine, sarea care mi se usca 
pe buze, toate se uniseră ca să-mi pârjolească gâtlejul şi 
să-mi dea dureri de cap. Vederea copacilor, aşa de aproape 
de mine, mă îmbolnăvea de nerăbdare; dar curentul mă 
ducea repede mai departe; şi când înaintea ochilor mei apăru 
un alt golf, mă pomenii cu o privelişte care-mi schimbă 
gândurile. n 

Drept în faţa mea, la mai puţin de jumătate de milă, zării 
„Hispaniola“ cu pânzele întinse. Imi dădeam seama, fireşte, 
că puteam să fiu prins, dar eram aşa de moleşit din pricina 
lipsei de apă că nu ştiam dacă trebuie să mă bucur sau să mă 
îngrozesc de acest gând; dar mai înainte de a fi ajuns la vreo 
concluzie, uimirea “puse într-atâta stăpânire pe simțurile 
mele, încât nu putui face altceva decât să zgâiesc ochii şi să 
mă minunez. 

„Hispaniola“ mergea cu vela mare şi două focuri!, şi 
frumoasa pânză albă strălucea în lumina soarelui ca neaua 
sau argintul. Când o zărisem la început, cele trei pânze erau 
umflate de vânt; părea că luneca spre nord-vest; mi-am 
închipuit că oamenii de la bord căutau să facă înconjurul 
insulei, pentru a reveni la locul de ancoraj. Dar iat-o apucând 
mult, tot mai mult către vest, ceea ce mă făcu să cred că am 
fost zărit şi că au pornit în urmărirea mea. În cele din urmă 
căzu drept în orbita vântului, fu luată costiş şi rămase 

„pironită locului un timp, neputincioasă, cu pânzele fâlfâind. 

„Blegii — mi-am spus; trebuie să fie morţi de beţi“ — şi 
mă gândeam ce tontoroi i-ar fi pus căpitanul Smollett să 
joace, dacă s-ar fi întâmplat asta când era el pe vas. 

Intre timp, goeleta începu treptat-treptat să prindă iarăşi 
vântul, pânzele se umflară din nou, pluti un minut-două, apoi 
căzu încă o dată în orbita vântului, înţepenind locului. Lucrul 
acesta se repetă în câteva rânduri. Ba încoace, ba încolo, ba 
în sus, ba în jos, ba la nord, la sud, la vest şi la est, 
„Hispaniola“ o lua razna şi de fiecare dată isprăvea cum 
începuse, cu velele atârnând moarte deasupra valurilor. Am 

priceput că nu eza nimeni la cârmă. În cazul acesta, unde se 
aflau oamenii ? Ori erau beţi morţi, ori părăsiseră vasul, mă 
gândeam, şi dacă eu izbutesc să ajung la bord, poate îi 
readuc căpitanului vasul. 

Curentul mâna ciobaca şi goeleta spre sud, cu o viteză 
neschimbată. În ceea ce priveşte goeleta, plutea atât de 
năbădăios şi întrerupt, de parcă-i atârnau ghiulele de 
picioare, încât mai mult pierdea decât câştiga teren. Dacă aş 
fi avut curajul să mă ridic şi să vâslesc, eram Sigur că o 
ajungeam din urmă. Proiectul acesta avea în el un iz de 
aventură, care mă ispiti, şi gândul la ciubărul cu apă de lângă 
dunetă îmi îndoi curajul renăscut. 


! Vele triunghiulare ce se pun la prora corăbiei (n. t.). 

Mă ridicai deci, şi drept bineţe primii numaidecât 0 
împroşcătură de spumă, dar de astă dată hotărâsem sămă țin 
tare; bizuindu-mă pe asta, m-am pus pe vâslit cu toată 
puterea şi băgarea de seamă, spre hoinara „„Hispaniolă ; 
Într-un rând am luat atâta apă, încât a trebuit — cu inima 
zvâcnindu-mi ca la o păsărică — să opresc şi s-o arunc afară; 
dar treptat-treptat m-am deprins, sfârşind prin a-mi călăuzi 
ciobaca printre valuri; deşi, e drept, primeam din când în 
când câte un ghiont în proră, sau vreo plesnitură de spumă 
în obraz. i 

Ajunsesem repede din urmă goeleta; puteam să văd 
lucind alama cârmei, când se învârtea singură într-o parte şi 
în alta. Pe punte nu se vedea țipenie de om. Nu puteam decât 
să presupun că vasul fusese părăsit. Sau poate că oamenii 
zăceau trăsniţi de băutură în cabină, unde aş fi putut desigur 
să-i zăvoresc şi pe urmă să fac ce vreau cu goeleta. 

De la o bucată de vreme vasul săvârşea lucrul cel mai 
supărător pentru mine: încremenea locului. Stătea cu prora 
cam spre sud şi, fireşte, tot timpul era apucat de tremurici. 
De cum prindea ceva boare, pânzele se umflau un pic şi 
într-o clipă suceau vasul drept pe firul vântului. Am spus că 
acesta era lucrul cel mai supărător pentru mine; totuşi, aşa 
nevolnică cum părea în atari împrejurări, cu pânzele plesnind 
ca tunul, cu macaralele rostogolindu-se şi zornăind pe punte, 
goeleta continua să se depărteze de mine nu numai purtată 
de curent, dar şi dusă de vânt în derivă. L | 

În sfârşit mi se ivi un prilej prielnic. De câteva clipe briza 
încetase aproape de tot, iar curentul, rotind puțin câte puțin 
vasul, întoarse pupa „Hispaniolei“ — care şi găsise în cele din 
urmă centrul de greutate — spre mine, cu fereastra cabinei 
larg deschisă şi cu lampa încă aprinsă deasupra mesei, ziua-n 
amiaza mare. Vela mare atârna moale ca un prapur. Numai 
curentul urnea vasul, care altfel era aproape nemişcat. 

0 Pierdusem un oarecare avans; văzând aceasta, mi-am 
îndoit puterile, şi am izbutit repede să-l recâştig. 

i Eram la mai puţin de o sută de iarzi de goeletă, când 
vântul se învolbură din nou şi umflă velele de la bord în aşa 


fel încât vasul o luă la goană, aplecându-se şi săltând pe apă 
ca o rândunică. 


Prima mea pornire a fost de deznădejde, a doua însă de | 


bucurie parcă. „Hispaniola“ viră, îndreptându-se costiş spre 
mine, şi mai viră puţintel tot aşa, până când făcu jumătate, 
apoi două treimi, şi pe urmă trei sferturi din distanța care ne 
despărţea. Vedeam cum clocotesc valurile lăptoase sub 
pintenul prorei. Privită de jos, din ciobacă, goeleta mi se 
părea grozav de înaltă. 

Şi atunci, ceva îmi străfulgeră brusc prin minte. Abia 
avusei timp să gândesc — abia avusei timp să încerc un gest 
ca să scap de primejdie. Eram pe creasta unui val, când 
goeleta se apropia în copci, pe valul următor. Bompresul se 
clătină chiar deasupra capului meu. Sării în sus, îmi făcui 
vânt şi împinsei cu piciorul ciobaca în apă. Cu o mână mă 
apucai de prăjina focului, iar piciorul îl băgai între odgonul 
focului şi bompres, şi cum stăteam astfel atârnat şi abia 
trăgându-mi sufletul, o izbitură surdă mă vesti că goeleta se 
năpustise peste luntre, dând-o peste cap; mă aflam fără 
putință de retragere pe „Hispaniola“. 


Capitolul XXV 
AM DAT JOS STINDARDUL PIRAŢILOR 
De-abia izbutisem să mă sui călare pe bompres, când — 


hait ! focul mic se umflă de vânt şi se-ntinse cu un pocnet 
ca de tun, trimițând suflarea în altă pânză. Goeleta fremătă 

din toate încheieturile, până la tălpoaie; în clipa următoare 
însă, velele fiind încă în vânt, focul pufni înapoi şi atârnă din 
nou fluture: 

Zguduitura fusese cât pe-aci să mă arunce în mare; fără 
să mai pierd timp, mă târâi de-a lungul bompresului şi îmi 
dădui drumul cu capul înainte, pe punte. 

Mă găseam, aşadar, înspre partea vântului la proră, şi 
cum vela mare era încă întinsă, ea îmi ascundea o bună 
bucată din locul dindărăt al punţii. Nu se vedea ţipenie de 
om. Podelele, care nu mai fuseseră spălate de când cu zurba, 
păstrau urme de picioare multe; o sticlă goală, cu gâtul spart, 
se rostogolea încolo şi-ncoace, ca un lucru însufleţit, între 
jghebuleţele de scurgere. i 

Deodată, „Hispaniola“ veni drept cu faţa-n vânt. Indărătul . 
meu, focurile plesniră iarăşi tare; cârma se suci pârâind; 
întreg, vasul fu străbătut de un fior — să te apuce greaţa, nu 
alta — şi în acelaşi timp verga! catargului mare se întoarse 
înăuntru, pânza gemu în gâtul palancului descoperindu-mi 
astfel partea dindărăt a punţii. 

Cei doi paznici erau bineînţeles «acolo. Scufă-Roşie, 
răsturnat pe spate, ţeapăn ca o grindă, cu braţele întinse în 
cruce şi arătându-şi dinţii printre buzele deschise; Israel 
Hands, rezemat de bastingaj. cu bărbia în piept, cu mâinile 
zvârlite înainte şi palmele lipite de punte, galben sub pieliţa 
feţei pârlite, ca turta de ceară. 

În răstimp, vasul sălta şi se zvârlea ca un cal nărăvaş, 
pânzele fâlfâiau ba într-un bord, ba în altul, iar ghiulul? se 
hâţâna încolo şi-ncoace, încât catargul gemea rău de atâta 
încordare. Când şi când, un puhoi de spumă trecea peste 


! Fiecare dintre barele fixe sau mobile care servesc la susținerea 
velelor la nave cu vele pătrate (n. red.). 

2 Ghiul, prăjină, ţeavă lungă (scondru), montată la baza unui 
arbore de care se leagă partea inferioară a velei (n. red.). 

bord, de câte ori pintenul prorei izbea vreun val: mult mai 
prost ținea apa corabia asta cu atâtea pânze decât necioplita 
şi cârpăcita mea luntre, dusă acum în fundul mării. 

j La fiecare scuturătură a goeletei, Scufă-Roşie aluneca ba 
într-o parte, ba în alta, dar — ceea ce era îngrozitor de văzut 
— NICI atitudinea lui, nici rânjetul împietrit al dinților nu se 
schimbau cu nimic de pe urma cumplitei tăvăleli. Hands. de 
asemenea, cu fiecare scuturătură părea că se cincheşte tot 
mai mult şi că se lasă tot mai jos spre punte; picioarele îi 
alunecau mereu mai departe, şi tot trupul se răsucea spre 
pupă, astfel încât încetul cu încetul nu-i mai putui vedea faţa 
până la urmă, nu-i mai vedeam decât urechea şi cârlionţul 
neastâmpărat al unui favorit. 

In acelaşi timp, am observat pe podele, în jurul amândurora. 
pete de sânge închegat, şi începusem să cred că în furia lor 
alcoolică se uciseseră unul pe altul. = 

In vreme ce priveam uimit, într-un moment de calm. când 
vasul stătea liniştit, Israel Hands se întoarse pe o parte şi cu 
un geamăt înăbuşit, reveni la poziţia în care l-am văzut întâi 
Auzind geamătul care mărturisea suferinţă şi o grozavă 
Sfârşeală şi văzând cum îi atârna falca de jos, am simţit că 
sri se strânge inima. Dar când mi-am adus aminte de discuţia 
spira o ascultasem din butoiul cu mere, orice: milă m-a 
ipăsoi am îndreptat spre pupă şi m-am oprit lângă catargul 

= Abordaj, domnule Hands ! i-am spus în zeflemea 
bee sp îşi roti ochii stinşi; dar prea era slăbit ca să arate 
Mi ga sp ce a putut face a fost să îngăime o singură 

Mi-am dat seama că nu era timp de pierdut; ferindu-mă 
de ghiul, care ameninţa iarăşi puntea, o zbughii la pupă şi 
coborâi pe scările tambuchiului în cabină. i 

Acolo domnea un prăpăd greu de închipuit. Tot ce era 
mobilă încuiată cu cheia fusese sfărâmată desigur în căutarea 
hărţii. Podeaua era plină de noroi; acolo unde tâlharii 
stătuseră la băut şi la sfat, după ce se bălăciseră prin 
smârcurile din jurul taberei lor. Pe căptuşeala de lemn a 
pereţilor vopsiți cu alb şi smălţaţi cu boabe de aur, se vedeau 
urme de mâini murdare. Duzini întregi de clondire goale 
zăngăneau prin colţuri la fiece clătinare a vasului. Una din 
cărţile de medicină ale doctorului era deschisă pe masă, iar 
jumătate din file fuseseră rupte ca să-şi aprindă hoţomanii 
luleaua, bănuiesc. Şi peste acest talmeş-balmeş, în mijlocul 
tavanului, lampa mai ardea încă, fumegând şi răspândind o 
lumină neagră-cafenie, ca un colb de clisă. 

Am coborât în chelărie!; toate balercele dispăruseră şi o 
sumedenie uluitoare de sticle fuseseră băute şi apoi aruncate. 
Desigur că, de când începuse zurba, nici unul din oameni nu 
fusese vreodată treaz. 

Tot scotocind, am găsit o sticlă de coniac începută pentru 
Hands; pentru mine, am făcut rost de nişte pesmeți, fructe 
zaharisite, un ciorchine mare de stafide şi o bucată de 
brânză. Cu toate astea m-am urcat pe punte, am pus proviziile 
mele lângă cârmă, în aşa fel ca să nu le adulmece şalupierul, 
m-am dus întins la putina cu apă, unde am băut până n-am 
mai putut, şi abia după aceea i-am dat lui Hands rachiul. 

A băut, cred, un sfert din el, fără a lua sticla de la gură. 

— Uff — spuse el — mare nevoie aveam de asta, drace ! 

Eu mă aşezasem între timp în colțul meu şi începusem să 
mănânc. 

— Eşti rănit rău ? l-am întrebat. 

El mârâi, sau mai potrivit ar fi să zic că lătra: 
— Dacă doctorul ar fi la bord, m-ar pune pe picioare cât 
baţi din palme; n-am baftă şi pace ! Cum văd, otreapa asta a 


1 Cămară de provizii (n. red.). 

mierlit-o de tot — adăugă el, arătând omul cu scufia roşie 
Nici nu făcea de marinar ăsta. Dar de unde naiba vii ? 

— Păi am venit la bord să iau vasul în primire, domnule 
Hands; şi până la noi ordine, te rog să mă socoteşti căpitanul 
dumitale. 

Se uită cam acru la mine, dar nu spuse nimic. Era mai 
puțin gălbejit la faţă, deşi arăta încă destul de rău şi continua 
să alunece şi să vină tot mai la vale, la fiece clătinare a 
vasului. 

— Fiindcă veni vorba, domnule Hands — urmai eu — n-am 
nevoie de pavilionul ăsta la bord; şi cu voia dumitale, am 
să-l dau jos. Mai bine nimic, decât ăsta. 

4 Și Torindi mă iarăşi de ghiul am tras o goană la funia 
avilionului şi am dat jos ble 

ger a Nuf stematul steag negru pe care 

Aliud. isprăvit cu căpitanul Silver ! am zis fluturându-mi 

Se uita la mine pieziş, cu un aer pătrunzător dar făţarnic 

fără să-şi ridice bărbia din piept. 4 
UR Socot — zise el într-un sfârşit — socot, căpitane Hawkins 
că ai să binevoieşti acuma să tragi vasul la mal. Nu vrei să 

stăm olecuţă de vorbă ? 

— Mă rog — am răspuns — cu dragă inimă, domnule Hands 
Vorbeşte. Şi întorcându-mă lângă cârmă, am continuat să 
mănânc cu mare poftă. 

— Omul ăsta — începu el, arătând cu o slabă mişcare a 
capului spre Scufă-Roşie — zăpăcitul ăsta de irlandez. 
O Brien, omul ăsta şi cu mine, zic, am dat drumul la pânze 
cu gândul să ne întoarcem la ancoraj. Şi acuma, poftim ! E 
țeapăn ! Hm, e mai țeapăn ca o barcă desfundată pe uscat; şi 
nu prea văd cine :o să conducă vasul. Că doar nu tu iu 
habar n-ai, afară doar dacă-ţi dau eu îndrumări. Uite-ncoa? 
dacă îmi dai de mâncare şi de băut, şi o legătoare veche Sau 

o basma să-mi înfăşor rana, auzi ? eu îţi spun cum se mână. 
Aşa tocmeală, mai rar, nu-i aşa ? 

— Trebuie să-ți mărturisesc ceva — am răspuns cu —nu mă 
mai întorc la ancorajul căpitanului Kidd. Mă gândesc să mă 
duc în canalul de la nord şi să pun frumuşel vasul pe uscat. 

— Eram sigur c-ai să faci asta ! glăsui el. De ce nu ? Că 
doar dracu” nu-i chiar aşa de negru cum spune lumea, zău 
aşa... ! Ce, eu n-am ochi ca să văd ? Am cercat marea cu 
deştiul şi n-a mers, s-a întors vântul în pânzele tale, să-ţi fie 
de bine ! Canalul de nord, zici ? Mă rog, n-am încotro! Şi la 
Cheiul Spânzuraţilor de mi-ai cere să te călăuzesc, pe toţi 
dracii, aş face-o ! 

După cum mi s-a părut, treaba nu era rea. Am încheiat 
repede târgul. Trei minute mai târziu, „Hispaniola“ plutea 
împinsă de vânt de-a lungul coastei Insulei Comorii şi aveam 
nădejdea ca pe la prânz să ocolim capul de miazănoapte, 
pentru a ajunge înaintea fluxului în Capul Nordic, unde să 
eşuăm în linişte, aşteptând refluxul care să ne îngăduie apoi 
să debarcăm. 

Priponii cârma şi coborâi să caut o basma în lada mea; 
am luat o frumoasă băsmăluţă de mătase căpătată de la mama, 
cu care l-am ajutat pe Hands să-şi lege pulpa, unde avea o 
tăietură adâncă şi sângerândă; apoi, după ce mâncă puţin şi 
trase două gâturi zdravene de rachiu, el începu să se înfiripe: 
stătea mai drept şi vorbea mai tare, mai desluşit. Parcă era 
alt om. 

Vântul ne slujea de minune, acuma. Pluteam pe aripile lui 
ca o pasăre, coasta insulei fugea repede pe lângă noi şi din 
clipă în clipă îşi schimba înfăţişarea. Curând trecurăm 
dincolo de faleză, şi peste puţin am ajuns în faţa unui liman 
nisipos, acoperit pe alocuri cu pini chirciţi, după care am 
ocolit pintenul muntelui stâncos ce coboară în nordul insulei 
până în mare. 

A Eram mai mult decât încântat de noua mea funcţiune 
înviorat de vremea frumoasă şi însorită şi de feluritele 
privelişti ale coastei. Aveam acuma apă de băut pe săturate 
şi mâncare bună, iar cugetul meu, hărțuit de remuşcările 
dezertării de la datorie, era alinat de marea cucerire pe care 
o făcusem. Cred că fericirea mea ar fi fost deplină, dacă n-ar 
fi fost ochii şalupierului, care mă urmăreau batjocoritor, şi 
zâmbetul ciudat care se ivea mereu pe chipul lui. Era un 
zâmbet ce cuprindea totodată obidă şi suferință — ca 
zâmbetul rătăcit al unui om bătrân = dar care mai cuprindea 
şi un grăunte de zeflemea, o umbră de ură. Zâmbetul ăsta mă 
pândea vulpeşte, îmi pândea întruna toate mişcările. 


Capitolul XXVI 


ISRAEL HANDS 


Vântul, care asculta parcă de dorința noastră, bătea acum 
de la vest. Puteam deci să ajungem cu atât mai lesne de la 
colțul de nord-est al insulei, la gura canalului de la nord 
Numai că, neputând ancora şi neîndrăznind să tragem vasul 
pe uscat până ce fluxul ne va fi împins apele la țărm, trebuia 

să stăm şi să aşteptăm. Şalupierul mă învăţă cum să fac ca 
să imobilizez goeleta; după destul de multe încercări. am 
izbutit şi ne aşezarăm tăcuţi să mai mâncăm o dată. 

să Căpitane — spuse el într-un sfârşit, cu acelaşi zâmbet 
neliniştitor, uite-l colea pe vechiul meu camarad O'Brien; 
ce-ar fi să-i faci vânt peste bord ? De obicei nu prea fac 
nazuri şi nici nu Simt vreo mustrare că i-am făcut de 


petrecanie; găsesc însă că nu-i deloc o podoabă 
Ei, ce zici ? p pentru punte. 

— Nu-s destul de voinic pentru treaba asta — i-am spus cu 
— şi nici nu-mi place; în ce mă priveşte, n-are decât să stea 
acolo. 

— Nenorocoasă corabie, „Hispaniola“ asta, Jim ! urmă el 
clipind din ochi. O groază de oameni în putere au pierit pe 
„Hispaniola“ asta, o mulţime de bieți marinari s-au prăpădit 
de când ne-am îmbarcat la Bristol. De când mă ştiu, n-am 
văzut noroc mai deocheat, să mă crezi. laca, O”Brien ăsta, e 
mort şi el ? Este. Eu, vezi tu, n-am umblat la şcoală, da” tu 
eşti un băiat care ştii să scrii şi să citeşti. Da” ce-ţi vorbesc 
eu în doi peri, uite, tu crezi că un mort e mort de-a pururea, 
sau se mai întoarce la viaţă ? j 

— Poţi ucide trupul, domnule Hands, dar duhul nu; asta 
trebuie că o ştii dumneata — am răspuns. O'Brien e acum în 
altă lume şi poate ne priveşte. 

— Văleu ! exclamă el. Hm, asta-i rău ! Va să zică dacă 
omori pe cineva, înseamnă că-ţi pierzi vremea ! Oricum, 
duhurile alea, cum le zici, nu-s cine ştie ce, după câte am 
văzut. Mi-aş încerca norocul cu duhurile, Jim. Şi acum, 
fiindcă mi-ai vorbit deschis, te-aş ruga să te dai jos în cabină 
şi să-mi aduci o... ei, o... fi-mi-ar capu-al dracului ! Nici nu 
mai ştiu cum să-i zic; o sticlă cu vin, Jim, că rachiul ăsta-i 
prea tare pentru mine. 

Bâlbâiala şalupierului mi s-a părut ciudată; iar cât 
priveşte dorinţa lui de a-i aduce vin în loc de rachiu, n-am 
crezut boabă. Totul nu era decât un tertip. Voia să mă facă 
să părăsesc puntea, era limpede; dar în ce scop, greu de 
ghicit. Ochii lui îmi ocoleau privirea; rătăceau ba ici, ba colo, 
ba pe sus, ba în jos, când aruncând o privire văzduhului, când 
o căutătură fugară leşului lui O'Brien. Tot timpul n-a încetat 
să zâmbească şi să scoată limba afară, în chip aşa de vinovat 
şi aşa de încurcat, încât şi un copil ar fi putut vedea că umblă 
cu vreo înşelăciune. Dar n-am zăbovit cu răspunsul, căci nu 
voiam să pierd avantajul ce-l aveam asupra lui. Faţă de o 

nătăfleaţă ca ăsta, nu-mi era greu să-mi tăinuiesc bănuielile 
până la capăt. 

— Vrei vin ? l-am întrebat. Foarte bine ! E mai cuminte 
aşa. Şi de care doreşti: alb sau roşu ? 

— De ! Socot că-i totuna pentru mine — îmi răspunse el, 
dacă-i tare şi mult, crezi că îmi mai pasă de altceva ? 

- Mă rog ! Am să-ți aduc vin de Porto, domnule Hands. 
Dar o să trebuiască să-l caut. 

Zicând acestea, am coborât în fugă treptele dunetei, 
tropăind tare, apoi, descălțându-mă, am străbătut repede 
gangul de trecere şi, urcând prin celălalt capăt scara de la 
tambuchiul cabinei, am scos capul prin deschizătura de 
acolo. Ştiam că nu se aştepta să mă vadă pe acolo, totuşi am 
fost cât se poate de prevăzător; şi m-am încredințat curând 
că toate bănuielile mele se dovediră îndreptăţite. 

Se întoarse pe burtă, în patru labe şi cu toate că piciorul 
îl durea rău când se mişca — îl auzeam înăbuşindu-şi gemetele 
— izbuti totuşi să se târască destul de iute pe punte. Nu i-a 
trebuit nici un minut ca să ajungă la jshebulețul de scurgere 
de la babord unde, dintr-un colac de frânghii, scoase un cuţit 
lung, sau mai bine zis un jungher mai scurt, mânjit de sânge 
până la prăsele. Îl privi o clipă, țuguindu-şi cu încordare 
buza de jos, îi cercă vârful în palmă, după care, ascunzându-l 
repede sub haină, la piept, se târî la locul'lui de lângă 
bastingaj. 

Parcă-mi trebuia mai mult ? Care va să Zică, Israel se 
putea mişca; avea şi armă acum; şi dacă şi-a dat osteneala ca 
să scape o clipă de mine era limpede că îmi pusese gând rău. 
Şi după aceea, ce va face ? Fie că va încerca s-o ia târâş- 
grăpiş prin canalul de la nord, spre tabăra din mlaştină, fie că 
va trage o salvă cu Tom cel lung!, în nădejdea că primul 


1 Porecla tunului (n. t.). 

lucru pe care-l vor face ai lui va fi să-i vie în ajutor. Asta-i 
tot ce puteam întrevedea. 

Rămânea un singur lucru de care nu mă puteam îndoi: 
amândoi aveam acelaşi interes faţă de soarta goeletei. Şi 
unul şi altul doream ca vasul să eşueze frumos pe uscat, 
într-un loc adăpostit, astfel ca la timpul potrivit să-l putem 
pune din nou pe apă, cu minimun de caznă şi risc; deci, până 
atunci, eram îndreptăţit să cred că viaţa are să-mi fie cruţată. 

Sucind şi învârtind socotelile astea în minte, nu însemna 
că stăteam pe tânjală. Tiptil, am coborât iarăşi în cabină, 
m-am încălțat, am luat o sticlă de vin la întâmplare, şi cu ea, 
drept scuză, am reapărut pe punte. 

Hands stătea ghemuit în locul unde-l lăsasem, cu pleoapele 
coborâte, părând că nu poate suferi lumina zilei. Le ridică 
totuşi când mă auzi venind şi luând sticla îi sparse gâtul ca 
unul obişnuit cu asemenea trebuşoară, trase o duşcă zdravănă, 
pe care o însoţi cu închinarea lui favorită: „Să-ţi fie cu noroc !“ 
Pe urmă stătu liniştit puţintel, după care, scoțând o păpuşă 
de tutun, mă rugă să-i tai o bucată. 

— Nu mult, numai un dumicat — îmi spuse el — că n-am 
cuțit şi nici putere să tai singur, chiar de-aş avea unul. 
Aleleei ! Jim, Jim ! Mi se pare că am sfeclit-o cu vântul ! 
M-am poticnit rău ! Taie-mi un căpeţel, cel din urmă, te 
pomeneşti, măi băiete, măi ! Simt că-s gata pentru călătoria 
d-apoi şi nu mă-nşel ! 

— Să-ţi tai — i-am răspuns — am să-ţi tai o bucată de tutun, 
cu însă, dacă aş fi în locul dumitale şi mi-ar fi atât de rău, 
mi-aş face rugăciunile ca un creştin. 

— De ce ? întrebă el. Hai ? Spune-mi de ce! 

— De ce ? am ridicat eu glasul. Abia adineauri mi-ai cerut 
să-ți spun ce cred eu despre moarte. Ţi-ai pângărit credinţa; 
ai păcătuit, ai trăit numai în minciună şi în sânge; la 
picioarele dumitale zace un om pe care l-ai ucis; şi mă mai 

întrebi de ce ? Ca să se îndure cel de sus, domnule Hands, 
iată de ce! 

Vorbeam cu oleacă de foc, gândindu-mă la jungherul 
însângerat pe care-l pitise în buzunar, sortit, neîndoios, să-mi 
scurteze mie viața. La rândul lui, după ce trase un gât bun 
de vin. grăi cu o neobişnuită solemnitate. 

- Treizeci de ani — începu el — cutreierat-am mările, 
văzut-am şi ce-i bine şi ce-i rău, vreme bună şi vreme rea, 
lipsă de merinde, cuțite-n vânt şi câte altele. Şi ascultă ce-ţi 
zic eu, niciodată n-am văzut ieşind ceva bun din bunătate ! A 
lovi întâi, asta-i firea mea: morții nu muşcă; astea-s credinţele 
mele, amin ! Şi cu asta, basta ! Şi-acum, ia aminte la ce-ţi 
spun — adăugă el schimbându-și brusc tonul: destul cu 
prostiile. Fluxul e tocmai bun acuma. Îndeplineşte întocmai 
ordinele mele, căpitane Hawkins. Ridicăm pânzele şi gata, 
am isprăvit. 

Socotind bine, nu mai aveam de mers decât vreo două 
mile; însă două mile de navigaţie meşteşugită, căci intrarea 
în golful de la nord era nu numai îngustă şi puţin adâncă, dar 
şi orientată de la est la vest, aşa că vasul trebuia condus cu 
mare dibăcie ca să intre înăuntru. Cred că am fost un iute şi 
destoinic secund, şi sunt sigur că Hands era un foarte bun 
pilot; strecurându-ne pe lângă malurile şerpuite, alunecând 
bancurile de nisip, vasul înainta cu o siguranţă şi o uşurinţă 
de-ţi era mai mare dragul să-l urmăreşti. 

Abia trecurăm strâmtoarea şi iată-ne înconjurați jur- 
împrejur de uscat. Ţărmul de la nord era tot aşa de împădurit 
ca acel de la sud; forma canalului însă era mai lunguiaţă şi 
mai îngustă, semănând mai curând cu îmbucătura unui râu, 


cum şi era de altminteri. Drept în faţa noastră, la capătul de 


sud, se vedea epava unei corăbii în ultimul grad de putrezire. 
Era un vas mare, cu trei catarge, care atâta vreme îndurase 
urgia anotimpurilor, încât îl înfăşuraseră algele, agăţate jur- 
împrejur, în lungi şi stufoase laţe; lăstarii se prăsiseră zdravăn 

pe punte şi acuma foşneau spuziţi de floare. Era o privelişte 
tristă, dar dovedea poziţia liniştită a ancorajului. 

— Hei — spuse Hands — uite-ncoa?. Mai şucăr loc ca ăsta 
pentru împotmolit vasul, nici că se poate. Fund de nisip 
subţire, niciodată măcar un zefir, copaci jur-împrejur şi flori 
cu duiumul ca într-o grădină, pe şandramaua aia de corabie. 

— Şi dacă-l eşuăm — am întrebat — cum facem să-l tragem 
iarăşi la apă ? 

— Uite cum — îmi răspunse el — când refluxul a scăzut 
apele, duci o parâmă la țărm; petreci un capăt în jurul unui 
pin. grosuţ; o aduci îndărăt şi înfăşori ălălalt capăt pe 
cabestan şi aştepţi fluxul. Când apele cresc, toată lumea se 
înhamă la parâmă şi învârte, şi-atunci să vezi cum te ascultă 
vasul blând ca o mioară. Şi acum, băiete, ține-te bine! Ne-am 
apropiat de ţintă, dar mergem prea repede. Ţine dreapta ! 
Aşa, tot aşa, înainte ! Dreapta ! Stânga uşor ! Dă-i "nainte ! 
Aşa ! Ține aşa ! i 

El comanda şi eu la cârmă îl ascultam abia trăgându-mi 
sufletul. Deodată strigă: „Acuma, puiule, ține-o cu vântul !“* 
M-am opintit din toate puterile pe cârmă. „Hispaniola“ viră 
fulgerător, gonind cu prora spre țărmul jos şi împădurit. 

Infrigurarea acestor din urmă manevre îmi slăbise 
întrucâtva agerimea cu care-l supravegheasem până acum pe 
şalupier. În clipa aceea eram aşa de încordat aşteptând să aud 
hârâitul chilei pe fundul apei, că uitasem cu totul primejdia 
ce mă pândea; stăteam aplecat peste balustrada de la tribord, 
privind unduirile din ce în ce mai largi pe care le făcea 
pintenul prorei. Era cât pe ce să mă curețe ca pe un pui de 
găină, fără împotrivire, dacă o bruscă nelinişte nu m-ar fi 
năpădit, făcându-mă să întorc capul. Poate auzisem o 
scârțâitură sau văzusem cu coada ochiului o umbră 
mişcându-se; poate ceva instinctiv ca la pisică mă alarmase; 
fapt e că întorcându-mă, l-am văzut pe Hands la o palmă de 
loc, venind spre mine, cu jungherul în mâna dreaptă. 

Amândoi deodată am scos un strigăt, când ochii noştri 
s-au întâlnit, dar pe când al meu era un țipăt de groază, al lui 
era un muget de furie, ca al unui bivol care se năpusteşte. În 
aceeaşi clipă se repezi spre mine, dar şi eu făcui o săritură 
în lături. Sărind, îmi scăpă cârma din mână, şi ea se întoarse 
cu putere spre babord; această întâmplare, cred, mi-a salvat 
viaţa, căci coada cârmei îl izbi pe Hands în piept, pironindu-l 
locului. năucit. 

Înainte de a-şi fi venit în fire, eu o şi zbughisem din 
ungherul în care mă încolţise, având toată puntea înaintea 
mea pentru fugă. M-am oprit lângă catargul mare, am scos 
un pistol din buzunar, am ochit liniştit, deşi Hands, care se 
întorsese, venea din nou drept spre mine — şi am apăsat pe 
trăgaci. Cocoșul clămpăni, dar de flacără şi pocnet — nici 
pomeneală: apa mării muiase pulberea. Vai, cât mi-am 
blestemat nesocotinţa ! De ce n-am avut grijă de singurele 
mele arme, primenind din timp iasca şi încărcându-le din 
nou ? N-aş fi ajuns cum ajunsesem acuma, ca o oaie fugărită 
de măcelar. 

Aşă rănit, era uimitor cu câtă repeziciune se mişca 
ticălosul, cu chica căruntă revărsată pe frunte şi faţa, mai 
roşie de goană şi de furie decât o flamură roşie. Nu mai 
aveam timp şi nici dorinţa să încerc celălalt pistol, mai ales 
că eram sigur că-i deopotrivă de nefolositor. Un lucru 
vedeam limpede: nu trebuia să bat în retragere pur şi simplu 
din faţa lui, căci riscam să fiu încolţit la pupă. Şi o dată 
înhăţat, cu nouă sau zece degete de jungher înfipte în trupul 
meu - din jungherul lui pătat cu sânge — se cheamă că voi fi 
trăit ultimul meu eveniment în partea ceastălaltă a veşniciei. 
Mi-am proptit palmele pe catargul mare, care era destul de 

gros, şi am aşteptat, cu toţi nervii încordaţi la culme. 

Când văzu că eram gata să mă arunc într-o parte şi să-i 
scap din mână, se opri şi el; apoi o clipă sau două se irosiră în 
încercări viclene din partea lui şi în salturi corespunzătoare 

dintr-a mea. Era un joc cu care mă desfătasem adeseori 
acasă, printre stâncile Muntelui Negru: dar niciodată cu 
inima bătându-mi aşa de sălbatic ca acuma. La urma urmei, 
harţa asta nu era decât o joacă de copii, în care ştiam că sunt 
mai meşter decât un marinar bătrâior, cu piciorul rănit. Aşa 
se face că aveam atâta curaj, încât în vreme ce mă 
zbenguiam cu inamicul, puteam chibzui la felul cum se va 
isprăvi toată afacerea asta; ştiam că pot s-o întârzii multă 
vreme, dar nu ştiam dacă până la urmă aveam vreo nădejde 
de scăpare. i 

lacă aşa stăteau lucrurile, când „Hispaniola“, dând pe 
neaşteptate de fund, se clătină, hârşâi o clipă pe nisip, 
şi-apoi, ca şi cum ar fi fost îmbrâncită, se aplecă pe babord 
aşa de tare, că puntea făcea un unghi de patruzeci şi cinci de 
grade; un puhoi de apă năvăli prin jghebuleţele de scurgere, 
făcând baltă în golul dintre punte şi peretele bordului. 

Cât ai clipi, amândoi am fost trântiţi şi ne rostogoleam 
aproape împreună în jgheaburi; Scufă-Roşie, mortul, cu 
brațele lui răstignite, venea de-a vălătucul după noi, țeapăn. 
Eram aşa de aproape unul de altul, că dădui cu capul de 
picioarele şalupierului; mă izbii aşa de tare, încât îmi 
-clănţăniră măselele în gură. In ciuda acestei lovituri, am fost 
cel dintâi în picioare; căci Hands avea de furcă cu trupul 
mortului în care se încurcase. Brusca aplecare a vasului 
făcea ca puntea să nu mai fie un loc bun de alergare; trebuia 
să găsesc o altă cale de scăpare şi repede de tot, căci 
duşmanul nu avea decât să întindă mâna ca să mă înhaţe. 
Iute ca gândul, m-am agăţat de cordajul mizenei şi m-am 
căţărat, prin puterea braţelor, până sus la vergă, pe care 
m-am aşezat cât am putut mai bine. Abia atunci am putut 
să-mi trag, sufletul. 

Ropero m-a salvat: jungherul lovi la o palmă sub 
mine, pe când mă urcam; Israel Hands rămase năuc, cu gura 

deschisă şi faţa ridic 
uluirii şi dezamăgirii 
Având o clipă 
; A 
FE i A pa de răgaz, am intrebuinţat-o să schimb ias 
drac Pa „ha care, cu siguranţa că am o armă gat Pi 
e > m-am apucat mai liniştit să fi 
Ă, n it să încărcă | 
celălalt şi să pun în loc una nouă şi ide R3r SIE EA ia 


ată i i 
d spre mine, ca o reuşită statuie a 


— Un pas dacă mai faci 
că mai faci. d 
an ă ma » domnule Hands. îţi ierii 
umar Ştii doar ! am adăugat cu Apa ni 
i . . A . 2 iși 
Opri locului numaidecât. Din încordarea ce i 
a pe 


iei sia de mult în labă; n-am 
> 0Î ! amar de viaţa i 
ătut, mea, vezi tu i 
re d a, ...€eu, m ăbi 
: slapi în faţa unui puşti ca tine ii heagla 
c A. - . PR i 
Ch ma i E 2 cuvintele şi zâmbeam mândru 
€ castă de zid, mâ i ă 
fulgerător peste umăr. Ceva zbârnâi pa uni ATM a Ano 
Simţii o î ătură i 
a da Fei seriei apo1 0 durere usturătoare și mă 
l țintuit de catarg. În cumplita lie pia 

surprindere a momentului — n-aş putea spune că s-a 
întâmplat cu voinţă, mai curând pot zice că am ţintit fără 
să-mi dau seama — amândouă pistoalele se descărcară de la 
sine şi amândouă îmi scăpară din mâini. Dar n-au căzut 
numai ele; cu un strigăt înăbuşit, şalupierul dădu drumul 
cordajului şi căzu în apă cu capul înainte. 


EI 


Capitolul XXVII 


„CONDORES* 


Din pricina înclinării vasului, catargele atârnau oblic 

peste apă, aşa că de pe verga mizenei unde eram cocoţat. nu 
aveam sub mine decât oglinda lichidă a golfului. Hands, care 
nu apucase să se urce prea sus, şi fiind deci mai aproape de 
corpul vasului, se prăvăli în golul, ca să zic aşa, dintre mine 
şi peretele din afară al goeletei. O singură dată reveni la 
suprafața apei, într-un vârtej de spumă şi sânge, după care 
se scufundă pentru vecie. Când apa se linişti, l-am putut 
vedea zăcând la fund, ghemuit pe nisipul curat şi sclipitor, 
acoperit ca de un giulgiu de umbra laterală a corăbiei. Un 
peşte, apoi altul fulgerară pe lângă trupul lui. Uneori, când 
apa unduia, el părea că mişcă puţin, ca şi cum ar fi încercat 
să se ridice. Dar era mort, cum nu se poate mai mort, 
împuşcat şi înecat, prefăcut în hrană pentru peşti chiar în 
locul hărăzit jertfirii mele. 

De îndată ce m-am încredinţat de aceasta, simţii că mi-e 
rău, o slăbiciune mă cuprinse, groaza puse stăpânire pe mine. 
Sânge cald îmi şiroia pe spinare şi pe piept. Jungherul cu 
care mă pironise de catarg mă frigea la umăr ca un fier roşu; 
dar nu atât durerea, pe care o puteam îndura fără să mă vaiet, 
mă înfricoşa, ci groaza la gândul că am să cad de sus, din 

vârful catargului, în apa asta liniştită şi verzuie, lângă leşul 
şalupierului. 

M-am încleştat cu amândouă mâinile de baza mizenei, 
aşa de strâns că mă usturau unghiile, şi am închis ochii, de 
parcă în felul acesta înlăturam primejdia. Încet-încet, mintea 
mi se limpezi, pulsul îşi reluă bătaia normală şi începui să 
fiu iarăşi stăpân pe mine. 

Primul meu gând fu să smulg jungherul; dar fie că era 
înfipt prea tare, fie că nu aveam încă vlagă, am fost nevoit să 
renunţ; un fior puternic mă scutură. Curios, fiorul ăsta mi-a 
folosit. De fapt, puţin a lipsit ca jungherul, cum rar se 
întâmplă, nici să nu mă atingă; mă ţinea pironit doar de o 
pişcătură de piele, pe care tremurătura fiorului o slobozi. 
Fireşte, sângele curse mai tare, dar, în sfârşit, eram iarăşi 
stăpân pe mişcările mele, țintuit de catarg numai prin cămaşă 
şi haină. 

O ultimă smucitură mă desprinse complet şi coborâi pe 
punte pe cordajul de la tribord. Căci, pentru nimic în lume 
nu m-aş fi încumetat să cobor, prăpădit cum eram, pe 
cordajele de la babord, de pe care Israel Hands abia căzuse. 

O dată ajuns jos, prima mea grijă fu să-mi leg, cu chiu, cu 
vai, rana: mă durea destul de rău şi sângera încă mult: dar 
nu era nici adâncă, nici primejdioasă, şi nici nu-mi 
stingherea mişcările brațului. Am privit apoi împrejur şi cum 
într-o privinţă vasul îmi aparținea acum. mă gândii să mă 
descotorosesc şi de ultimul călător — O'Brien, mortul. Se 
rostogolise, cum am spus, până la peretele bordajului, unde 
zăcea într-o poziţie groaznică la vedere, ca o păpuşă stricată; ca 
o păpuşă de mărime naturală, într-adevăr, dar câtă deosebire 
faţă de o păpuşă care are de obicei culoarea şi graţia naturală 
a vieţii ! Poziţia în care zăcea îmi uşura sarcina ce mi-o 
propusesem; şi cum obişnuința aventurilor tragice aproape 
îmi alungase frica de mort, l-am ridicat de mijloc ca pe un 
sac cu tărâţe şi cu o opinteală zdravănă i-am făcut vânt peste 

bord. Se scufundă cu un plescăit de pietroi; singură pita 
roşie apăru deasupra şi rămase să plutească sri pi 
undelor; şi îndată ce învolburarea se potoli, l-am pu ut v ea 
pe el, şi pe Israel, lipiţi unul de altul, aluc A ai 
amândoi, parcă, de mişcarea tremurătoare a apei. “i hi 
deşi tânăr, era chel de-a binelea. Zăcea la fund, cu ză u în 
culcat pe genunchiul omului care-l măcelărise, Şi easup 
amândurora săgetau încolo şi-ncoace peşti neastâmpăraţi. a 
Iată-mă singur pe vas; refluxul îşi mâna apele îndărăt ie 
larg. Soarele era aşa de aproape de scăpătat, încât aut 
pinilor de pe țărmul de vest începea să se il pe ai : y 
şi să zugrăvească înflorituri pe podeaua punţii. riza RE ui 
trezise, şi cu toate că eram bine apăraţi dinspre răsă LE 
muntele cu două piscuri, funiile începură de la sine să n ui 
încetişor şi dulce, iar pânzele lenevoase să fluture în 
i alta. e 
PESE A) ăsta putea fi primejdios pentru Na, di SrâRS 
repede focurile şi le-am lăsat să cadă pe punte; cu ve a A 
însă am avut de furcă. Atunci când goeleta s-a plecat, : pi 
fireşte s-a învârtit după dânsa, îndoindu-se aşa de Ap i E 
bord, încât vârful lui, împreună cu doi-trei coţi de ve ă, s ă pa 
în apă. Chibzuisem că istoria asta e şi mai osie ge e 
era însă teamă să intervin, frânghiile fiind încordate di iu 
se poate mai tare. În cele din urmă am scos briceagu 4 ra 
tăiat funia. Cât ai clipi, vârful drizei căzu şi o trâm ă i 
pânză se desfăcu, plutind înfoiată pe apă; de prisos să ză 
că oricât m-am muncit, n-am izbutit s-o aduc la bord, ” 
asta-i tot ce am putut face. Rămânea ca pentru res 
„Hispaniola“ să-şi pună nădejdea în noroc, ca şi tă ui 
Între timp, întreg ancorajul fu acoperit de umbră. ele x 
urmă raze — parcă le văd — sulițând printr-un im 
pădurii, făceau ca florile de pe mantia îmbrebenată ml a 
să scânteieze ca nişte nestemate. Începuse să fie răcoare; 

refluxul se întorcea repede spre larg şi goeleta se culca tot 
mai mult pe o rână. 

M-am târât cu mare greutate la proră şi am privit jos. Apa 
nu părea adâncă; m-am apucat cu amândouă mâinile de 
parâma tăiată, pentru mai multă siguranță, şi mi-am dat încet 
drumul peste bord. Apa abia îmi ajungea până la piept; 
nisipul era bătucit şi vălurit; şi, lipăind, m-am îndreptat vesel 
spre țărm, lăsând în urma mea „Hispaniola“ culcată pe o 
coastă, cu vela ei mare întinsă ca o trenă pe fața golfului. 
Cam în acelaşi timp soarele asfinţi şi briza luci molcom în 
amurg, printre pinii care se legănau. 

In sfârşit, scăpasem de mare şi nici nu mă întorceam cu 
mâinile goale. Goeleta se afla colea, la adăpost, fără pirați, 
gata să-i primească pe oamenii noştri şi s-o pornească din 
nou pe ocean. Un singur gând îmi stăruia în minte: să mă 
întorc la întăritură, la ai mei, şi să mă fălesc povestindu-le 
isprăvile. Poate că au să mă mustre puțin pentru pozna mea, 
dar redobândirea „Hispaniolei“ era o faptă îndrăzneață şi 
nădăjduiam că însuşi căpitanul Smollett va recunoaşte că nu 
mi-am prăpădit vremea degeaba. 

Gândind astfel, şi plin de voie bună, am luat-o voiniceşte 
spre întăritură şi spre tovarăşii mei. Mi-am amintit că pârâul 
situat cel mai la răsărit, acela care se vărsa în golful Căpitan 
Kidd, cobora din muntele cu două piscuri, din stânga mea; 
prin urmare, m-am îndreptat într-acolo, ca să pot trece 
şuvoiul pe unde albia era mai îngustă. Pădurea nefiind deasă 
şi ţinând drumul care şerpuia pe la poalele stâncoase ale. 
muntelui, curând l-am ocolit şi nu mult după aceea am trecut 
pârâul, a cărui apă nu-mi ajungea nici până la genunchi. 

Mă găseam în apropierea locului unde îl întâlnisem pe 
Ben Gunn, părăsitul; mergeam acuma mai cu băgare de 
seamă, privind în toate părţile. Treptat-treptat, întunericul 
devenea tot mai adânc şi deodată, pe când treceam prin 
vâlceaua dintre cele două piscuri, zării o lumină pâlpâind; 

am bănuit că omul din insulă îşi gătea primii țar 
i imă mi în sinea mea de nesocotin ) 
unui foc şi mă minunam în si vea de mii 
i ă ă dea pălălaia, de ce n-ar v 
ziceam că dacă eu puteam ve a in 
i Si ă din tabăra lui de lângă smâr Ş i 
şi Silver, de pe țărm, b dota pr NR 
mai neagră, încâ 
Noaptea devenea din ce în ce z i 
oltcit sti drumul către ţinta ostenelii mele. Cele am 
indără i ““ la dreapta, se con: 
i i tul meu, şi „„Ocheanul“ la ont 
ia ine şi pale, şi în terenurile joase 
i : e şi pale, şi în Ă 
tot mai slab; stelele erau puţin Şi pale, şi în te 1 
pe care rătăceam mă poticneam in hăţişuri şi cădeam în grop 
de nisip. în i gis 
ie 1 nu ştiu ce lumină se cernu în ini metro dir n 
id ni învăluia creştetul „, a 
sus: un palid nimb de raze învă! cre A popa 
şi după pi văzui ceva mare şi argintiu (nise du șa înce 
îndărătul copacilor, pe sub frunzişul 10f: e Aţi MBA ns FA 
j icări i, isprăvii repede că 
Ajutat de licărirea ei, isprăv : i iii 
i , câ când alergând mă aprop 
făcut din drum; când la pas; ind Peroni 
ăbdă întăritură. Totuşi, în vreme ce s t 
nerăbdător de întăritură. guta ia 
ă întindea, precum ştiţi, în faţ ntăriturii, 
pădurea care se i E n eri ere 
i tit ca să nu păşesc tip 
eram, chiar aşa de nesoco ed 
i ă ă. Ar fi fost un trist siârş 
înaintez cu băgare de seamă: E 
aventurilor mele să fiu împuşcat din greşeală de unul de-a 
i . - * . . A, 
router se înălța tot mai sus; lumina ei cădea ia ae, în 
itp ș Ba 
işti ; şi drept în faţa mea se vede 
rariştile dumbrăvii; şi pitt pb 
i âlvătai ă culoare. Era roşie şi ar 4 
aci o vâlvătaie de altă cu a a 
din când în când pălea ca un foc de serbare câmpencască 
lăsat să se stingă singur. scapa 
e viața mea dacă ştiam ce pu si fziniee . 
în mini am ajuns la marginea poienii. per i i 
î ins st; partea de răsărit a poi 
scălda în partea dinspre vest; i en 
întări încă î ite într-o umbră deasă, vărg € 
întăritura erau încă învălui intr-o d e 
i şi argi imbi ă. În cealaltă parte a ca : 
i argintate limbi de lumină. alaltă pe « 
sui Tue [06 arsese până n-a rămas decât jeraticul, şi roşeața 

lui contrasta puternic cu dulcea paloare a lunii. Nimic nu 

mişca, nici un sunet nu se auzea afară de cel al vântului. 

M-am oprit foarte nedumerit şi poate puţin speriat. Nu 
era obiceiul nostru să facem focuri mari; în adevăr, căpitanul 
poruncise să facem economie de lemne; începeam să mă tem 
că în lipsa mea se întâmplase ceva rău. 

Tiptil, am făcut un ocol pe la capătul de est, ţinându-mă 
în umbră şi, găsind un loc prielnic unde întunericul era mai 
mare, am sărit îngrăditura. 

Pentru mai multă siguranță, m-am lăsat pe brânci şi m-am 
târât fără zgomot până la colțul cabanei. Apropiindu-mă mai 
mult de ea, deodată am simțit cum mi se ia o piatră de pe 
inimă. Ceea ce-mi fermeca urechea nu era un zgomot plăcut 
prin el însuşi, ba de multe ori m-am şi plâns de el; în clipa 
aceea însă era ca o muzică pentru mine să-mi aud prietenii 
sforăind laolaltă, aşa de hârâitor şi de paşnic în somnul lor. 
Strigătul străjii pe mare, acel minunat „Totul e bine“, n-a 
răsunat vreodată mai liniştitor la urechile mele. 

Însă între noi fie vorba, paza lăsa mult de dorit. Dacă 
Silver şi oamenii lui ar fi fost în locul meu, nici unul din ai 
noştri nu mai apuca să vadă răsăritul soarelui. Uite ce se 
întâmplă când căpitanul e rănit ! gândeam eu; şi îmi făceam 
din nou aspre mustrări că i-am lăsat în grea cumpănă, cu atât 
de puţini oameni ca să se apere. 

In timpul acesta ajunsesem la uşă, unde m-am oprit. Era 
aşa de întuneric înăuntru, încât nu deosebeam nimic. Iar în 
ce priveşte zgomotul, nu auzeam decât neîntreruptul 

ferăstrău al sforăiturilor, şi din când în când ceva ca o 
fâlfâitură îmbinată cu un zvon de ciugulire, pe care nu 
puteam să mi le lămuresc. 

“ Cu mâinile întinse înainte, trecui încetişor pragul. „Mă - 
duc să mă culc la locul meu (mă gândeam eu râzând pe 
înfundate) şi să vezi ce haz am să fac de mutrele lor, când or 
să dea cu ochii de mine dimineaţa !“ 

Gheata mea lovi ceva cărnos: piciorul unuia grai pala 
dormeau; cel lovit se întoarse mormăind, dar fă 
deştepte. E Ma Fiad i, 

Siâpeii pe neaşteptate, o voce piţigăiată izbucni î 
întuneric: i, 

Condores ! Condores ! Condores ! Condores ! Condores ki 
şi aşa mai departe, fără întrerupere sau vreo schimbare, ca 
morişcă. ia în sin 7 

Pibigatul verde al lui Silver, căpitan iN |: pe art 
auzisem ciugulind o bucată de coajă; el era ace ap Da a 
de veghe mai ager decât orice făptură omenească, veste: 
chipul acesta sosirea mea, cu refrenul lui pap ah 

Nici n-am avut când să mă dezmeticesc. La ci H 
ascuţit al păsării, toţi săriră în picioare, treziți, şi cu 
straşnică înjurățură, Silver strigă: 

— Cine-i ? ri CAR Al, 

M-am întors ca să fug, m-am poticnit ne 
trăgându-mă îndărăt, am nimerit drept în braţele altcuiva, 

ă i în cleşte. Y 
care mă cuprinse ca în c pi singe 
i ăclie ! e Silver, o dată încre 
- Dick, adu o făclie ! spus 
eram ostaticul lor. sara tirg 
Unul din oameni ieşi afară şi se întoarse numaidecât cu 
un tăciune aprins, în chip de faclă. 


Partea a şasea 


CĂPITANUL SILVER 


Capitolul XXVIII 


ÎN TABĂRA DUȘMANILOR 


Ceea ce am văzut din interiorul cabanei, la lumina 
roşiatică a faclei, îndreptățea toate temerile mele. Piraţii 
stăpâneau întăritura şi proviziile; balercuța cu coniac cra 
acolo, şi afumătura de porc, şi pesmețţii; dar ceea ce mă 
îngrozea mai tare era faptul că nu se afla nici urmă de 
prizonieri. Nu puteam crede altceva decât că pieriseră cu 
n. mă durea cumplit în suflet că n-am pierit şi eu cu 
: Se aflau acolo cu toții, şase tâlhari ai mării; numai atâţia 
rămăseseră în viaţă. Cinci stăteau în picioare, cu feţele 
aprinse şi buhăite, cum se treziseră brusc din somnul adânc 
al beţiei. Al şaselea şedea pe o rână, sprijinit în cot: era 
galben ca moartea, şi bandajul roşu de sânge din jarul 
capului său mărturisea o rană proaspătă şi o oblojire şi mai 
proaspătă. Mi-am adus aminte de omul care fugise în pădure, 
după ce primise un glonte cu prilejul atacului cel mare şi nu 
mă îndoiam că el era. 

Papagalul îşi pieptăna penele, cocoţat pe umărul lui Long 
John. Mi s-a părut că Silver. e mai tras la faţă şi mai 
îngândurat ca de obicei. Purta încă haina cu care veiise în 


solie, dar care cra acum murdară de noroi şi sfâşiată de 
mărăcinii pădurii. 

— Uite-l şi pe Jim ! Ce-i cu tine, Jim Hawkins, ai venit să 
ne vezi ? zise el. Suntem bucuroşi de vizită; nici nu mi-ar fi 
trecut prin minte că ai să vii. 

Zicând acestea, se aşeză tacticos pe balercuţa cu rachiu 
şi începu să-şi umple pipa. 

— Dă-mi facla să aprind, Dick — ceru el, şi pe urmă, după 
ce-şi aprinse luleaua pe-ndelete, adăugă: Aşa, băiete. 
Şi-acum, înfige opaițul ăsta în grămada de lemne de colo; şi 
dumneavoastră, luaţi loc ! Nu-i nevoie să staţi în picioare 
pentru domnul Hawkins; vă iartă dumnealui, puteți fi siguri 
de asta. Şi zi aşa, Jim — se întoarse el spre mine, îndesându-şi 
tutunul în lulea — te făcuşi încoa?”; nu se aştepta bătrânul 
John la o surpriză atât de plăcută ! De când am dat ochii cu 
tine, am văzut că eşti drac împelițat; d'acu”, mi-ai luat maul, 
zău aşa ! 

Cum e lesne de închipuit, eu tăceam chitic şi nu răspun- 
deam nimic la toate astea. Mă lipiseră cu spatele de perete 
şi stăteam acolo, privindu-l pe Silver în faţă, căutând să-l 
înfrunt, dar cu inima cătrănită de mâhnire. 

Silver trase tacticos două-trei fumuri din pipă, apoi vorbi 
mai departe: 

— Ascultă, Jim, fiindcă s-a brodit să fii aici, am să profit 
de ocazie ca să-ţi împărtăşesc ce am eu pe suflet. Am avut 
totdeauna lipici pentru tine, că te vedeam băiat cu cap; leit 
poza mea când eram tânăr şi fercheş. Am dorit din adâncul 

inimii să fii cu noi, să capeţi şi tu partea ta din câştig şi să 
mori ca un cocon, şi uite, cocoşelule, că ai prilejul. Nu zic, 
căpitanul Smollett e marinar pe cinste. Şi am s-o spun asta 
cândva, dar e prea scorţos cu disciplina. „Datoria-i datorie !*, 
nu iese din asta şi are dreptate. la seama la căpitan, Jim. 
Şi-apoi doctorul, să ştii că e supărat foc pe tine; din 
„nemernic nerecunoscător“ nu te mai scoate; şi ca să nu mai 
lungesc vorba, uite cum stau lucrurile: nu te mai poţi 
întoarce la dânşii, fiindcă nu te mai vor; şi-atunci afară doar 

dacă nu vrei să alcătuieşti un echipaj numai cu tine singur, 
ceea ce e cu neputinţă, nu-ţi rămâne altceva decât să te 
alături căpitanului Silver. 

Toate bune până aici. Asta însemna că prietenii mei erau 
încă în viaţă şi cu toate că puneam oarecare temei pe spusele 


„lui Silver, privitoare la grozava lor supărare faţă de 


dezertarea mea, cele auzite mai mult m-au uşurat decât m-au 
întristat. ş 

— Nu-i nevoie să mai amintesc că eşti în mâinile noastre 
— continuă Silver — vezi şi tu asta, aşa că n-ai încotro. Zic că 
mai bine-i să ne înțelegem; niciodată n-am văzut ieşind ceva 
bun din ameninţări. Dacă treaba asta a noastră îţi place, te 
însoţeşti cu noi; dacă ai ceva împotrivă, Jim, mă rog, eşti 
slobod să spui nu, slobod şi nesilit, băiete; şi dacă ai să 
găseşti vreodată un marinar care să grăiască mai cinstit ca 
mine, să-mi sară brăcinarul ! 

— Trebuie să răspund ? am întrebat cu voce tremurândă. 
Căci, prin toată bălăcăreala asta zeflemisitoare, simţeam 
străbătând ameninţarea morţii; obrajii îmi ardeau şi inima 
îmi bătea în piept cu zvâcnituri dureroase. 

— Măi băiete — spuse Silver — nimeni nu te sileşte. Stai 
binişor şi chibzuieşte. Nici unul nu te ia cu zorul, auzi tu ? Şi 
apoi, timpul trece aşa de plăcut cu tine. ! 

— Bine — am spus eu prinzând olecuţă de curaj. Dacă se 
pune problema să aleg, apoi am drept să ştiu cum şi de ce 
sunteţi aci, şi unde sunt prietenii mei ? 

— Cum şi unde ? repetă unul din pirați, mormăind: Popă 
ar trebui să fie acela în stare să răspundă ! 

— la ţine-ţi fleanca ! Te-a întrebat cineva ? îi strigă Silver 
fioros. Apoi, cu glasul lui mieros de la început, îmi răspunse; 
ieri dimineață, domnule Hawkins, pe la cartul cel mic, ne-am 
pomenit cu doctorul Livesey venind cu un steag alb. Zice el: 
„„Căpitane Silver, te-au vândut ! Vasul a şters-o !“ E drept că 
trăsesem la măsea poate un păhărel mai mult, şi un cântec pe 

de lături, ca să alunece mai bine... Nu tăgăduiesc. De mirare e 
că nici ăla care făcea de cart nu văzuse nimic. Ne-am uitat 
într-acolo, şi paştele şi dumnezeii ! goeleta noastră nicăieri ! 
De când mă ştiu n-am văzut o adunătură de neghiobi ca a 
noastră, privind, gură-cască, acolo unde ştiam că trebuie să fie 
vasul. De prisos să adaug că, dintre toți, cel mai gură-cască 
eram cu ! „Ei, zice doctorul, vrei să facem un târg ?* Ne-am 
tocmit noi, şi iaca târgul: merinde, rachiu, casă, lemne de 
foc, pe care aţi avut voi bunăvoința să le tăiaţi, într-un 
cuvânt, ca să zic aşa, tot inventarul vasului, de la gabie până 
la chilă. lar ei au spălat putina; unde ? habar n-am ! 

Pufăi tacticos din lulea. 

— Să nu care cumva să-ţi treacă prin cap — urmă el —- că 
te-au socotit de-ai lor, căci uite care au fost ultimele vorbe 
schimbate între noi: „„Câţi oameni părăsiți întăritura ?* l-am 
întrebat eu. „Patru, mi-a răspuns doctorul, dintre care unul 
rănit. Cât despre băiatul acela, dracu” ştie unde-o fi ! Dar 
nici nu-mi pasă. Până-n gât ne-am scârbit de el !* Aşa a 
spus. 

— Asta-i tot ? am întrebat. 

- Da, asta-i tot ce am vrut să ştii, fiule — răspunse Silver. 

— Şi-acuma trebuie să aleg ? 

— Da, trebuie să alegi; n-ai altceva de făcut, crede-mă — 
vorbi Silver. i 

- Ei bine — am spus eu — nu sunt chiar aşa de prost ca să 
nu ştiu, cât de cât, ce mă aşteaptă. Dar fie ce-o fi, nici că-mi 
pasă. Prea am văzut moartea cu ochii, de când sunt cu voi. 
Am şi eu ceva de zis — am continuat eu cu o înfocare ce 
creştea din ce în ce în mine — mai întâi: aţi ajuns voi la aman ? 
Aţi ajuns. Corabie n-aveţi, comoară, nici pomeneală să puneţi 
mâna pe ea, oameni, uite câți ați rămas; toate planurile 
voastre s-au dus pe copcă. Şi dacă vreţi să ştiţi din a cui 
pricină, am să vă spun: dintr-a mea ! Eram în butoiul cu 
mere în noaptea când am ajuns în preajma insulei, şi v-am 

auzit, pe dumneata, John, şi pe dumneata, Dick Johnson, şi 
pe Hands, care-i acum în fundul mării; şi înainte de a trece o 
oră, am raportat cuvânt cu cuvânt tot ce-aţi vorbit. Cât 
priveşte goeleta, eu am tăiat parâma ancorei, eu am ucis 
oamenii pe care i-aţi lăsat la bord, şi tot eu am dus-o într-un 
loc sigur, încât nici unul din voi n-o s-o mai vadă vreodată. 
Nu voi, eu am dreptul să râd; de la începutul începutului eu 
am tras sforile. Şi frică mi-e de voi cât de o muscă ! 
Ucideţi-mă, cruțați-mă, mă rog, cum vă e plăcerea. Şi-acum, 
mai am un singur lucru să vă spun: dacă mă cruțaţi, ce a fost, 
a fost; când veţi fi judecaţi pentru piraterie, pe cât am să pot, 
am să vă dau o mână de ajutor. Acuma, aveţi de ales. 
Gândiţi-vă: un omor mai mult nu vă slujeşte la nimic; în 
schimb, dacă mă lăsaţi să trăiesc, v-aţi asigurat un martor 
care se va strădui să vă scape de spânzurătoare. 

M-am oprit, căci, mărturisesc, abia-mi trăgeam sufletul. 
Şi spre nespusa mea uimire, nici unul nu mişcă: toți stăteau 
şi se zgâiau la mine ca nişte oi. Şi fiindcă stăteau aşa de 
zgâiţi, am profitat de ocazie ca să continui: $ 

— Uite, domnule Silver, cred că din toți cei de faţă 
dumneata eşti cel mai de ispravă, şi mă bizui pe dumneata, 
în caz că lucrurile se înrăutăţesc fără scăpare, că ai să-i spui 
doctorului cun m-am purtat. 

— Am să ţin minte — răspunse Silver pe un ton aşa de 
ciudat, încât, drept să vă spun, n-am putut deosebi dacă a 
luat în derâdere rugămintea mea ori, dimpotrivă, a fost, în 
chip binevoitor, mişcat de curajul meu. 

— Stai, că nu merge aşa, am şi eu ceva de zis ! strigă 
Morgan, bătrânul marinar, cu faţa de culoarea mahonului, pe 
care-l văzusem în crâşma lui Long John, de pe cheiurile 
Bristolului. Tot ăsta l-a recunoscut şi pe Câine Negru. 

— Păi dacă-i aşa, să-ţi spun şi eu una — adăugă Silver. 
Băiatul ăsta ne-a jucat un renghi şi mai mare, paştele şi 
dumnezeii ! El a şterpelit harta de la Billy Bones. De la: 

început şi până la sfârşit, Jim Hawkins n-a făcut decât să ne 
bage beţe-n roate ! 

— Las” că-i vin eu de hac ! spuse Morgan strecurând o 
înjurătură printre dinţi. 

Sări sprinten în picioare şi scoase cuțitul, de parcă ar fi 
avut douăzeci de ani. 

— Ho ! Opreşte-te ! strigă Silver. Cine moaşă-ta te crezi, 
Tom Morgan ? Ori îţi închipui că eşti căpitan aici ? Vezi să 
nu-ţi arăt eu acuşi cine-i mai mare aici ! Infruntă-mă tu, dacă 
vrei să ajungi unde au ajuns pe rând toţi cei care au făcut pe 
nebunii cu mine, de vreo treizeci de ani încoace, unii în 
vârful catargului — vai de bătrâneţele mele — alţii peste bord, 
să îngraşe peştii. Cine mi-a căutat pricină, n-a mai avut parte 
de o zi bună, Tom Morgan, ia aminte la ce-ţi spun ! 

Morgan se opri; ceilalți însă începură să mârâie înfundat. 

— Tom are dreptate — mormăi cineva. ; 

— Ni-e de ajuns papara pe care am înghiţit-o de la unul — 
se mai auzi un glas. Să mă înhaţe ştreangul dacă mai înghit 
şi de la tine, John Silver ! 

— Pofteşte cineva dintre dumneavoastră, domnilor, să se 
măsoare cu mine ? răcni Silver, îndreptându-se din şale pe 
balercuţa pe care şedea, şi ținându-şi pipa aprinsă în mâna 
dreaptă. Hai, spuneți unde vă mănâncă; doar n-aţi amuţit, 
cred. Cine doreşte să fie scărpinat, să poftească ! Auzi ! Am 
trăit atâta amar de ani, pentru ca o jigodie de beţiv să facă 
pe grozavul, zvârlindu-şi pălăria pe hamacul meu ?! Ştiţi 
obiceiurile, că sunteţi, chipurile, cavaleri ai norocului. Mă 
rog, sunt gata ! Acela care cutează să scoată jungherul, să 
ştie că înainte de a-mi fuma pipa asta, am să-i văd culoarea 
bojocilor, aşa şontorog cum sunt ! 

Nimeni nu mişcă; nimeni nu răspunse. 

— Ei, asta vi-e bărbăţia ? întrebă el, ducându-şi pipa la 
gură. Ti! că mândri sunteţi la vedere, unul mai mândru decât 
altul. Dar când e vorba de luptă, daţi bir cu fugiţii şi tăceţi ca 
peştele. Te pomeneşti că vorbindu-vă în englezeasca regelui 

George tot o să pricepeţi ceva. M-aţi ales căpitanul vostru. 
Şi sunt căpitanul vostru, fiindcă unul mai bun ca mine nu se 
află pe mult cuprins de ape. Nu vreţi să luptaţi aşa cum 
trebuie să lupte nişte cavaleri ai norocului ? Atunci, pe toţi 
dracii ! o să-mi daţi supunere, vrând-nevrând, las? pe mine ! 
Băiatul ăsta mi-e drag; n-am întâlnit băiat mai de nădejde. 
El singur e mai bărbat decât doi guzgani ca voi, decât voi 
toţi ăştia de-aici, aşa că, auziţi voi ? aş vrea să-l văd pe acela 
care ridică mâna asupra lui ! Nu-i nevoie să spun mai mult! 

Urmă un lung răstimp de tăcere. Stăteam tot în picioare, 
lipit de perete, inima îmi bătea năvalnic ca un ciocan pe 
nicovală, dar în pieptul meu începuse să mijească o rază de 
speranță. Silver se ridicase de pe balercuţă şi se rezemase şi 
el de perete, cu braţele încrucişate, cu pipa în colțul gurii, 
liniştit de parcă s-ar fi aflat în biserică; numai privirile îi 
alergau scotocitoare, cătând când dintr-un colţ al ochiului, 
când din celălalt, la oamenii lui, obosiţi rău. Incepuseră, unul 
câte unul, să se tragă spre partea cea mai din fund a cabanei, 
de unde şuşotelile lor îmi sunau în urechi ca murmurul 
neodihnit al unui şipot. Când unul, când altul ridicau capul, 
uitându-se într-ancoace şi lumina roşie a faclei cădea o clipă 
pe chipurile lor încordate: dar nu spre mine, ci spre Silver 
căutau privirile lor. 

— Pare-mi-se că aveţi multe să vă spuneţi — observă 
Silver, plesnind un scuipat în bagdadie. Haide, daţi-i drumul, 
vorbiţi tare, să aud şi eu, ori duceţi-vă la culcare. 

— Să nu te superi, domnule — spuse unul dintre ei — dar 
cred că iei cam în glumă unele reguli; poate că ai să te uiţi 
mai cuviincios la altele, câte mai sunt. Echipajul e nemulţumit: 
echipajul nu admite nimănui să umble cu el grosolan, cum 
se umblă cu o sulă de deznodat parâmele; echipajul ăsta, îmi 
iau îngăduinţa să spun, are drepturi la fel ca orice alt echipaj 
şi, chiar după rânduielile statornicite de dumneata, noi avem 
voie să stăm de vorbă şi să ne sfătuim. Să ne fie cu iertare, 
domnule; ţin să adaug că în clipa de faţă te recunoaştem a fi 

căpitanul nostru; dar îţi cerem să ne dai voie să ieşim afară 
ine sfat. 
Sate i corect salut marinăresc, cel care vorbise, un lungan 
de vreo treizeci şi cinci de ani, cu înfăţişare bolnăvicioasă şi 
cu ochi galbeni, se îndreptă băţos spre uşă şi ieşi. Unul după 
altul şi ceilalți făcură la fel; în trecere, fiecare saluta, fiecare 
credea de cuviinţă să adauge o scuză. Potrivit cu regulile 
noastre“ — spuse unul. „Sfatul de pe punte” — zise Morgan. ŞI 
în felul acesta, cu câte o vorbă sau alta, toţi ieşiră, lăsându-ne 
ilver şi pe mine singuri cu facla. î 

își pai 0 ne Jim Hewicins — îmi spuse el cu un glas atât 
de şoptit că abia îl auzeam, eşti la un fir de păr de moarte, şi, 
mai rău, de caznă. Cred că n-o să mă mai recunoască de 
căpitan. Dar ia aminte, orice s-ar întâmpla, sunt cu tine. 
N-aveam de gând, nu, nici pomeneală, până n-ai vorbit. 
Eram otrăvit rău cu mi-a scăpat plăcinta, şi mă mai aşteaptă 
şi spânzurătoarea pe deasupra. Am văzut însă din ce aluat 
eşti făcut. Mi-am zis: „Fii cu Hawkins, John, şi Hawkins : să 
fie cu tine. Tu eşti ultima lui carte, şi el, mii de tunete ! el , 
are să fie birlicul tău, John ! Spate la spate, mi-am zis. Tu îți 
scapi martorul, şi martorul te scapă de ştreang ". 

Începeam să mă dumiresc. f; 

- Vrei să spui că totul e pierdut ? am întrebat. 

— Ba bine că nu ! îmi răspunse el. S-a dus vasul, haţ! s-a 
dus şi capul ? Aşa-i socoteala. Când m-am uitat la ancoraj, 
Jim Hawkins, şi n-am văzut goeleta, ei bine, cât sunt eu de 
tare, m-am fleşcăit. Cât despre şleahta aia şi soborul lor, ia 
seama la ce-ţi zic, pe cât sunt de tonţi, pe atâta-s de laşi. Te 
scot eu teafăr din ghearele lor, orice-or face. Dar să fim 
înțeleşi, Jim, o mână spală pe alta; îl scapi şi tu pe Long 

an . A 
E ae mi se părea că pune mare nădejde în lucrul 
pe care mi-l cerea; şi cine ? piratul ăsta bătrân, capul tuturor 
ăţilor ! fr 
ate, face tot ce-mi va sta în putinţă — i-am făgăduit. 


181 


— Am încheiat târgul ! strigă Long John. Cum eşti bun de 

gură, pe toate trăsnetele ! îmi mai mijeşte o nădejde. 
Şontâcăind, se apropie de facla proptită în stiva de lemne 
ŞI-şi aprinse din nou pipa. 

— Inţelege-mă, Jim! spuse el, întorcându-se. Eu pe umerii 
mei am cap, nu bostan. Sunt acuma de partea sguire-ului. 
Ştiu că ai pus corabia undeva bine. Cum ai făcut, habar 
n-am, dar e pusă bine. Bănuiesc că Hands şi O'Brien şi-au 
pierdut minţile. In nici unul n-am avut încredere vreodată. 
Şi acuma, bagă de seamă. Eu nu-ţi pun întrebări şi nici pe 
ceilalți n-am să-i las să-ţi pună. Eu ştiu când jocul trebuie 
socotit pierdut; şi mai ştiu că eşti un băiat pe care mă pot 
bizui. Alelei, tu eşti tânăr ! Ce lucruri minunate am fi putut 
face noi împreună ! 

Işi turnă coniac din balercuţă într-o cană de cositor. 

— Vrei să guşti ? mă întrebă. Şi după ce l-am refuzat: mă 
Tog, eu însă trebuie să mă dreg o ţâră, Jim — spuse el-mă 
călăfătuiesc, căci presimt că o să iasă mare comedie cu ăia. 
Şi fiindcă veni vorba de comedie, de ce mi-a dat doctorul 
harta, Jim ? 

Faţa mea arăta o mirare atât de neprefăcută, încât Silver 
găsi că e de prisos să mă mai iscodească. 

— Hm ! şi totuşi mi-a dat-o ! spuse el. E ceva dedesubt 
fără îndoială, sigur că e ceva la mijloc, Jim, rău sau bun. i 

Mai trase o duşcă, clătinându-şi capul lui mare şi bălan, 
ca omul care nu se aşteaptă la nimic bun. 


Capitolul XXIX 


IARĂŞI SEMNUL NEGRU 


i Sfatul piraţilor dura de o bucată de vreme; şi iată că unul 
din €i intră în casă şi, repetând salutul, care mie mi se păru 

oarecum zeflemisitor, ceru să i se dea facla pentru o clipă. 
Silver încuviinţă cu un gest scurt şi iscoada plecă, lăsându-ne 
în întuneric. 

— S-a stârnit furtuna ! spuse John, care-mi vorbea de la 
un timp pe un ton prietenos şi familiar. 

Am aruncat o privire afară, prin crenelul cel mai apropiat. 
Tăciunii focului ajunseseră spuză şi răspândeau o lumină aşa 
de slabă încât înţelegeam de ce conspiratorii aveau nevoie 
de faclă. Se aflau cam pe la jumătatea drumului dintre dâmb 
şi îngrăditură, strânşi roată laolaltă; unul ţinea lumina; altul 
stătea în genunchi în mijlocul lor şi avea în mână un cuţit 
deschis, pe lama căruia luna şi facla aruncau sclipiri jucăuşe 
de toate culorile. Ceilalţi stăteau puţin aplecaţi şi urmăreau 
cu luare-aminte la cel cu cuțitul. Abia dacă deosebeam că 
afară de cuţit mai avea şi o carte în mână; tocmai mă minunam 
că un lucru aşa de străin lor se găsea la ei, când insul 
îngenuncheat se ridică şi toată clica porni grămadă spre casă. 

- Se întorc — am spus şi mi-am reluat locul de mai 
înainte, socotind că nu-i de obrazul meu să mă găsească 
iscodindu-i. 

— Ei şi ? Lasă-i să vie, băiete ! Lasă-i să vie ! spuse Silver. 
Am eu ac de cojocul lor ! ; 

Uşa se deschise şi cei cinci oameni, strânşi ciorchine la 
intrare, împinseră pe unul din ei mai în faţă. În orice altă 
împrejurare, mi s-ar fi părut comică din cale-afară 
încetineala cu care înainta acesta, şovăind la fiece pas, dar 
ținând mâna dreaptă închisă şi puţin întinsă înainte. 

— Mişcă, băiete ! strigă Silver. Că doar n-am să te mănânc ! 
Dă-l încoa? ! N-ai grijă, ştiu regulamentul: nu mă ating de 
un sol. 

Încurajat astfel, piratul păşi mai cu inimă şi, strecurând 
ceva lui Silver, se întoarse aproape în fugă la ai lui. 

Bucătarul se uită la ceea ce i se înmânase. 

si „Semnul negru“ ! Bănuiam eu — spuse el. De unde 
naiba aţi luat hârtia ? Țţ-ţţ ! la te uită ! Asta n-o să vă poarte 
noroc ! V-aţi apucat să tăiaţi dintr-o evanghelie ! Cine-i 
blestematul care a tăiat evanghelia ? 

— Poftim treabă ! spuse Morgan. Halal ! Ce v-am zis eu? 
N-are să iasă nimic bun, am zis. i 

Mp. Aţi făcut-o fiartă, toţi ca unul ! urmă Silver. Pe toţi or 

să vă spânzure acuma, o să vedeţi voi. Care-i păgânul de 
marinar de apă dulce care a tăiat evanghelia ? 

— Dick — îngăimă cineva. 


- Dick ? Ei bine, Dick poate să-şi facă rugăciunile — spuse | 


Silver. Dick şi-a spurcat norocul, puteți să mă credeţi ! 

Lunganul cu ochi galbeni însă îl întrerupse. 

— Mai lasă flecăreala, John 'Silver — îl înfruntă el. Sfatul 
mare al echipajului a hotărât într-un glas să-ți înmânăm 
semnul negru; întoarce-l pe partea albă, cum e datina şi vezi 
ce scrie acolo. După aceea, poţi vorbi. 

i: Mulţumesc, George -— răspunse bucătarul. Totdeauna 
te-ai priceput la judecăţi, totdeauna ai pus regulile la inimă 
după cum văd. Ia să ne uităm ce zice aici ? „Mazilit“. Ah | 
Aşa scrie aici ! Şi-i tare frumos scris, zău aşa; ai jura că-i 
tipărit. Tu ai scris, George ? Măi, să fie al naibii Ai ajuns 
căpetenia echipajului ăstuia ! Ca mâine te văd căpitan şi zău 
dacă m-aş mira ! Fii bun şi dă-mi facla, te TOg, Că iar mi s-a 
stins pipa. : 

— Destul — spuse George — echipajul nu se mai lasă dus 
de goangele tale. Îți închipui că eşti şmecher: dar acuma ți 
s-a înfundat. Ai face mai bine să te dai jos de pe butoi şi să 
vii la vot. 

a Hm ! şi eu care credeam că ştii regulile — răspunse 
Silver disprețuitor. Dar nu-i nimic, le cunosc eu, dacă nu le 
cunoşti tu: aşa că stau mai departe aici şi mă socot căpitanul 
vostru. Până nu vă rostiți cuvântul şi până nu răspund şi eu, 

semnul vostru negru deocamdată nu face nici cât un pesmet 
rânced. Pe urmă, om vedea noi. 

— A, nu — răspunse George — nu trebuie să-ţi fie câtuşi de 
puţin teamă, vom fi drepți, n-ai nici o grijă. Mai întâi şi întâi, 
tu ai stricat toată expediţia, ai dat totul peste cap, n-ai să 
îndrăzneşti să spui că nu. Al doilea, ai lăsat pe inamici să 
iasă din capcana asta pe degeaba. De ce ? De ce au vrut să 
plece ? Nu ştiu; şi era doar limpede că țineau morţiş să plece. 
Al treilea, ne-ai împiedicat să le cădem în cârcă, în timp ce 
se retrăgeau. Las” că ştim noi ce cloceşti, John Silver ! 
Umbli cu cioara vopsită, da” nu se prinde. Şi al patrulea, 
băiatul ăsta... 

— Asta-i tot ? întrebă liniştit Silver. 

— E deajuns şi atâta — răspunse George — ca să atârnăm 
cu toţii în ştreang şi să ne uscăm la soare, din pricina 
prostiilor tale. 

— Acuma ascultaţi-mă şi pe mine. Am să vă răspund la 
toate patru punctele; la rând am să vă răspund. Spuneţi că 
am stricat expediţia ? Ştiţi cu toţii ce năzuiam eu; şi mai ştiţi 
cu toţii că dacă ar fi ieşit cu bine, huzuream acuma la bordul 
„Hispaniolei“, zi de zi, şi noapte de noapte, veseli şi 
sănătoşi, şi ghiftuiți de budincă cu stafide, şi cu comoara la 
magazie, mamă-mamă ! Ei, dar cine s-a împotrivit ? Cine 
m-a silit pe mine, căpitan legiuit, să fac altminteri ? Cine a 
vrut să-mi trântească semnul negru chiar din ziua când am 
debarcat, şi să înceapă danțul ăsta ? Hm ! frumos danţ, n-am 
ce zice, dar teamă mi-e că o să se isprăvească cu un tontoroi 
la un capăt de frânghie, pe Cheiul Spânzuraţilor din dulcea 
cetate a Londrei. Cine-i de vină ? Anderson, şi Hands, şi tu, 

George Merry ! Şi eşti singurul care ai mai rămas din acea 
clică de caiafe; şi mai ai neruşinarea să-mi fii tu mie căpitan, 
tu care ne-ai băgat la apă grămadă ? Pe toţi dracii, asta-i cea 
mai moţată parascovenie din câte am pomenit vreodată ! 

Silver se opri şi putui citi pe chipul lui George şi al 
foştilor lui tovarăşi că vorbele nu fuseseră rostite în vânt. 

— Asta-i răspunsul la numărul unu — strigă învinuitul, 
ştergându-şi năduşeala de pe frunte, căci cuvântase cu o tărie 
care zguduia cabana. Zău, pe cuvânt, mi-e silă să vă mai 
vorbesc. N-aveţi nici Judecată, nici ţinere de minte şi mă 
întreb unde li-era capul mamelor voastre, când v-au lăsat să 
plecaţi pe mare ! Marea ? Cavaleri ai norocului ? Socot că 
era mai bine dacă vă făceaţi croitori |! 

— Zi mai departe, John ! îl îndemnă Morgan. Vorbeşte de 
celelalte învinuiri ! 

— Ah ! Celelalte învinuiri ! răspunse John. Frumoasă 
învinuire, n-am ce zice ! Voi spuneți că am buclarisit-o cu 
expediția asta. O ! păcatele mele, dacă măcar v-aţi da seama 
cât e de buclarisită ! Suntem aşa de aproape de spânzurătoare, 
că mi se înțepeneşte gâtul numai gândindu-mă la ea ! 
Văzut-aţi vreodată spânzurați atârnând de lanţuri, cu păsări 
rotind în jur şi marinari arătându-i cu degetul, când vin din 
larg cu fluxul ? „Cine-i ăla 7 — întreabă unul. „Ăla ? Au ! 
Ăla-i John Silver !“ „L-am cunoscut bine“ — spune un altul. 
Şi puteţi auzi lanțurile zăngănind, în vreme ce virați vasul 

ca să vă apropiaţi de o altă amarcă!. Ei bine, cam pe aici 
suntem, aici am ajuns |! fiecare fecior al mamelor noastre, 
mulțumită lui George, lui Hands, lui Anderson şi altor netoți 
dintre voi. Şi dacă vreţi să ştiţi răspunsul la punctul patru, 
adicătelea băiatul, apoi, pe toți dracii ! ce-i ăsta dacă nu un 
ostatic ? Şi aţi vrea voi să pierdem un ostatic aşa, de florile 
mărului ? Nu, nu se înghite; s-ar putea să fie ultima noastră 
carte, nu m-ar mira. Să-l omorâm pe băiat ? Eu unul nu, 
fraţilor |! Şi punctul trei ? O, e mult de grăit în privinţa 
punctului trei. Poate nu-i nimic pentru voi, să ai un doctor, 


1 E vorba de estuarul Tamisei, unde corăbiile efectuau o 
asemenea manevră (n. t.). 

un adevărat doctor de academie, care să vie să te vadă in 
fiecare zi pe tine, John, care ai capul spart, sau pe a 
George Merry, care dârdâiai de friguri, nu-s şase iai . 
atunci, şi care acuma chiar ţi-s ochii galbeni ca a a ? 
Poate nici nu ştiţi că un vas de ajutor vine încoace ? Da, e 
în drum, şi va fi curând aici; şi să vă vedem dac zi 
să-i pară bine că are un ostatic ! Cât priveşte punctul doi, 
ce am făcut târgul cu cei din întăritură ? Oare nu m-ați rugat, 
târându-vă în genunchi, ca să-l fac ? In genunchi aţi mai 
aşa de prăpădiţți erați şi ați fi murit de foame dacă nu- 
făceam. Şi asta încă nu-i nimic ? Poftim, pentru asta am 
Ș ză | 
ee a pe podea o hârtie, pe care o recunoscui 
numaidecât, căci nu era altceva decât harta pe a ai 
îngălbenit, cu cele trei cruci roşii, pe care o găsisem IE Lt 
în pânză ceruită pe fundul lăzii Sp tpulu De ce i-o fi da 
este priceperea mea ! 
prin pasii Îi iited hărții era de iti isi pita 
zurbagiii supraviețuitori părea curat căzută din cer. pă iza 
pe ea ca pisica pe şoarece. Trecu din mână în mână, 1 pă 
smulgând-o de la celălalt şi după înjurăturile, strigătele i i 
râsetele lor copilăreşti cu care îşi însoțeau cercetarea, s-ar fi 
crezut nu numai că-şi pipăiau aurul, ci că îl şi aveau pus 
bine, pe corabia cu care pluteau înapoi spre țară. tg 
— Da — spuse unul — asta-i iscălitura lui Flint, nici o 
îndoială. J. F. cu o dungă dedesubt şi o înfloritură; aşa făcea 
ir pică frumos — spuse George. Dar cum o s-o putem 
ă n-avem goeleta ? zid 
Ape da sări scoată în sus, sprijinindu-se cu o mână de 
TE atuleai George, să nu spui după aceea că nu te-am 
prevenit ! strigă el. O vorbă obraznică dacă mai rii ieşi 
afară să ne batem ! Cum ? De unde să ştiu eu cum ? Tu ar 

trebui să-mi spui cum, tu şi ceilalţi, care mi-aţi prăpădit 
goeleta, băgându-vă unde nu vă fierbea oala, arde-v-ar pe 
maţe să vă ardă ! Nu eşti în stare să găseşti un chiţibuş; nu te 
pricepi la nimic nici cât o gâză ! Dar poţi vorbi şi cuviincios, 
şi ai să poţi, George Merry, ia aminte la ce-ţi spun ! 

— Asta-i cam adevărat — căută bătrânul Morgan să-i intre 
în voie. 

— Asta-i adevărat ! Cred şi eu ! spuse bucătarul. Voi aţi 
pierdut vasul; eu am dibăcit comoara. Cine-i mai breaz ? 
M-am săturat până-n gât, paştele şi dumnezeii voştri ! Îmi 
dau demisia ! Alegeţi căpitan pe cine vreţi; cu unul m-am 
scârbit ! 

— Silver ! strigară dânşii. Trăiască Frige-oaie ! Îl vrem pe 
Frige-Oaie ! 

— Aha, va să zică o întoafceţi pe altă strună ! zise 
bucătarul. Prietene George, m-ai las-o baltă: şi ai noroc că 
nu-s om răzbunător. Nu-i felul meu. Dar semnul negru, 
băiete ? Mai are vreo noimă acuma ? Dick şi-a spurcat 
norocul, a stricat evanghelia; asta-i toată povestea ! 

— Dar am să mai pot săruta ceaslovul la jurământ .? 
îngăimă Dick, de bună seamă neliniștit de afurisenia pe care 
şi-o atrăsese. 

— Un ceaslov ciopârțit ! răspunse Silver zeflemisitor. Nu, 
băiete ! Un legământ pe o terfeloagă nu face mai mult decât 
un jurământ pe o cărţulie de dor şi amor. 

— Nu, zău ? strigă Dick cu un fel de bucurie. Atunci socot 
că tot prețuieşte ceva ! 

— Uite, Jim, uite un abţibild pentru tine — îmi zise Silver, 
dându-mi hârtia. 

Era un petic rotund, de mărimea unei monede de cinci 
şilingi. Pe o parte era alb, căci fusese tăiat din ultima filă, 
iar pe cealaltă faţă cuprindea unul sau două versete din 
Apocalips, din care mi s-au încrustat în minte cu deosebire 
aceste cuvinte: „Afară sunt câinii şi ucigaşii“. Partea tipărită 

fusese înnegrită cu cărbune, care mi se lipea de degete: pe 
partea albă era scris, tot cu cărbune, un singur cuvânt 
Mazilit“. Trofeul ăsta curios îl am sub ochii mei, în clipa 
acedsța; dar n-a mai rămas urmă de scris, afară de o dâră, 
cum ar fi făcut-o cineva cu unghia degetului gros. 
Aşa s-au isprăvit evenimentele din noaptea aceea. Puțin 
mai târziu, după ce fiecare a tras o duşcă, ne-am culcat, şi 
Silver îl puse pe George Merry de strajă, ameninţându-l cu 
moartea dacă nu-şi va face datoria cu credinţă. ; 
Multă vreme n-am putut închide ochii şi martor mi-e 
Dumnezeu că aveam la ce să mă gândesc; la omul pe care-l 
ucisesem în după-amiaza aceea şi la primejdia care mă 
păştea, şi mai cu seamă la jocul ameţitor la care vedeam că 
se înhămase Silver — cu o mână ţinându-i pe zurbagii în frâu 
şi cu cealaltă agățându-se de toate mijloacele cu putință sau 
peste putinţă, în măsură să-i dea nădejdea că o să-şi scape 
mişelnica lui viață. Silver dormea liniştit şi sforăia tare; şi 
totuşi, îmi sângera inima pentru el, aşa păcătos cum era, 
gândindu-mă la primejdiile care-l înconjurau şi la ruşinea 
ştreangului ce-l aştepta. 


Capitolul XXX 


PE CUVÂNT DE CINSTE 


Am fost trezit — sau mai curând am fost treziţi cu toţii, 
căci l-am văzut şi pe omul de strajă sculându-se de lângă uşa 
de care, obosit, se proptise — de un glas limpede, prietenos, 
ce ne striga de la marginea pădurii: 

— Hei, voi cei din întăritură ! A venit doctorul. 

Şi chiar doctorul era. Deşi bucuros să-i aud glasul, 
bucuria mea numai curată nu era. Mi-am amintit cu scârbă 
de purtarea mea răzvrătită şi vicleană; văzând unde m-a dus 
această purtare - printre ce tovarăşi şi de câte primejdii 
înconjurat — simțeam că mi-e ruşine să-l privesc în faţă. 

Se sculase pesemne cu noaptea în cap, căci de-abia se 
crăpa de ziuă; şi când am dat fuga la crenel ca să mă uit 
afară, l-am văzut ca odinioară pe Silver, înecat până la 
genunchi în negura care se târa. 

- Dumneata, doctore ! Bună dimineaţa, domnule ! strigă 
Silver, pe deplin trezit şi strălucind de voie bună. Sprinten 
şi harnic, nici că se putea altfel; cică numai păsărica sculată 
mai de dimineaţă, cum spune zicătoarea, găseşte mâncare ! 
George, mişcă-ţi gaibaracele, fiule, şi ajută-l pe doctorul 
Livesey să vie la bord. Toate-s bune, bolnavii dumitale sunt 
bine şi veseli. 

laca aşa trăncănea John Silver, stând în vârful dâmbului, 
cu cârja subsuoară şi cu o mână sprijinită de peretele 
cabanei. 

— Avem o mare surpriză pentru dumneata, domnule — 
urmă el. Avem aci un mic oaspete, ha-ha-ha ! Găzduieşte la 
noi cu masă şi casă, domnule, şi-i place ca găinei la moară; 
toată noaptea a dormit ca un supercargo!, tolănit bord la bord 
lângă bătrânul John. 

Între timp, doctorul Livesey sărise zaplazul şi se apropia 
de bucătar; şi am auzit cum i s-a înecat vocea, când a 
întrebat: 


— N-o fi Jim ? 
— Jim în carne şi oase ! răspunse Silver. 


1 Supercargo era pe corăbiile de odinioară reprezentantul 
armatorului. Nu avea mare lucru de făcut în timpul călătoriei, aşa că 
putea dormi cât voia (n. t.). 

Doctorul se opri scurt. 1 se tăie glasul, şi câteva clipe păru 
că nu e în stare să mai facă o mişcare. 

- Bine, bine — spuse el în cele din urmă — datoria mai 
întâi şi pe urmă plăcerea, cum ai spune dumneata, Silver. la 
să-i vedem până una-alta pe bolnavii dumitale. 

O clipă mai târziu intră în cabană, dădu din cap a 
mustrare când mă văzu şi începu să îngrijească de bolnavi. 
Îşi făcea treaba fără nici o urmă de teamă, cu toate că ştia că 
viaţa lui în mijlocul acestor demoni ai înşelăciunii atârna de 
un fir de păr; îşi dojenea pacienţii, ca şi cum ar fi fost la o 
obişnuită şi plătită vizită profesională, într-o liniştită familie 
engleză. Bănuiesc că felul lui de-a fi avea o înrâurire asupra 
oamenilor; se purtau ca şi când nimic nu s-ar fi întâmplat; el 
părea să fie un paşnic medic al vasului, ei marinari cuminţi 
şi credincioşi. 

-— Merge bine, prietene — îi spuse băietanului cu capul 
oblojit — şi poţi să te lauzi că ai scăpat ieftin; trebuie că ai o 
ţeastă tare ca fierul. Ei, George, tu cum te simţi ? nu s-ar zice 
că ai o culoare prea frumoasă; de, omule, ţi-ai întors ficatul 
pe dos. Ai luat doctoria ? A luat doctoria, băieţi ? 

— Cum să nu, domnule, fireşte că a luat-o — răspunse 
Morgan. 

- Fiindcă, vedeţi voi, ca medic de pirați ori ca medic de 
închisoare, dacă vă sună mai bine aşa — spuse doctorul 
Livesey în cel mai fermecător chip — îmi fac un punct de 
onoare din grija de a nu-i pierde regelui George nici un 
candidat la spânzurătoare ! 

Procleţii se uitară unul la altul, dar înghițiră bobârnacul 
fără să crâcnească. 

- Dick nu se simte bine, domnule — spuse unul. 

— Adevărat ? răspunse doctorul. Vino încoace, Dick, şi 
arată-mi limba ! Nici nu mă miră ! Are o limbă să-i bage pe 
franțuzi în sperieţi ! Încă unul cu friguri. 

— Ehei — rosti Morgan — uite ce se cheamă să rupi 
evanghelia ! 

— Uite ce se cheamă să fii prost ca oaia — rosti răspicat 
doctorul — şi să n-ai măcar atâta minte ca să deosebeşti un 
aer curat de unul otrăvit şi un loc uscat de un smârc împuţit 
şi bântuit de molime. Cred că o să aveţi de furcă, deşi e doar 
o părere, până ce o să scoateţi malaria asta din organismele 
voastre. Tabără în mlaștină, auzi ! Silver, mă mir de 
dumneata. Doar nu eşti mai prost decât toţi cei din jur: mi 
se pare însă că n-ai habar de cele mai elementare reguli de 
igienă. 

— Eu zic — adăugă el, după ce dădu fiecăruia doctoria şi 
sfaturi, pe care le primiră toţi cu o umilinţă vrednică de nişte 
copii de şcoală primară, necum de o şleahtă sângeroasă de 
zurbagii şi pirați — cu zic că-i de ajuns pentru astăzi. Şi 
acuma, rogu-vă, aş vrea să schimb câteva vorbe cu băiatul 
ăsta. 

Şi aşa, într-o doară, arătă cu capul spre mine. 

George Merry se afla lângă uşă, pe cale tocmai să scuipe 
şi să verse pe gât o doctorie rea la gust, dar la primul cuvânt 
al doctorului se întoarse brusc, roşu la faţă, şi răcni un „Nu !“* 
— bineînţeles însoţindu-l cu o înjurătură. 

Silver plesni cu palma în balercă. 

— Gura ! zbieră el, rotind ochii ca un leu furios. Doctore 
— "urmă el, cu tonul lui obişnuit — tocmai mă gândeam la asta, 
cunoscând slăbiciunea pe care o ai dumneata pentru băiat. 
Smerită recunoştinţă avem cu toţii pentru bunătatea dumitale 
şi, precum vezi, până şi leacurile dumitale le înghițim ca 
grogul. Prin urmare, chibzuiesc că am dibăcit un mijloc care 
să mulțumească toată lumea. Hawkins, îmi dai cuvântul de 
cinste, ca tânăr cavaler ce eşti, deşi te-ai născut sărac, că n-ai 
să speli putina ? 

I-am dat numaidecât făgăduiala cerută. 

— În cazul acesta, doctore — spuse Silver — dumneata treci 
de partea cealaltă a gardului şi, când ai să fii acolo, îl aduc 
cu pe băiat, care o să stea de partea asta. Cred că printre uluci 
puteţi să vă povestiți. Bună ziua, domnule, şi plecăciunile 
mele squire-ului şi căpitanului Smollett. 

Explozia de nemulțumire pe care numai uitătura 
întunecâtă a lui Silver o potolise izbucni cu şi mai multă 
putere, îndată după plecarea doctorului. Silver era învinuit 
făţiş că umblă în două luntre, că încearcă să încheie o pace 
separată numai în folosul lui - sactificând interesele 
complicilor săi, deveniți victimele sale: într-un cuvânt şi pe 
şleau, tocmai ceea ce făcea. Era aşa de limpede de data asta, 
încât nu vedeam cum va putea să le alunge supărarea. Dar el 
singur prețuia cât toţi laolaltă şi izbânda lui din noaptea 
trecută îl făcea să aibă o mare trecere asupra lor. Îi făcu tonți 
şi țopârlani, cum vă puteţi închipui, le spuse că-i bine să fiu 
lăsat să vorbesc cu doctorul, le flutură harta pe la nas şi-i 
întrebă dacă se încumetă să strice învoiala, Chiar în ziua când 
se duceau după comoară. 

— Nu, pe toţi dracii, nu ! strigă el. O să stricăm învoiala 
când o veni vremea; şi până atunci, am să mi ţi-l tămâiez pe 
doctor cât o fi nevoie, şi ghetele o să i le şterg cu coniac dacă 
va trebui ! 

Pe urmă porunci să se facă focul şi se urni, cu pas 
mărunt, sprijinit în cârjă, cu cealaltă mână pe umărul meu, 
lăsându-i pe toţi buimaci şi amuţiţi mai curând de pisălogeală 
decât de temeinicia susţinerilor sale. 

— Încetişor, băiete, încetişor — zicea el. Că tabără pe noi 
într-o clipă, dacă ne văd grăbindu-ne. 

Aşadar, am mers tacticos prin nisip, până-n locul-unde 
doctorul-ne aştepta de cealaltă parte a îngrăditurii. De îndată 
ce am ajuns destul de aproape ca să putem vorbi, Silver se 
opri. 

— Vă rog să însemnați asta, doctore — îi spuse el — şi-o să 
vă povestească băiatul cum i-am Scăpat viața şi cum am fost 
mazilit din pricina asta, zău aşa. Doctore, când un om ţine 
cârma în bătaia vântului, ca mine, pontând pe un zar, ca să 
zic aşa, ultima suflare a făpturii sale, oare e prea mult să i 
se dăruiască o vorbă bună ? Să nu uitaţi, rogu-vă, că acum 
nu-i vorba numai de viaţa mea, ci şi de aceea a băiatului, aşa 
cum ne-am învoit; vorbiţi-mi deschis, doctore, şi dați-mi un 
pic de nădejde, ca să zic bogdaproste ! 

O dată afară şi destul de departe de prietenii lui şi de 
cabană, Silver nu mai era acelaşi om; obrajii parcă i se 
fleşcăiseră şi glasul îi tremura. Niciodată n-a fost suflet mai 
la ananghie ca al lui. i 

— Nu cumva ţi-e frică, John ? întrebă doctorul Livesey. 

— Doctore, nu sunt fricos; nu, nici atâtica nu sunt ! şi 
pocni din degete. Şi chiar de-aş fi, n-aş spune. Dar mărturisesc 
deschis că mă apucă bâţâielile când mă gândesc la ştreang. 
Sunteţi un om bun şi cinstit; niciodată n-am întâlnit om mai 
bun ! Şi de aceea sunt sigur că n-o să uitaţi binele pe care 
-am făcut, după cum n-o să uitaţi nici răul pe care l-am 
făcut. Iaca, mă dau mai la o parte, şi vă las singur cu Jim. Şi 
s-o crestaţi şi pe asta la răboj, că nu-i floare la ureche, zău 
aşa |! 

Zicând acestea, se duse ceva mai încolo, ca să nu audă ce 
vorbim, se aşeză pe o buturugă şi începu să fluiere; din când 
în când se sucea pe jeţul lui improvizat, ca să aibă sub ochi 
tot câmpul de observaţie, adică pe mine şi pe doctor şi 
totodată pe haidamacii lui neastâmpăraţi, care forfoteau 
încoace şi încolo în nisip, între focul pe care se munceau să-l 
ațâţe şi cabana de unde aduceau afară afumătură de porc şi 
pesmeţi pentru dejunul de dimineaţă. 

— Şi aşa, Jim — spuse doctorul cu tristeţe — uite unde ai 
ajuns ! Cum ţi-ai aşternut, aşa vei dormi, măi băiete ! Numai 
cel de sus ştie că n-am inimă să te dojenesc; dar trebuie să-ți 

spun ceva, fie că-ţi place, fie că nu; când căpitanul Smollett 
era sănătos, n-ai îndrăznit să fugi; dar de îndată ce s-a 
îmbolnăvit şi a rămas fără puteri, ai luat-o razna, ceea ce 
înseamnă, să mă ierte Dumnezeu, curată laşitate ! 

Trebuie să mărturisesc că âm început să plâng. 

— Doctore — am spus —cruță-mă ! Destul m-am mustrat eu 
însumi; viaţa mea e oricum pierdută şi aş fi fost mort acuma, 
dacă Silver nu mi-ar fi luat partea: crede-mă, doctore, voi şti 
să mor, şi cutez să spun că o şi merit, dar mi-e frică de 
chinuri. Dacă încep să mă chinuiască... 

— Jim — mă întrerupse doctorul. şi avea glasul cu totul 
schimbat, Jim, n-o să îndur una ca asta ! Sări gardul şi s-o 
luăm la fugă |! 

— Doctore — am răspuns — mi-am dat cuvântul ! 

— Ştiu, ştiu ! strigă el. Dar acum jurământul n-are a face, 
Jim ! lau totul asupra mea; ocară şi ruşine, băiatule; dar nici 
să te las aici nu pot ! Hai, sări ! O săritură şi eşti afară, apoi 
o rupem la fugă ca nişte antilope ! p ir 

— Nu -— răspunsei — ştiţi foarte bine că aşa ceva nici 
dumneavoastră nu aţi fi făcut, nici squire-ul, nici căpitanul, 
şi nici eu n-am s-o fac. Silver a avut încredere în mine; i-am 
dat cuvântul şi trebuie să mă întorc. Dar nu m-ai lăsat să 
isprăvesc, doctore. Dacă mă schingiuiesc, s-ar putea să-mi 
scape vreo vorbă cu privire la locul unde se află vasul, căci 
eu am dus vasul de aici mai cu norocul, mai cu îndrăzneala, 

şi se găseşte în canalul de la miazănoapte, pe țărmul sudic, 
deasupra liniei de hotar a refluxului. Când începe refluxul, 
apele îl descoperă de-a-ntregul. 

— Vasul ! exclamă doctorul. i 

I-am istorisit repede aventurile mele, pe care le asculta în 
tăcere. L 

— S-ar zice că e o ursită în tot ce se întâmplă — observă 
el, când isprăvii. De fiecare dată ne scapi viaţa. Şi îţi 
închipui cumva că o să te lăsăm acuma să ţi-o pierzi pe ata ? 

Ar fi o josnică răsplată, dragă băiete. Ai descoperit uneltirea; 
l-ai găsit pe Ben Gunn, cea mai grozavă ispravă din câte 
isprăvi ai făcut şi vei mai face, chiar de-ai vieţui nouăzeci 
de ani. O ! pe Jupiter, fiindcă veni vorba de Ben Gunn ! Phii, 
mare ghinion ! Hei, Silver ! îl chemă el. Silver ! Îţi dau un 
sfat — continuă el în timp ce bucătarul venea mai aproape: 
nu te grăbi prea mult să cauţi comoara ! 

— De ! domnule, am să fac şi eu ce s-o putea — spuse 
Silver. Ştiţi prea bine, să ne fie cu iertăciune, că nu-i alt 
mijloc de a-mi scăpa viaţa şi pe aceea a băiatului, decât să 
găsesc comoara; vă rog să mă credeți. 

— Ei bine, Silver — răspunse doctorul — dacă aşa stau 
lucrurile, am să merg puţin mai departe cu povaţa: fereşte-te 

„de vijelie, când vei da de comoară. 

- Domnule — zise Silver — la drept vorbind şi de la om la 
om, ceea ce mi-ați spus e sau prea mult, sau prea puţin. Ce 
aveți de gând să faceţi, de ce aţi părăsit întăritura, de ce 
mi-aţi dat harta ? Stau şi mă întreb. Şi iaca, eu vă urmez 
porunca cu ochii închişi: fără să fi auzit măcar o dată o 
vorbuliţă de nădejde ! Dar aţi întrecut măsura ! Dacă nu-mi 
spuneți limpede ce aţi vrut să înțelegeţi, cu atât mai rău, las 
cârma din mână ! 

— Nu ! răspunse doctorul. Mai mult n-am dreptul să spun. 


Vezi dumneata, Silver, asta nu-i o taină a mea, căci altminteri,. 


îţi dau cuvântul, n-aş tăcea din gură. Dar am să merg şi mai 
departe, decât mi-e îngăduit; deşi, parcă-l văd pe căpitan 
scărmănându-mi peruca ! Mai întâi să-ţi dau un strop de 
nădejde: Silver, dacă ieşim amândoi teferi din capcana asta 
de lup, am să fac tot ce-i cu putință ca să te scap, minus 
jurământul pe care nu-l voi pângări. 

Chipul lui Silver strălucea. 

— Ştiu, domnule, că nu puteţi spune mai mult, chiar de 
mi-aţi fi mamă — zise el cu însufleţire. 

— Ăsta-i primul hatâr pe care ţi-l fac — adăugă doctorul. 
Al doilea este un sfat: ţine-l pe băiat cât mai aproape de 
dumneata şi de se întâmplă să ai nevoie de ajutor, 
cheamă-mă. Şi am să viu fără zăbavă. Chiar numai faptul 
acesta îţi poate dovedi că nu vorbesc în vânt. La revedere, 
Jim. 

Şi după ce îmi strânse mâna printre bulumaci şi făcu un 
semn din cap lui Silver, doctorul Livesey porni cu paşi 
repezi prin pădure. 


Capitolul XXXI 


GOANA DUPĂ COMOARĂ. INDICAȚIILE LUI FLINT 


— Jim — îmi spuse Silver — îndată ce rămaserăm singuri — 
ţi-am scăpat viaţa, dar şi tu mi-ai scăpat-o pe-a mea şi n-am 
să uit. Am văzut când doctorul te îndemna cu coada ochiului 
să fugi; am văzut bine; şi te-am văzut spunând nu, tot aşa de 
limpede de parcă aş fi auzit răspunsul tău. Jim, asta îţi face 
cinste ! E prima rază de nădejde de care am parte, de când cu 
atacul neizbutit, şi ţie ţi-o datorez. Şi acum. Jim, începem 
goana după comoară, cam pe orbecăite, şi asta nu prea 
mă-ncântă; să ne ţinem strânşi unul de altul, spate la spate, 
cum. s-ar zice, şi las” că ieşim noi cu gâtul întreg, în ciuda 
soartei şi a norocului. 

Chiar în clipa aceea, unul dintre oamenii lui Silver ne 
strigă să venim lângă foc; mâncarea era gata şi curând 
stăteam jos pe nisip, care ici, care colo; mâncând cu poftă 
pesmeţi şi pastramă friptă. Făcuseră un foc să frigi un bou; 
dogorea aşa de al dracului, că nu te puteai apropia de 
vâlvătaie decât din partea din care bătea vântul şi, chiar aşa, 

cu multă băgare de seamă. Din aceeaşi pornire nimicitoare 
— cred — gătiseră de trei ori atâta mâncare cât puteam noi 
dovedi. La sfârşit, unul din ei zvârli în foc, cu un râset tâmp, 
ce mai rămăsese nemâncat, şi flăcările crescură şi sfârâiră, 
mulțumită neobişnuitului combustibil. Niciodată în viața 
mea n-am întâlnit oameni mai nepăsători de ziua de mâine; 
de la mână la gură, atâta îi ducea mintea. Nu găsesc cuvinte 
care să înfăţişeze felul lor de trai. Cu merinde risipite şi cu 
străjeri somnoroşi — îmi ziceam — deşi erau în stare să susțină 
o încăierare de scurtă durată, ar fi fost cu totul neputincioşi 
să ducă la bun sfârşit o bătălie lungă. 

Chiar Silver, mâncând cu gândul aiurea, cu „căpitanul 
Flint pe umăr, nu avea un cuvânt de dojană pentru nepăsarea 
lor. Şi asta mă mira mult, căci mi se părea că niciodată nu se 
arătase mai viclean decât în ziua aceea. 

- Măi fraţilor — spunea el — mare noroc că-l aveţi pe 
Frige-oaie să gândească pentru voi toţi ! Ce am vrut de la 
dânşii, am dobândit ! Fără doar şi poate, vasul îl au ei. Unde 
îl au, încă nu ştiu; dar când vom avea comoara în mână, dăm 
o raită prin împrejurimi şi-l dibăcim noi. Şi atunci, fraţilor, 
socot că tot noi, care avem bărcile, vom fi biruitori. 

Uite aşa trăncănea cu gura plină de slănină fierbinte, aşa 
le hrănea el nădejdea şi încrederea, şi bănuiesc că în acelaşi 
timp şi le înzdrăvenea şi pe-ale lui. 

— Cât despre ostatic — urmă el — hm ! tare mi se pare că a 
vorbit pentru ultima oară cu cei care-i sunt dragi ! Prin el am 
căpătat ştiri noi, fapt pentru care îi mulțumesc; şi cu asta, 
basta ! Îl iau în laţ când ne ducem după comoară. căci trebuie 
păzit ca aurul. În caz că se ivesc nenorociri, pricepeţi, şi 
chiar în alte împrejurări, nu strică să-l avem cu noi. De 
îndată ce avem vasul şi comoara şi suntem pe mare departe, 
în plăcută cârdăşie, ei ! atunci o să vorbim mai dulce cu 
domnul Hawkins, aşa cum se cuvine, şi o să-i dăm şi partea 
lui, negreşit, pentru tot binele ce ni l-a făcut ! 

Nu-i de mirare că acum oamenii erau încântați nevoie 
mare. În ce mă priveşte, eram cătrănit rău. Dacă planul pe 
care-l ticluise adineauri era cu putinţă, Silver, de două ori 
trădător, nu va şovăi să-l îndeplinească întocmai. Stătea cu 
un picior în fiecare tabără şi mai mult ca sigur că prefera 
bogăţia şi libertatea cu piraţii, unei îndoielnice scăpări de 
ştreang, — ceea ce era tot ce putea nădăjdui din partea noastră. 

Şi chiar dacă s-ar întâmpla ca lucrurile să ia o întorsătură 
care să-l silească să rămâie credincios înţelegerii cu doctorul 
Livesey, chiar aşa fiind — câte primejdii nu ne aşteptau ! Ce 
grea clipă va fi aceea când bănuielile tovarăşilor săi se vor 
schimba în siguranță şi când va trebui, el şi cu mine, să ne 
apărăm viaţa — el, un beteag şi eu, un copil — împotriva a 
cinci vânjoşi şi sprinteni marinari ! : 

Adăugaţi la această îndoială temerea mea, misterul care 
învăluia purtarea prietenilor mei; părăsirea de neînțeles a 
întăriturii; ciudata cedare a hărţi; şi, ceea ce era mai greu de 
pătruns, ultimul avertisment al doctorului către Silver: 
„Fereşte-te de vijelie, când ai să dai de comoară IE uşor de 
priceput de ce mai că n-am găsit gust mâncării şi de ce i-am 
urmat cu inima atât de grea pe temnicerii mei porniţi în 
căutarea comorii. 

Ce s-ar fi mirat alţii, văzându-i pe toţi înarmați până-n 
dinţi, afară de mine ! Silver avea două puşti atârnate de 
umăr, una în față, alta în spate, afară de tesacul lui mare la 
şold, şi câte un pistol vârât în fiecare buzunar al jachetei cu 
coadă ca de peşte. Ca să-i desăvârşească strania înfăţişare, 
„Căpitanul Flint“ îi stătea cocoţat pe umăr şi sporovăia la 
braşoave marinăreşti, lipsite de orice noimă. Eram legat de 
mijloc şi mergeam ascultător după bucătar, care ținea capătul 
celălalt al funiei. când cu mâna lui slobodă. când cu dinţii 
lui zdraveni. Parcă eram urs de bâlci, aşa mă ducea. 

Ceilalţi oameni aveau felurite poveri; unii târnăcoape şi 
lopeţi — erau cele dintâi lucruri de trebuință debarcate de pe 

„Hispaniola“ — alții, ciosvârte de porc afumat, pesmeţi şi 
rachiu pentru masa de la amiază. Toate merindele. băgai de 
seamă, proveneau din proviziile noastre. Aşa am putut 
pătrunde temeinicia vorbelor pe care nu le spusese Silver cu 
o noapte în urmă. Dacă n-ar fi încheiat târgul cu doctorul, el 
şi zurbagiii lui, văduviți de corabie, ar fi trebuit să-şi ţie 
zilele cu apă chioară şi cu niscai vânat. Apa n-ar fi fost 
tocmai pe gustul lor, iar cât priveşte vânatul, marinarul nu 
prea este țintaş bun; şi, afară de asta, când cele ale gurii le 
erau atât de măsurate, de bună seamă că nici belşug de iarbă 
de puşcă nu aveau. 

Astfel echipați, pornirăm cu toţii, chiar şi băietanul cu 
capul spart, care ar fi făcut mai bine să rămână acasă. la 
umbră. Pornirăm aşadar în şir, unul după altul, spre țărm, 
unde ne aşteptau cele două bărci. Şi bărcile purtau urmele 
dezmăţatelor beţii ale piraţilor: una avea banca stricată şi 
amândouă erau pline de noroi şi de apă. Hotărâseră să le ia 
cu ei, pentru mai multă siguranță; ne-am împărțit, aşadar, şi 
am vâslit spre mijlocul ancorajului. 

In drum, o dezbatere se încinse în jurul hărţii. Crucea 
roşie era, fireşte, o indicație prea vagă ca să ne slujească 
drept călăuză; iar lămuririle însemnate pe dosul hărţii, 
precum se va vedea, îngăduiau felurite tâlcuiri. Vă amintiţi 
că ele sunau astfel: | 


„xCopac înalt, grumazul „Ocheanului“, linia de direcţie N. 
de la N.N.E. 

Insula Scheletului E.S.E. pe la E. 
Zece picioare“. 

Un copac înalt era deci semnul principal. Or, drept în faţa 
noastră, golful era hotărnicit de un platou măsurând vreo 
două sau trei sute de picioare, care se îmbucă la nord cu 
grumazul povârnit al „Ocheanului“ (cel de la sud) şi care. 
mai încolo, din nou se ridica la miazăzi, alcătuind măgura 

sălbatică şi stâncoasă denumită Catargul Mizenei. Spinarea 
platoului era acoperită cu o puzderie de pini de felurite 
mărimi. Ici-colo se desprindea câte un copac de alt neam, 
înălțându-se pe puţin cu patruzeci-cincizeci de picioare 
deasupra vecinilor săi; dar care din ei era acel anumit „copac 
înalt“ al căpitanului Flint, nu se putea şti decât la faţa locului 
şi cercetând busola. 

Deşi problema se prezenta astfel, ea n-a împiedicat pe 
nici unul să-şi aleagă fiecare un „favorit“, înainte chiar de a 
fi ajuns la jumătatea drumului; numai Long John ridica din 
umeri, sfătuindu-i să aştepte până vor fi acolo. 

Vâsleam domol. potrivit poveţelor lui Silver, ca să nu 
obosim prea repede; şi după o cale destul de lungă, debarcam 
la îmbucătura celui de-al doilea pârâu — acela care cobora 
printr-o răstoacă împădurită a „Ocheanului“. De acolo, 
pornind spre stânga, începurăm să urcăm priporul platoului. 

La început, pământul gras, vâscos, şi vegetaţia de baltă 
ne îngreunau mult înaintarea; dar, puţin câte puţin, plaiul 
devenea stâncos şi puteam călca mai uşor pe piatră, iar 
pădurea îşi schimba înfăţişarea, crescând mai rară. Această 
parte a insulei, de care ne apropiam, era într-adevăr cea mai 
fermecătoare. Tufe de grozamă, cu mireasmă grea, şi desişuri 
de pomişori înfloriți aproape că luaseră locul ierbii. Crânguri 
verzi de nucşoară erau vrâstate pe alocuri de roşile columne 
ale pinilor cu umbră mare, iar mireasma pipărată a nucşoarei 
se împletea cu aroma răşinoasă a pinilor. Aerul era şi el 
proaspăt şi înviorător, şi înțelegeţi cât de minunată ni se 
părea răcoarea cu care ne învăluia, în arşiţa de foc a soarelui. 

Pe neaşteptate, ceata se rupse de la sine, desfăcându-se 
în chip de evantai şi oamenii începură să chiuie şi să sară 
care încotro. Cam către mijlocul cetei răzlețe, dar la o bună 
depărtare de ea, mergeam noi, Silver şi cu mine, eu legat de 
frânghie, el bortelind pământul cu cârja şi suflând din greu 
ca să-şi facă drum prin pietrişul care aluneca. Din timp în 

timp îi întindeam mâna ca să-l ajut să nu facă un pas greşit şi 
să cadă de-a berbeleacul la vale. 

Am făcut astfel vreo jumătate de milă şi ne apropiam de 
creasta platoului, când omul care se afla cel mai departe 
către stânga noastră începu să strige tare, ca năpădit de 
spaimă. Scotea strigăt după strigăt, ceea ce-i făcu pe ceilalți 
să alerge spre el. 

— Nu se poate să fi dat acolo de comoară — spuse bătrânul 
Morgan, care venea în fugă dinspre dreapta. Acolo sus, pe 
creastă, acolo trebuie să fie ! 

Ajungând la locul cu pricina, am văzut într-adevăr că era 
vorba de cu totul altceva. La rădăcina unui pin destul de gros 
zăcea, înfăşurat parcă în frunzişul jnepenilor verzi care îi 
împinsese în afară câteva oase mai mici, zăcea, zic, un 
schelet de om, acoperit cu câteva trenţe de veşmânt. Un fior 
rece ne-a fulgerat, o clipă, pe fiecare: ; 

— Era marinar — observă George Merry, care, mai inimos 
decât ceilalţi, se apropiase şi cercetase resturile hainei. 
Oricum, faină stofă marinărească ! 

— Bine, bine — spuse Silver — ai brodit-o ! Vreau să cred că 
nu te aşteptai să găseşti aici un episcop ! Dar nu vi se pare că 
oasele astea sunt orânduite anapoda ? Nu e firesc cum stau ! 

Într-adevăr, privind încă o dată, parcă nu-ţi venea a crede 
că leşul stătea într-o poziţie firească. E drept că afară de o 
oarecare neorânduială (săvârşită poate de păsările care l-au 
hăcuit, ghiftuindu-se, poate de vrejurile târâtoare care au 
învelit încet-încet rămăşiţele), scheletul era perfect întins, 
însă cu picioarele alungite într-o direcţie şi cu braţele 
ridicate peste cap, ca acelea ale unui om care se aruncă în 
apă, alungite în direcția opusă. 

— Parcă începe să mijească o luminiţă în căpăţâna mea 
bătrână - zise Silver. Poftim busola; iacă vârful Insulei 
Scheletului, care iese în sus ca un dinte. Fii bun şi înseamnă 
direcţia, aşa cum arată linia oaselor. 

Porunca îi fu împlinită. Scheletul căta drept către insulă şi 
busola ţintea fără greş E.S.E. spre E. i pă 

— Aşa şi gândeam ! strigă bucătarul — ăsta e pus aici ca 
să arate drumul ! Drept la ţintă duce linia: către Steaua 
Polară şi către galbenii cei veseli ! Dar, mii de draci mă 
cam ia cu frig când mă gândesc la Flint. Chestia asta e încă 
una din şotiile lui, dacă nu mă-nşel. El şi cu cei șase erau 
singuri aici; i-a ucis unul câte unul, iar pe ăsta l-a târât aici, 
şi l-a aşezat cum l-a aşezat, după busolă, tăia-mi-s-ar 
picioarele dacă nu-i aşa ! Oasele sunt lungi şi părul bălai. 
Ăsta trebuie să fi fost Allardyce ! i-l aminteşti pe 
Allardyce, Tom Morgan ? | a 

— Cum să nu — răspunse Morgan — mi-l amintesc; îmi 
datora nişte bani şi mi-a luat şi briceagul când a plecat la 

m. 

i. Fiindcă ai vorbit de briceag — spuse un altul — unde-o 
fi, că nu-l găsim lângă el ? Flint nu era omul care să 
buzunărească un marinar, şi păsările, îmi închipui, nu s-au 
atins de el. 

— Drace, şi asta-i adevărat ! strigă Silver. 

— Nimic, nici un lucruşor nu mai € ! spuse Merry, care 
scotocea pe pipăite locul din jurul ciolanelor, nici O igtiric 
nici măcar punga de tutun |! Nici mie nu mi se pare firesc ! 

— Nu-i, desigur că nu-i — consimți Silver — nici firesc 
nu-i. nici filotim nu-i ! Măiculiţă mamă ! Fraţilor, dacă ar 
trăi Flint, ne-ar cam frige pământul sub picioare. Şase erau, 
câţi suntem şi noi, şi uite ce s-a ales din el: ciolane ! i 

— L-am văzut mort, cu ochii mei l-am văzut |! zise 
Morgan. Billy m-a băgat înăuntru. Zăcea ţeapăn, cu un bănuţ 

e: iqo 
a prea ! Desigur că e mort, şi cu un stânjen de ţărână 
deasupra — spuse flăcăul cel bandajat; dar dacă sufletele se 
mai întorc pe pământ, apoi să ştiţi că nici acela al lui Flint 

n-are astâmpăr. Mândră inimă, dar de urâtă moarte a avut 
parte Flint ! 

— Da, aşa-i — observă un altul. Parcă-l aud ! Când răcnea 
ca un turbat, când striga să i se aducă rom, când se apuca să 


cânte „Cinşpce inşi...* era singurul lui cântec, prieteni, şi 


mărturisesc că de atunci nu-mi mai place să-l aud. Era o 
căldură de cuptor, şi fereastra era deschisă, aşa că-l auzeam 
pe Flint de afară cum cânta cântecul ăsta vechi; cânta atât de 
limpede, atât de limpede, of ! şi asta în timp ce moartea îl 
trăgea de picioare ! 

— Haide-haide — spuse Silver — destul cu parascovenia 
asta ! Că-i mort de-a binelea şi nu mai bate drumurile. asta o 
ştiu; în orice caz, nu le bate ziua, puteți să mă credeţi. Ce 
mai umblăm cu cai verzi pe pereţi ! Înainte, mârş că ne 
aşteaptă dublonii ! i 

Am pornit-o, e adevărat; dar în pofida soarelui cald şi a 
zilei strălucind de lumină, piraţii nu mai mergeau răsfiraţi şi 
hăulind prin pădure, ci strânşi cot la cot şi vorbind aproape 
în şoaptă. Spectrul piratului mort îi hăituia cu groază. 


Capitolul XXXII 
GOANA DUPĂ COMOARĂ. GLASUL DIN PĂDURE 


Zdruncinul nervos pricinuit de această alarmă, pe de o 
parte, pe de altă parte nevoia lui Silver şi a bolnavilor de a se 
odihni i-au făcut să se aşeze jos, de cum au răzbit la 
Sprânceana urcuşului. 

Platoul fiind cam aplecat spre vest, din locul unde ne 
oprisem privirea îmbrăţişa într-o parte şi alta o largă 
întindere. In fața noastră, peste creştetul copacilor vedeam 
marginea pădurii, cu țărmul dantelat de spumă; îndărăt 
zăream, la picioarele noastre, nu numai golful de ancorare şi 


204 


Insula Scheletului, ci — dincolo de pintenul promontoriului, 
dincolo de câmpiile răsăritene — şi o nemărginită suprafață 
de mare, desfăşurată spre est. Deasupra noastră se ridica 
drept în sus Piscul Ocheanului, punctat ici cu pini singuratici, 
colo cu hăuri negre. Nu se auzea alt zgomot decât vuietul 
îndepărtat al valurilor, spărgându-se din toate părțile de 
stâncile falezei, şi bâzâitul nenumăratelor gângănii din 
tufişuri. Nici un om, nici o pânză pe mare; nemărginirea 
priveliştei sporea şi mai mult simțământul singurătăţii. 

Stând jos, Silver cerceta cu busola anumite poziţii 
geografice. 

— Uite cei trei „copaci înalţi“, cam pe aceeaşi linie cu 
Insula Scheletului — spuse el. „Grumazul Ocheanului“ 
trebuie să fie, bănuiesc, steiul acela nu prea înalt de colo. E 
un joc de copil să dezlegi acuma cimilitura. Zău că aş 
îmbuca ceva, mai întâi. 

— Eu unul nu-s grăbit la mâncare — mormăi Morgan. Tot 
cu gândul la Flint — fir-ar al dracului de gând — mi-a pierit 
foamea ! 

- Ehei, zi bogdaproste că-i mort ! spuse Silver. 

— Pocit mai era, ucigă-l toaca ! strigă un al treilea pirat, 
scuturat de un fior; şi faţa aceea vânătă, brr ! 

— Romul i-a venit de hac — adăusă Merry. Vânătă ? Cred 
şi eu că era vânăt. Ăsta-i cuvântul potrivit. 

De când descoperiseră scheletul, de a cărui amintire nu 
se puteau descotorosi. vorbeau din ce în ce mai încet, ca în 
cele din urmă să ajungă să vorbească atât de şoptit, încât 
taifasul lor abia dacă tulbura liniştea pădurii. 

Deodată, dintre copacii din faţa noastră, un glas subțire, 
piţigăiat, tremurător, începu să cânte aria şi cuvintele bine- 
cunoscute: 

„Cinşpce inşi pe lada lui, 
Io-ho-ho ! 
Şi o sticlă cu rachiu !“* 

Nici Sei S i 
Au IRleslață n-am văzut oameni mai înspăimântați decât 
te că a, acum. De pe toate cele şase chipuri, rumeneala 
bile „prin farmec; unii săriră. în picioare ceilalți s 
eştară unul de altul; Morgan se târa pe pământ A 
ZANA Flint, pe to... ! strigă Merry. 
dee Cella ti șa de neaşteptat cum începuse 
ljiocul unei note, s-ar zi i ş 
era n te, Ice, ca şi cum 
Să A pie us mâna pe gura celui ce cânta. Venind ie la o 
e mare, în amiaza însorită. prin fi i 
copacilor, cântecul mi s-a pă pipi mp 
4 -a părut dulce şi melodios: î i 
o intec ; în s 
plane atit pula mei, efectul a fost cu totul ciudat m, 
ih să sti — spuse Silver, căznindu-se să scoată o vorbă 
PEARIRA uzele lui plumburii — eu nu înghit asta. Ridicaţi-vă şi 
A ă ae olecuţă. Moft ! Ispravă de poznaş ! Nu ştiu al sei 
lee e ein € sigur al cuiva care a vrut să petreacă pe 
o oastră, e glasul unui î i i 
sade g om în carne şi oase, puteți 
Pe măsură ce vorbea, îi venea 
rumeneala în obraji. Şi iată, toc 
să-şi plece urechea la îmbărbăt 


inima la loc şi totodată şi 
mal Când ceilalți începeau 
ările lui şi să-şi mai vie în 


- Darby Mac Graw !s 

Sabu priit Mac Graw — mere 
mai i înjurătură i 

ia anda Aula sef și i egireă pe care mai bine n-o spun: — 

Piraţii, cu ochii holbaţi, stăteau 

parcă prinseseră rădăcini. Mult după ce glasul amuţise, ei 

continuau să stea nemişcaţi, fără grai şi înţepeniţi de ai, 


— Acum m-am lă it! i gâfâi i 
dia amurit ! şopti gâfâind unul din ei. Hai s-o 


N — Astea au fost ultimele lui cuvi 
organ — ultimele cuvinte rostite pe 


pironiţi. în pământ, de 


nte — gemu încetişor 
coverta lumii ăsteia. 

Dick scoase evânghelia şi începuse să citească cu 
înfrigurare rugăciuni. El avusese parte de o creştere aleasă, 
înainte de a lua drumul mării şi de a nimeri printre pramatiile 
astea. 

Numai Silver nu se lăsă biruit. Auzeam cum îi clănțăne 
dinţii, dar nu se dădea învins. 

- Nimeni în insula asta n-a auzit vreodată de Darby — 
murmură el. Nimeni, afară de noi ăştia care suntem aici. 
Apoi, făcând o mare sforţare: Băieți — începu el — am venit 
aici ca să ridicăm marfa aia şi n-am să mă las împiedicat nici 
de om, nici de diavol. Nu mi-a fost frică de Flint nici când 
era viu, şi nu mi-e frică să-l privesc în faţă nici acum, când 
e mort. Şapte sute de mii de lire ne aşteaptă la mai puţin de 
un sfert de milă de-aici. Când s-a mai pomenit ca un cavaler 
al norocului să întoarcă pupa la atâţia galbeni, din pricina 
unui beţivan de marinar bătrân, cu nas vânăt, şi mort pe 
deasupra ? 

Dar nici un semn nu vădea că vorbele lui deşteptaseră în 
oameni curajul; dimpotrivă, necuviinţa limbajului nu făcu 
decât să sporească groaza. ş 

- Leagă barca, John ! spuse Merry. Nu supăra o stafie. 

Ceilalţi erau prea înspăimântați ca să poată scoate o 
vorbă. Ar fi rupt-o de fugă cu tot dinadinsul, dacă ar fi 
îndrăznit. Însă frica îi ţinea pe toţi strânşi grămadă şi îi lega 
de John, ca şi cum inimoşia lui le-ar fi fost ocrotire. Cât 
despre el, izbutise să-şi înfrângă slăbiciunea. 

— Stafie ? Mă rog, se poate — spuse el. Însă e ceva cu 
bazaconia asta care bate la ochi. Ecoul, bunăoară. Văzut-a 
vreodată cineva stafie cu umbră ? Atunci de ce i-ar trebui 
ecou, aş vrea să ştiu ? Aşa ceva nu-i deloc firesc ! 

Pilduirea lui mi se păru destul de searbădă. Însă de la 
superstițioşi te poţi aştepta la orice şi spre mirarea mea 
George Merry fu cel dintâi care îi dădu dreptate. 

— Ai dreptate — spuse el. Ce să zic, ai cap, nu glumă, 
John ! Haideţi, fraților ! Scuturaţi-vă ! Echipajul ăsta cred 
că a cam luat-o razna. Acuma, când mă gândesc mai bine, 
parcă tot glasul lui Flint era, numai că, la urma urmei, nu era 
aşa semeţț ca al lui. Mai curând aducea cu glasul altcuiva, 
semăna cu... 

— Cu al lui Ben Gunn, mii de draci ! răcni Silver. 

— Aşa-i, ai nimerit-o ! strigă Morgan, ridicându-se iute în 
genunchi. E glasul lui Ben Gunn. 

— Şi ce am dres cu asta ? întrebă Dick. Ben Gunn nu 
poate să fie aici în carne şi oase, cum nu poate fi nici Flint. 

Observaţia fu primită cu dispreţ de camarazii mai bătrâni. 

— Lasă, nimeni nu-şi bate capul cu Ben Gunn -— strigă 
Merry; mort sau viu, nimeni nu-şi bate capul cu el. 

Era nemaipomenit să-i vezi reînsufleţindu-se, să vezi cum 
feţele lor îşi recapătă culoarea naturală. Curând prinseră glas 
şi se puseră pe taifas, oprindu-se în răstimpuri să tragă cu 
urechea; şi nu mult după aceea, nemaiauzind nici un sunet 
venind din depărtare, îşi luară sculele la umăr şi porniră. lar 
Merry mergea în frunte, cu busola lui Silver, ca să-i 
călăuzească drept pe linia Insulei Scheletului. Spusese 
adevărat: mort sau viu, nimeni nu-şi bătea capul cu Ben Gunn. 

Numai Dick ţinea strâns evanghelia şi mergea aruncând 
în jur priviri speriate; dar nu găsea la nimeni nici un pic de 
simpatie ori înțelegere, iar Silver râdea chiar de îngrijorările 
lui. 

— Ţi-am zis eu — îl luă el în zeflemea — ţi-am zis eu că 
ţi-ai stricat evanghelia. Și cum nici pentru jurăminte nu mai 
e bună, cât crezi tu că ar da o stafie pe ea ? Nici atâtica ! şi 
pocni din degetele lui groase. oprindu-se o clipă sprijinit în 
cârjă. 

Dar pe Dick nu-l măi ajutau mângâierile; într-adevăr, 
după toate semnele, băiatul era bolnav. Grăbite de căldură, 

de oboseală şi de zguduirea spaimei, frigurile prevestite de 
doctorul Livesey creşteau şi-l încingeau văzând cu ochii. 

Era plăcut de mers sus pe creastă, pe terenul acesta 
deschis; drumul nostru se povârnea puţin, căci cum am spus; 
platoul era aplecat spre vest. Pini şi mai groşi, şi mai subțiri 
creşteau foarte răzlețiţi, şi printre hăţişurile de nucşoară şi 
azalee, întinderi largi şi sterpe se prăjeau în arşița soarelui. 
Mergând drept spre nord-vest, de-a curmezişul insulei, ne 
apropiam din ce în ce mai mult de călcâiul „Ocheanului“, şi 
de aici privirea îmbrăţişa o largă întindere din acel golf 
apusean, unde abia în ajun mă hâțânasem şi tremurasem în 
ciobaca lui Ben Gunn. 

Primul copac înalt la care am ajuns nu s-a dovedit a fi la 
măsurătoare cel năzuit. Nici al doilea. Al treilea depăşea cu 
vreo două sute de picioare un vlăstăriş, din mijlocul căruia se 
ridica. Era un adevărat uriaş al pădurii, cu trunchiul roşu şi 
gros cât o cabană, la umbra căruia o întreagă companie de 
ostaşi ar fi găsit loc să manevreze. Putea fi văzut de departe 
din largul mării, şi de la est, şi de la vest, şi ar fi meritat 
desigur să fie trecut pe hartă ca semn de orientare. 

Dar nu mărimea lui impresiona pe tovărăşii mei, ci 
gândul că şapte sute de mii de galbeni erau îngropaţi undeva, 
sub umbra lui imensă. Pe când se apropiau de copac, acest 
jind al aurului mistuia toate spaimele lor dinainte. Ochii le 
ardeau în orbite; piciorul devenise mai sprinten şi mai uşor; 
întreaga lor ființă era ferecată de comoara asta, trăiau cu 
gândul întreaga lor viață destrăbălată şi desfătătoare, care-i 
aştepta cu braţele deschise pe fiecare din ei. 

Silver şontăcăia, în cârja lui, grohăind de nerăbdare; 
nările lui umflate fremătau; înjura ca un smintit când muştele 
se aşezau pe fața lui înfierbântată şi lucioasă; trăgea cu furie 
de frânghia cu care mă ţinea legat de dânsul, aruncându-mi 
din când în când o uitătură ucigaşă. Desigur, nici nu se mai 
căznea să-şi tăinuiască gândurile; şi tot aşa, desigur, i le 


209 


citeam pe faţă, ca şi cum ar fi fost întipărite. În imediata . 


apropiere a aurului, uitase orice altceva; şi făgăduiala dată, şi 
avertismentul doctorului. Astea toate erau lucruri ce 


aparţineau trecutului; n-aveam nici cea mai mică îndoială că 


nădăjduia să pună mâna pe comoară, să găsească ;„Hispaniola“ 
şi să se îmbarce, la adăpostul nopţii, pe ea, să taie gâtul 
tuturor oamenilor cinstiți din insulă şi, încărcat de crime şi 
de avuţii, să întindă pânzele spre larg, aşa cum plănuise din 
capul locului. 

Zguduit cum eram de atâta spaimă, îmi venea greu să 
merg la fel de.repede ca vânătorii ăştia de comori. Mereu mă 
poticneam, şi tocmai atunci îşi găsea Silver să smucească 
mai hain de frânghie şi să arunce înapoi spre mine privirile 
lui ucigătoare. Dick, care abia se mai ţinea de noi, şi care 
alcătuia ariergarda, bâiguia rugăciuni şi blesteme întruna în 
focul febrei care creştea. Şi asta se adăuga la obida mea; iar 
ca să-i pună capac, venea să mă hărțuiască vedenia tragediei 
care se petrecuse cândva pe acest platou, când nelegiuitul 
pirat cu faţa vânătă — acela care îşi dăduse sufletul la 
„ Savannah, cântând şi zbierând după băutură — îi omorâse cu 
mâna lui pe cei şase complici. Dumbrava asta, aşa de 
liniştită acum, trebuie să fi răsunat de ţipete sfâşietoare; şi 
numai gândindu-mă, mi se năzărea că le aud acum răsunând 
aievea. ; 

Am ajuns la marginea crângului. 

— Inainte, băieți ! Toţi grămadă ! strigă îndemnându-i 
Merry. Şi cei din frunte o luară la goană. 

Dar n-apucară să facă zece iarzi şi i-am văzut oprindu-se 
deodată. Se auzi un strigăt înăbuşit. Silver îşi iuți pasul arând 
parcă pământul cu clonțul cârjei, ca un ieşit din minţi, iar în 
clipa următoare şi el, şi eu încremenirăm ca în faţa unui 
mormânt deschis. 

In faţa noastră se găsea o groapă mare, de mult săpată, 
căci pereţii erau năruiţi, iar pe fundul ei crescuse iarbă. Se 

vedea jos o coadă de târnăcop rupt şi scândurile împrăştiate 
ale mai multor lăzi. Pe una din ele era scris cu fierul roşu 
numele „„Walrus“ — numele corăbiei lui Flint. 

Era limpede ca lumina zilei. Ascunzătoarea fusese găsită 
şi prădată; cele şapte sute de mii de lire sterline se duseseră ! 


Capitolul XXXIII 


PRĂBUŞIREA UNEI CĂPETENII 


De când lumea nu s-a mai pomenit o asemenea răsturnare. 
Cei şase oameni stăteau parcă loviți de trăsnet. Pentru Silver 
însă zguduitura n-a durat mai mult decât o clipă. Fiecare 
fibră a făpturii sale tindea încordată spre bani, ca un cal de 
cursă gonind spre potou, şi iată-l într-o clipită crăpat, mort; 
dar un călăreț priceput nu-şi pierde capul, îşi regăseşte 
cumpătul şi îşi schimbă planul de bătaie, înainte ca ceilalți să 
poată simţi dezamăgirea. 

- Jim — îmi şopti el — ia asta şi apără-te dacă iese cu 
încăierare. 

Şi îmi strecură un pistol cu două ţevi. 

În acelaşi timp, trăgându-mă de funie, o luă liniştit spre 
miazănoapte, şi din câţiva paşi izbuti să lase groapa între noi 
şi ceilalți cinci. Apoi se uită la mine clătinând din cap, ca şi 
cum ar fi vrut să spună: „Suntem la strâmtoare“, ceea ce era 
de altminteri şi părerea mea. Privirea lui era acum prietenoasă 
de tot; însă atâta mă scârbea veşnica lui nestatornicie, încât 
nu m-am putut stăpâni să nu-i şoptesc: „lar ai schimbat 
tabăra !* Ţ 

N-a avut timp să răspundă. Suduind şi strigând, piraţii 
săriră unul după altul în groapă, unde începură să râcâie cu 
degetele, aruncând în lături scândurile. Morgan găsi o 

monedă de aur. O arătă însoţind gestul cu o foarte izbutită 
ploaie de sudălmi. Era o monedă de două guinee, care în mai 
puţin de un minut trecu din mână în mână. 

— Două guinee! zbieră Merry, întinzând-o lui Silver. 
Astea-s cele şapte sute de mii de lire ? zi, astea-s, hai ? 
Grozavule, care te pricepi aşa de bine la tocmeli ! Care 
niciodată nu s-a lăsat prostit, mă, tu, nătărăule ! 

— Scormoniţi înainte, băieţi — spuse Silver, cu cea mai 
rece obrăznicie. Nu m-ar mira să găsiţi trufel. 

— Trufe ! repetă Merry, ţipând. Aţi auzit, băieţi ? Eu vă 
spun că omul ăsta ştia de mult ce o să fie. Uitaţi-vă la faţa lui 
şi o să vedeţi că e scris, negru pe alb. 

— Ah ? Merry — observă Silver — iar vrei să ajungi căpitan ? 
Eşti băiat cu ambiţie, văd eu ! : 

Dar de astă dată toţi erau cu Merry. Începură să se caţăre 
pe pereţii gropii pentru a ieşi afară din ea, aruncând priviri 
pline de ură îndărătul lor. Un lucru mi-a atras luarea-aminte, 
ceva care mi s-a părut favorabil pentru noi: toţi ieşeau pe 
partea opusă locului unde se afla Silver. 

Care va să zică situaţia se înfăţişa astfel: doi de o parte, 
cinci de altă parte, groapa între noi şi nimeni destul de aţâţat 
ca să deschidă bătălia. Silver nu clintea; cu ochii la pândă 
spre dânşii, stătea în cârjă drept ca bradul şi părea mai 
liniştit ca oricând. Ce-i al lui e al lui: n-am văzut om mai 
curajos ca el. 

În cele din urmă, Merry chibzui că o cuvântare ar mai da 
ghes celorlalţi. 

— Fraţilor — zise el. Aia de colo nu-s decât doi; unul e 
bătrânul schilod care ne-a momit pe toţi aici, amăgindu-ne, 
celălalt nu-i decât un puiandru, căruia am de gând să-i smulg 
inima. Acu”, fraţilor... 


1 Specie de ciupercă, care creşte în pământ, scoasă adesea la 
iveală de porcii sălbatici (n. t.). 


Ridicase braţul şi glasul, ca şi cum s-ar fi pregătit să 
comande atacul. Dar chiar în clipa aceea, poc !poc.! poc !-— 
trei focuri de flintă sclipiră din desiş. Merry se prăvăli cu 
capul înainte, în groapă; flăcăul oblojit se învârti ca o 
sfârlează, se prăbuşi cât era de lung pe o coastă şi îşi dădu 
sufletul după câteva zvârcoliri; ceilalţi trei se întoarseră pe 
călcâie şi o luară la goană rupând pământul. 

Nici n-am apucat să clipesc, că Long John îşi şi 
descărcase pistolul cu două țevi în trupul lui Merry; şi când 
omul, care se zbătea în ghearele morţii, roti ochii spre el, 
Silver îi spuse: „„George, cred că suntem chit“. 

În acelaşi moment, doctorul, Gray şi Ben Gunn ieşeau din 


dudăul de nucşoară şi se apropiau de noi, cu flintele . 


fumegânde. 

— Înainte — strigă doctorul. În pas alergător, băieţi ! Să 
nu-i lăsăm să ajungă la bărci ! 

Şi iată-ne porniţi în goană, înfundându-ne uneori până la 
piept în tufăriş. 

Vă încredințez că lui Silver îi fusese straşnic de teamă că 
n-o să-l luăm cu noi. Sforţarea pe care omul ăsta trebuia s-o 
facă, sărind în cârje, cu muşchii pieptului gata să-i plesnească, 
sforţarea asta, zic, chiar un om întreg n-ar fi putut-o face; 
asta era părerea doctorului. Rămăsese totuşi cu vreo treizeci 
de metri în urma noastră, şi cât pe ce să-şi piardă răsuflarea, 
când am ajuns la sprânceana platoului. 

— Doctore — strigă el — uitaţi-vă ! Nu-i nevoie să zoriţi ! 

E drept, nu era nici un zor. Într-un loc mai deschis al 
platoului îi puteam vedea pe cei trei supraviețuitori fugind 
în aceeaşi direcţie ca şi la pornire, adică drept spre Catargul 
Mizenei. Ne găseam, aşadar, între ei şi bărci; tuspatru ne-am 
aşezat jos, să răsuflăm, în vreme ce Long John venea încet 
spre noi, ştergându-şi faţa. 

- Mulţumesc de bunăvoință, doctore — spuse el. La ţanc aţi 
venit să ne scoateţi de la aman pe mine şi pe Hawkins ! Uite-l 
şi pe Ben Gunn ! adăugă el. Te ţii, va să zică, de pozne ! 

- Da, eu sunt Ben Gunn — răspunse surghiunitul, 
gudurându-se ca o zvârlugă, de fâstâcit ce era. Şi... — adăugă 
el după un lung răstimp — ce mai faci, domnule Silver ? Cred 
că eşti bine, sănătos... 

- Ben, Ben — murmură Silver — când mă gândesc la figura 
care mi-ai făcut-o ! 

Doctorul îl trimise pe Gray să-i aducă un târnăcop lepădat 
de zurbagii în fuga lor; pe urmă, în timp ce coboram agale 
pe povârniş, înspre ţărmul unde se aflau bărcile, el îmi 
istorisi, în puţine cuvinte, ce se întâmplase. Era o povestire 
pe care Silver 0 ascultă cu un adânc interes şi al cărui erou 
de la început până la sfârşit nu era altul decât Ben Gunn, 
acest surghiunit pe jumătate idiot. 

În lungile şi singuraticile lui hoinăreli prin insulă, Ben 
găsise scheletul — căruia tot el îi luase lucrurile; găsise 
comoara, o dezgropase (el lăsase coada târnăcopului. pe care 
o rupsese săpând); cărase apoi comoara în spinare, în multe 
şi trudnice drumuri, de la rădăcina „pinului înalt” la o 
peşteră scobită tocmai în muntele cu două piscuri, situată în 
unghiul de nord-est al insulei unde îşi făcuse el sălaşul şi 
unde o pitise cu vreo două luni înainte de sosirea „Hispaniolei'. 

Doctorul izbuti. încetul cu încetul, să-i stoarcă taina, în 
acea după-amiază a atacului; dar când a doua zi dimineaţa a 
văzut ancorajul pustiu, s-a dus la Silver să-i dea harta 
devenită nefolositoare, să-i dea proviziile, căci peştera lui 
Ben Gunn avea din belşug carne de capră sălbatică; în 
sfârşit, să-i dea totul, numai să poată părăsi în siguranţă 
întăritura şi să se adăpostească în peştera de sub muntele cu 
două piscuri, departe de frigurile galbene şi având putinţă de 
a veghea asupra comorii. 

— Mă durea inima gândindu-mă la tine, Jim — spuse el — 
dar n-am avut încotro şi am făcut ce credeam că e bine 
pentru oamenii rămaşi la datorie; şi dacă tu nu erai printre 
ei, cine-i vinovat ? 

În acea dimineaţă, ştiind că voi fi amestecat în cumplita 
dezamăgire a răzvrătiţilor, se repezise până la peşteră şi, 
lăsându-l pe căpitan în grija squire-ului, pornise împreună 
cu Gray şi surghiunitul către locul din preajma pinului, 
tăind insula în diagonală. Deşi scurtaseră drumul. crezuseră 
curând că grupul nostru i-o luase înainte; Ben Gunn, fiind 
iute de picior, fusese trimis în iscoadă, ca să facă singur 
ce-o crede de cuviinţă ca să-i mai întârzie. Îi venise în minte 
să se folosească de superstiţiile foştilor săi tovarăşi; şi 
izbutise atât de bine, încât Gray şi doctorul avuseseră timp 
să se aşeze la pândă, înainte de sosirea noastră la locul 
comorii. , 

— Ah — spuse Silver — mare noroc că l-am avut pe Hawkins 
cu mine ! Şi dacă n-ar fi fost el, l-ai fi lăsat pe bătrânul John 
să fie măcelărit, fără să vă pese de el, doctore ? 

— Chiar că fără să ne pese — răspunse doctorul, vesel. 

Între timp, ajunsesem la bărci. Doctorul sfărâmă cu 
târnăcopul una din ele şi ne urcarăm apoi cu toții în cealaltă, 
ca să ajungem pe calea apei la canalul de Nord. 

Era o călătorie de vreo opt-nouă mile. Silver, deşi aproape 
mort de oboseală, puse mâna pe vâslă ca toţi ceilalți şi peste 
puţin lunecam repede, pe o mare lină. Am străbătut curând 
trecătoarea şi am ocolit colțul sud-estic al insulei, în jurul 
căruia condusesem cu patru zile înainte „Hispaniola“. 

Pe când treceam prin fața muntelui cu două piscuri, am 
putut vedea lângă gura neagră a peşterii lui Ben Gunn silueta 
unui om rezemat în flintă. Era squire-ul; am fluturat 
năframa, i-am strigat cu toţii de trei ori „ura“, ovaţie în care 
şi Silver îşi împleti glasul cu acelaşi avânt ca ceilalţi. 

Trei mile mai departe, drept la îmbucătura canalului de 
la nord, ne pomenirăm în faţa „Hispaniolei“, căreia îi venise 
chef să hoinărească singură. Ultimul flux o ridicase pe 
chilă!, dacă s-ar fi întâmplat să fie vânt puternic, ori dacă — 
aşa cum s-a întâmplat în ancorajul de la sud — curentul 
refluxului ar fi fost tare, niciodată n-am mai fi găsit-o, sau 
am fi găsit-o împotmolită fără scăpare, la țărm. Aşa cum 
arăta acum, pagubele suferite nu erau prea însemnate, afară 
de pânza mare, care fusese ruptă. Am scos repede ancora de 
rezervă, pe care am slobozit-o pe un fund de doi metri 
jumătate. Pe urmă m-am întors cu barca la Golful Romului, 
punctul cel mai apropiat de peştera lui Ben Gunn, de unde 
Gray singur vâsli îndărăt la „Hispaniola“, unde trebuia să 
mâie peste noapte, ca s-o păzească. 

Un povârniş uşor urca de la țărm până la gura peşterii. 
Sus, în vârf, ne aştepta squire-ul. Cu mine s-a purtat blând 
şi binevoitor, nepomenind nimic de fuga mea, nici în bine 
nici în rău. Salutul mieros al lui Silver însă îl făcu să 
roşească puţin. 

— John Silver — îi spuse el — eşti cel mai mare mişel şi 
trădător, un trădător monstruos, domnule ! Mi s-a spus să nu 
te trag la răspundere. Bine, n-am să te trag. Dar să ştii că toţi 
morţii îţi atârnă de gât, domnule, ca nişte pietre de moară ! 

— Mulţumesc de bunăvoință, domnule — răspunse Long 
John, salutând din nou. 

— Nu-ţi dau voie să-mi mulţumeşti ! strigă squire-ul. Ceea 
ce fac e o grea abatere de la datoria mea. Pleacă ! 

“După scena aceasta am intrat cu toţii în peşteră. Era o 
hrubă spațioasă, acrisită, cu un mic şipot şi un izvor cu apă 
limpede, peste care atârnau ferigi. Pe jos era nisip. Înaintea 


1 Element principal al osaturii unei nave, construit din table 
groase, longitudinal, pe fundul navei (n. red.). 


unui foc zdravăn stătea lungit căpitanul Smollett; într-un colț 
mai depărtat zăream, numai când fluturarea flăcărilor le 
smulgea din întuneric, movilele mari de bani şi stive înalte 
de drugi de aur. Era comoara lui Flint, pe care venisem s-o 
căutăm aşa departe şi care costase până acum viaţa a 
şaptesprezece oameni de pe „Hispaniola“. Dar câte vieţi 
costase dobândirea ei, cât sânge şi câte dureri, câte corăbii 
trimise în adâncuri, câţi oameni îmbrânciţi de pe scândură, în 
mare, cu ochii legaţi!, câte lovituri de tun; câtă ruşine, 
minciună şi cruzime — nimeni pe lume n-ar putea spune. Şi 
totuşi mai erau pe insulă trei oameni — Silver, bătrânul 
Morgan şi Ben Gunn — care luaseră parte la nelegiuirile astea 
şi care degeaba nădăjduiseră că vor avea o parte din pradă. 

— Vino-ncoa?, Jim — îmi spuse căpitanul. Eşti un băiat bun 
în felul tău, Jim; dar nu cred că o să mai mergem vreodată 
împreună pe mare. Prea eşti alintat din născare, ca să fii pe 
placul meu. Tu eşti, John Silver ? Ce te aduce pe-aici ? 

— M-am întors la datorie, domnule căpitan — răspunse 
Silver. 

— Ah ! exclamă căpitanul; şi n-a mai spus nimic. 

Ce bine am mâncat în seara aceea, cu toţi prietenii în 
jurul meu ! Şi ce ospăț, cu pastrama de capră a lui Ben Gunn 
şi alte gustări şi o sticlă cu vin vechi de pe „Hispaniola“ ! 
Sunt sigur că niciodată n-au fost meseni mai veseli şi mai 
fericiţi. Şi era şi Silver, mai la o parte, unde nu bătea lumina 
focului, ceea ce nu-l împiedica să înfulece cu poftă şi să se 
arate serviabil când era nevoie de ceva, oricând gata să se 
întovărăşească cu râsetele noastre — acelaşi marinar blând, 
cuviincios, smerit, cum fusese la începutul călătoriei. 


1 Victimele piraţilor erau puse să meargă cu ochii legaţi pe o 
trambulină şi cădeau în mare (n. t.). 

Capitolul XXXIV 


„..ŞI CEL DIN URMĂ 


A doua zi dimineaţă ne-am apucat de treabă, devreme de 
tot, căci căratul acelei grămezi uriaşe de aur până la țărm, pe 
un drum uscat, lung de aproape o milă, şi pe urmă trei mile 
cu barca până la „Hispaniola“ era o muncă neînchipuit de 
grea pentru un număr atât de mic de braţe. Cei trei zurbagii 
care pribegeau prin insulă nu ne stinghereau prea mult; o 
singură strajă pe creasta colinei era de ajuns ca să ne pună 
la adăpost de orice atac neaşteptat, şi de altminteri gândeam 
că s-au săturat de încăierări. 

Prin urmare, se lucra pe brânci, Gray şi Ben Gunn făcând 
naveta cu barca, în care vreme ceilalţi vrăfuiau comoara la 
țărm. Numai doi drugi de aur, legaţi la un capăt cu frânghie, 
închipuiau o bună încărcătură pentru un om în toată puterea 
— care era bucuros că poate merge încet cu ea. În ce mă 
priveşte, neputând fi întrebuințat la cărat, stăteam toată ziua 
în peşteră, umplând saci de pâine cu monedele comorii. 

Era o curioasă amestecătură, aidoma cu aceea din punga 


lui Billy Bones, în ce priveşte felurimea monedelor; erau 


însă de atâtea neamuri şi atât de multe, încât mi se părea că 
niciodată n-am avut o mai mare plăcere ca acuma, alegându-le. 
Englezeşti, franțuzeşti, spaniole, portugheze, georgi, ludovici, 
dubloni, guinee, moidores, ţechini; chipurile tuturor regilor 
din Europa din ultimii o sută de ani; ciudate monede orientale 
întipărite cu nu ştiu ce semne, asemănătoare cu ghemele de 
aţă sau cu o pânză de păianjen; monede rotunde şi monede 
pătrate; monede găurite la mijloc, ca să poată fi atârnate la 
gât — aproape că nu era soi de monede pe lume care să nu-şi 
fi avut locul în acea colecţie; iar în ce priveşte numărul, cred 


că erau multe ca frunza galbenă toamna, încât mă durea 
spatele tot stând aplecat ca să le aleg, şi degetele la fel. 

Munca asta a ţinut câteva zile de-a rândul; cu fiecare seară 
încheiată, încă o avere fusese încărcată la bord, dar altei averi 
îi venea rândul a doua zi; în tot timpul acesta n-am auzit 
nimic din partea celor trei zurbagii supraviețuitori. 

Într-un sfârşit — cred că era în a treia noapte — pe când 
doctorul şi cu mine hoinăream pe spinarea acelui munte care 
domină câmpiile insulei, vântul ne aduse din vale, prin 
întunericul gros ce ne înconjura, un vuiet care semăna şi a 
strigăt, şi a cântec. A fost ceva fulgerător, ca un ţiuit în 
ureche, după care se aşternu din nou liniştea dinainte. 

— Dumnezeu să-i ierte — spuse doctorul; sunt zurbagiii ! 

— Toţi sunt beţi, domnule ! răsună dindărătul nostru glasul 
lui Silver. 

Silver, trebuie să spun, se bucura de toată libertatea şi în 
ciuda tărbăcelilor de care avea zilnic parte se purta cu multă 
bunăvoință, ca un subaltern alintat şi prieten. Într-adevăr, era 
uimitor cu câtă seninătate îndura disprețul celor din jur, şi cu 
câtă neobosită cuviinţă se silea să le câştige bunăvoința. Cred 
însă că nu-i ajuta cu nimic, căci nu era tratat mai bine decât 
un câine, afară de Ben Gunn, care continua să aibă o frică 
grozavă de vechiul lui maistru de echipaj, şi afară de mine, 
care îi purtam adevărată recunoştinţă; de fapt, mai mult decât 
oricare altul, aş fi fost îndreptăţit să-i port sâmbetele, de când 
l-am văzut urzind o nouă trădare sus pe platou. Prin urmare, 
răspunsul doctorului fu destul de repezit. 

-— Poate beţi, dar poate că aiurează de friguri — spuse el. 

— Aveţi „dreptate, domnule — încuviință Silver; atâta 
pagubă pentru dumneavoastră ori pentru mine ! 

— Îmi închipui că nu te aştepţi din parte-mi să te privesc 
ca pe un om de omenie — răspunse doctorul batjocoritor. Aşa 
că îţi mai pregătesc o surpriză, meştere Silver. Uite, dacă aş 
fi sigur că oamenii aceia aiurează, cum sunt sigur că unul din 

ei este suferind de friguri, aş lăsa tabăra şi. cu orişice risc, 
i-aş ajuta cu ştiinţa mea. 

— Vă cer iertare, domnule, aţi face foarte rău — glăsui 
Silver. S-ar putea să vă prăpădiţi neprețuita dumneavoastră 
viaţă, credeţi-mă. Sunt cu dumneavoastră acuma, trup şi 
suflet, şi n-aş vrea să văd tabăra noastră slăbită, mai ales cu 
prețul pierderii dumneavoastră, ştiind cât vă datorez. Oamenii 
ăia nu-s deprinşi să-şi ţie cuvântul, nu, nu-s în stare, chiar 
presupunând că ar dori-o; mai mult, nici nu le poate intră în 
cap că dumneavoastră vreţi să-i ajutați. 

— Asta-i bună ! zise doctorul. În schimb. omul care-şi ține 
cuvântul eşti dumneata, nu-i aşa ? 

Astea au fost ultimele veşti pe care le-am avut de la cei 
trei pirați. O singură dată am auzit o împuşcătură undeva, 
departe, şi am presupus că vânează. Am ținut sfat şi s-a luat 
hotărârea că trebuie părăsiţi pe insulă, spre marea bucurie — 
merita s-o vedeţi — a lui Ben Gunn şi cu răspicata încuviinţare 
a lui Gray. Le-am lăsat o bună provizie de pulbere şi gloanţe, 
de pastramă de capră, ceva doctorii şi alte lucruri trebuitoare, 
scule, veşminte, o pânză de rezervă, unul sau doi colaci de 
frânghie şi, după dorinţa doctorului, tutun. 

Asta a fost ultima îndeletnicire a noastră pe insulă. 
Incărcasem comoara. luasem destulă apă de băut şi restul de 
pastramă de capră, în caz de lipsă. În sfârşit, într-o frumoasă 
dimineaţă ridicarăm ancora, nu fără caznă, şi ieşirăm din 
Canalul de la Nord sub acelaşi pavilion pe care căpitanul îl 
ridicase pe întăritură şi sub faldurile căruia luptasem. 

Cele trei haimanale ne urmăriseră mai îndeaproape decât 
ne închipuiam, cum s-a dovedit curând. Căci atunci când 
treceam prin strâmtoare şi trebuia să ne ţinem foarte aproape 
de capul sudic, i-am zărit pe tustrei îngenunchiați pe un 
gorgan de nisip, cu braţele întinse spre noi, rugătoare. Cred 
că toţi am avut o strângere de inimă, la gândul că-i lăsăm în 
această groaznică restrişte; dar nu puteam lua asupra noastră 


220 


riscul unei alte răscoale, iar ca să-i ducem acasă, spre a fi 
spânzurați, ar fi fost o crudă mărinimie. Doctorul le făcu 
semn şi le strigă că le-am lăsat provizii şi cum şi unde E le 
găsească. Însă ei continuau să ne cheme pe nume şi să ne 
roage pe Dumnezeu sfântul să avem milă de ei şi să nu-i 
lăsăm să piară într-un asemenea loc. Rs 
Într-un sfârşit, văzând că vasul îşi urma liniştit domul, 
depărtându-se repede de țărm, unul din ei — nu ştiu Site Și 
sări în picioare cu un strigăt răguşit, duse flinta la umăr şi 
slobozi un glonte care, şuierând peste capul lui Silver, nimeri 
în vela mare. CA al î 
Atunci ne-am adăpostit după bastingaj şi când, mai 
încolo, aruncai o privire spre țărm, ei dispăruseră de pe 
gorgan, şi chiar gorganul se ştergea din zarea noastră, pe 
măsură ce depărtarea creştea. A | 
Şi cu asta s-a isprăvit ultimul act al povestirii bg, 
aproape de amiază, spre negrăita mea bucurie, şi piscul cel 
mai înalt al Insulei Comorii se scufundase în albastra 
ărginire a oceanului. 
e: aşa de puţini oameni la bord, încât fiecare trebuia 
să se înhame la treabă — afară de căpitan care dădea ordinele, 
întins la pupă pe o saltea; căci, cu toate că starea lui se 
îmbunătăţise simţitor, mai avea nevoie de odihnă. Am pus 
prora către cel mai apropiat port al Americii spaniole, 
deoarece nu ne puteam încumeta să mergem mai mult fără 
un echipaj nou; şi cum era de aşteptat, am avut de riza 
vânturi potrivnice şi două afurisite furtuni, ceea ce ne slei de 
puteri încă înainte de a ajunge la deștinaţie. j 
Tocmai asfinţea soarele când aruncarăm ancora într-un 
frumos golf bine adăpostit, unde ne-am pomenit îndată 
înconjurați de luntre înţesate cu negri, cu indieni din Mexic 
şi mulatri care vindeau fructe şi zarzavaturi şi care pentru un 
bănuţ se băgau la fund, să-l scoată din apă. Vederea pui 
chipuri vesele, gustul poamelor tropicale şi, mai presus de 

toate, luminile care începeau să sclipească în oraş, făceau cel 
mai încântător: contrast cu mohorâtele şi sângeroasele 
întâmplări din timpul şederii noastre în insulă; doctorul şi 
Squire-ul, coborând să se desfete câteva ceasuri în port, m-au 
luat cu dânşii. Întâlniră acolo pe căpitanul unei nave de 
război engleze, stătură la taifas cu el, îl însoţiră la bordul 
navei şi, pe scurt, petrecură aşa de plăcut că se crăpa de ziuă 
când ne-am întors pe puntea „Hispaniolei“. 

Ben Gunn era singur pe punte şi îndată ce am pus piciorul 
pe covertă, el purcese, fâţâindu-se prosieşte, să ne facă o 
mărturisire: Silver o tulise. EI, fostul surghiunit, primise să-i 
înlesnească fuga într-o barcă luată de la țărm, încredinţându-ne 
că a făcut-o numai ca să ne apere viaţa, altminteri Sigur 
primejduită dacă „omul cu un Singur picior rămânea la 
bord“. Dar asta nu era tot. Bucătarul nu plecase cu mâna 
goală. Tăiase, fără ca să fie simțit, o gaură în perete şi luase 
un sac cu bani, conţinând poate trei sau patru sute de guinee, 
ca să aibă, chipurile, de cheltuială pentru pribegiile lui. 

„Cred că toată lumea era bucuroasă că am scăpat de el aşa 
de ieftin. 

În Sfârşit, ca să scurtez lunga povestire, mai adaug doar 
că, având câţiva oameni în plus la bord, călătoria de 
întoarcere a decurs în chipul cel mai minunat. Ajunserăm la 
Bristol, tocmai când domnul Blandly se gândea să trimită un 
vas în căutarea noastră. Din Câţi oameni au fost la pornire, 
numai cinci s-au întors. „Şi vă duce dracu-n port“, glăsuia 
cântecul răzbunării; dar noi stăteam fireşte mai bine decât 
cei de pe corabia despre care cântau piraţii: 


„Pe-un singur om l-a cruțat talazul, 
Din şaptezeci şi cinci plecaţi cu barcazul |...“ 


Fiecare a avut o bună parte din comoară, pe care au 
folosit-o cu socoteală sau cu nesăbuinţă, potrivit cu firea 
omului. Căpitanul Smollett s-a lăsat de marinărie. Gray nu 

numai că a pus bine banii, dar, îmboldit de o bruscă dorință 
de a se înălța în grad, s-a apucat să-şi înveţe temeinic 
meseria; astăzi el este secund şi copărtaş pe o frumoasă 
corabie; ba e şi însurat şi tată de familie. In ce-l priveşte pe 
Ben Gunn, mia de lire căpătată a cheltuit-o sau a prăpădit-o 
în trei săptămâni, sau mai exact în nouăsprezece zile, căci în 
a douăzecea zi a venit după cerşeală. | s-a dat un loc de 
portar, tocmai de ce se temea când ne-am întâlnit pe insulă; 
trăieşte încă, se bucură de simpatia locuitorilor, deşi copiii 
de pe acolo l-au cam luat la ochi, şi e psalt prețuit la biserică, 
unde cântă duminicile şi sărbătorile. A 

Despre Silver n-am mai auzit nimic. Acel una va 
corăbier cu un singur picior a ieşit cu totul din viața mea; 
îmi. place să cred că şi-a regăsit bătrâna lui arăpoaică şi că 
trăieşte în tihnă şi îndestulare cu ea şi cu înaripatul „căpitan 
Flint“. Cel puţin aşa îmi închipui, căci sorții lui de tihnă pe 
lumea cealaltă sunt foarte mici. isa A 

Drugii de argint şi armele se mai găsesc, pe câte ştiu, 
acolo unde i-a îngropat Flint; în ce mă priveşte, pot să mai 
stea acolo mult şi bine. Nici cu boii, nici cu odgoanele nu 
m-ar putea urni cineva spre insula aceea blestemată; cele mai 
urâte visuri pe care le am câteodată sunt acelea în care aud 
talazurile tunând de-a lungul coastei, sau când sar din pat 
speriat de vocea pițigăiată a „„Căpitanului Flint“, răsunându-mi 
în urechi: „„Condores ! Condores !“* 

